
Summary 


This volume started as a selection of course notes which later 
shaped into a more comprehensive ensemble of theoretical 
observations or methodological reflections on children’s literature. 
The sections and the chapters of the book as a whole alternate general 
perspectives (Children’s literature, a less predictable “text effect”or 
Returning to children’s literature literarity) with specific aspects or cases 
- namely The Robinson Case”, a perpetual apres-coup, The child's world 
reflection in Romanian and Hungarian proverbs translated by V6o Istvânor 
I.C. Vissarion, creator of Romanian SF tale. Out of all the above 
mentioned, the last two represent specific analytical approaches; they 
rely either on the general perspective regarding the variable distance 
between folk literature and children’s folklore, on the one hand, or 
from that of a movable line between fantastic literature as such and 
SF, on the other hand. The above mentioned specific aspects are 
accompanied by intercultural examples, such as Wass Albert's stories 
or the aphoristic literature translated by V6 Istvan. 

Having in mind the need for a systematic approach required 
by the didactic academic use, as well as a theoretical affinity or 
methodological affiliation, we tried, accordingly, to retrieve, to 
reevaluate or to reinstate major contributions to this field, such as 
those of Emilia Comisel, Adela Rogojinaru or Florin Manolescu - 
some of which, were rather quoted than read, others, being rather 
assumed than quoted. Hence, the restitution of vast analyses and 
syntheses dedicated to children’s folklore (Emilia Comisel), dedicated 
to the literarity of children’s literature (Adela Rogojinaru) or to the SF 
phenomenon (Florin Manolescu). 

The unitary character of each chapter in the paper has 
contributed to its overall unity; therefore, each chapter can be read as 
an article in itself. We must also mention that, given the multiple 
perspectives on several important theoretical aspects required by this 
type of approach, some reiterations are ultimately inevitable. Let us 
agree upon their necessary redundancy. We must also mention that 


9 


arts or chapters from this book can be found in previous Veron 
ublished in the reviews and collective volumes selectively 
mentioned in the note at the end of this introduction’. 

The extent of the theoretical domains and of the 
methodological aspects that we have approached varies according to 
publishing space, curricular extent of the topic, accessibility or 
interest, and according to our intention to either resume the 
discussion on specific subjects, or to approach them at a later time. All 
of the above have oriented the content of this first analytical selection, 
mirroring the current interests and needs diagnosed within this field. 
We shall pursue our work by investigating other theoretical and 
methodological areas and, at some other time, we shall present a new 
selection or review of the materials. 

The so-called “curricular readings” from the first chapter lead 
to the conclusion that both didactic or school literature - canonically 
conceived as “addressed” to the target audience and proposing norms 
regarding the didactic conditioning - and the literature ,”chosen” by 
the readers as a light, supplementary or optional reading which 
proposes intercultural models, offer, alternatively or in a 
complementary manner, the consecration grounds for children’s and 
youth’s literature, which are equally legitimate successful ways of 
“learning” the act of reading. 

For Monica Spiridon, the study of literature within the generic 
framework of language proved, from the research practice 
perspective, one of the most profitable ways, because she benefited 
from a significant tradition: on the one hand, the reception theories 
and on the other hand, the group of factors that warrant, from the 
canonical perspective, for the literary quality of a message - these 
factors are school, literary criticism or the academic activity. In 
agreement with this point of view, we outlined, in the second chapter 
of the book, the fact that children’s literature can indeed be 
understood as one of the functional ways of literature’s working as 
literature in terms of performance, as well as productive activity, and 
as an encoding form for perceptive and receptive experiences, rooting 
from all the “text effects” typical to historically pre-written 
behaviours, in a socio-cultural or ideological given order. 

The third chapter is dedicated to children’s literature. First, we 
pointed out the need to cast a relativist perspective upon the excessive 
polarization - intentional or attentional - of the analysis of the 

literarity of children's literature. In keeping with Adela Rogojinaru' s 
definition of the phenomenon as a primary generative functional way 
of functioning of literature performance-wise, we pleaded for an early 
start for functional reading competence. Based on the concept of 
“emergent reading”, children's (and youth’s) literature was defined as 
literature of “the beginning of the journey”, involving both the 
rational knowledge and the emotional development of young school 
children. We also presented the didactic model of “comprehension 
oriented reading” as a resourceful programme with considerable 
perspectives, capable of developing as a complementary or alternative 
methodology. 

The last two chapters are dedicated to folk literature and to 
children’s folklore; we also attempt to analyse the SF literature 
phenomenon, as revealed in an important work, singular in the 
history of the genre in our country. Emilia Comisel’s synthesis places 
children’s folklore as part of the national spiritual culture and 
analyses it as a specific genre, with particular content and artistic 
devices. Florin Manolescu’s investigation on SF literature is outlined 
as a basic reference point in the history of the genre, proposing, 
among other remarkable aspects, the restitution of an original pioneer 
of our SF: I.C. Vissarion, creator of the so-called Romanian SF ” tale”. 

In conclusion, children’s literature is always retrievable in the 
general field of literature as a special case of archi-textuality, having a 
generative relation with the types of virtual discourse that represent 
the roots of its concrete present forms. In the field of these emerging 
texts, the most easily noticeable type of literarity in children’s 
literature resides in its constant attempts to render the phenomenal 
(the profane world, history, human condition etc.) in an unusual 
manner, in its propensity to transcend individual experiences by 
allegorically relating common aspects to the exemplarity of the 
fundamental existential, generally human events. 

Introducere 


Pornind de la o selecție de note de curs, volumul de față s-a 
constituit ca o suită de considerații teoretice sau de reflecții 
metodologice asupra domeniului literaturii pentru copii. În ansamblul 
lucrării, progresia părților şi a capitolelor se produce într-o ordine care 
alternează deschiderile generale (Literatura pentru copii, un „efect de 
text” putin predictibil sau Din nou despre literaritatea literaturii pentru 
copii)şi aspectele sau cazurile particulare, dintre care amintim aici 
„Cazul Robinson”, un aprés-coup perpetuu, Imaginea lumii copilului din 
proverbele româneşti şi maghiare traduse de Vöőlstván sau I.C. Vissarion, 
creatorul basmului S.F. românesc, ultimele două, spre exemplu, fiind 
demersuri analitice specifice, întreprinse fie din perspectiva distanței 
variabile dintre literatura populară şi folclorul copiilor, fie din aceea a 
frontierei nestatornice dintre literatura fantastică propriu-zisă şi 
literatura de anticipație ştiințifico-fantastică. Nu lipsesc dintre aceste 
aspecte particulare nici exemplele în ordine interculturală, ca în cazul 
poveştilor lui Wass Albert sau al literaturii aforistice traduse de V56 
Istvân. 

Nu numai din nevoi de sistematizare specifice uzului didactic 
universitar, ci şi din rațiuni de afinitate teoretică sau de afiliere 
metodologică, am încercat, după caz, să recuperăm, să revalorizăm 
sau să repunem în drepturi contribuţii esențiale în domeniu, cum sunt 
cele ale Emiliei Comişel, ale Adelei Rogojinaru sau ale lui Florin 
Manolescu, unele mai mult citate decât citite, altele, dimpotrivă, mai 
mult preluate decât citate. De aici, restituirea unor întinse texte de 
analiză şi sinteză dedicate folclorului copiilor (Emilia Comişel), 
literarității literaturii pentru copii (Adela  Rogojinaru) sau 
fenomenului SF (Florin Manolescu). 

Caracterul unitar al fiecărui capitol al lucrării a contribuit la 
unitatea de ansamblu a lucrării, făcând în acelaşi timp ca oricare 
dintre capitole să poată fi citit şi ca un articol de sine stătător. Pe lângă 
aceasta, trebuie să subliniem şi faptul că specificul analizei din mai 
multe perspective a unor aspecte teoretice mai importante a făcut ca, 

în cadrul discuțiilor repetate asupra problematicii respective, unele 
reluări să fie, în cele din urmă, inevitabile. Să le considerăm cazuri de 
redundantaé necesară. Mai menționăm, de asemenea, că unele părți 
sau capitole ale cărții au cunoscut versiuni anterioare, publicate în 
revistele şi volumele colective pe care le-am menționat selectiv în nota 
de la sfârşitul acestei introduceri.” 

Analizele dedicate domeniilor teoretice şi aspectelor 
metodologice abordate au fost tratate fie mai extins, fie mai restrâns, 
din diferite alte considerente, între care spațiul grafic, ponderea 
curriculară a problematicii în discutie, gradul de accesibilitate sau de 
interes, intenții de revenire asupra unor subiecte discutate sau de 
tratare ulterioară a acestora. Ratiunile respective au orientat, prin 
urmare, conținutul acestei prime selecții analitice, care corespunde 
delimitării unei anumite sfere de interes sau de necesitate 
diagnosticate ca atare la un moment dat, urmând ca, pentru 
investigarea altor domenii teoretice şi metodologice, să revenim cu o 
altă ocazie şi, fireşte, printr-o nouă selecție sau revizuire a 
materialelor. 

Aşa-numitele „lecturi curriculare” din primul capitol conduc 
înspre concluzia că atât literatura didactică sau şcolară, instituită 
canonic ca literatură „adresată” publicului vizat şi propunătoare a 
unor modele normative vizând conditionarea didactică, cât şi 
literatura  „aleasă” de către cititori ca literatură de plăcere, 
suplimentară sau opțională, propunătoare a unor modele 
interculturale, deschid, pe căi alternative sau complementare, spații de 
consacrare a literaturii pentru copii şi tineret în egală măsură legitime, 
ca modalități de succes în „învățarea” lecturii. 

Pentru Monica Spiridon, studiul literaturii în cadrul generic al 
limbajului s-a dovedit în practica cercetării una dintre căile 
metodologice cele mai profitabile, beneficiind, în această direcţie, de o 
tradiție semnificativă: pe de o parte, teoriile receptării, iar pe de altă 
parte, ansamblul factorilor care garantează canonic institutionalizarea 
unui mesaj ca literar, între care mediul şcolar, critica literară sau 
activitatea academică. În deplin acord cu acest punct de vedere, am 
subliniat în al doilea capitol al lucrării faptul că literatura pentru copii 
poate fi înțeleasă, într-adevăr, ca unul dintre modurile de funcționare 
în sens performativ a literaturii ca literatură, ca activitate 
producătoare, ca formă de codificare a unor experiențe perceptive şi 
receptive care se reclamă de la toate „efectele de text” specifice 

comportamentelor literare prescrise istoric, într-o ordine socio- 
culturală sau ideologică dată. 

În al treilea capitol, dedicat literaritatii literaturii pentru copii, 
am evidenţiat, la început, necesitatea relativizării polarizării excesive, 
fie în sens intentional, fie in sens atentional, a analizei fenomenului 
literarității literaturii pentru copii. Urmărind, în continuare, 
contribuția Adelei Rogojinaru la definirea acestui fenomen ca mod 
generativ primar de funcționare a literaturii în general, în sens 
performativ, am prezentat această investigație din perspectiva unei 
pledoarii pentru o. angajare timpurie a competențelor lectorale 
funcționale. Pornind, aşadar, de la conceptul de „lectură 
emergentă” literatura pentru copii (şi tineret) a fost definită ca 
literatură a „începutului de drum”, o literatură care antrenează 
deopotrivă cunoaşterea rațională şi dezvoltarea emoțională a copiilor 
de vârstă şcolară mică. Analiza a prezentat, de asemenea, şi modelul 
didactic al „lecturii pentru înţelegere”, în termenii unui program cu 
resurse şi perspective considerabile de dezvoltare într-o metodologie 
educațională complementară sau alternativă. 

Ultimele două capitole ale cărții se opresc asupra domeniului 
literaturii populare şi al folclorului copiilor şi propun, de asemenea, şi 
o radiografie a fenomenului literaturii S.F., aşa cum se revelează 
aceasta într-o lucrare de referinţă, singulară în istoria genului la noi. În 
sinteza Emiliei Comişel, folclorul infantil, ca parte integrantă a culturii 
spirituale naționale, este analizat ca un gen aparte, cu un conținut şi 
cu moduri de realizare artistică proprii, iar investigarea condiției 
literaturii S.F., întreprinsă de către Florin Manolescu, este prezentată 
ca un reper obligatoriu în istoria genului, propunând, între multe 
aspecte remarcabile, restituirea unui inedit pionier al literaturii 
noastre de anticipație: I.C. Vissarion, creatorul aşa-numitului „basm“ 
S.F. românesc. 

Literatura pentru copii este, prin urmare, mereu recuperabilă 
în domeniul literaturii în general, ca un caz special de arhitextualitate, 
de relație generativă cu tipurile de discurs virtual din care derivă 
actualizările sale concrete. În câmpul acestor emergente textuale, tipul 
de literaritate cel mai evident relevabil şi în cazul literaturii pentru 
copii este acela care rezidă în tentativele constante de insolitare a 
fenomenalului  (profanul, istoria, condiția umană etc.), de 
transcendere a experiențelor individuale, prin raportarea alegorică a 

aspectelor particulare la exemplaritatea evenimentelor existenţiale 
fundamentale, general umane. 


“A gyermeki világ képe a V66 István által fordított roman és magyar 
kézmondasokban. În: Tapodi Zsuzsa; Pap Levente (coord.).Tiikărben: 
imagologiai tanulmânyok(pp. 275-285). Kolozsvár, Scientia Kiadó, 2011. 

Deschideri interdisciplinare si transdisciplinare în câmpul literaturii pentru 
copii. Perspective didactice interculturale. În: Annales Universitatis 
Apulensis, Series Philologica, Nr. 11/ 2010, Tom 1, Universitatea „1 
Decembrie 1918” Alba-lulia, Facultatea de Istorie şi filologie, Alba- 
Iulia, 2010, pp. 301-318. 

Literatura pentru copii şi tineret, o literatură „a începutului de drum”. Pentru 
o angajare timpurie a competenţelor lectorale funcționale. În: Bocoş, 
Musata; Chis, Vasile; Albulescu, Ion; Stan, Cristian (coord.). Tradiţii, 
valori şi perspective în ştiinţele educației (pp. 210-213).Cluj-Napoca, 
Casa Cărţii de Stiinta, 2009. 

De la literatura didactică la didactica literaturii pentru copii şi tineret. 
Modelul didactic al „lecturii pentru înțelegere”, între metoda 
fonematică şi metoda de învățare globală. În: Bocoş, Muşata; Chiş, 
Vasile; Albulescu, Ion; Stan, Cristian (coord.).Traditii, valori şi 
perspective în ştiinţele educatiei(pp. 219-223).Cluj-Napoca, Casa Cărții 
de Stiinta,2009. 

Poveştile lui Wass Albert sau literatura ca terapie narativă. În:Anuarul 
Institutului de Pregătire Didactică - 2008-2009(pp. 335-337).Cluj- 
Napoca, Casa Cărții de Stiinta, 2009. 

The literariness of children's and youth science fiction literature, a special 
case of literariness. In: Analele Universității din Oradea, Psihologie şi 
Psihopedagogie speciald-Pedagogie-Metodica, Fascicula DPPPD, Tom 
XIII, Editura Universității din Oradea, 2009, pp. 506-514. 

New Textual-Thematic Perspectives in Children's and Youth Literature. 
From Fairy Tales to Science Fiction Literature. In: Marcela Ciortea 
(editor in chief), Paradigm Changes within the Sciences of Education, 
PARCE Ill(pp. 248-256). „1 Decembrie 1918” University of Alba Iulia, 
Aeternitas Publishing House, 2009. 

Children's and Youth Science Fiction Literature, as "Self-Sustaining 
Literature". În: EDUCAȚIA AZI, Anul II, nr. 1/2009, 
Bucureşti,Editura Universităţii din Bucureşti, 2009, pp. 313-319. 

Stilistică ,,intentionala”, „stilistică ,,atentionala”. Din nou despre literaritatea 
literaturii pentru copii. În: Bocos, Musata; Chiş, Vasile; Albulescu, 
Ion; Stan, Cristian (coord.).Traditii, valori şi perspective in ştiinţele 
educației(pp. 275-278). Cluj-Napoca, Casa Cărții de Stiinta, 2008. 

Lecturi curriculare 
în sfera literaturii pentru copii 


Orice relectură care va lua în considerare dialectica 
dimensiunilor curriculare şi didactice în sfera literaturii pentru copii 
va fi aproape imediat orientată de preceptul apodictic după care, într- 
o societate a cunoaşterii, bazată pe principiile învățării permanente, 
disciplina literatura pentru copii, alături de limba şi literatura română, are 
un rol deosebit de important în formarea personalității preşcolarilor şi 
a elevilor de vârstă şcolară mică. lar concluziile, ordonate potrivit 
documentelor curriculare consacrate, se vor ordona inevitabil în sfera 
considerentelor  monstrative de tipul dezideratelor idealului 
educațional: studiul literaturii pentru copii contribuie la formarea 
unei personalități autonome a elevilor, capabile de discernământ şi de 
spirit critic, apte să-şi argumenteze propriile opțiuni, dotate cu 
sensibilitate estetică, având conştiinţa propriei identități culturale şi 
manifestând interes pentru varietatea formelor de expresie artistică. În 
această ordine, reamintim principalele valori şi atitudini care pot fi 
cultivate în învățământ preşcolar şi primar prin intermediul literaturii 
pentru copii: cultivarea interesului pentru lectură, a plăcerii de a citi şi 
a gustului estetic; stimularea gândirii autonome, reflexive şi critice în 
raport cu diversele mesaje receptate; formarea unor reprezentări 
culturale şi identitare privind valorile estetice ale literaturii pentru 
copii; dezvoltarea interesului pentru comunicarea interculturală, a 
atitudinilor de empatie culturală şi interculturală. 

Atât literatura didactică sau şcolară, instituită canonic ca 
literatură „adresată” publicului vizat şi propunătoare a unor modele 
normative vizând conditionarea didactică, cât şi literatura „aleasă“ de 
către cititori ca literatură de plăcere, suplimentară sau opțională, 
propunătoare a unor modele interculturale, deschid, pe căi alternative 
sau complementare, spații de consacrare a literaturii pentru copii şi 
tineret în egală măsură legitime, ca modalități de succes în „învățarea“ 
lecturii. Literatura didactică, bazată pe modelul producerii textului şi 
al predării ca exercițiu hermeneutic dirijat, este focalizata 
preponderent asupra restituirii mesajului textual sau a intentiilor 
autorului, în vreme ce literatura artistică, întemeiată pe principiul 
plăcerii alegerilor libere, este orientată cu precădere asupra efectelor 
receptării mesajului textual, vizând în primul rând capacitatea 
variabilă de răspuns a lectorului real (Rogojinaru, 1999: 143-144, 147, 
149, 198, passim), în mediul intercultural şi metatextual al exerciţiului 
lecturii. 

Corespunzând acestei variabilități a capacității de răspuns a 
lectorului real, înseşi obiectivele generale ale unei didactici a literaturii 
pentru copii, ca didactică specială, pot fi delimitate conceptual şi 
metodologic cu intenția de a contura, pe de o parte, concepte-cadru ce 
pot întemeia parcursuri didactice coerente, şi de a oferi, pe de altă 
parte, strategii operaționale diverse, orientate în primul rând înspre 
formarea competenţei de comunicare globală şi a competenţei 
culturale şi interculturale. Aceste obiective sunt, aşadar, 
complementare tuturor domeniilor integrate ale didacticii maternei la 
nivelul învățământului preşcolar şi primar, potrivit unor principii 
unitare ce vizează ancorarea problematicii literaturii pentru copii în 
orizontul de aşteptare relativ eterogen al cititorilor actuali şi 
construirea unor situații de învățare diverse şi semnificante. Scenariile 
didactice care actualizează aceste deziderate procedurale sunt 
echivalente cu tot atâtea deschideri de tip interlingvistic şi 
intercultural în aria limbă şi comunicare, antrenând corespondențe 
interdisciplinare şi în planul celorlalte arii curriculare. Ele se 
întemeiază, de regulă, pe câteva paradigme actional-pragmatice 
recurente, corespunzând unor repertorii conceptuale care includ, în 
principal, domeniile situării literaturii pentru copii între literar şi 
nonliterar (cu deschiderile spre orizonturile transcurriculare 
subsecvente) si elementele de didactică  interculturală şi 
interlingvistică presupuse de raporturile dintre literatura pentru copii 

şi celelalte arte, respectiv de valorile şi atitudinile culturale şi 
interculturale cultivate prin intermediul literaturii pentru copii. Pe 
lângă corelatiile intra- şi interculturale realizabile, miza educațională a 
acestor teme rezidă nu numai în generarea de variante posibile de 
abordare didactică a raportului dintre literatură şi celelalte arte, ci şi în 
elementele de cultivare a competenţei culturale şi interculturale 
emergente, respectiv în deschiderile transdisciplinare presupuse. 

Funcționând ca alternative metodologice dintre cele mai 
productive, scenariile bazate pe intenţiile de dezvoltare a competenţei 
interculturale pot fi cel mai bine realizate din perspectiva 
(re)considerării didacticii literaturii pentru copii, ca didactică specială. 
Prin urmare, majoritatea domeniilor şi a ariilor tematice interculturale 
menționate pot fi abordate prin determinarea unor strategii care 
urmăresc stabilirea de corelaţii între literatură şi celelalte arte, între 
limba română şi limbile nematerne sau moderne cunoscute de către 
copiii de vârstă şcolară mică, precum şi prin realizarea unor 
deschideri interculturale presupuse de corelarea literaturii române cu 
literaturile nematerne cunoscute, în vederea evidentierii constantelor 
şi a diferenţelor idiolectice specifice literaturii pentru copii. Designul 
metodologic al temelor şi al subtemelor din aceste domenii sau arii 
interculturale presupune o perspectivă procedurală integrată, 
specifică didacticii orelor de citire/ lectură şi de receptare a textului 
literar narativ, liric şi dialogat, de exemplu prin recursul la analize 
comparative ale alternativelor metodologice operabile în planul 
conceptelor şi al parcursurilor specifice acestei repartitii ternare a 
genurilor literare. Temele şi subtemele respective vizează un 
repertoriu modern de repere functional-discursive specifice studiului 
literaturii pentru elevii de vârstă şcolară mică, precum şi o serie de 
cerințe speciale privind receptarea textelor narative, lirice si 
dramatice. Astfel, în dezbaterea tuturor temelor şi a subtemelor 
propuse, pot fi recunoscute numeroase funcții textual-tematice 
specifice sau asociate (cum ar fi, spre exemplu, funcția terapeutică), 
atât din perspectiva teoriilor textului şi ale lecturii, cât şi din aceea a 
ierarhizării practicilor discursive caracteristice literaturii pentru copii 
în învățământul preşcolar şi primar. 

Formulând câteva concluzii de parcurs, considerăm că, în 
cadrul multiplelor deschideri interdisciplinare şi transdisciplinare 
realizabile în domeniul literaturii pentru copii, tratarea în registru 
intercultural a temelor şi a subtemelor propuse poate oferi soluții 

plurale de proiectare integrativă, respectiv soluții inedite de apiicare a 
programelor şcolare şi de utilizare a manualelor alternative, poate 
valorifica o serie de strategii de predare-invatare centrate pe elevii de 
vârstă şcolară mică (orientate înspre formarea atitudinilor şi a 
valorilor şi specificate în funcție de domeniile disciplinei), poate 
asigura modalități de integrare mai adecvată a conținuturilor în 
orizontul de aşteptare specific preşcolarilor, precum şi itinerarii de de- 
contextualizare sau rute de de-didactizare a activităților de 
comunicare globală mai convingătoare şi mai eficiente şi, în cele din 
urmă, poate antrena unele modalități alternative de evaluare a 
cunoştinţelor şi a capacităţilor specifice perspectivelor didactice 
interculturale. 

În vederea stimulării timpurii a interesului pentru literatură în 
învățământul preşcolar, aceste dominante axiologice se întemeiază pe 
antrenarea unor mutații semnificative în domeniul competențelor de 
specialitate, psihopedagogice şi didactice: identificarea şi selectarea 
conținuturilor adecvate vârstei preşcolare, în concordanță cu 
obiectivele programei, pentru toate categoriile de activități; realizarea 
unor activități de învățare integrată, stimulând creativitatea şi 
flexibilitatea în gândire a copiilor preşcolari, precum şi participarea 
activă a acestora la propria formare şi dezvoltare; aplicarea tehnicilor 
comunicării eficiente cu grupul de copii, a tehnicilor de motivație, 
conform principiilor şi metodelor interacțiunii educaționale, 
orientându-i spre valori autentice. 

În învățământul preşcolar şi primar, dimensiunile şi 
perspectivele curriculare şi didactice se regăsesc în sfera susținerii 
literaturii pentru copii, atât în ceea ce priveşte educarea comunicării 
orale, cât şi în ceea ce priveşte educarea comunicării scrise. Vom 
ilustra această dominantă curriculară şi didactică, selectând atât 
exemple (prelucrate) de obiective-cadru, obiective de referință şi 
exemple de comportamente din învățământul preşcolar, cât şi 
exemple (prelucrate) de obiective-cadru, obiective de referință şi 
exemple de activități de învățare, precum şi competențe generale, 
competențe specifice şi conținuturi asociate acestora din urmă, în 
învățământul primar. De asemenea, vom mai da, strict orientativ, şi 
un exemplu (prelucrat) de standard curricular de performanţă, la 
sfârşitul învățământului primar, pentru a încheia cu o relectură a 
recomandărilor privitoare la conținuturile învățării, consacrate din 
perspectiva documentelor curriculare privitoare la disciplina 

literatura pentru copii, ca disciplină de studiu în învățământul 


secundar. 


Obiective-cadru, obiective de referință şi exemple de 
comportamente (în învățământul preşcolar) 


I. EDUCAREA COMUNICĂRII ORALE 


Obiective-cadru: 

a. Dezvoltarea exprimării orale, înțelegerea şi utilizarea corectă a 
semnificațiilor structurilor verbale orale; 

b. Dezvoltarea creativității şi expresivității limbajului oral. 


Obiective de referință şi exemple de comportamente 
a. Obiectiv cadru - Dezvoltarea exprimării orale, înțelegerea şi 


utilizarea corectă a semnificațiilor structurilor verbale orale 


Copilul să poată: 
Obiectiv de referință - Să fie capabil să audieze cu 


atenție un text (epic, liric sau dramatic), să rețină ideile acestuia şi 
să demonstreze că l-a înțeles. 


Exemple de comportamente: 
să urmărească linia unei poveşti, concomitent cu 
imaginile din carte, ori ascultând povestea spusă sau 
citită de educatoare; 
să asculte şi să reacționeze adecvat la poveşti, poezii, la 
alte tipuri de text (ghicitori, glume, informații) transmise 
fie prin citire/ povestire de către un adult, fie prin 
mijloace audio-vizuale (disc, casetă, CD, film video, 
diafilm etc.); 
să demonstreze înţelegerea textului apelând la diferite 
modalități de  redare/  (rejmemorare a acestuia 
(repovestire, dramatizare, desen etc.). 


b. Obiectiv cadru - Dezvoltarea creativității şi expresivității 


limbajului oral 


Copilul să poată: 
Obiectiv de referință - Să recepteze un text care i se 


citeşte ori i se povesteşte, înțelegând in mod intuitiv caracteristicile 
expresive şi estetice ale acestuia. 


Exemple de comportamente: 

+ să rețină expresii ritmate şi rimate, să recite poezii cu 
respectarea intonatiei, a ritmului, a pauzei, in 
concordanţă cu mesajul transmis; 

e să utilizeze calitățile expresive ale limbajului oral şi ale 
celui corporal în transmiterea unor idei şi sentimente; 

e să dramatizeze textul unei povestiri sau al unei poezii, 
utilizând vorbirea dialogată, nuantarea vocii, intonatia şi 
respectând mişcarea scenică cerută de acesta. 

Obiectiv de referință - Să fie capabil să creeze el 
însuşi (cu ajutor) structuri verbale, rime, ghicitori, povestiri, 
mici dramatizări, utilizând intuitiv elemente expresive 
(Comportamentele dorite sunt incluse explicit în obiectivul de 
referință). 


II. EDUCAREA COMUNICĂRII SCRISE 


Obiectiv cadru: Dezvoltarea capacității de a înțelege, construi şi 
transmite intenții, gânduri, semnificații mijlocite de limbajul scris. 


II. 1. CITIRE 
Obiective de referință şi exemple de comportamente 
Copilul să poată: 
Obiectiv de referință — Să recunoască existența scrisului oriunde îl 
întâlneşte. 
Exemple de comportamente: 

e să înțeleagă diferența dintre desen (imagine) şi scris; 

e să indice (să arate unde este) scrisul în diverse texte 
literare şi non-literare (cărți, reviste, ziare, filme etc.); 

Obiectiv de referință - Să înțeleagă că tipăritura (scrisul) 
este purtătoare de înțeles (de sens/ sensuri şi semnificație/ 
semnificații). 

Exemple de comportamente: 

e să ştie şi să spună că scrisul, cuvintele scrise dintr-o carte 
ne spun o poveste, cele din ziare ne povestesc despre 
lucruri care se petrec în lume etc. 

e să „citească” un text pe baza unor succesiuni de imagini. 

Obiectiv de referință - Să găsească ideea unui text, 
urmărind indiciile oferite de imagini. 
Exemple de comportamente: 


e să facă legătura între cuvintele pronunţate oral şi 
imaginile la care acestea se referă; 

ə să lege cuvântul oral de imagine şi de cuvântul scris 
alăturat, înțelegând că acestea sunt nume; 

e să asculte materialele citite simultan cu urmărirea 
imaginilor, pentru a găsi răspunsurile cerute. 

Obiectiv de referință - Să manifeste interes pentru citit. 
Exemple de comportamente: 

e să ştie să se descurce în biblioteca clasei: să aleagă cartea 
care doreşte să-i fie citită, ori o carte anume la ale cărei 
imagini doreşte să se uite sau una din cărțile elaborate de 
copii în grupă; să fie capabil să aducă educatoarei o carte 
anume; 

e să găsească locul unde sunt cărțile pentru copii din 
biblioteca clasei, dintr-o bibliotecă publică sau dintr-o 
librărie; 

e să împrumute cărți din biblioteca clasei; 

e să ştie cum să manipuleze o carte: cum să o deschidă, de 
unde începe, cum se întorc paginile, ordinea (sensul şi 
direcția) lecturii în pagină şi de la o pagină la alta (de la 
stânga la dreapta, de sus în jos), să nu sară pagini, să nu 
îndoaie foile, să nu o murdărească etc. 

e să cunoască câteva elemente importante distinctive ale 
unei cărți: coperta, foi, pagini; titlu, autor; text scris, 
imagine; numerotarea paginilor, prețul cărții; diferențele 
în scrierea textelor: titlurile se scriu altfel decât restul 
textului, există cuvinte scrise mai gros, altele sunt scrise 
mai subțire etc. 

e să discute despre cărțile (poveşti, poezii) care i s-au citit 
ori la ale căror ilustrații a privit; să spună dacă şi de ce i- 
au plăcut; să discute despre personaje; să povestească 
ceea ce a „citit”. 

Obiectiv de referință - Să dicteze educatoarei enunturi 
scurte, mici compozitii. 
Exemple de comportamente: 
e să îşi formuleze mai întâi în minte ideile şi apoi să le 
exprime oral; 
e să formuleze corect propozițiile. 


Obiectiv de referință - Să utilizeze materiale scrise in 
vederea executării unei sarcini date. 
Exemple de comportamente: 

e să caute în dicționarele, în cărțile sau în revistele pentru 
copii informații despre o temă dată (imagini şi eventuale 
cuvinte sau texte pe care adultul i le citeşte; copilul va 
hotărî dacă se potrivesc cu sarcina primită); 

e să decupeze din reviste, ziare etc. materiale (imagini şi 
text) şi să pună la un loc informația necesară (Exemplu: 
alcătuirea unui album despre viața animalelor şi a 
păsărilor dintr-o zonă, construirea unui afiş publicitar sau 
a unui anunț de vânzare/ cumpărare a unui obiect etc.) 

e să asculte un text simplu (o povestire scurtă sau o mică 
dramatizare) şi să-l analizeze, selectând şi notând grafic 
anumite caracteristici (Exemplu: pe un tabel, în care sunt 
trecute cuvinte împreună cu imagini corespunzătoare, 
copilul va pune un semn - cerculet, cruciuliță etc. - in 
dreptul personajelor, al obiectelor sau al caracteristicilor 
acestora, pe care el le extrage din text în urma audierii 
cerintei formulate de educatoare). 


II. 2. SCRIERE 

Obiective de referință şi exemple de comportamente 

Copilul să poată: 

Obiectiv de referință - Să utilizeze desene, simboluri 
pentru a transmite sensuri sau pentru a releva anumite 
semnificații. 

Exemple de comportamente: 

e să utilizeze, încurajați de educatoare, semne simbolice, 
săgeți, cerculete, buline, cruciulite, litere etc. în jocurile 
de rol ori în alte tipuri de jocuri; 

Obiectiv de referință - Să descopere că scrierea 
îndeplineşte anumite scopuri comunicative sau cerinte sociale şi 
să se folosească de această descoperire. 

Exemple de comportamente: 


e să utilizeze în cadrul jocurilor cartea, listele, retetele, 
calendarele, plicurile sau cărțile poştale, chiar dacă 
scrierea, la început, se reduce la o mâzgăleală. 


Obiectiv de referință - Să înțeleagă semnificația semnelor 
scrise, a cuvintelor, a literelor şi a cifrelor. 
Exemple de comportamente: 

e să contribuie la scrieri colective (dicționare, jurnale, 
albume) folosindu-se de diferite decupaje ale semnelor 
scrise (litere sau cuvinte) sau ale imaginilor (ilustrații, 
desene, fotografii etc.). 


Obiective cadru. Obiective de referință şi exemple de activități 
de învățare (în învățământul primar) 


1. Dezvoltarea capacității de receptare a mesajului oral 


- alegerea unei imagini care 
sugerează semnificația mesajului 
dintr-un set de imagini date; 

- reprezentarea prin pantomimă a 
mesajelor interlocutorilor dintr-un 
text povestit sau dialogat; 

- exerciții de recunoaştere a unor 
momente semnificative dintr-un 
mesaj audiat; 

- ordonarea temporală a 
secventelor unui mesaj oral. 


Obiective de referință 
1.1. să decodeze sensul global al 
unui mesaj dintr-un text povestit 
sau dialogat; 


1.2. să desprindă ideile 
principale dintr-un mesaj oral 
(rostit, povestit, audiat); 

1.3. să selecteze detalii dintr-un 
mesaj oral; 


2. Dezvoltarea capacității de exprimare orală 


Obiective de referință 


2.1. să redea prin cuvinte proprii 
conținutul unui text citit sau unui 
mesaj audiat; 


Exemple de activităţi de învățare 
- exerciţii de trecere de la vorbirea 
directă la vorbirea indirectă; 

- povestirea orală a unor texte 
literare/ nonliterare citite sau a 
unor mesaje audiate. 

3. Dezvoltarea capacității de receptare a mesajului scris 
(citirea/ lectura) 


- exerciții de recunoaştere a 
corespondenței dintre mesajul 
transmis de ilustrație şi cel 
transmis de text; 

- exerciții de asociere a 
momentelor dintr-o narațiune cu 
ilustrațiile corespunzătoare; 

- exerciţii de ordonare a 
ilustraţiilor după succesiunea 
momentelor acțiunii prezentate de 
text; 

- exerciții de identificare a 
elementelor prezente în ilustrații 
care completează informația 
transmisă de diverse texte, afişe 
sau articole din revistele pentru 
copii; 

- exerciții de delimitare a unui text 
în fragmente logice; 

- exerciții de formulare a ideilor 
principale într-o succesiune logică; 
- selectarea din text a 
caracteristicilor fizice şi morale ale 
personajelor; 

- exerciții de discutare a textelor 
narative citite sau a celor 
dramatizate, în funcție de 
următorii parametri: „cine” „cu 
cine”, „despre cine”, 

„cui” (personajele), „ce face” 
(acțiunea), „când”, „unde” 
(plasarea acțiunii în timp şi spațiu), 
„cum” (modul de desfăşurare 
acțiunii), „de ce”, „pentru ce”, „în 
ce scop” (cauza, finalitatea, 


"Obiective de referinţă 
3.1. să sesizeze rolul ilustraţiilor 
ce însoțesc un text 


3.2. să desprindă idei principale 
şi informații dintr-un text citit 
(Literar-nonliterar) 

3.3. să identifice secvențele 
narative, dialogate şi cele 
descriptive dintr-un text epic în 
proză 


3.4. să identifice trăsăturile fizice 
şi sufleteşti ale personajelor din 
textele studiate 


3.5. să manifeste interes pentru 
lectura unor scurte texte, 
literare/ nonliterare 


consecinţa); 
- exerciţii de identificare a 
dialogului prezent într-un text 
narativ; 

- exerciții de evidentiere a 
diferențelor dintre o descriere şi un 
dialog; 

- exerciții de recunoaştere şi de 
prezentare sumară a trăsăturilor 
fizice şi morale ale personajelor; 
- exerciţii de recunoaştere a 
personajelor din textele studiate; 
- exerciții de recunoaştere şi 
prezentare sumară a trăsăturilor 
fizice şi sufleteşti ale personajelor; 
- vizitarea bibliotecii şcolii; 

- şezători; 

- formulări de întrebări şi 
răspunsuri referitoare la textele 
citite. 


4. Dezvoltarea capacității de exprimare scrisă 


Obiective de referință Exemple de activități de învățare 


4.1. să alcătuiască povestirea 
unui text cunoscut pornind de la 
întrebări de sprijin, plan simplu 
de idei 


4.2. să redacteze compuneri de 
mică întindere, adaptându-le 
destinaţiei şi scopului 
comunicării 


- exerciții de împărțire a textului 
în fragmente logice; 

- exerciții de formulare a ideilor 
principale; 

- exerciţii de transformare a 
secventelor dialogate în povestire; 
- exerciții de dezvoltare a ideilor 
principale într-un sir de enunturi; 
- exercitii de redactare de teste 
prin punerea in corespondenta: 
imagine - cuvânt, cuvânt — 
imagine; 

- exerciții de transpunere a unor 
idei într-un şir de enunturi cu o 

succesiune logică; 
- exerciții de descriere a unor 
obiecte/ ființe; 

- antrenament de structurare a 
textului scris (introducere, 
cuprins, încheiere). 


Competente generale. Competenţe specifice şi conținuturi asociate 
acestora (învățământul primar) 


Competente generale: 


e Utilizarea corectă şi adecvată a limbii române în diferite 
situații de comunicare; 

e Folosirea modalitatilor de analiză tematică, structurală şi 
stilistică în receptarea diferitelor texte literare şi 
nonliterare pentru copii; 

e Argumentarea scrisă şi orală a unor opinii in diverse 
situații de comunicare. 


Competenţe specifice şi conținuturi (selectiv): 


1. Utilizarea corectă şi adecvată a limbii române în diferite 
situații de comunicare 


Conţinuturi 
1.1. Aplicarea cunoştinţelor de Texte literare/ nonliterare 
limbă în studiul şi în accesibile copiilor 
interpretarea textelor accesibile 
copiilor 
1.2. Folosirea adecvată a Exprimarea opiniei, monolog, 
strategiilor de comunicare orală | conversație, dezbatere 


în expunerea unor opinii / Tehnica întrebărilor şi a 

comentarii pe marginea textelor | răspunsurilor 

accesibile copiilor Tehnica răspunsului pregătit 

1.3. Folosirea adecvată a Sens denotativ, sensuri conotative 

tehnicilor de redactare şi de Fişe de lucru, folosirea 

documentare internetului în scopul 
documentării 

2. Folosirea instrumentelor de analiză tematică, structurală şi 
stilistică în receptarea diferitelor texte literare şi nonliterare 


! Competenţe specifice Continuturi 


2.1. Identificarea 
particularitatilor 
literaturii pentru copii 


2.2. Recunoaşterea şi 
analiza principalelor 
componente de ordin 
structural şi de limbaj 
specifice creației 
populare şi folclorului 
copiilor 


2.3. Analiza principalelor 
componente de structură, 
de compoziție şi de 
limbaj specifice textului 
narativ 


Conceptul de Literatură pentru copii; 
Specificul literaturii pentru copii; 
Genuri şi specii literare accesibile copiilor 
de vârstă preşcolară şi şcolară mică; 
Funcţii generale şi specifice ale literaturii 
culte şi populare pentru copii; 

Valori instructiv-educative, formative şi 
estetice ale Literaturii culte şi populare 
pentru copii; 

Creația populară: folclorul literar şi 
folclorul literar al copiilor; 

Specii ale liricii populare accesibile 
copiilor (doina, cântecul de leagăn, poezia 
descântecelor, colindul, sorcova, 
Pluguşorul etc.); 

Specii ale epicii populare accesibile 
copiilor: balada, legenda, basmul, snoava; 
Folclorul copiilor (cântece - formulă, 
cântece - recitative, numărători - ludice, 
frământări de limbă, cântece de joc, 
păcăleli, literatura aforistică şi enigmatică: 
proverbe şi zicători, ghicitori) — 
prezentare generală; 

Funcții ale literaturii populare pentru 
copii; 

Valori instructiv-educative, formative şi 
estetice ale literaturii populare pentru 
copii. 
Genul epic. Particularități: 
construcția subiectului; 
compoziția textului (incipit, final, 
formule de început, de continuare şi 
de încheiere, episoade/ secvenţe 
narative, tehnici narative); 
personajele ~ tipuri de personaje, 


— 

modalități de caracterizare a 

personajului; 
Specii ale genului epic accesibile copiilor: 
fabula, legenda, basmul, snoava, schița, 
povestirea, nuvela, romanul, inclusiv 
speciile genului epic din literatura 
ştiințifico-fantastică (S.F.) pentru copii: 
schița, povestirea, nuvela, romanul, 
basmul S.F.; 
2.4. Identificarea şi Teatrul pentru copii. Particularități: 
analiza principalelor subiect, compoziție, modalități de 
componente de structură | caracterizare a personajelor, limbajul 
şi de limbaj specifice personajelor, notatiile autorului etc. 
textului dramatic 
2.5. Identificarea şi 


Genul liric. Caracteristici: titlul, incipit, 


analiza elementelor de motiv, laitmotiv, tropi, elemente de 
compoziţie şi de limbaj în | prozodie etc. 
textul poetic Teme accesibile copiilor: 


— poezia religioasă; 
— poezia despre copilărie; 
— poezia despre natură şi viețuitoare; 


— poezia despre patrie şi eroi etc. 


3. Argumentarea în scris sau oral a unor opinii în diverse situații 
de comunicare 


Competenţe specifice Continuturi 

3.1. Susținerea argumentată a Tehnica argumentării 

unui punct de vedere într-o Întrebări relevante şi răspunsuri 
discuție adecvate contextului comunicării 


Rolul elementelor nonverbale: 
privire, gestică, mimică etc. 
3.2. Elaborarea unei argumentări | Construcția discursului 
scrise pe o temă dată argumentativ 
Redactare de texte (eseu, 
comentariu, analiză) 
3.3. Identificarea şi valorificarea | Analiza unor texte cu bogate 
valentelor formative ale textelor | valenţe instructiv-educative şi 
literare culte şi populare estetice. 

Exemplu de standard curricular de performanţă (la sfârşitul 
învățământului primar) 


OBIECIIV CADRU STANDARD 

1. Dezvoltarea capacității de 1.1. Desprinderea semnificației 
receptare a mesajului oral globale şi a unor informații de 
detaliu din mesajul ascultat; 
1.2. Desprinderea sensului unui 
cuvânt nou prin raportare la 
contextul ascultat. 

2.1. Adaptarea mesajului la 
partener în situații de 
comunicare dialogată; 

2.2. Povestirea orală a unui text 
narativ cunoscut, pe baza unui 
plan de idei. _| 
3.1. Citirea conştientă si corectă a 
unui text; 

3.2. Formularea ideilor principale 
ale unui text narativ; 

3.3. Identificarea secventelor 
narative, descriptive şi dialogate 
dintr-un text citit; 

3.4. Desprinderea unor trăsături 
fizice şi morale ale personajelor 
dintr-un text citit. 
4.1. Alcătuirea planului simplu 
de idei al unui text narativ; 

4.2. Redactarea unui scurt text 
narativ propriu, pe baza unui 
plan de idei. 


2. Dezvoltarea capacității de 
exprimare orală 


3. Dezvoltarea capacității de 
receptare a mesajului scris 
(citirea / lectura) 


4. Dezvoltarea capacității de 
exprimare scrisă 


În ceea ce priveşte recomandările privind conținuturile 
învățării, consacrate din perspectiva documentelor curriculare, 
programa pentru literatura pentru copii, ca disciplină de studiu în 
învățământul secundar, spre exemplu (Programa şcolară pentru 
disciplina Literatura pentru copii, pentru clasa a XII-a, de la liceul 
vocational, profilul pedagogic, specializarea invatator-educatoare, 
M.E.C-C.N.C: 2006), prevede studierea principalelor genuri şi specii 

literare accesibile preşcolarilor şi şcolarilor mici, într-o progresie a 
modului de prezentare a conținuturilor care să permită profesorilor 
identificarea soluțiilor optime pentru organizarea parcursului didactic 
(modalitatea de corelare a conținuturilor, ordinea abordării acestora, 
structura unităților didactice etc.). În acest sens, se recomandă pe cât 
posibil studiul integral al textelor, ceea ce presupune recursul la texte 
adecvate ca întindere textuală, utilizarea fragmentelor fiind indicată 
doar în cazul creațiilor care aparțin unor specii literare de mai mari 
dimensiuni. 

De asemenea, în alegerea textelor, literatura curriculară 
prescrie şi alte criterii generale, precum valoarea, varietatea autorilor 
selectați, raportul optim dintre volumul de lecturi propuse pe 
parcursul întregului an şcolar şi timpul efectiv disponibil, 
atractivitatea, adecvarea,accesibilitatea etc. Tot referitor la selectarea 
textelor, documentele curriculare recomandă opțiuni pentru scriitori 
consacrați din literatura română şi universală, lăsând, totodată, şi 
posibilitatea extinderii numărului de texte propuse pentru studiu, 
prin opțiuni personale în alegerea textelor adecvate, altele decât cele 
din programă. În fond, propunătorii au libertatea de a selecta atât 
conținuturile (teme şi texte pentru studiu) pe care le consideră cele 
mai adecvate pentru atingerea finalităților vizate, cât şi resursele 
metodologice corespunzătoare. 

Diferitele categorii de programe au oferit, în timp, cu titlu de 
exemplificare, variate repere şi sugestii de lectură literară, ca 
recomandări (privind conținuturile învățării) menite să ghidezeşi 
eventualele opțiuni ale profesorilor pentru învățământul preşcolar şi 
primar. În acest sens, am propus, în continuare, o relectură orientativă 
a Programei şcolare pentru disciplina Literatura pentru copii, pentru 
clasa a XIl-a, de la liceul vocational, profilul pedagogic, specializarea 
învățător-educatoare (M.E.C-C.N.C: 2006), pe care, după caz, am 
restructurat-o sau am completat-o pentru uzul didactic actual. 

Ilustrările literare canonice au fost preluate şi prelucrate în 
abordarea noastră potrivit nevoilor de metodologie a lecturii literare 
specifice acestui nivel. În acest sens, chiar dacă exemplificările 
propuse erau prezentate cu titlu de „sugestii”, o serie de repere 
textual-tematice recomandate -~ recurente în documentele curriculare 
cunoscute - au fost, după caz, reconsiderate din punct de vedere 
criterial sau au fost îndreptate şi completate, din rațiuni de 
corectitudine sau de relevanţă teoretică şi metodologică. Acesta, spre 

exemplu, a fost cazul criteriilor taxonomice care operează în domeniul 
literaturii populare pentru copii, al folclorului copiilor sau în acela al 
literaturii stiintifico-fantastice ca „literatură pe cale proprie”. 

Cuprinzând întreaga sferă a literaturii, nici literatura pentru 
copii nu poate fi clasificată după un singur criteriu, deoarece în cadrul 
ei sunt cuprinse opere aparținând literaturii române sau universale, 
literaturii populare sau culte, literaturii în proză sau în versuri etc. De 
aceea, împotriva oricărui reductionism criterial, in clasificarea 
literaturii pentru copii se recomandă combinarea mai multor 
perspective criteriale ordonatoare: criteriul formalizării constitutive, 
pe genuri şi specii, criteriul estetic, criteriul textual-tematic, criteriul 
discursiv-functional, diverse alte criterii literare diacronice sau 
sincronice. 

Analizele dedicate domeniilor teoretice si aspectelor 
metodologice abordate (dimensiuni şi perspective textual-tematice, 
teme şi subteme, taxonomii, funcții, caracteristici etc.)au fost tratate fie 
mai extins, fie mai restrâns, din diferite rațiuni, între care spațiul 
grafic, ponderea curriculară a problematicii în discuție, gradul de 
accesibilitate sau de interes,intentii de revenire asupra unor subiecte 
discutate sau de tratare ulterioară a acestora. Cauzele respective au 
orientat, prin urmare, conținutul acestei prime selecții analitice,care 
corespunde delimitării unei anumite sfere de interes sau de necesitate 
diagnosticate ca atare, urmând ca, pentru investigarea altor domenii 
teoretice şi metodologice,să revenim cu o altă ocazie şi, fireşte, printr- 
o altă selecție a notelor de curs. 


1. Creaţia populară 
Recomandări: 
Poezia obiceiurilor legate de momente importante din viata 
omului: 

Naşterea şi poezia riturilor de naştere. Cântecul de leagăn 
(poezia magică de urare). Descântecele (poezia magică de 
apărare); 

Poezia obiceiurilor calendaristice: 
Poezia descriptivă. Pluguşorul. Sorcova; 
Poezia colindelor. Poezia colindelor religioase şi a cântecelor 


de stea: Steaua sus răsare. 
Colindele de copii. Colindele de ceată. Colindele de fată. 


Colindele de flăcău etc. 
Literatura aforistică si enigmatică: 

Proverbe şi ziciători. Ghicitori; 
Proza populară. Basm, legendă, snoavă. Exemplificări; 


Legenda. Legende populare. Legende crestine. Legende 
cosmogonice românesti: Legendele şi basmele românilor. Ghicitori 


şi proverbe (B.P. Haşdeu). 

Basmul popular. Exemplificări; 

Snoava: Ciclul lui Păcală; 

Teatrul popular. Exemplificări; 

Alte forme ale folclorului literar pentru copii: cântecele- 


formulă, cântecele care însoțesc jocul (formule rimate şi 
ritmate,recitativele-numărători, formulele-cumulative, 
păcălelile, glumele, „frământările de limbă” etc. 


2; Creaţia cultă 

a. Genul epic 

Recomandări: 
Fabula 


Definiție. Caracteristici; 

Valori morale, educative, formative şi estetice. 

Grigore Alexandrescu - Boul şi vitelul; Câinele şi cățelul; 
Tudor Arghezi - Tâlharul pedepsit; Jean de La Fontaine - 
Greierele şi furnica, Corbul şi vulpea etc.; 

Legenda 

Definiție. Caracteristici. Tipologie: Legenda etiologică, 
legenda istorică, legenda geografică. 

Valori morale, educative, formative şi estetice. 

Vasile Alecsandri - Legenda rândunicăi, Legenda 
ciocârliei; Călin Gruia - Povestea florii-soarelui; Alexandru Mitru 
- Legendele Olimpului; Dimitrie Bolintineanu - Muma lui Stefan 
cel Mare, Preda Buzescu etc. 

Basmul cult si basmul S.F. 

Definiție, caracteristici structurale şi formule epice, 
teme, motive (inclusiv obiectele „năzdrăvane”), funcții, mesaj 
şi compoziție, subiect, stereotipii sau locuri comune, personaje 
etc.; 

Noile structuri ale magiei, ale fabulosului sau ale 
miraculosului fantastic, basmul stiintifico-fantastic: Mircea 
Cărtărescu - Enciclopedia zmeilor 

Valori morale, educative, formative şi estetice. 


Mihai Eminescu - Făt-Frumos din lacrimă; lon Creangă — 
Povestea lui Harap-Alb, Fata babei şi fata moşneagului; loan Slavici 
- Doi feti cu stea în frunte; Barbu Ştefănescu-Delavrancea - 
Neghiniţă;, Petre Ispirescu - Greuceanu, Tinerețe fără bătrânețe şi 
viata fără de moarte, Prâslea cel voinic şi merele de aur, Hotu 
Împărat, Tugulea, fiul unchiaşului şi al mătuşiil.C. Vissarion — 
Zapis Împărat, Ber-Căciulă-Împărat, Agerul Pământului; A. de 
Saint-Exupéry - Micul print; Fraţii Grimm - Albă ca zăpada; 
Hans Christian Andersen - Mărunțica (Degetica), Mica sirenă; 
Charles Perrault - Scufita Roşie; Vladimir Colin - Fata de fum 
etc. 

Snoava 

Definiţie. Caracteristici; 

Valori morale, educative, formative şi estetice. 

Petre Dulfu - Isprăvile lui Păcală; loan Slavici — Păcală în 
satul lui etc. 

Povestirea si schita (pot fi studiate şi pe criteriul textual- 
tematic, conform documentelor curriculare actuale) 

Definiţie. Caracteristici; 

Valori morale, educative, formative şi estetice. 

Povestiri si schite despre natură si vietuitoare: Ion Creangă - 
Capra cu trei iezi, Ursul păcălit de vulpe, Punguta cu doi bani; Emil 
Gârleanu - Căprioara, Gândăcelul, Când stăpânul nu-i acasă; loan 
Alexandru  Brătescu-Voineşti - Moartea lui Castor, 
Privighetoarea, Puiul, Minunea; lon Agârbiceanu - File din cartea 
naturii; Hans Christian Andersen - Povestea lebedelor, Ratusca 
cea urâtă, Privighetoarea; Virginia Waters - Poveşti rationale 
pentru copii etc. 

Povestiri si schite despre universul copilăriei: Barbu 
Ştefănescu-Delavrancea - Bunicul, Bunica; I.L. Caragiale - D-l 
Goe..., Vizită... Bubico; Mihail Sadoveanu - Dumbrava 
minunată, Anti de ucenicie; Tudor Arghezi - Cartea cu jucării, 
Povestirile boabei şi ale fărâmei, Tablete din Tara de Kuty; Octav 
Pancu-laşi - ledul cu trei capre; Hans Christian Andersen - 
Fetiţa cu chibriturile; Mircea Sântimbreanu - Recreatia mare etc. 
Povestiri şi schite care evocă trecutul istoric: Eusebiu Camilar — 
Stejarul din Borzesti; lon Creangă - Moş Ion Roată şi Unirea, Moş 
Ion Roată şi Cuza Vodă; Dumitru Almaş - Buzduganul cu trei 
peceti etc. 

Povestiri si schite care anticipează viitorul: Stanislav Lem - 
Ciberiada; Isaac Asimov - Povestiri cu roboti; Ray Bradbury - 


Stepa (Omul ilustrat); Vladimir Colin - Broasca (Capcanele 
timpului), Dintii lui Cronos, Babel; Mircea Opriţă - Turnul 
(Nopțile memoriei) etc. 

Romanul si nuvela 

Definiție. Caracteristici; 

Valori morale, educative, formative şi estetice. 
Romanul pentru copii / cu si despre copii: Ion Creangă - 
Amintiri din copilărie; Ionel Teodoreanu - La Medeleni; Cezar 
Petrescu - Fram, ursul polar; Constantin Chiriţă - Cireşarii; 
Radu Tudoran - Toate pânzele sus; Charles Dickens - David 
Copperfield, Oliver Twist; Mark Twain - Tom Sawyer, Aventurile 
lui Huckleberry Finn; Hector Malot - Singur pe lume; Daniel 
Defoe - Robinson Crusoe; Jonathan Swift - Călătoriile lui 
Gulliver; Jack London - Colt Alb; Rudyard Kipling - Cartile 
junglei; Frank Baum - Vrăjitorul din Oz; Lewis Carroll - Alice in 
Tara Minunilor, Alice în Tara din oglindă; Jules Verne - 20.000 de 
leghe sub mări, Doi ani de vacanță, Căpitan la 15 ani, Castelul din 
Carpaţi; Selma Lagerléf - Minunata călătorie a lui Nils 
Holgersson; Michael Ende - Poveste fără sfârşit; I.D. Sârbu, De ce 
plânge mama, Dansul ursului; Alexandru Macedonski - Palatul 
fermecat, Cometa lui Odorescu (Cartea de aur); Vladimir Colin - 
Babel; Adrian Rogoz - Omul şi năluca; lon Hobana - Oameni şi 
stele etc. 


b. Genul liric 

Recomandări: 
Poezia religioasă: Mihai Eminescu - Rugăciune, Învierea, 
Colinde, colinde, Sonet; Vasile Voiculescu; Aron Cotruş; Tudor 
Arghezi, Psalmi etc. 
Poezia despre natură si copilărie: George Coşbuc - Iarna pe 
uliţă; Tudor Arghezi - Cântec de adormit Mitzura, Buruieni, 
Martisoare; Ana Blandiana - Întâmplări din grădina mea, Alte 
întâmplări din grădina mea, Întâmplări de pe strada mea; Constanta 
Buzea - Carticica de doi ani, Cărticică de trei ani, Cărticică de patru 
ani, Carticicd de cinci ani, Cărticică de şase ani; Nina Cassian - 
Între noi, copiii; Otilia Cazimir - Baba Iarna intră-n sat, Uite, vine 
Moş Crăciun etc. 


Poezia despre natură şi vieţuitoare: Vasile Alecsandri - Bradul, 


Miezul iernet, Iarna, Primăvara, Malul Siretului; Lucian Blaga - 
Cărăbuşul de aramă; Tudor Arghezi - Zdreanta; O furnică, 
Tâlharul pedepsit, Iscoada, Bună dimineața, Primăvară!; George 
Topârceanu - Rapsodii de toamnă, Balada unui greier mic; George 
Coşbuc - Povestea gâştelor, Mâtişorii, La Paşti, Vine ploaia, Sosirea 
rândunicii; Elena Farago - Căfeluşul schiop, Gândăcelul, Motanul 
pedepsit, Bondarul leneş, Pedeapsa mâtei, Doi frați cuminti; Otilia 
Cazimir — Pentru tine, primăvară, Furnica etc. 

Poezia despre patrie şi eroi: Lucian Blaga - Părinții; loan 
Nenitescu - Jara mea; Vasile Alecsandri - Sergentul, Penes 
Curcanul, Hora Unirii etc. 


c. Teatrul pentru copii 

Definiție. Caracteristici; 

Valori educative, formative şi estetice. 

Recomandări: 

Victor Eftimiu - fnsir' te mărgărite, Pui de om, Călina, Făt- 
Frumos; Vasile Alecsandri - Sânziana şi Pepelea; 

Dramaturgia actuală pentru copii 

Recomandări: 

Marin Sorescu - Făt-Frumos şi călare şi pe jos; Alecu 
Popovici - O fetiță caută un cântec, Băiatul din banca a doua, Cine 
se teme de crocodil, Şoricelul şi păpuşa, Afară e vopsit gardul, 
înăuntru-i Leopardul etc. 


d. Literatura ştiințifico-fantastică, ca „literatură 
pe cale proprie” (F. Manolescu, 1980) 
Condiţia literaturii S.F. Denumire. Istoric. Definiţie; 
Valori morale, educative, formative şi estetice; 
Trăsături caracteristice care individualizează S.F.ca 
„literatură pe cale proprie” (F. Manolescu, 1980: 301-302): 
- Sistemul de relații (relația stinta-S.F.; 
relația fantastic-S.F; relatia basm-S.F.); 
- Genuri şi specii; 
- Tematica; 
- Personajele tematice; 
- Obiectele S.F.; 
- Exemplificări (literatura S.F. românească 
şi universală). 

De la folclorul literar pentru copii la literatura S.F. 
pentru copii şi tineret. Basmul popular vs. Basmul S.F. 

Recomandări:Petre Ispirescu - Hotu Împărat LC. 
Vissarion -~  Ber-Căciulă-Împărat, Zapis Împărat,  Agerul 
Pământului, Magia Neagră; Mircea Cărtărescu - Enciclopedia 
zmeilor. 


e. Literatura de informare cultural-ştiințifică şi 
de popularizare a ştiinţei şi a artei 

Definiţie. Caracteristici. Exemplificări 

Recomandări: 

Basmul ştiinţific: I.C. Vissarion - lon Năzdrăvanul; 

Literatura de călătorie. Reportajul literar; 

Literatura epistolară; 

Literatura memorialistică; 

Literatura documentară. Coduri, Dicționare şi 
Enciclopedii pentru copii: 

Recomandări: 

Peggy Post & Cindy Post Senning - Codul Emily Post al 
bunelor maniere pentru copii. 

Alte publicații de informare  cultural-ştiințifică: 
monografii tematice, reviste, magazine, almanahuri pentru 
copii. 

Soft educațional: DVD-uri, CD-uri, cărți electronice şi 
site-uri interactive. 

Literatura pentru copii, 
„un efect de text” putin 
predictibil 


2.1. Trei „efecte de text”: a citi, a interpreta, a scrie 


Mai mult sau mai puțin disimulat, mai mult sau mai puțin 
sistematic, literatura pentru copii a fost discreditată sau marginalizată, 
în timp, sub cele mai diverse şi mai eronate etichetări. Trecerea lor în 
revistă, ca serie parcă interminabilă de locuri comune, nu e decât un 
nou prilej de reflecţie asupra riscurilor la care se expun cunoştinţele 
aproximative, generalizările grăbite şi expresiile lor excesive. Să 
reamintim câteva dintre formulările depreciative de acest fel: 
„nonliteratură”; „literatură opusă «literaturii adevdrate»”; „sub- 
literatură”; „paraliteratură”; o „altă literatură”, „paralelă“ cu literatura 
„mainstream; „O categorie inferioară a «literaturii in general» 
(aparținând „unei minorități contestate”, „o «Cenusdreasd» a « 
literaturii adevărate»”, „o literatură trivială” etc.); „un subgen popular 
al «literaturii în general»” (asemenea întregii literaturi sentimentale, 
senzaţionale, polițiste, de aventuri, de anticipație, de suspans, thriller, 
horror etc.); literatură „de frontieră” sau „de graniță” (în orice 
acceptiune a termenului sau numai în anumite acceptiuni ale 

acestuia); „literatură de consum”, „literatură de divertisment”, 
„literatură complementară «literaturii în general»” etc. 

Prin opoziție față de aceste poziții extreme, ne afiliem unor 
considerații teoretice după care literatura pentru copii (şi tineret) 
aparține literaturii in general (literatura „mainstream” - „înaltă”, 
„adevărată”, „cultă”, „propriu-zisă” etc.), atât din punctul de vedere 
al convențiilor constitutive (emergenta genurilor ficționale, dinamica 
formelor, metamorfozele expresiei, avatarurile literaritatii etc.), cât şi 
din punctul de vedere al diferitelor sale instituiri şi reinvestiri 
funcționale, estetice sau axiologice. Literatura (considerată) pentru 
copii nu are un statut special şi o dinamică a funcțiilor aparte, pentru 
că ar fi destinată unui public (teoretic) foarte larg (literatura pentru 
copii nici nu e neapărat o literatură adresată), pentru că ar avea o 
construcție specifică mai putin elaborată (chiar dimpotrivă, 
complexitatea scriiturii acesteia corespunde unor structuri simbolice 
dense, adesea criptice) sau pentru că ar fi „eterogenă” (deşi, într- 
adevăr, granițele nu-i sunt riguros definite), ci pentru că ea are o 
valoare literară specifică Literaturii propriu-zise, ca literatură pe cale 
proprie. Chiar destinată unui public țintă cu deprinderi de receptare şi 
de lectură speciale, literatura (considerată) pentru copii nu solicită 
într-un grad mai redus atenția cititorului şi nici efortul comprehensiv. 

Într-o cunoscută încercare de definire a fenomenului 
literaritatii, la care vom reveni în capitolul următor, Monica Spiridon 
(1984: 24-36) a evidențiat complementaritatea celor două tipuri 
esențiale de abordare a literaturii, abordarea de tip imanent, derivând 
dintr-o concepție esentialista („in ordo essendi”) şi abordarea de tip 
empiric-descriptiv, ca rezultantă a unei concepții normative, categoriale 
(„in ordo cognoscendi”). Cea dintâi, paradigmatică, se organizează 
diacronic, vizând planul universaliilor virtuale ale literaturii ca 
literatură, iar cea de-a doua, sintagmatică, urmăreşte sincronic, planul 
actualizărilor literare, al funcționării reale a ceea ce, într-un context 
istoric determinat, ajunge să fie considerat drept literatură. În cele 
două planuri circumscrise de analiză recunoaştem atât existența unei 
competențe literare, cât şi manifestarea unei performanțe literare, 
componente care se sprijină şi se condiționează reciproc. Elementele 
competenţei funcționează in sistemul universaliilor potenţiale, 
oferindu-ne sensul virtual al literaturii în general, matricea oricărei 
literaritati, care susține semnificațiile particulare ale creațiilor literare, 
în vreme ce dominantele performative echivalează cu actele de 

producere reală a sensului literar, care ne apar ca forme de activitate 
sau ca moduri de funcționare propriu-zisă a literaturii. 

În aceste condiții, literatura pentru copii este şi ea mereu 
recuperabilă în domeniul literaturii în general, ca un caz special de 
arhitextualitate, de relație generativă cu tipurile de discurs virtual din 
care deriva actualizările sale concrete. În câmpul acestor emergente 
textuale, tipul de literaritate cel mai evident relevabil şi în cazul 
literaturii pentru copii este acela care rezidă în tentativele constante de 
insolitare a fenomenalului (profanul, istoria, condiția umană etc.), de 
transcendere a experiențelor individuale, prin raportarea alegorică a 
aspectelor particulare la exemplaritatea evenimentelor existențiale 
fundamentale, general umane. Atunci când o compara pe Selma 
Lagerlöf cu Rudyard Kipling, în ceea ce priveşte destinul literar 
împărtăşit în timp de două dintre capodoperele celor doi, Marguerite 
Yourcenar (1996: 179) avea în vedere tocmai această mutație de la 
particular la general: „Cartea junglei şi Minunata călătorie au aceeaşi 
soartă, aceea de a fi considerate drept cărți pentru copii, când de fapt 
înțelepciunea şi poezia lor se adresează tuturor oamenilor. E drept că 
Selma Lagerl6f a scris în chip deliberat pentru şcolarii suedezi. Totuşi, 
dincolo de ei, ne vorbeşte şi nouă.” 

După cum vom relua şi dezvolta ulterior, abordarea de tip 
imanent atribuie literarității fie statutul ontologic de categorie 
existențială, fie statutul metodologic de concept euristic, ceea ce e de 
natură să conducă fie la o definire de tip aprioric a literaturii 
(literatura ca literatură, literatura ca atare, literatura ca dat), fie la una 
de tip problematic (istoric, didactic etc.), impunând, ca model euristic 
sau hermeneutic, o serie de categorii, statute, definiri sau modele 
nonexclusive şi reciproc valabile. În acest sens, se poate presupune că 
specificul ireductibil al literaturii se bazează pe funcționarea 
competenţei literare, una din universaliile conştiinţei culturale umane. 

Prin urmare, într-un context socio-cultural extraliterar sau 
nonliterar, competența literară poate fi definită, consideră Monica 
Spiridon (1984: 24), „ca o capacitate abstractă de a produce, a înțelege 
şi a recunoaşte faptele literare”. Urmând, credem, teoria câmpurilor 
literare postulată de Pierre Bourdieu, Monica Spiridon apreciază că 
acceptarea unui tip de discurs ca literatură este un fenomen 
contractual şi condiționat sociologic, la granița mereu schimbătoare 
dintre teritoriile deja colonizate de expansiunea literară şi cele 
deocamdată rămase extraliterare sau considerate nonliterare. 

Dacă posibilitatea definirii literaturii ca o capacitate abstractă 
de a produce, a înțelege şi a recunoaşte faptele literare este relativ 
condiționată de prescrierea contractuală a unor comportamente şi a 
unor criterii de percepție şi de recunoaştere a ei ca atare (1984: 24-36, 
passim), prin raportare la metatextul extraliterar şi nonliterar al 
codurilor socio-culturale şi istorice ale anumitor epoci („ideologeme”, 
pentru Julia Kristeva sau Pierre Bourdieu), atunci fenomenul etichetat 
drept literatură pentru copii nu poate fi, la rându-i, explicat în ordine 
ipotetic-deductivă, ci numai în termeni inductivi, într-o viziune 
referentiald, istoric restituibilă. 

Printre modelele de tip imanent, cel al limbajului ocupă un rol 
preferenţial în raport cu domeniul literaturii. Pentru Monica Spiridon 
(1984: 24-28), studiul literaturii în cadrul generic al limbajului, 
respectiv într-un plan al pragmaticii comunicării, delimitat de 
raportul dintre ştiinţele limbajului, ştiinţele pedagogice şi domeniile 
conexe acestora, s-a dovedit, în practica cercetării, una dintre căile 
metodologice cele mai profitabile, beneficiind, în această direcție, de o 
tradiție semnificativă: pe de o parte, teoriile receptării, iar pe de altă 
parte, ansamblul factorilor care garantează canonic institutionalizarea 
unui mesaj ca literar, între care mediul şcolar, critica literară sau 
activitatea academică. 

Abordările de tip empiric-descriptiv recurg, în principiu, la 
identificarea şi delimitarea unor corpusuri textuale de referință, în 
cadrul cărora este investigată istoria specificărilor tematice şi formale 
prescrise istoric, în ordine socio-culturală sau ideologică. Unul dintre 
marile impasuri ale acestui tip de explicitare a literaritatii este că 
presupune amalgamarea caracterului ficțional al scriiturii, ca obiect al 
unei elaborări imaginative, şi a statutului de limbaj sistematic al 
scrierii propriu-zise, ca actualizare discursivă a structurilor 
imaginarului: „Într-un sens, textual şi imaginație sunt două mărimi 
contradictorii. La nivelul scriiturii, textul nu se face decât refuzând să 
exprime un imaginar. La nivelul lecturii, prin permanenta rigoare a 
literalitatii sale, textul cheamă la ordine ipostazele pe care, plecând de 
la el, imaginaţia încearcă întotdeauna să le stabilească. Nu apelul la un 
imaginar mai mult sau mai puțin nestăvilit defineşte literatura, ci 
gradul de activitate al unui text” (Ricardou, 1980: 147). Literaritatea nu 
este aşadar numai o categorie descriptiv-normativă, ci mai cu seamă 
una relațional-comparativă, de model (dinamic) construit prin 


activitatea producătoare a instanței textuale, „prin definiție liberă de 
orice sens anterior practicii sale” (Ricardou, 1980: 147). 

Devreme ce faptele de literaritate nu au o identitate empiric 
relevabilă in plan textual - structurile asimilabile literaturii 
necorespunzând unor recurente normative sau categoriale prestabilite 
-, ele nici nu coincid cu anumite tipuri de text, referent sau receptor, ci 
se reclamă de la anumite „efecte de text” caracteristice diferitelor 
presupozitii angajabile contextual sau  metatextual. Specificul 
literaturii pentru copii, ca forma de activitate a literaturii in general, 
este la rândul său determinabil prin înscriere in raza de acțiune a unui 
asemenea ,,efect de text”, datorat unui anumit comportament literar 
prescris pentru anumite presupozitii, realizabile in cadrul unui 
anumit sistem de distincții extra- şi nonliterare. 

Putem vorbi, in concluzie, despre legitimitatea luării in 
considerare a unei literaritati a literaturii aşa-numite pentru copii - în 
contextul frecventei situări a acesteia din urmă între literar (literatura 
în general) şi nonliterar sau extraliterar ~, numai dacă avem în vedere 
concilierea celor două modele distincte de analiză - modelul esentialist 
şi modelul normativ - pe care, după Monica Spiridon, le îngăduie în 
general investigarea câmpurilor literare. În deplin acord cu acest 
punct de vedere, subliniem încă o dată că literatura pentru copii poate 
fi înțeleasă, într-adevăr, ca unul dintre modurile de funcționare în 
sens performativ a literaturii ca literatură, ca activitate producătoare, 
ca formă de codificare a unor experiențe perceptive şi receptive care se 
reclamă de la toate „efectele de text” specifice comportamentelor 
literare prescrise istoric, într-o ordine socio-culturală sau ideologică 
dată. 

Volumul lui Wass Albert, Poveşti. Cartea pădurilor. Cartea 
lacurilor, alcătuit din două cicluri de poveşti, Cartea pădurilor şi Cartea 
lacurilor, ilustrează strălucit unul dintre cele mai cunoscute „efecte de 
text” relevabile în planul receptării literare productive a literaturii 
pentru copii: efectul terapeutic. Importanța consecințelor produse de 
manifestarea acestui efect de text a fost recunoscută în planul 
diverselor exploatări ca terapie narativă a acestor poveşti cu şi aparent 
despre animale. 

Naratiunile alegorice create de Wass Albert sunt construite din 
perspectiva tatălui, care, povestindu-i copilului său, îl inițiază în 
tainele firii umane şi în comportamentele sociale. Deopotrivă poveşti 
realiste, cu dialog vioi, sau ficțiuni pline de mister, cu descrieri 

fabuloase sau cu trimiteri mitologice, textele se revelează lecturii şi 
înțelegerii uneori prin accente caricatural-comice, anecdotice, 
aforistice, enigmatice sau chiar paradoxale, alteori prin inedite accente 
poetice, în registrul ludic sau, dimpotrivă, în registrul grav, sententios 
sau dramatic. De aici, o serie de contaminări textual-tematice şi 
functional-discursive cu alte specii literare care delimitează sfera 
literaturii pentru copii, între care legenda, povestirea, snoava, fabula, 
schița, proverbele sau ghicitorile. Aceasta face ca textele să evidentieze 
o serie de virtuţi, valențe sau funcții morale, formative-educative, 
estetice şi psihoterapeutice, dezvăluite, din perspectivă axiologică, 
într-un adevărat cod de învățături pentru copii şi tineret: „Hrăneşte-ţi 
sufletul cu frumosul din lume!”, „Ai răbdarea de a înfăptui lucruri 
durabile!”, „Crede în bunătate, în pacea sufletească, în iubire si cultivă-le în 
jurul tău!”, „Respectă rânduiala naturii, aşa cum a lăsat-o Dumnezeu pe 
pamant!”, „Învață să recunosti răul la timp şi nu-l provoca să se manifeste!”, 
„Nu te pripi în a-i judeca pe ceilalți!” , „Luptă până la capăt pentru visul tău, 
dar învață şi resemnarea!”, „Ajută-i pe cei aflați in necaz!”, „Învinge-ți 
propria frică printr-o gândire realistă!” , „Păstrează vie în suflet legătura cu 
lumea copilăriei tale!” , „Fii credincios cauzei pe care ti-ai ales-o sau misiunii 
pe care ai primit-o!”, „Ai încredere în valoarea gândirii tale pentru a rezolva 
problemele vieții!”. 

Această dimensiune exemplară a textelor volumului poate fi 
exploatată, prin urmare, şi într-un registru didactic imediat, dar şi ca 
terapie narativă, în cazul copiilor şi al elevilor de vârstă şcolară mică 
sau chiar al adolescenților. De aceea, înainte de toate, fiind o carte 
inițiatică, în sensul unei aventuri a cunoaşterii de sine şi a căutării 
frumosului şi a adevărului, acest volum răspunde perfect întrebării 
„Cum ne pot ajuta poveştile?” în cunoaşterea lumii şi în cunoaşterea 
celorlalți, ca urmare a descoperirii frumosului şi a adevărului în lume, 
în noi înşine şi la ceilalți. Acesta este, între altele, sensul povestirii- 
cadru (Povetele tatălui către flu), care deschide seria celor douăsprezece 
poveşti din Cartea pădurilor: „Priveşte la lume cu băgare de seamă! (...) 
Adună în tine doar frumosul. Frumosul care se vede cu ochii, care se aude cu 
urechile, care se simte cu nările şi se pipăie cu degetele. Ti se pot lua jucăriile, 
hainele, banii fi se pot lua. Dar nu există putere pe pământ care să-ți poată 
lua frumosul din suflet...” (Wass, 2010: 9). 

Nivele diferite de organizare a sintagmaticii textuale ating, 
după cum se cunoaşte, grade diferite de calitate expresivă intrinsecă, 
de relevanţă atențională si, implicit, de legitimitate Literară. Şi în cazul 


44 


poveştilor lui Wass Albert, acest echilibru discursiv instabil este 
urmarea variabilitatii intentional-atentionale a repertoriilor teleologice 
şi a registrelor stilistice ale agregării textuale, respectiv a relației 
asimetrice dintre sensurile diferențiale (denotative) şi semnificațiile 
(conotative) asociabile acestora. În egală măsură, acelaşi echilibru 
discursiv instabil este şi urmarea complexităţii raporturilor dintre 
subiectivitatea instanței auctoriale, în planul intelectiv al producerii 
textelor literaturii pentru copii, şi contextualizările puțin predictibile 
specifice determinismului psiho-social şi dinamicii relației dintre text, 
intertext şi metatext, la nivelul receptării, respectiv în planul 
aproprierii dimensiunilor ficționale mereu schimbătoare ale 
reprezentărilor lumii reflectate în text. 

Din această perspectivă sunt interpretabile nu numai cele 
douăsprezece poveşti din Cartea pădurilor - între care remarcabile sunt 
Poveste despre pădure, Poveste despre munții albaştri, Povestea despre 
Nimicul Imens şi Înspăimântător sau Pasărea de aur -, ci şi cele nouă 
poveşti din Cartea lacurilor. Înserierea numerotată a acestora din urmă 
îşi revelează sensul intratextual (legătura dintre titlu şi textul propriu- 
zis) şi intertextual (legăturile semnificante dintre cele nouă texte, în 
ansamblul lor, atât ca legătură în succesiune, de la prima poveste la 
cea din urmă, cât şi ca legătură în concomitentă, adică între fiecare text 
şi toate celelalte), din perspectiva exploatării  explicitărilor 
metatextuale, realizate prin tehnici rezumative similare didascaliilor 
din dramaturgie. În planul gramaticii narative şi al pragmaticii 
textuale, recursul la aceste modalități de comprimare şi explicitare cu 
dublă funcție, generativă şi predictivă, determină apropierea maximă 
dintre tehnicile şi perspectivele specifice producerii şi codificării 
mesajelor, pe de o parte, şi acelea care caracterizează decodificarea şi 
receptarea productivă a acestora, pe de altă parte. Instanta auctorială 
interacționează astfel cu toate instanțele receptării, provocând şi 
susținând atitudinile proactive, productive. Ilustrativă în acest sens 
este dispoziția generativ-transformationala din seria intertextuală care 
aglutinează a patra, a cincea şi a şasea poveste: „A patra poveste (din 
care, de eşti atent, vei afla cum fac păsările concurs pentru a se distra...)”, „A 
cincea poveste (... Nu-ti spun acum despre cine va mai fi vorba în poveste, 
dar fii atent la mine şi vei afla in curând.)”, „A şasea poveste (...Povestea se 
petrece pe malul mâlos al unui lac de asemenea mâlos - să nu uiţi să-l 
desenezi. Aşa! Nu uita să desenezi carouri pe carapacea țestoasei, căci, fără 
ele, nu ar mai fi testoasa din povestea noastră. lar mormolocul să-l desenezi 
neobrăzat, căci este, cum ti-am spus, tare needucat.)”etc. Remarcabilă, in 

acest sens, este, de asemenea, şi intertextualitatea care articulează 
ultimele două poveşti, adică „A opta poveste(din care vei afia despre o 
pasăre străină neasemuit de frumoasă şi despre stârcul cenuşiu. Vei mai afla 
şi despre un om, să fii foarte atent, ca nu cumva să devii asemenea lui când 
vei fi mare.)” şi, respectiv, „A noua poveste (în care se va vorbi despre om, 
cel despre care am pomenit mult prea putin până acum. Dar se va vorbi şi 
despre păsările lacului, despre fiecare în parte, va mai fi vorba şi despre Tine 
Chiar, căci aceasta este ultima poveste despre lacuri pe care ti-o spun.)”. 

Stimularea timpurie a interesului pentru literatură în general şi 
motivarea preşcolarilor şi a elevilor de vârstă şcolară mică pentru 
lectură în special este în măsură să determină un set de conduite 
proactive ale acestora, conducând nu numai la succesul imediat al 
oricărui proces de predare-invatare în acest mediu educational 
specific, ci şi la menţinerea constantă a interesului pentru textul literar 
ascultat, citit sau chiar scris de către copii. În Ocheanul întors (2000), 
Radu Petrescu trimitea în numeroase rânduri la importanța literaturii 
infantile, a literaturii scrise de către copii, ca literatură „orientată” sau 
„provocată”, astfel încât, treptat, aceasta a devenit una dintre cele mai 
interesante teme ale jurnalului său:„O imensă literatură aşteaptă să fie 
provocată, păstrată şi citită, a copiilor. Atât doar că, neapărând decât 
provocată, şi singurul care o poate provoca fiind poetul, nu toți copiii 
o vor putea manifesta, căci poetul nu e deloc numeros. Ar trebui să 
existe un muzeu care să păstreze desenele şi textele geniului infantil 
(care nu e infantil în sensul crezut de mai toți maturii) şi va trebui 
odată ca un ins ca mine sa aibă posibilitatea de a tine pe lângă el copii 
ca cei despre care am notat în caietele acestea, până ce ei ar ajunge la 
vârsta de douăzeci şi cinci de ani, într-o «şcoală» exclusivă, căci numai 
astfel textele strânse vor arăta şi altceva decât frumusețe. Numai astfel 
se va putea vedea, cred, dacă cine a putut, provocat, să fie poet, poate 
fi poet şi când provocarea încetează ori îşi schimbă natura. Cum se 
face trecerea etc. În lipsa acestei experiențe, faptul că un poet se naşte, 
scrie şi dispare în doi ani nu probează nimic” (Petrescu, 2000: 291). 

În opinia lui Radu Petrescu, „problema domeniului poeziei 
copilăreşti” este de o atât de mare însemnătate, încât ar fi cât se poate 
de firesc ca ea să determine chiar institutionalizari filologice ale acestei 
rute vocationale, în sensul constituirii unor centre de educare 
sistematică a facultăților literare, de tipul „şcolilor exclusive” sau al 
centrelor de excelență în teoria şi practica literaturii, ca formă 
superioară de creație artistică: „Văd necesitatea realizării unui Centru 

national al copilului, dotat cu tot ce trebuie pentru ca cei care pot da 
spiritului fraged exercițiul deplin al celei mai nobile dintre facultățile 
sale să o facă în cele mai bune, strict indispensabile, condițiuni” 
(Petrescu, 2000: 292). 

În planul acţiunii didactice, asigurarea principalelor condiții 
necesare stimulării precoce a interesului pentru literatură, a motivatiei 
pentru receptarea şi producerea textului literar, tine, ca şi în cazul 
asigurării condițiilor învățării, de o serie de exploatări particulare ale 
principalilor parametri şi factori ambientali, informationali şi umani ai 
interacțiunii la grupa de preşcolari sau la clasa de elevi. În cadrul 
acestora, modalitățile de stimulare a motivatiei inițiale devin, în timp, 
baza activităților didactice care susțin sistematic emergenta si 
dezvoltarea interesului copiilor pentru lectura literară. Date fiind, la 
vârstele şcolare mici, ataşamentul spontan față de profesor, evidența 
receptivitatii infantile şi a curiozității naturale pentru nou, precum şi 
dinamismul corporal asociat comportamentelor discursive specifice 
acestor vârste şcolare, principalele moduri de a genera motivația 
inițială pentru textul literar şi diferitele tipuri de lectură productivă 
ale acestuia mizează, de regulă, pe numeroasele manifestări ale unui 
interes actional-pragmatic pregnant față de tot ceea ce există în 
proximitate, ca manifestări cronotopice ale unui „aici şi acum” 
generalizat şi mereu extensibil în imaginar. 

Unul dintre cele mai cunoscute demersuri motivationale de 
această natură rezidă în relevarea scopurilor şi a beneficiilor lecturii, 
prin intermediul demonstrațiilor interactive, al prezentării unor 
repere de lectură, prin explicații şi scurte expuneri, prin provocarea 
unor mărturii, impresii subiective, răspunsuri personale, prin 
verbalizări ale experiențelor de genul gândirii cu voce tare, prin 
încurajarea implicării şcolarilor în diverse activități imaginative, din 
categoria investirilor imaginative. Un demers motivational la fel de 
productiv constă in coresponsabilizarea micilor beneficiari, prin 
implicarea acestora în alegerea textelor supuse interpretării, precum şi 
în selectarea fragmentelor reprezentative pentru negocierile 
intersubiective asupra sensurilor literare diferențiale. Aceasta se poate 
realiza pornind de la citări comparative în ilustrarea textelor alese, de 
la sumarizări contrastive, de la diferite trimiteri problematizante la 
titluri, subtitluri sau moto-uri de carte, pentru a ajunge ulterior la 
modalități de intervenţie hermeneutică mai complexe, de tipul 
jurnalelor de lectură, al activităților de lectură independentă dirijată 

sau din clasa marketingului filologic, cum ar fi, de exemplu, atelierele 
de scriere sau licitaţiile de carte, extrem de productive sub raport 
motivational şi participativ pentru elevii de vârstă şcolară mică. 

Atât relevarea beneficiilor lecturii, cât şi coresponsabilizarea 
receptorilor pot fi mult mai dinamic antrenate, dacă actualizările 
performative respective se realizează prin exemplificări insolite sau 
prin susținute negocieri intersubiective ale demersurilor interpretative 
sau productive solicitate. Evident că ilustrările stimulative ale cărților 
propuse, realizate prin  „intrări” incitante, dar accesibile, in 
universurile ficționale ale creațiilor literare, vizează, dincolo de 
obişnuita captare, orientare şi menţinere a atenției, mobilizarea 
receptării productive şi monitorizarea sau autosupravegherea 
eventualelor reacții pozitive sau negative de diferite intensități ale 
micilor interlocutori față de solicitările specifice universului receptării 
şi producerii textului literar:,,Literaritatea, poeticitatea lucrurilor pe 
care, solicitati, le spun sau le scriu copiii mi se pare demonstrată, 
solicitarea plasându-i de la sine într-o atitudine de supraveghere a 
debitului în vederea unui rezultat care depăşeşte obişnuitele semnale 
ale comunicării practice. lar când solicitarea este mai restrictivă, 
cerând, de exemplu, compunere cu folosire de comparații, ceea ce este 
acelaşi lucru cu a cere copiilor să scrie sonet, farmecul poate să vină 
din suprapunerea mecanismului comparatiei peste mecanismele 
(automatismele) purei comunicări de semnale, peste obisnuintele 
formate, dar încă nu, până pe la unsprezece sau doisprezece ani, 
pietrificatoare, suprapunere de o nostimada specifică, neintentionata, 
pe sub care curge uneori, şi acest lucru e foarte prețios, o logică 
poetică, dacă e bine cum mă exprim, ieşită din efortul conştient, dar 
aparținând calificat inefabilului” (Petrescu, 2000: 230-231). 

La aceste reacții emoționale față de ceea ce Roland Barthes 
numea „emanația referentului”, ca mutație în limbaj a ceea ce se lasă 
mai mult sau mai puțin descoperit în sensurile receptării sau ale 
producerii scriiturii, se ajunge în primă instanță pe căi mai accesibile, 
cum ar fi înserierea critică a copertelor unor ediții cât mai diferite ale 
aceleiaşi cărți,lecturile critice comparative ale ilustraţiilor de interior 
sau ghidajele de reinventare a unor titluri ale operelor, în registru 
intertextual, pentru ca, treptat, prin detabuizări ale temelor consacrate 
sau prin resumarizări ale cuprinsurilor cărților în diverse registre 
stilistice (foiletonist, epistolar, memorialistic etc.), să se ajungă la 
exploatarea unor căi de acces la semnificație mai complexe. 

Pentru aceasta, dirijarea descoperirii de către micii cititori 
(lectori, receptori, interpreţi, spectatori etc.) a unor mărturii 
neobişnuite despre raporturile autorului cu lumea şi cu mentalitatile 
la care şi-a raportat scriitura (ca limbaj literar transformat prin 
destinaţia sa socio-culturală), se poate realiza folosind selecții de 
documente inedite, prezentări ale unor înregistrări audiovizuale, 
reproduceri după tablouri, fotografii de epocă şi fragmente 
memorialistice sau recurgând la reconstituiri documentare, precum şi 
la corpusuri de texte aparținând unor cât mai variate genuri ale 
literaturii de graniţă. În cele din urmă, se poate ajunge şi la chestionări 
ale relevantei obişnuitelor informaţii prealabile despre relația autor- 
operă-public sau la denuntarea din diferite unghiuri interogative a 
pretentiei de infailibilitate a autorului, pe o largă gamă a denominării 
abstragerii sale din domeniile comune ale evidențelor textuale 
empirice, care fac să fie frecvent considerat şi supranumit „Ființa de 
hârtie”, „Producătorul de texte”, „Omul gramatical”, „Eul lingvistic”, 
„Marele Absent”, „Marele Anonim”, „Marele Operator” etc. 

Este adevărat însă că relația autor (producere/ pretext/ 
subtext) — operă (produs/text/ context) - public (receptare/ intertext/ 
metatext) şi implicit urmarea consecventă a unei teorii a adevărului 
literar susținută de toate conditiondrile specifice fiecărui factor nu 
poate fi abordată decât din perspectiva complementaritatii dintre 
gramatica textului şi pragmatică, ceea ce reclamă, din punctul de vedere 
al competenţei profesionale, o pregătire filologică superioară. În 
condițiile în care demersurile didactice actuale sunt orientate de 
realizarea unei unități, a unui echilibru între sensul textului literar, pe 
de o parte, şi nivelul sau calitatea înțelegerii sale, pe de altă parte, 
apreciem că natura triplului raport menționat nu poate fi luată în 
discuție, fără a-l studia, chiar la nivel preşcolar şi primar, din 
perspectiva reunită a celor două domenii complementare, 
supradeterminate de direcțiile  hermeneutice intenționate in 
interpretarea textului Literar. 

Adoptând cunoscutele considerații ale lui M.A.K. Halliday 
(1973), subliniem deocamdată doar necesitatea de a putea distinge şi 
opera pe baza celor trei funcții de bază ale limbii, funcția ideatică, 
funcția interpersonală şi funcția textuală. Fiind o problemă de 
competență gramaticală şi conceptuală, funcția ideatică trebuie 
cercetată şi interpretată în termeni morfosintactici şi lexico-semantici, 
în vreme ce funcțiile interpersonală şi textuală, întrucât implică 

realizarea competenţei comunicative, presupun niveluri de analiză 
actional-pragmatice gi retorice care angajează competențe 
interlocutive complexe, din registrul fatic şi conativ. La aceste niveluri 
de analiză, limbajul intervențiilor didactice (re)devine acțiune, limbii 
naturale revenindu-i o funcție instrumentală prin excelență. Datorită 
acesteia, alături de alte limbaje (simbolice, corporale, iconice etc.), 
limbajul interacțiunii didactice poate cumula şi valențe intentionale 
suplimentare, în sensul realizării unor scopuri ilocutionare şi 
perlocutionare, prin intermediul strategiilor discursive adecvate 
perspectivei actional-pragmatice de la care se revendică acest model 
de înțelegere a relaţiilor interpersonale şi a enunţării literare şi 
metaliterare. 

Alegerea discursivitatii interogative cazonă particulară a 
enunțării care este comună registrelor interlocutive şi interpretative se 
justifică si isi demonstrează importanța prin determinarea 
esențialmente subiectivă a organizării şi a funcționării modalitatilor 
de enuntare interogative, care sunt specifice deopotrivă schimburilor 
conversationale şi demersurilor hermeneutice, atât prin complexitatea 
mecanismelor de enuntare din care decurg, cât şi prin diversitatea şi 
importanța funcțiilor (modale, interactive, ilocutionare etc.) pe care le 
indeplinesc in comunicare. De altfel, insesi criteriile de clasificare a 
enuntului interogativ sunt stabilite nu numai in functie de continutul 
informational al interogatiei sau de relatiile interpersonale cooperative 
pe care le presupun regulile schimburilor conversationale sau 
interpretative, ci şi in funcție de natura răspunsurilor interlocutive sau 
de specificul receptării, ca negociere intersubiectivă de sens. 

De o egală importanță se dovedeşte, de asemenea, şi beneficiul 
investigational rezultat din valorificarea impactului teoriei 
conversationale (antrenând pragmatica, funcția interpersonală şi functia 
textuală, competența comunicativă) asupra descrierii lingvistice şi 
hermeneutice a faptului literar (presupunând gramatica textului, funcția 
ideatică, competența gramaticală şi conceptuală, dar şi gramatologia, ca 
ştiință a scriiturii). Acest beneficiu este şi mai evident relevabil ori de 
câte ori enunţul interogativ este efectiv abordat ca structură specifică 
cadrului interactional, cu multiple determinări şi latitudini 
combinatorii în plan logic, socio-psiholingvistic şi pragmatic. Orice 
demers interpretativ în lucrul cu textul demonstrează că înscrierea 
analizei sau a studiului comparativ al faptelor literare în cadrul 
actional şi interactiv specific exerciţiului competenţei comunicative 

este deosebit de avantajoasă pentru delimitarea relațiilor de 
echivalență, de similaritate sau de diferență dintre structurile de 
suprafață şi de adâncime ale expresiei sau ale conținutului, atât în 
forma, cât şi în substanţa acestora. Astfel, spre exemplu, recursul la 
inventarele paralele de structuri poate fi utilizat din dubla perspectivă 
a regulilor actionale comune generării şi funcționării celor două 
paradigme, cea interacțională şi cea interpretativă, iar analiza 
transcodajelor poate pune de asemenea în evidență stabilitatea şi 
relevanta mecanismelor discursive comune, în ciuda diversității 
soluțiilor posibile de punere în echivalență a registrelor discursive 
interlocutive şi hermeneutice. 

Demersul analitic se va constitui, prin urmare, într-un model 
pertinent de descriere a proprietăților unui tip de agregare textuală 
dată, numai în cazul în care se va porni de la investigarea 
mecanismelor de funcționare discursivă a structurilor sale enuntiative 
particulare, de exemplu de la operațiile enuntiative care stau la baza 
producerii sale sau de la identificarea valorilor modalizatoare şi a 
mărcilor specifice ale acestora, adică numai dacă enunţul respectiv va 
fi abordat din perspectivă contrastivă, cu baza de comparație în planul 
pragmatic al exprimării. În consecinţă, accentele pragmadidactice 
trebuie să cadă in mod firesc atât pe modalitățile de enuntare 
interogative ale discursului interpretativ, ca acțiune hermeneutic şi 
axiologic orientată, cât şi pe interogarea textului literar, ca produs 
discursiv al unei activități enuntiative teleologic şi ideologic orientată. 

Negocierile intersubiective ale sensurilor pentru sine ale 
activității la grupă sau la clasă urmează o ordine a acțiunii 
hermeneutice în general consacrată. Astfel, conversațiile de evocare şi 
informările sau instrucțiunile referitoare la lucrul cu textul în clasă şi 
acasă precedă, angajează şi susțin diferitele jocuri lingvistico-didactice 
de cooperare textuală, prin demonstrații interactive, contracte 
comportamentale, ghidaje de lectură şi acorduri referitoare la 
scopurile şi la produsele activităților individuale sau ale muncii în 
echipă. În privința activităților de grup, deosebit de stimulative sunt 
cele finalizabile prin crearea unor afişe, postere sau desene, 
dramatizările, proiectele, recenziile, scrisorile, rezumatele, 
chestionarele, înregistrările audio ale unor recitări, înregistrările video 
ale unor prezentări, scrierile libere imaginative de tipul dicteului 
colectiv, alte lucrări sau creații elaborate prin colaborare şi cooperare. 

Exploatate în variate moduri, adecvate atât concentrării şi 
receptivității fluctuante a copiilor, cât şi caracteristicilor care 
diferențiază tipurile de inteligență cunoscute, aceste resurse pot 
contribui la desfăşurarea unor activități cu miză comunicativă globală, 
în cadrul cărora dominantele intentionale vizează dezvoltarea 
limbajului nu numai prin mecanisme de rută centrală, ci şi indirect, 
prin intermediul rutelor periferice de contextualizare a datului 
lingvistic, prin multiplicarea ocaziilor dirijate sau libere care presupun 
asocierea uzului vorbirii cu alte manifestări specifice vârstelor şcolare 
mici. Avem aici în vedere jocurile de exersare care presupun 
memorizarea prin repetare, exerciţiile fizice în care copiii nu 
analizează limbajul, ci îi caută şi îi descoperă sensul în, prin şi pentru 
comunicare, jocurile cu reguli care implică valorificarea complexă a 
achizițiilor lexicale, jocurile de construcție şi activităţile de lucru 
manual care stimulează, de asemenea, inteligența lingvistică prin 
raportarea vorbirii la situațiile concrete de comunicare. 

Acţiunile didactice care contribuie evident la stimularea şi 
dezvoltarea motivatiei pentru citit la vârstele şcolare mici sunt nu 
numai cele specifice fie pre-lecturii, fie post-lecturii, ci mai ales acelea 
care pot susține deopotrivă activitățile de pre-lectură şi de post- 
lectură. Între acestea, se înscriu, de exemplu, reperele de lectură, 
temele de lectură prin web, grupurile de lectură, jurnalele de lectură, 
diversele forme ale interogării personajelor sau a autorului, 
parafrazele pragmatice (ansambluri parafrastice dirijate sau libere), 
dramatizările (repetitive, cu variații etc.), predicțiile sau presupozitiile 
textuale. Acestea din urmă se pot realiza prin demersuri generale sau 
individualizate, de tipul conversatiilor şi al problematizărilor, pornind 
de la cele mai importante modalități atentionale care pot fi actualizate. 
În acest sens, cele mai frecvente trimiteri semnificante realizabile se 
referă, de regulă, la titlurile textelor, la subtitluri, moto-uri, ilustraţii, 
formule introductive sau de încheiere, la termeni dați în avans sau la 
cuvinte-cheie concluzive, fie prin simpla lor corelare cu ordonarea 
paragrafelor iniţiale sau finale ale cărților, a volumelor unor serii, a 
ilustraţiilor de copertă sau de interior etc., fie recurgând la 
evidențierea unor redundante necesare, a unor polarizări, distribuții 
sau corespondențe intra- sau intertextuale mai complexe, cum ar fi 
structurile operatorii sau mărcile atentionale caracteristice acestui tip 
special de literaritate. 

Revenind la statutul discursivității didactice specifice 
activităților de stimulare timpurie a interesului față lectură, credem că, 
în abordarea textului literar, trebuie evitate atât conduitele discursive 
emfatice, care sunt de regulă urmarea unei griji exagerate pentru 
forma expresiei, cât şi eufemismele, care - mai ales în formele 
limbajului aproximativ, bazat pe neologisme echivoce -, sunt precautii 
de limbaj de tip care atenuează, uneori până la indistinctie, 
exprimarea unor idei, or calitatea formei exprimării ar trebui să 
amplifice, nu să estompeze, ideile transmise. 

Deopotrivă de evitat sunt însă şi ostentatiile limbajelor 
coercitive, a căror directivitate evaluativă obstinat reducționistă pare 
desprinsă cel mai adesea din atitudinea condescendentă a criticii 
literare înseşi față de legitimitatea literaturii pentru copii. 

Să întăreşti autoritarist numai ideile care „trebuie” reținute, 
prin aservirea dogmatică în acest scop a tot ceea ce ar putea fi 
descoperit împreună sau individual în text, n-ar însemna, în aceste 
condiții, decât să consolidezi superstițioasă etică dirijistă a criticii 
didactice, exercitată prin instituirea artificială a unor alternative de tip 
adevărat/ fals, şi să te conformezi astfel îndelungatei sale practici de 
confiscare logocentrică a câte unei discipline: „Va trebui deci să 
renunțăm la ideea că ştiinţa literaturii poate să ne ofere sensul care 
trebuie negreşit atribuit unei opere: ea nu va da şi nu va regăsi nici un 
sens, ci va descrie în funcție de care logică anume sunt generate 
sensurile, într-un fel care poate fi acceptat de logica simbolică a 
oamenilor” (Barthes, 1980: 167). 

Cu alte cuvinte, să substitui prin suficiența declarativă a 
propriului limbaj atât bogăția limbajului operei, cât şi resursele 
nebănuite ale limbajul interpretativ, ca interlect hermeneutic, 
înseamnă să nu renunti la pretenția de unic exeget al operei si să 
interpui între text şi plăcerea lecturii genuine bariera stereotipă a unei 
„Scriituri” sau a unei oralități străine de lectura semnificantă, 
întotdeauna personală şi de fiecare dată alta: „Mai rămâne o ultimă 
iluzie la care trebuie să renunțăm: criticul nu se poate în niciun fel 
substitui cititorului. În zadar va râvni el - sau i se va cere - să 
vorbească, oricât de respectuos, în numele lecturii altora, să nu fie 
decât un cititor căruia alti cititori i-au încredințat exprimarea 
propriilor sentimente datorită cunoştinţelor şi judecății sale, pe scurt, 
să figureze drepturile unei colectivități asupra operei. De ce? Pentru 
că, chiar dacă definim criticul ca un cititor care scrie, aceasta înseamnă 

că cititorul întâlneşte în calea sa un mediator de temut: scriitura. (...) 
Astfel, «a atinge» textul nu cu ochii, ci cu scriitura, aşează între critică 
şi lectură o prăpastie - tocmai aceea pe care orice semnificație o pune 
între latura sa semnificantă şi cea semnificată. Căci nimeni nu ştie 
nimic despre sensul sau semnificatul pe care lectura îl dă operei, şi 
aceasta, pentru că sensul, fiind dorință, se stabileşte dincolo de codul 
limbii. Numai lectura iubeşte opera şi întreține cu ea un raport de 
dorință. A citi înseamnă a dori opera, a voi să fii operă şi a refuza 
dublarea operei în afara oricărui alt cuvânt decât însuşi cuvântul 
operei” (Barthes, 1980: 176-178). 

Caracterizând frecvent comportamente didactico-discursive 
întâlnite deopotrivă în învățământul preşcolar, primar sau secundar, 
atât emfaza, cât şi eufemismul determină alterări ale mesajului 
transmis, în planul raporturilor stabilite între substanța şi expresia 
conținuturilor, pe de o parte, şi substanța şi expresia formei acestora, 
pe de altă parte. Interesul elevilor pentru lectură va creşte 
proporțional cu estomparea prescrierilor interpretative prohibitive din 
discursul profesoral, atât ca voce expertă, cât şi ca autoritate formală. 
De aceea, imperativul estompării vocii autorității didactice pe 
suprafața discursivă a acțiunii hermeneutice este întru totul legitim şi 
el corespunde, într-o oarecare măsură,dezideratului retragerii până la 
dispariție a mărcilor elocutorii ale vocii autorului însuşi, care, ca 
instanță locutivă primă, a ajuns în cele din urmă să cedeze iniţiativa 
cuvintelor, ca echivalente generale ale tuturor celorlalte semne. De aici 
exemplaritatea creațiilor literare majore, a căror conştiinţă 
paradigmatică a ajuns să fie guvernată în timp de primatul textului, ca 
ansamblu productiv şi funcțional de moduri în care textul însuşi îşi 
„prevede” cititorii în orizontul mereu variabil al aşteptării literare. 

Evitarea ambiguității conduitelor discursive specioase, de tip 
impresionist-intuitiv, în care substanța conținutului este puternic 
determinată negativ de expresia formei sale de comunicare, nu 
înseamnă deloc abordări aride, ci, dimpotrivă, acțiuni declarative mai 
riguroase, mai clare şi, în cele din urmă, mai responsabile, în măsură 
să mențină calitatea mesajului la parametri superiori de coerență şi 
coeziune. În această privință, cel mai adesea se procedează prin 
analogie, prin contiguitate (relevand concomitente, succesiuni, 
paralelisme, corespondențe etc.) sau prin contrast, ca de exemplu prin 
căutarea argumentelor opuse sau prin relevarea unor elemente 
antitetice din cadrul structurilor de idei relevate. Cu toate acestea, 


54 


recursul la termeni sau sintagme ca analiză, text, discurs, structură, 
functie, poveste, povestire, reprezentare, temă, motiv, simbol, evidențe 
textuale, plan de suprafață-plan de adâncime, sens propriu-sens figurat etc. 
sau la cupluri conceptuale de referință de tipul aparentd-esentd, concret- 
abstract, particular-general, relativ-absolut, explicit-implicit, subiectiv- 
obiectiv, cantitativ-calitativ, static-dinamic, prezent-absent, denotativ- 
conotativ, literar-literal ş.a. se justifică doar în calitatea de instrumente 
de lucru a acestora, fără a cădea nici în scientismul naiv, dar nici în 
pedanteria intelectivă. 

În ordinea reperelor terminologice de mai sus, ne vom opri în 
continuare, cu titlu ilustrativ, asupra câtorva delimitări teoretice 
elementare, referitoare la concepte cheie precum analiză, text, sens, 
structură, funcție, discurs, poveste, povestire, sens propriu-sens figurat, cu 
trimitere la cupluri conceptuale din categoria celor amintite, cum sunt 
explicit-implicit, denotativ-conotativ sau literar-literal. 

Aşa după cum se ştie, analiza lingvistică a oricărei structuri 
textuale tine, în esenţă, de o lingvistică a sensului. Din acest punct de 
vedere, dimensiunea creativă a unui text este relevabilă în planul 
particular sau individual al semanticii textuale, ca plan lingvistic - 
relativ autonom - al sensului, plan al manifestării plenare a 
inventivității şi a originalității care permite o libertate de creație 
aproape totală a subiectului vorbitor, ca instanță a enuntarii literare. 
Ca subiect absolut, acest eu suveran poate ignora uneori fundalul 
experiential comun al cunoaşterii şi al reprezentării curente, pentru a 
propune instaurarea, prin textul literar, a unor noi lumi, în 
universurile de discurs singulare prin care aceste lumi posibile se 
instituie ca alternative existențiale. 

Toate seductiile construcțiilor textuale ficționale, ca domenii 
ale libertății de sens, derivă tocmai din faptul că discursul literar poate 
fi definit, la modul generic, ca loc de manifestare a unor posibilități de 
semnificare practic nelimitate, ca plan al limbajului caracterizat în 
primul rând prin autonomia funcțională a competenţei expresive. 
Comentarea textelor literare din perspectiva exersării intuitive a 
acestei competențe presupune atât surprinderea conținuturilor 
specifice ale textelor cercetate (intuirea sensurilor textuale de 
ansamblu), cât şi recunoaşterea mijloacelor prin care sensurile globale 
respective se instituie. 

Sensul, constituent textual prim şi ultim, a cărui articulare în 
planul general al unui text o putem urmări pornind de la distingerea 

unităților minimale de sens relevabile la nivelul organizării părților 
componente ale structurii întregului, este perceput inițial într-un mod 
intuitiv global. Orice demers interpretativ este orientat inițial din 
unghiul investigării istoriei unui text, în sens restrâns, ca organizare a 
evidenţelor sale discursive din planul unităților de suprafață, empiric 
constatabile, pentru a putea formula ulterior eventuale concluzii 
valabile în planul general al arhitecturii mesajului: funcții, simboluri, 
diferite alte reprezentări actualizate discursiv. 

Pe de altă parte, dacă demersurile de investigare a sensului 
pornesc de fiecare dată de la o intuiție unitară sintetică a sensului 
textual, urmărindu-se, apoi, validarea ei analitică la nivelul de 
ansamblu al structurii textuale, aceasta înseamnă că urmărirea în text 
a procesului de articulare a sensului antrenează simultan şi 
surprinderea unor planuri de adâncime ale arhitecturii sensului. 
Astfel, spre exemplu, fără intuirea concomitentă a unor funcții 
textuale efectiv realizate în text, fie aceasta şi numai aproximativă, 
captarea sau surprinderea intuitivă a sensului textual nu-şi găseşte un 
temei interpretativ suficient pentru constatarea, justificarea şi 
eventuala sa validare la nivelul constituției textuale. În cadrul 
demersurilor interpretative, aşadar, urmărirea în text a construcției 
sensurilor, a modalităților specifice de articulare a sensului într-un 
text concret presupune, în primul rând, surprinderea funcțiilor 
textuale efectiv realizate în text. 

Funcţiile textuale sunt posibilități date prin limbaj care, ca 
unități sau procedee de construcție a sensului, articulate ierarhic, pot 
fi evidențiate în planul unităților constitutive ale conținutului textual, 
unde acționează ca operatori semantici de conexiune, coeziune şi 
modalizare. Cu toate că cele mai multe funcții textuale nu au o bază 
presupozițională, multe dintre ele se întemeiază in acest mod, şi 
anume prin referire la stări de fapt care, deşi neexprimate prin ceea ce 
se spune efectiv în text, sunt recunoscute totuşi, în cadrul 
demersurilor interpretative, ca fiind nuclee sau structuri de 
semnificație care pot fi presupuse pornind de la ceea ce se comunică 
propriu-zis în text, cu trimitere, in sens reprezentational şi ideatic, la 
planurile de adâncime ale conținutului de sens comunicat. 

În funcție de măsura în care se raportează sau nu, în cadrul 
demersurilor hermeneutice, la presupozitiile textuale, funcțiile pot fi 
implicite, adică date de presupozitiile textuale (asertiune, acceptare, 
respingere, opinie, aluzie, insinuare, sugestie etc.) sau explicite, 

respectiv acelea care nu se raportează la presupozitiile textuale: 
adresare, prezentare, informare, explicare, salut, îndemn, sfat, 
mulțumire, promisiune, admonestare, solicitare de permisiune etc. 

Să urmărim jocul funcțional al dialecticii explicit-implicit şi în 
administrarea actelor de lectură ca demersuri de comprehensiune 
globală a textului. Astfel, dacă îi vom antrena pe elevi în înțelegerea 
mesajului literar, pornind mai întâi de la evidențele stratului 
superficial, de suprafață, al textului, atunci, treptat, vom putea trece 
de la observarea acestui nivel elementar (cuvinte, fraze, secvențe, 
perioade, ritmuri, rime, măsuri etc.), la recunoaşterea stratului 
intermediar sau secund al funcțiilor şi, în cele din urmă, la decodificari 
ale aceluia, mai profund, al reprezentărilor, în planul căruia sunt 
relevabile teme, motive, simboluri ale universului ficțional şi în care 
pot fi descoperite o serie de impulsuri, obsesii, reminiscente, mitologii 
subiective şi structuri ale imaginarului specifice lumilor creației. 
Numai în ordinea acestei derivări conceptuale, adică admițând 
succesiunea 1. evidențe — 2. funcții — 3. reprezentări, ca ordine a 
oricăror prime receptări textuale şi, în acelaşi timp, a celor dintâi 
descifrări ale mesajului transmis, elevii vor realiza că, față de procesul 
generării sau al producerii textului, respectiv al codificării acestuia de 
către autor (1. reprezentări — 2. funcții — 3. evidente), procesul 
descifrării sale inițiale de către cititori se produce întotdeauna într-o 
ordine inversă. 

Cu toate că - într-o primă instanță - lectura explicativă nu 
echivalează decât cu o simplă glosare sau procesare de informații, 
această primă comprehensiune textuală realizată prin lectura curentă 
sau lineară (în virtutea depăşirii unui prim „analfabetism” al actului 
de lectură, cel intelectiv), se va dovedi totuşi hotărâtoare pentru 
calitatea celorlalte demersuri interpretative care pot surveni 
(comentarii, analize etc.) şi, de asemenea, va fi în măsură să 
influențeze considerabil majoritatea intereselor, a motivatiilor şi a 
deciziilor ulterioare de (re)lectură a unui text Literar. 

Complementare lecturii explicative, relecturile interpretative, 
ca lecturi tabulare corespondente propagării conotative neîncetate a 
„efectelor de text”, dezvoltă competența literară într-un plan ideatic în 
care echivalează conceptual înțelegerea sensurilor textuale cu tot 
atâtea eventuale ieşiri dintr-un al doilea „analfabetism” al actului de 
lectură, cel textual: „Sensul descifrat se defineşte întotdeauna, 
irevocabil, ca un efect al textului. În definitiv, a descifra înseamnă a 

depăşi două analfabetisme: primul, vizibil (nu ştii să citeşti), percepe 
un text, dar nu sensul; al doilea, ascuns (crezi că ştii să citeşti), percepe 
un sens, dar nu textul. Descifrare înseamnă perceperea sensului şi a 
textului (...), capacitatea de a fi sensibil la orice procedee de 
producere” (Ricardou, 1980: 147). 

După cum am observat deja, studierea procesului discursiv 
care orientează articularea sensului începe de la nivelul unităților 
minimale de sens care pot fi recunoscute în planul evidenţelor sau al 
organizării de suprafață a textelor şi a căror observare generală 
permite aproximarea intuitivă a sensurilor textuale globale, ca sensuri 
maximale, analizabile ulterior prin demersuri hermeneutice adecvate 
textelor a căror afiliere tipologică urmărim să o stabilim. De aceea, 
alături de importanța criteriilor de natură axiologică, estetică şi 
stilistică care ghidează selectarea adecvată din punct de vedere 
textual-tematic a textelor literare concrete supuse comentariului, 
subliniem, de asemenea, şi importanţa criteriului alegerii unor texte 
integrale, chiar dacă acestea vor fi, inevitabil, mai scurte. Posibilitatea 
cuprinderii integrale a fiecărui text interpretat, echivalentă cu 
posibilitatea recunoaşterii unităților de articulare a sensului până la 
limita lor maximă de extensie, care e şi limita maximă a extensiei 
textuale efective, contribuie semnificativ la imaginea de ansamblu pe 
care interpretul şi-o poate face asupra construcției sensului. 
Recunoaşterea unităților minimale şi maximale de sens, precum şi 
identificarea modalităților specifice de organizare a acestora in 
structuri ierarhice rămâne de examinat în fiecare caz în parte şi 
presupune  distingerea strategiilor discursive care determina 
configuratiile textuale particulare ale creațiilor în discuție. 

Bine orientati din punct de vedere diegetic în interpretarea 
mesajelor narative, nici măcar preşcolarii n-ar mai trebui să confunde 
povestea dintr-un text îndrăgit cu povestirea acesteia, planul textual 
propriu-zis cu vreunul din planurile referitoare la el. Tocmai de aceea 
copiii au o preferință aparte pentru povestirea educatoarei care, în fața 
atâtor necunoscute textuale, le ghidează şi le securizează înțelegerea. 

În ceea ce priveşte expresivitatea stilistică, ea rezidă în 
ansamblul eterogen al procedeelor lexicale particulare utilizate în 
poveste sau în povestire într-un limbaj intens emoţional. Însă, după cum 
este în general acceptat, aceste resurse expresive îşi au originea în 
caracterul natural figurativ al limbii vorbite. De aceea, dacă în 
reproducerea unui text literar nu se insistă inutil asupra caracterului 

figurativ al expresiei, atunci limbajul literar va fi recepiat ca o formă 
normală de limbaj intens emotional. Prin urmare, literaritatea narativă 
nu trebuie nici marcată prin accente restitutive exagerate (emfatice, 
eufemistice, encratice etc.) şi nici subliniată printr-un metalimbaj 
special (excesiv monstrativ sau excesiv demonstrativ), riscurile fiind 
cel puţin caracterul artificial al exprimării şi îndepărtarea receptorului 
de plăcerea genuină a urmăririi tramei narative. 

Micii cititori, preşcolari şi elevi de vârstă şcolară mică, 
realizează în mod natural că orice fel de mesaj narativ, oricare ar fi 
modalitățile de exprimare folosite, spune o poveste sau rezidă într-o 
istorie care poate fi încă şi mai bine înțeleasă, dacă nu încă prin 
determinarea felului spunerii, a stilului personal în care instanța 
textuală povesteşte, atunci măcar prin intermediul povestirii 
educatoarei sau prin propriile repovestiri. Altfel spus, ei resimt 
imediat plăcerea negocierilor intersubiective şi beneficiile consensuale 
decurgând din raportarea înțelegerii textului în termenii povestirii 
proprii la aceea rezultând din confruntarea cu repovestirile celorlalți. 
Sunt citite sau sunt rostite cuvinte in enunturi, se văd imagini 
semnificative, sunt relevate şi descifrate gesturi şi profiluri, dar, de 
fiecare dată, urmărind o poveste, prin intermediul unei povestiri care 
are propriii săi semnificanti, propriile sale elemente, diferite de acelea 
care organizează datele poveştii. Aceste elemente nu sunt nici 
cuvintele, nici imaginile, nici gesturile constitutive poveştii, ci 
evenimentele, situațiile şi conduitele care sunt semnificate de acele 
cuvinte, imagini sau gesturi şi care sunt restituite prin povestire, 
indiferent de natura discursivă a instanțelor acesteia. În privința 
recunoaşterii vocilor narative care pot asuma în text rolul de 
povestitor, copiii observă, de asemenea, cu uşurinţă şi cu plăcere, că 
acestea îşi schimbă uneori rolurile şi că doar vocea autorului în text, ca 
stenograf al imaginarului, se armonizează deplin cu esența narațiunii 
şi cu condiția protagonistului, al cărui purtător de cuvânt se face de 
fiecare dată şi cu destinul căruia cititorii se solidarizează, la rândul lor, 
de fiecare dată. 

Valorizarea caracterului natural figurativ al limbajului (de 
unde, naturaletea stilului) nu înseamnă însă că nu pot fi subliniate 
„locurile” expresive generate în exprimare fie de restrângerile 
(denotative) fie, dimpotrivă, de extinderile (conotative) ale sensurilor 
unităților lexico-semantice, ca efect al dispozitiei logice (sensuri 
proprii sau primare) sau extralogice (sensuri figurate sau secunde) a 


59 


lexemelor în lanţul discursiv. Pentru că analiza lingvistică a oricărei 
structuri textuale ține, cum spuneam, de o lingvistică a sensului, 
analizele stilistice, urmărind să caracterizeze lingvistic expresivitatea 
limbajului literar, desemnează de regulă prin conotație, raportată la 
denotatie, orice sens rezultând din sugestiile, ambiguitatile şi asociațiile 
cognafective sau simbolice provocate de distribuția cuvintelor în 
exprimare. Într-o acceptiune comună, se consideră, aşadar, că 
denotatia trimite la mulțimea elementelor stabile, nonsubiective şi 
analizabile şi în afara textului, care vizează sensurile proprii, acceptate 
prin consens, ale semnificației unei unități lexico-semantice, în vreme 
ce conotatia este constituită din ansamblul elementelor variabile, 
subiective şi analizabile în contexte care actualizează sensurile 
figurate ale semnificației: „în opoziție cu conotatia, denotatia 
reprezintă sensul conceptual sau cognitiv al unui cuvânt, pur 
intelectual, fundamental şi relativ stabil. Reuneşte elemente semantice 
non-subiective, analizabile în afară de context, de discurs sau de 
enuntare” (Bidu-Vrănceanu et al., 2001: 159). 

Dacă denotatia se referă la planul obiectiv, uzual, logic, al 
sensurilor prime, obişnuite, conotatia, în schimb, rezidă în complexul 
de sensuri actualizabile contextual în planul subiectiv al 
semnificatului, sensuri secunde, complementare, suprapuse peste 
sensul prim, obiectiv al denotatiei: „conotația se suprapune denotatiei 
ca o reprezentare suplimentară, care se rezumă la o asociație de idei 
datorată când relativității obiective, când imaginației (interpretării 
subiective). (...) Atributul sau atributele luate în considerație de 
conotație pot să țină de alegerea subiectivă (conotaţii individuale) sau 
de convenții mai generale (conotații sociale). Într-o interpretare mai 
largă, conotatia reprezintă orice sens emotiv, afectiv al unui cuvânt, 
care se adaugă denotatiei. Denotatia e una singură, conotatiile pot fi 
multiple, datorită caracterului secundar, individual, variabil sau chiar 
accidental, în funcție de contexte lingvistice şi extralingvistice” (Bidu- 
Vrănceanu et al., 2001: 133). 

O creaţie literară aflată la intersecția, la granița sau în 
avangarda oricăror tipuri particulare de literaritate se regăseşte şi în 
avanposturile literarității în sine, ceea ce face ca, în formele sale 
superioare, literatura pentru copii să poată fi considerată, la rându-i, 
nu numai literatură „propriu-zisă“ sau „adevărată”, ci chiar literatura 
pe cale proprie, deschizătoare de drumuri pentru literatură în general. 

Paul Valery aprecia că inspirația nu e atât starea în care se 
poate găsi scriitorul, ci mai cu seamă dispoziţia în care acesta speră 
mereu să-şi pună cititorul. Din această perspectivă, literatura pentru 
copii reprezintă o literatură „pe cale proprie”, pentru că operele sale 
suscită irezistibil relectura şi rescrierea, prin incitarea vervei creatoare, 
prin capacitatea de declanşare a procesului invenției cititorilor şi, ca 
urmare a acestei puneri în mişcare retroactive, prin transformarea 
receptării în producere de text, a diferitelor perspective lectorale în 
variate avataruri auctoriale corespondente, reacții în lanţ ale tot atâtor 
posibile raportări diferite față de marile modele literare descoperite 
timpuriu. 

Cuceritoare serii de mărturisiri despre irezistibilul elan creator 
declanşat de lecturile începutului de drum lectoral întâlnim, cu 
numeroase şi inspirate reluări, la Nicolae Manolescu, în Citttul şi 
scrisul (2003): „Nu pot să bag mâna în foc că Insula misterioasă a fost 
primul roman de Jules Verne pe care l-am citit. Dar el mi s-a părut cel 
mai captivant şi mi-a deschis nu doar gustul de a-l citi până la capăt 
pe autorul francez (...), dar şi acela de a scrie eu însumi. După prima 
poezie, patriotică, de care am pomenit, şi, lăsând, nu ştiu de ce, să 
treacă doi sau trei ani, primele lucruri scrise de urma cărora am dat 
sunt romanele de aventură, în spirit julesvernian, din revista Familia. 
Aceea olografă al cărei redactor-şef eram, nu aceea, mai bine 
cunoscută, de la Oradea. (...) Insula misterioasă de la vechea Editură a 
Tineretului, în traducerea Madelenei Samitca şi a loanei Eşanu şi cu 
prefața lui B. Elvin, anul de grație 1953, mi-a marcat ca nici un altul 
adolescența şi m-a determinat să scriu eu însumi” (Manolescu, 2003: 
59; 60-61). 

Aceeaşi fascinantă revelație literară a motivului insulei va avea 
darul de a produce, în timp, prin reverberatiile relecturilor, nu numai 
nu numai clarificări ale unor valori existențiale fundamentale, ci şi 
decantări intelectuale în ordinea productivă a criticii literare: „Citind 
Insula misterioasă, toate lecturile anterioare s-au şters de pe ecranul 
memoriei mele. A fost o revelație. Prin el, Jules Verne a pătruns în 
biografia mea. (...) Ceea ce nu ştiam pe atunci decât, probabil, 
instinctiv era faptul că romanul conținea şi o paradigmă a genului ca 
atare: ca şi insula, plină de mistere, un roman evocă o realitate 
naturală, dată, şi îşi creează totodată lumea proprie, imaginată de 
creator. Când, la începutul anilor '80, am vrut să definesc, în Arca lui 
Noe, genul romanesc, am avut nevoie de acest Hinterland real în 

miezul căruia ia naştere ficțiunea şi mi-am adus aminte de Insula 
misterioasă” (Manolescu, 2003: 62-63). 

În acelaşi timp, aceste confesiuni literare prezintă, în ordine 
teleologică, şi o pledoarie pentru valorile formative pe care literatura 
pentru copii şi tineri le-a cultivat, în ordinea unui umanism superior, 
încă din secolul al XIX-lea. Nu lipsesc din acest cadru axiologic de 
referință reperele dintotdeauna ale unei filozofii optimiste a vieţii şi a 
educației, trimițând, programatic, la sentimentul şi la necesitatea 
progresului, la solidaritatea cu sine şi cu ceilalți, la exercițiul robust al 
spiritului creator, al disciplinei minții şi al tăriei morale, la onestitate, 
toleranță, rezistență şi speranţă: „Îmi convenea de minune şi filosofia 
optimistă a lui Jules Verne, atât de încrezător în om, în progres, ca şi 
interesul lui pentru ştiinţa care face din personajele sale pionieri şi 
eroi civilizatori. Eu sunt o fire pozitivă. La 13 ani, ca şi la 63, găsesc 
acelaşi reconfort moral în tăria naufragiatilor de a nu se da bătuți şi de 
a lua lumea de la capăt, fără văicăreli şi disperări, cu energie şi 
imaginaţie. Apartin, se vede, mai degrabă secolului XIX decât celui in 
care mi-am trăit cea mai mare parte din viață. (...) Mesajul pozitiv mi 
s-a părut totdeauna esenţial în cărțile pentru tineri. Formarea noastră 
e mai bine slujită de o literatură care lasă un loc mai mare pentru 
încredere sau speranţă decât pentru suspiciune şi deznădejde. Aveam, 
s-ar părea, în adolescență, nevoie de acest umanism un pic naiv, ca 
acela pe care s-a clădit societatea burgheză, de valorile lui sigure, 
bazate pe bunătatea omului, pe respect si pe toleranţă (...), ca să pot 
face eu însumi față unui început de lume pe cât de rea, pe atât de 
ipocrită” (Manolescu, 2003: 64-65). 

Sunt foarte bogate ilustrările care pot fi aduse în sprijinul 
demonstrării efectului de producere de text pe care, în sens generativ 
restrâns sau general, îl declanşează procesul lecturii (sau al relecturii) 
literare, atât ca receptare productivă, cât şi ca imprevizibilă (şi 
inevitabilă) expansiune în rețeaua intertextuală. Relaţia lectură- 
scriitură textuală, ca „dublă înscriere”, „ca demers progresiv/ 
regresiv”, un „apres-coup”, în accepțiunea dată de Jean-Louis Baudry 
(1980: 245), această dublă acțiune, proiectivă şi reversivă, a lecturii- 
producere de text a fost remarcată şi de către Eugen Simion (1993: 
270), care, pornind de la o subtilă observație a lui Jean Ricardou („on 
écrit pour apprendre à lire”), aprecia că „citim cărți ca să învăţăm să 
producem texte şi scriem pentru a învăța să citim”. Pentru Radu 
Stanca, în sens estetic, cele două perspective se presupun şi se 

completează reciproc în planul receptării, fie ca funcție reflectivă sau 
contemplativă, fie ca funcție de actualizare a operei literare: „ceea ce e 
important însă e că aceste două funcțiuni se completează reciproc, iar 
cititul, pentru fenomenul care ne interesează, devine astfel modul 
estetic de a contempla literar, aşa după cum scrisul este modul estetic de a 
exprima literar, iar cartea este modul estetic de a ființa literar” (Stanca, 
2000: 45). 

Observații similare regăsim şi la Roland Barthes, dintr-o 
perspectivă unificatoare apropiată, aceea a adevărului scriiturii: 
„Astfel, cuvântul se învârte în jurul cărții: a citi, a scrie; orice literatură 
se mişcă între o dorinţă şi alta. Câţi scriitori nu au scris doar pentru că 
au citit? Câţi critici nu au citit doar pentru a scrie? Ei au apropiat cele 
două fete ale cărții, cele două fete ale semnului, pentru ca în final să 
nu apară decât un cuvânt. Critica nu este decât un moment al acestei 
istorii în care intrăm şi care ne conduce spre unitate - spre adevărul 
scriiturii” (Barthes, 1980: 178). 

Un alt foarte bun exemplu ne mai este oferit, de asemenea, şi 
de o reflecţie a lui Nicolae Manolescu asupra procesului inspirației 
literare ca rezultat al acestui proces de re-lectură ca receptare 
productivă şi ca extindere intertextuală: „Lectura repetată era, cumva, 
şi rodul dorinței mele de a imita romanul. Tot aşa cum medievaliştii 
îşi trăgeau imaginația (şi imaginile) din Biblie iar renascentiştii din 
operele Antichității, eu mi le trăgeam din Jules Verne. Există în Insula, 
ca de altfel şi în alte cărți ale francezului, trimiteri la personaje şi 
întâmplări din alte romane, cum ar fi Copiii căpitanului Grant sau 
20.000 de leghe sub mări. Aşa am ajuns să le citesc şi pe acestea. Dar 
referintele mi-au atras atenția şi asupra felului în care lumea unui 
scriitor ia naştere din apele imaginației sale întocmai ca o insulă din 
erupția vulcanului submarin, îşi construieşte vecinătățile şi legăturile 
şi îşi poartă eroii pe mai multe meleaguri decât cele oferite de un 
singur roman. Cum de Balzac nu cred că auzisem, Jules Verne a 
reprezentat pentru mine cel dintâi scriitor care a visat o comedie umană 
completă. Şi încă un amănunt: hazardul a făcut să citesc Insula înainte 
de Robinson Crusoe şi, pe aceasta, pornind chiar de la o referință din 
romanul lui Jules Verne” (Manolescu, 2003: 63). 

Literatura pentru copii mai poate fi considerată o literatură „pe 
cale proprie“, nu numai pentru că aceasta presupune sau provoacă 
necontenit relectura, generând exercițiul reflectiei creatoare şi elanul 

rescrierii, ci şi pentru că ilustrează idealul scriiturii absolute, ca 
aspirație către totalitate. 

În realizările sale de maximă puritate şi concizie, literatura „ad 
usum delphini” transgresează atât convenții formale ale discursivitatii 
literare, cât şi anumite convenții textual-tematice sau funcționale ale 
acesteia. Astfel, privilegiind mai ales invenția, dispoziția şi acțiunea, 
nu elocinta, potrivit tradiţiei retorice consacrate de teoria formei 
ornate, literatura pentru copii se redefineşte ca loc al emergentei 
tuturor formelor ficționale în care acțiunea prevalează asupra 
pasiunii, momentul asupra amintirii, excepția asupra cotidianului, 
schimbarea asupra permanentei, initiaticul asupra obişnuitului, eticul 
asupra psihologicului şi bogăția invenţiei asupra fidelității descrierii. 
Instituirea noului său existentialism propune valorizări inedite ale 
unor importante domenii ficționale (viziunea animistă asupra 
existenței, dimensiunile arhetipale), iar prototipul acestei viziuni este 
„puer aeternus”, ca erou-sinteză, în perpetua aventură a descoperirii, 
construirii şi exprimării de sine (Savater, 1982: 4-5). Constiinta 
limitelor proprii, resimtite de către erou ca obstacole ale gândirii, duce 
constant, în efortul de a le depăşi prin ele însele, la o altă conştiinţă, cu 
semn schimbat, o conştiinţă a plenitudinii echivalentă cu descoperirea 
vocației autoformării. Protagoniştii literaturii pentru copii sunt, 
conchide Savater (1982: 5), reprezentanți ai arhetipului „puer aeternus”, 
tineri eroi care, conservând atât disponibilitatea curioasă şi ludică a 
copilului, cât şi vocația formatoare şi institutivă a adultului, a 
părinților, mai cu seamă a tatălui, sunt în stare, în mereu reluatele lor 
tentative de recuperare a totalității ființei, să reinventeze noi forme de 
organizare a lumii şi să combată eficient tot ceea ce ameninţă la un 
moment dat echilibrul, ordinea sau armonia formelor sale de 
existență. 

Desigur că literatura pentru copii, atât cea şcolară propriu-zisă 
(canonizată, adresată) sau suplimentară (recomandată), cât şi cea 
opțională sau facultativă (aleasă), trebuie eliberată de presiunile şi de 
constrângerile nonliterare,şi în general de tabuizările de orice fel, fie 
acestea puritanismul, utilitarismul, conformismul social, didacticismul 
sau diferitele tendințe ideologizante. 

Cu toate acestea, textele literare îşi dezvăluie întotdeauna - 
inclusiv prin proiecție negativă - referința la anumite norme 
supraindividuale extra- sau nonliterare, iar în cazul aşa-numitei 
literaturi pentru copii, acțiunea factorilor intentionali corespunzători, 

extraliterari sau nonliterari, s-a manifestat, de asemenea, chiar şi la 
nivelul convențiilor literare constitutive şi institutive, respectiv 
istorice şi regulative, prin diverse masificări sau contaminări de 
natură ideologică, fie acestea sociale, morale, politice sau religioase. 

Înseşi sintagmele „literatură pentru copii” sau „literatură 
pentru tineret” presupun masificarea unor vârste, or pasiunea literară, 
în oricare dintre manifestările varietatilor sale lectorale sau auctoriale, 
nu a fost si nu va fi niciodată un fenomen de masă - şi cu atât mai 
putin unul localizabil la nivelul anumitor paliere de vârstă - , ci 
întotdeauna unul polarizat, specializat, inclusiv în planul diferitelor 
sale prescrieri curriculare sau instituționalizări şcolare: „Aşa că - 
observa Mircea Horia Simionescu (1999: 5) - nu trebuie să ne facem 
iluzii, ca teoreticienii comunişti - unii de bună calitate, cum a fost 
Antonio Gramsci -, că literatura va deveni un fenomen de masă. Asa 
ceva nu se poate. (...). Poate clubul iubitorilor de carte va mai spori 
datorită şcolii, manualelor şi, mai ales, datorită profesorilor, dar 
creşterea nu va fi substanţială. (...). De ce să ne plângem şi să ne 
alarmăm? Cititorii de acum sunt puțini (mai mulți, probabil, decât în 
perioada interbelică), dar mai pricepuți.” 

Există, prin urmare, „date generale, de care trebuie să dispună 
toată lumea”, prin urmare chiar şi copiii sau, mai bine zis, în primul 
rând copiii, şi aici autorul Învățăturilor pentru delfin include „vârfurile 
literaturii”, respectiv cunoaşterea marilor clasici ai literaturii române 
şi universale, chiar dacă raportarea (uneori necesară) la canonul literar 
poate înscrie temporar între consecințe blocarea „lecturii dezinhibate”, 
a lecturii inocente, de plăcere: „De fapt, şcoala, manualul şi profesorii 
contribuie la explicarea şi interpretarea textelor (...). Când vorbim 
despre marii scriitori ai literaturii române, folosim deseori clişee. Aşa 
se procedează în învățământ. Ca şi în ştiinţă, se porneşte de la 
cunoscut spre necunoscut. Trebuie să existe un nucleu dat care se 
înfăţişează ca o etichetă” (Mircea Horia Simionescu, 1999: 5). 

Se subliniază, de asemenea, că, în intervalul aproximativ 
dintre 5-10 ani şi pragul variabil de vârstă care marchează trecerea 
înspre literatura (considerată) pentru tineret (10-12 ani), aşteptările, 
interesele şi pretenţiile literare ale cititorilor, ca şi resursele 
interpretative ale acestora, ating praguri surprinzător de înalte, 
întrucât şi miza acestor exigente de lectură este, la rându-i, extrem de 
importantă. La limita descoperirii unor dimensiuni vocationale 
timpurii, această miză poate determina selecții decisive pentru 

raportul literar-nonliterar, respectiv fictional-nonfictional şi poate 
opera transferuri semnificative în dialectica devenirii instanțelor 
receptării sau ale producţiei literare, precum şi a metamorfozelor 
acestor instanțe lectorale sau auctoriale. Aceasta este calea pe care 
lectura şcolară poate deveni din obligație, pasiune şi din plăcere a 
jocului, plăcere a creației: „Mi se pare - apreciază, în încheiere, Mircea 
Horia Simionescu (1999: 5, s.n.) - foarte binevenită încercarea de a 
reforma manualele, programele analitice şi, mai departe, însăşi 
viziunea asupra literaturii. (...). Manualele de acum sunt adevărate 
spectacole. Din obligatie, lectura şcolară devine divertisment întâi, apoi 
joc şi mai târziu pasiune. Aşa am început să scriu.” 

Mobilizând, de timpuriu, tipuri de lectură care devansează 
vârste ale citit-scrisului din perioada scolaritatii obligatorii (etapele 
preabecedară, abecedară şi postabecedară), între care lectura ambientală 
(0-2 ani), lectura lecturii adulților şi lectura după imagini dintre 2-5 ani 
(sau lectura cititorilor analfabeți, cum o numeşte Gellu Naum), 
principiul plăcerii textului antrenează, în primul rând, plăcerea 
contactului fizic concret (amestec de curiozitate şi senzualitate), care 
conduce, treptat, mai întâi la plăcerea de a căuta, de a cerceta, de a 
descoperi în general, iar mai apoi la plăcerea abstractă a jocului 
ipotezelor asupra semnificației. Printre acestea din urmă se înscriu, 
între altele, plăcerea de a reconstitui planuri logice (succesiuni, 
opoziții, simetrii, paralelisme, polarizări etc.) sau de a recunoaşte 
dispoziţii aleatorii (plăcerea insolitării, a gratuitatii, a paradoxului, a 
jocului etc.), plăcerea descoperirii detaliilor, fie ca identități de 
conținut, fie ca diferențe, plăcerea de a revedea ilustrații de carte 
anterioare momentului lecturii după imagini sau de a le privi în 
avans, plăcerea de a inventa scenarii alternative ş.a. 

Principiul plăcerii şi al jocului este complementar judecății 
critice sau de valoare, aşa încât, pornind de la tipologia propusă de 
H.R. Jauss (1983), din perspectiva esteticii receptării, credem că 
preşcolarii şi cititorii juvenili nu intră nici în categoria receptorilor 
care se bucură fără să judece opera, nici în clasa celor care o judecă 
fără să se bucure, ci ei se includ în mulțimea, mult mai numeroasă, a 
acelora care judecă bucurându-se şi se bucură judecând. 

Subliniam anterior întâietatea şi marea importanţă a plăcerii 
contactului fizic timpuriu cu cartea. Astfel, plăcerea tactilă care îl face 
nu o dată pe micul cititor să uite să privească imaginile cărților şi să le 
țină invers, plăcerea de frunzări paginile cărților, de a întâmpina o 

anumită rezistenţă în răsfoirea lor, de a auzi foşnetul hârtiei, de a o 
pipăi, de a o mirosi sau chiar de a-i simți gustul, toate se vor prelungi 
ulterior în plăcerea acțiunii, a descoperirii, a evocării, a amintirii, a 
surprizei, a curiozității, a misterului, a emoțiilor celor mai neaşteptate. 

Presupunând curiozitatea şi chiar o anumită doză de 
senzualitate, plăcerea contactului fizic stimulează, în toate formele 
sale, interesul şi motivația pentru lectură, ceea ce antrenează, după 
Andr6 Dehant (1993: 11-16, 18) trecerea treptată de la „atribuiri” 
(spontane) de sens, prin percepție şi interiorizare (între 0-2 ani), la acte 
de înțelegere a lecturii ca „împărtăşire de sens”, prin construire de 
structuri mentale, transpunere în limbaj, acomodare internă si 
adaptare externă. 

În primii săi doi ani de viaţă, copilul realizează percepții şi 
interiorizări, prin receptare (identificarea de termeni, relații şi procese, 
observarea unor fenomene şi a unor conexiuni, nominalizarea sau 
desemnarea acestora) şi prelucrare primară a datelor, constând în 
reprezentarea şi compararea unor date, în stabilirea unor raporturi şi 
în realizarea unor operații diverse: reprezentarea unor realități şi a 
unor stări de fapt, investigare, explorare, descoperire, discriminare, 
sortare, experimentare, stabilire a cauzelor sau estimare a unor 
finalități. După vârsta de doi ani, aceste acte comprehensive de 
„Împărtăşire de sens” evoluează, ca demersuri interpretative incipiente, 
în trei trepte succesive,aproximativ între 2-5 ani (construire de 
structuri mentale, algoritmizări, prelucrări secundare ale datelor şi 
transpuneri în limbaj), 5-8 ani (acomodări interne şi exprimare 
personalizată, cu repertorii lingvistice adecvate proceselor de 
contextualizare) respectiv, 8-10 ani (adaptări externe şi transfer, în 
care variabila  socio-psiholingvistică  co-variază cu variabile 
extralingvistice, iar variația lingvistică nonindividuală cu cea 
individuală). 

Între cinci şi opt ani, acomodările interne consolidează 
algoritmizările intelective anterioare, concretizate în operații de 
transformare (comprimare, decomprimare, expansiune) prin raportare 
la model (ca reducere la o schemă, de exemplu - fie aceasta rezumatul 
unei povestiri sau schema lirică a unei poezii), de remarcare a unor 
invarianti discursivi sau de anticipare a unor evenimente textuale. În 
acest interval, exprimarea personală evoluează de la simpla descriere 
a unor stări, procese, fenomene, situații, trăiri şi emoții, la relaționări 
mai complexe între diferite tipuri de reprezentări, la generarea de idei 

personale si la argumentarea unor enunturi, prin exploatarea 
superioară a cunoştinţelor declarative câştigate în timp. Între opt şi 
zece ani, adaptările externe şi transferul se produc prin operații de 
generalizare (integrare, optimizare, realizare de conexiuni), dar şi de 
particularizare (focalizare, esentializare, polarizare), de negociere 
interindividuală, de adaptare şi adecvare la context sau de aplicare în 
alte contexte, de transpuneri în alte sfere şi domenii de activitate. 
Acesta este momentul în care copiii încep să realizeze deopotrivă 
extensiunea resurselor comunicative ale schimburilor conversationale 
sau ale demersurilor interpretative şi intensiunea regulilor 
variabilității limbajului, ca reguli cuantificate care integrează variația 
lingvistică în formalismul regulilor gramaticale. Altfel spus, acesta 
este şi momentul în care preşcolarii şi elevii de vârstă şcolară mică 
încep să se raporteze atât la diversitatea performanțelor verbale şi a 
funcţiilor socio-psiholingvistice ale vorbirii, cât şi la normele sociale şi 
culturale care le guvernează. 

Între opt şi zece ani - şi, fireşte, şi ulterior -, contextele socio- 
psiholingvistice ale schimburilor verbale şi ale receptării-producerii 
textuale încep să fie constituite interactional de către participanți, prin 
intermediul unor activități verbale şi nonverbale care la rândul lor 
sunt făcute interpretabile de variabilitatea aceloraşi contexte, devreme 
ce un context socio-psiholingvistic nu este niciodată (propriu-zis) dat, 
ci făcut disponibil, ca rezultat al acțiunilor concertate ale interactantilor. 
Transferul intertextual şi metatextual devine posibil în momentul în 
care interlocutorii care participă la negocierile intersubiective de sens 
recurg, conştient sau nu, la anumiţi indici de contextualizare. Aceşti 
indici sunt forme lingvistice diverse care, determinând tot mai 
accentuat repertoriului lingvistic al vorbitorilor de opt-zece ani, vor 
interveni tot mai mult în semnalarea presupozitiilor contextuale şi vor 
contribui astfel la indicarea tot mai pertinentă a modurilor în care 
trebuie interpretate enunturile. 

Atât automatismul atribuirilor spontane, ca primă cheie a 
accesului la semn, cât şi capacitatea de a împărtăşi cognitiv şi 
emoțional sensurile descifrate vin din experiențe de receptare literară 
cu mult anterioare citirii propriu-zise a textului tipărit (Bonboir, 1993: 
7-8). De aici, importanța organizării deliberate a parametrilor 
nonliterari care stimulează de timpuriu, prin experiențe de 
comunicare semnificantă, receptarea lecturii ca apropriere a lumii de 
semne. Aceştia sunt factorii socio-culturali, familiali şi institutionali 

sau didactici specifici lecturii ambientale şi responsabili de 
organizarea mediului prin care se realizează contactul fizic cu 
universul cărții, ca moment inițial al provocării deliberate a misterului 
indescifrabilului şi al intuirii căilor de acces spre înţelegere. Puşi în 
situația de a acționa în prezența mereu stimulatoare a cărții, copiii 
realizează foarte curând că aceasta nu e un obiect oarecare, ci unul 
purtător de semnificație, căreia trebuie să-i respecte convențiile, pe 
care trebuie să o manipuleze cu grijă şi de care, pentru a-i deprinde 
rosturile, învață să se servească ordonat, disciplinat, potrivit regulilor. 

În vederea cultivării interesului pentru literatură şi a plăcerii 
de a citi, educația timpurie pentru lectură evidențiază, aşadar, rolul 
unor factori nonliterari hotărâtori pentru aproprierea simbolismului 
lecturii: organizarea mediului şi a ambientului educațional (familial, 
social, cultural sau instituțional), organizarea contactului fizic căutător 
de sens, principiul plăcerii. Cele mai cunoscute forme de lectură 
ambientală sunt lectura mediului natural (lectura peisajului) şi lectura 
naturii umane (lectura peisajului uman), incluzând în principal lectura 
vizibilului, lectura formelor, lectura mediului familial sau 
institutional, lectura semnelor corporale şi a diferentierii de gen. 
Lectura mediului familial este o lectură a universului domestic, o 
lectură a primelor impresii audio-vizuale, o lectură tactilă, a privirilor, 
a mimicii, a modulatiei vocilor, a inflexiunilor vocale, a gesturilor şi a 
atitudinilor posturale. Lectura formelor include în sistemul său de 
reprezentare şi lectura formelor în relief, care, ca lectură tactilă, 
precedă alte sisteme de scriere în relief, ca de exemplu lectura în 
sistemul Braille. Ca posibilitate alternativă de acces la decodificarea 
unor experiențe de comunicare semnificantă mai complexe, lectura 
formelor în relief este un echivalent al lecturii după imagini (desene 
sau fotografii, cărți ilustrate, benzi desenate, desene animate), ca prim 
simbolism la îndemâna preşcolarilor mici. 

Acestor tipuri de lectură le corespund importante funcții 
particulare ale comunicării, devenite şi funcții ale comunicării literare, 
între care cele mai cunoscute sunt funcția relațională (adaptativă, 
integratoare, reflectivă, de identificare şi diferențiere, de socializare, 
de incluziune etc.), funcția de securizare (mediatoare, de 
detensionare), funcţia axiologică (valori cognafective, valori ale 
familiei, valori sociale, alte valori în sine şi pentru sine), funcția 
cronotopică (de raportare la organizarea spatio-temporala a 

reprezentării lumii in text) sau funcția de aculturatie (muiticulturală, 
pluriculturală, interculturală). 

Tipurile de lectură şi funcțiile asociate lor au fost frecvent 
utilizate drept criterii textual-tematice pentru fundamentarea 
diverselor parcursuri de lectură recomandabile, precum şi ale 
instrumentelor asociate corespunzătoare de ghidare a lecturii pentru 
copii. Cele două progresii teoretic-metodologice propuse pentru 
curriculumul şcolar, la sfârşitul secolului trecut, de către George F. 
Kneller (1973) şi André Dehant (1993), repere devenite clasice in 
abordările din domeniu, sunt doar două dintre exemplele de 
operationalizare textual-tematică şi funcțional-discursivă care pot fi 
invocate, din perspectiva necesității eşalonării didactice stadiale a 
conținuturilor. Ele se întemeiază declarat atât pe paradigmele stadiilor 
evolutive ale psihologiei vârstelor, cât şi pe teoriile vârstelor lecturii. 

Pentru nivelul preşcolar şi primar, ghidul cărții pentru copii 
propus de André Dehant (1993), centrat pe dezideratul stimulării 
timpurii a interesului pentru literatură, reprezintă un itinerar de 
lectură a cărui rută progresivă porneşte de la „cartea cu imagini”, 
pentru a ajunge în cele din urmă la „cartea de acțiune”. Într-adevăr, ori 
de câte ori va lua naştere literatura, fie în sine, fie pentru sine, ea va 
evolua, în cele din urmă, inevitabil, spre specia supremă a romanului. 
Între aceşti poli, se înscriu „carfea cu cântecele” (folclorul „intimist”, 
recitativele numărători etc.), „cartea vârstelor psihologice”, „cartea (de 
dezvoltare a) limbajului”, „cartea imaginatiei şi a creativității”, „cartea de 
poezie”, „cartea documentară”, „cartea deschiderii spre lume”, „cartea de 
ficțiune” şi „cartea de poveşti”. 

George F. Kneller (1973: 74-106, 107-135) porneşte de la o serie 
de întrebări legitime referitoare la sistematizarea disciplinelor, pe 
clase generice, în funcție de similitudinea organizării lor interne, la 
ordinea predării-învățării disciplinelor socio-umane in general şi a 
literaturii în particular, a căror progresie curriculară şi metodologică 
nu se supune criteriului evoluției puterii explicative şi al modurilor 
categoriale în care se produce conceptualizarea (ordinea inerentă 
cunoaşterii înseşi), ci se bazează pe criteriul psihologic al modurilor în 
care indivizii sunt capabili de cunoaştere, adică, în cazul nostru, pe 
ordinea dezvoltării intelectuale şi emoționale a elevilor: „Atunci, cum 
vor fi organizate pentru învățământ astfel de discipline ca istoria, 
literatura si arta, discipline care nu sunt ştiinţe exacte şi totuşi sunt 

materii de bază în tot timpul şcolii? „Ce literatură trebuie să fi citit 
[elevul] înainte de a se apuca de Macbeth?” etc. 

Ordinea învățării literaturii pentru copii trebuie şi ea, prin 
urmare, să se desfăşoare relativ după aceeaşi via media, între 
dezideratele specifice disciplinei şi cerințele psihologice ale naturii în 
plină dezvoltare a copiilor. Potrivit aceleiaşi opinii, prioritatea logică a 
unui concept nu implică cu necesitate şi prioritatea lui temporală sau 
intelectivă. Chiar dacă un concept reprezintă o idee fundamentală 
într-un anumit domeniu disciplinar, asta nu înseamnă neapărat că el 
trebuie învăţat la început: „În literatură, de pildă, scopul primordial 
este de obicei cultivarea simțului estetic al elevului şi dezvoltarea 
aprecierilor lui asupra vieții şi a literaturii prin studiul unui mare 
număr de opere literare, pe măsură ce elevul se maturizează suficient 
pentru a le înțelege. Deşi anumite idei foarte generale, cum ar fi aceea 
de tragedie, pot fi introduse la început, pentru ca apoi să capete 
substanță, ordinea de învățare pare totuşi determinată de 
considerente, mai ales, psihologice. Lucrările studiate la început nu 
prea ajută la explicarea celor studiate mai târziu şi este greu de 
conceput cum ar putea s-o facă. (...) Este clar că materia acestui 
program nu este ordonată în funcție de puterea ei explicativă, 
deoarece nu se poate spune că noțiunile şi lucrările introduse la 
început le explică pe cele care vin mai târziu. Dimpotrivă, ordinea 
predării este în primul rând psihologică, prin faptul că literatura ce 
urmează să fie studiată este selectată în concordanță cu experienţa şi 
capacitatea de apreciere a elevilor” (Kneller, 1973: 87-88). 

Necesitatea relativizării raporturilor prioritare canonizate de 
conştiinţa paradigmatică a parcursurilor disciplinare consacrate în 
mediul educațional se probează nu numai cazul literaturii, ci şi al 
relativității ordinii de studiu a domeniilor limbii ca sistem (fonetică, 
morfologie, sintaxă, stilistică), în situația curriculară particulară în 
care este vizată, de exemplu, dezvoltarea exprimării corecte şi 
expresive: „Anumite idei fundamentale pot într-adevăr să fie studiate 
la început, altele trebuie abordate treptat. De pildă, elementele de bază 
ale limbii sunt foneme şi morfeme din care se formează cuvinte şi 
fraze. Dar, printr-un acord general, este mai bine ca elevul să studieze 
mai întâi propoziția, pe care apoi s-o descompună în părți 
constituente, decât invers” (Kneller, 1973: 92). 

Preluând categoriile filozofiei curriculare avansate de Philip H. 
Phenix (1964) pentru arhitectura cunoaşterii în domeniul educației, 

George F. Kneller (1973: 88-89), include literatura şi artele frumoase în 
modul estetic în care individul este capabil de cunoaştere, dar o 
afiliază şi unui domeniu gnoseologic complementar (alături de 
filozofie, psihologie şi religie, în aspectele lor existențiale), respectiv 
clasei disciplinare căreia îi este caracteristic modul sinoetic de 
cunoaştere sau cunoaşterea personală a altuia. În afară de estetică şi 
sinoetică, celelalte clase sau categorii sunt, în ordinea similitudinii 
organizării interne a disciplinelor, simbolica (unde este cuprinsă 
dezvoltarea limbajului şi a comunicării, dar şi simbolicile 
nondiscursive), empirica (ştiinţele fizice, biologice sociale si 
psihologia), etica şi sinoptica (constituită din trei clase generice: istoria 
şi, din nou, filozofia şi religia). În cadrul acestor categorii generice, 
„domeniul simbolic se bucură de prioritate, deoarece toate celelalte 
domenii ale cunoaşterii trebuie să utilizeze simboluri ca să se 
autoexprime” (Kneller, 1973: 90). 

În virtutea complementaritatii dintre estetică şi sinoetică, ne este 
propusă schița unui „program posibil de studiu al literaturii”, 
ierarhizat în trei niveluri de organizare a materiei, în descendența 
cunoscutelor modele tripartite de repartiție a genurilor ficționale şi a 
stilurilor din literatura clasică antică („genera dicendi”), între care, în 
tradiție aristotelică, „Roata lui Virgiliu” rămâne de departe cel mai 
cunoscut, pentru distribuțiile textual-tematice asociate acestei 
repartitii ternare: stilul nobil sau înalt (Eneida), temperat sau mediu 
(Georgicele) şi simplu sau umil (Bucolicele). În cadrul breviarului 
avansat de Kneller, exigenţele logice ale disciplinei sunt subordonate 
celor psihologice, corespunzând dezvoltării treptate a aptitudinii de 
abstractizare şi de generalizare a elevilor. O dată determinat genul 
propriu-zis literar sau registrul discursiv convenabil (epic, liric sau 
dramatic, tragic, comic sau satiric, bucolic, istoric sau didactic etc.), 
desigur că, în plan elocutional, orice itinerar metodologic va fi fost 
marcat esențialmente de repere în arta stilului, de la figurile de ornare 
simple (figurile gramaticii), relativ uşor de realizat, la figurile de 
ornare complexă gi la cele ale gândirii: „Pentru ilustrare, să 
considerăm un program posibil de studiu al literaturii. Elevul poate 
căpăta reprezentări inițiale asupra naturii tragediei citind mituri şi 
legende, atât clasice cât şi medievale, apoi asupra comediei, citind 
basmele populare şi poveştile pentru copii. De asemenea, poate căpăta 
anumite noțiuni de lirică, prin intermediul unor poezii foarte simple. 
Mai târziu, el îşi va putea adânci cunoştinţele despre tragedie citind 

adaptări ale marilor opere literare şi eventual lucrări scrise special 
pentru tineret. In cazul comediei, umorul depinde de textul autentic; 
de aceea este mai bine să citească opere originale destinate vârstei lui. 
El poate cunoaşte şi alte genuri de expresie, cum ar fi satira. În stadiul 
final, va continua sa-şi perfecționeze aprecierile asupra sferei 
tragediei, comediei, liricii etc., studiind paralel şi alte genuri de-sine- 
stătătoare: romanul, drama, poemul epic, schița” (Kneller, 1973: 87- 
88).Dintre recomandările literare aparținând nivelului ierarhic 
intermediar, menționăm, pentru specia satirei, propunerile de 
adaptări după Călătoriile lui Gulliver de Jonathan Swift, iar de la 
ultimul nivel ierarhic, cel al aprofundărilor, remarcăm, pentru 
tragedie, romanul Moby Dick de Herman Melville şi selectiile din 
poemele epice Iliada şi Eneida, pentru comedie, romane de Mark 
Twain şi schițe de O. Henry, pentru lirică, sonetele lui William 
Shakespeare, iar pentru satira în proză, ziaristica de satiră 
contemporană a lui Aldous Huxley şi Evelyn Waugh. 

Ce mai considerăm de asemenea important pentru modelul de 
progresie literară configurat de George F. Kneller în domeniul 
literaturii pentru copii este că prescrierea selectării unui stil sau a 
altuia, concomitent cu eşalonarea şi ordonarea în timp a opțiunilor 
pentru anumite model de codificare şi distribuție discursivă, 
determina însăşi tematica genurilor abordate, sistemul denotatiilor 
sau al determinărilor considerate obligatorii, adică ceea ce, în cele din 
urmă, se delimitează prin câmpurile lexicale şi semiostilistice permise 
sau nu genurilor respective. 

Dincolo de fixarea modurilor de exprimare adecvate diferitelor 
genuri de stil literar, mai ales în cadrul stilului mediu sau temperat, 
care convenea genului romanesc şi celui didactic, şi a celui înalt, 
sublim sau poetic, care devenea obligatoriu pentru genurile istorice 
nobile, pentru epopee sau tragedie, ceea ce impresionează în 
programul avansat de George F. Kneller este că acesta conservă, 
pentru nevoi de codificare didactice, seductia sistematizării genurilor 
respective. În forma unui tablou general al distribuției convenționale a 
tematicii, a figuratiei şi a imagisticii, acest program de organizare a 
studiului literaturii ambitioneaza să fixeze o hartă conceptuală a unor 
mereu schimbătoare receptări a transformărilor discursive înregistrate 
în timp, în evoluţia formelor literare. 

2.2. „Cazul Robinson”, un apres-coup perpetuu 


Una dintre cele mai complexe şi mai interesante incursiuni 
comparative în problematici din categoria tipului de receptare 
productivă la care ne-am referit anterior ne este oferit de „cazul 
Robinson”, fenomen literar din categoria ,aprés-coup” luat în 
considerare ca atare de către marile instanţe critice din secolul trecut, 
cu trimitere la existența, in timp, a numeroaselor remake-uri după 
romanul Robinson Crusoe (1719) de Daniel Defoe. Extraordinara serie 
de versiuni care au fost elaborate în timp pornind de la capodopera 
lui Daniel Defoe a condus, la sfârşitul secolului trecut şi la începutul 
acestui secol, la analize şi la dezbateri susținute asupra naturii 
permanentei resurectii înregistrate în evoluția genului fictional al 
robinsonadei, asupra neobişnuitei sale expansiuni (re)generative în 
rețeaua  intertextuală. Aceste cercetări s-au realizat atât din 
perspectiva particulară a dublei acțiuni, proiectivă şi reversivă, a 
lecturii-producere de text, respectiv în planul dublei sale „înscrieri“, 
progresivă şi regresivă, cât şi din perspectiva mai generală a dialecticii 
literar-nonliterar. 

Printr-o reacție in lant specifică unui ,,aprés-coup” perpetuu, 
acest mit literar fecund a inspirat, după cum vom vedea, nenumărate 
reluări ale temei şi rescrieri, unele de dată relativ recentă. Între acestea 
din urmă, An American Robinson Crusoe NEW (2005), de Samuel B. 
Allison sau Female Robinson Crusoe: A Tale of the American Wilderness 
(2007), de Lucy Ford sunt doar două dintre ilustrările mai cunoscute 
care pot fi remarcate în actualitatea literară contemporană şi care se 
situează, la rândul lor, sub semnul complex al aceloraşi cunoscute 
recurente tematice: călătoria, libertatea, fericirea, destinul, 
înstrăinarea, exilul, paradisul pierdut, condiția umană, limbajul, 
puterea, identitatea, ispăşirea, singurătatea, cunoaşterea, maladiile 
spiritului, imponderabilele mecanisme de alianțe şi asumări ale 
eternului imuabil. 

Semnificativ pentru mecanismul generativ al acestor rescrieri 
ale lui Robinson Crusoe este faptul că însuşi Daniel Defoe a simțit 
nevoia să revină asupra temei, în cel de-al doilea volum al seriei, The 
Further Adventures of Robinson Crusoe (1719), ca şi în Serious reflections 
during the life and surprising adventures of Robinson Crusoe: with his 
Vision of the angelic world (1720), aşa încât edițiile din secolul al XIX-lea 

ale operei aveau să includă aceste continuări în cadrul ansamblului 
epic din The Life and Adventures of Robinson Crusoe (1826). 

În seria celor mai cunoscute replici literare la capodopera lui 
Daniel Defoe se mai înscriu şi următoarele (cel de-al doilea an înscris 
între paranteze indică anul traducerii în româneşte): Der Schweizerische 
Robinson (Johann David Wyss, 1812), lucrare mai cunoscută în 
numeroasele sale versiuni în limbile franceză şi engleză (Le Robinson 
Suisse ou histoire d'une famille suisse naufragee, 1813, respectiv The Swiss 
Robinson Family, 1816), Insula misterioasă (Jules Verne, 1874), Imagini 
pentru Cruso€ (Saint-John Perse, 1904), Suzanne and the Pacific (Suzanne 
et le Pacifique) (Jean Giraudoux, 1921-1923), Împăratul mustelor (William 
Golding, 1954, un contrapunct fictional la The Coral Island. A Tale of the 
Pacific Ocean de Robert Michael Ballantyne, 1857-1858), remarcabila 
serie romanescă a lui Michel Tournier, cuprinzând Vineri sau limburile 
Pacificului (1967; 1978) şi Vineri sau viata sălbatică, 1971; 2008) sau Foe 
(J.M. Coetzee, 1986), o altă replică modernă la modelul lui Daniel 
Defoe, însă într-un registru intertextual şi într-o tratare polemică 
singulară. Astfel, accentele satirice şi aluziile livreşti din versiunea lui 
J.M. Coetzee trimit şi la alte scrieri literare cu valoare de canon, şi mai 
ales Ja Jonathan Swift, care, în Călătoriile lui Gulliver (1726), parodiase 
în epocă genul ficțional al robinsonadei. Presiunea irezistibilă a 
modelului va fi dovedită o dată în plus de cazul lui Jules Verne, care, 
în Seconde Patrie (1900), va continua istoria lui Robinson, în varianta 
Johann David Wyss, plasând povestea într-o simbolică „Nouă 
Elveţie”. Cu mult timp înainte însă, in L’Oncle Robinson (1870-1871), 
Jules Verne proiectase realizarea unei ample robinsonade în trei părți, 
din care nu va reuşi să ducă la capăt decât prima parte. Păstrată în 
manuscris, aceasta nu va fi publicată decât în 1991. 

Ilustrativ este şi cazul, mai recent, al lui Michel Tournier, care 
va recidiva, la rândul său, la un an după încheierea seriei Vineri, 
pentru a da aventurilor lui Robinson Crusoe o nouă continuare - 
rezumativă şi concluzivă - şi un nou final, într-o cheie parabolică 
tulburătoare. Este vorba de Sfârşitul lui Robinson Crusoe, din volumul 
de povestiri Le Cog de bruyere (1978) - tradus la noi cu titlul Piticul roşu 
(2006) -, o mostră exemplară de receptare productivă a unui model 
literar, care, după aproape trei sute de ani de la apariție, rămâne 
inepuizabil, continuând să-şi exercite seductia ficțională, indiferent de 
schimbările survenite în timp în orizontul de aşteptare al receptării 
literare. 

Fără-ndoială însă că cea mai extinsă şi mai insistentă raportare 
la modelul lui Daniel Defoe s-a constituit în ciclul emblematic al aşa- 
numitelor „romane ale insulelor” din creaţia lui Jules Verne, alcătuit 
din trilogia Copiii căpitanului Grant (1868), Douăzeci de mii de leghe sub 
mări (1870) şi Insula misterioasă (1874), la care se vor mai adăuga 
Căpitan la cincisprezece ani (1878), Şcoala Robinsonilor (1882), Doi ani de 
vacanță (1888) şi Insula cu elice (1895), dar şi unele rescrieri de după 
1905 ale fiului lui Jules Verne, Michel Verne, pornind de la proiecte 
sau încercări literare nepublicate de către tatăl său în timpul vieții, ca 
în cazul romanului Naufragiații de pe „Jonathan“ (1909), bazat pe 
manuscrisul En Magellanie (Au Bout du monde) (1897). Adevărate 
modele ale acestei practici literare curente a dat Jules Verne însuşi, 
care, în alte cicluri romaneşti din seria „aventurilor sale 
extraordinare“, a simțit nu numai nevoia de a se raporta creator la alte 
scrieri celebre din literatura universală, ci şi aceea de a da continuări 
ale propriilor carti-pilot. În prima situație se găseşte Sfinxul ghețarilor 
(1897), o ambițioasă replică la Aventurile lui Gordon Pym, de Edgar 
Allan Poe, iar în cea de-a doua, Stăpânul lumii (1904), o continuare a 
acțiunii din Robur Cuceritorul (1886), dar şi În jurul Lunii (1870) şi 
Întâmplări neobişnuite (1889), două mai putin cunoscute urmări ale 
faimoasei De la Pământ la Lună (1865). 

Nici ideea unor adaptări şi a unor continuări ale istoriei lui 
Robinson Crusoe nu era, aşadar, una nouă. Una dintre cele mai 
cunoscute întreprinderi literare timpurii de acest fel îi aparţine lui 
Isabelle de Montolieu, care, după o rapidă adaptare şi traducere în 
limba franceză a romanului lui Johann David Wyss (Le Robinson Suisse 
ou histoire d'une famille suisse naufragée, 1813), va scrie, in 1824, o 
continuare a acestuia, începând de la capitolul 37: Le Robinson suisse, 
ou Journal d'un pere de famille, naufragé avec ses enfants. O altă asemenea 
încercare i-a fost atribuită chiar lui Johann David Wyss, despre care se 
presupune că a recidivat cu o neaşteptată replică la propria-i replică 
literară, care va circula, mai ales între 1897 şi 1903, în diferite variante 
în limba engleză care au cunoscut şi ulterior diferite interpolări, 
adaptări şi compilații (Adrien Paul, Henry Frith ş.a). Este vorba de 
Willis the pilot: a sequel to The Swiss family Robinson; or, Adventures of an 
emigrant family wrecked on an unknown coast of the Pacific Ocean, 
interspersed with tales, incidents of travel, and illustrations of natural 
history (1858), o scriere cu un caracter enciclopedic, alcătuită ca o serie 
de lecţii de ştiinţă şi de istorie naturală, cu scop educational, după 

modelul scrierilor lui Charlotte Turner Smith: Rural Walks: in Dialogues 
intended for the use of Young Persons (1795), Rambles Further: A 
continuation of Rural Walks (1796), A Natural History of Birds, intended 
chiefly for young persons (1807). in Willis the pilot, nici Johann David 
Wyss nu se va îndepărta prea mult de didacticismul din Der 
Schweizerische Robinson, iar morala creştină, ca şi pledoariile pentru 
simplitate, încredere în sine şi toleranță, pentru valorile familiei şi 
cunoaşterea naturii, va aşeza lucrarea în neaşteptata descendență a 
scrierilor lui Jean-Jacques Rousseau. 

O mențiune specială merită, fără-ndoială, şi contribuția loanei 
Pârvulescu (2009), la discuția „cazului Robinson”. Pe fondul unei 
spectaculoase incursiuni în „intimitatea“ literară a secolului al XIX- 
lea, ea însăşi o robinsonadă (Ce citesc, cum citesc. Cărți pentru copii), 
Joana Pârvulescu a remarcat surprinzătoarea intertextualitate avant la 
lettre care a făcut ca Vasile Alecsandri, Théophile Gautier şi Jules 
Verne să împărtăşească aceeaşi preferință literară pentru Robinson 
Crusoe, fie pe calea directă a predilectiei pentru eroul romanului lui 
Daniel Defoe, fie pe filiera romanescă deschisă ulterior de varianta 
elveţiană creată de J.D. Wyss: „În ce-l priveşte pe Alecsandri însuşi, 
coleg de şcoală cu Kogălniceanu (...), a avut ca preferință, în copilărie, 
alt erou, şi anume pe Robinson Crusoe al lui Defoe. Căci dincolo de 
orele de şcoală, copiii de pretutindeni visează libertatea absolută. 
Aceeaşi preferinţă o are şi copilul Théophile Gautier, cu numai câțiva 
ani mai mare decât Alecsandri, care va spune: «Eram ca nebun, nu 
mai visam decât insule pustii şi viata liberă în sânul naturii». Îşi va 
construi sub marea masă din sufragerie insula visată. Cât despre 
conationalul lui Gautier, cu câțiva ani mai mic decât Alecsandri, 
copilul Jules Verne, mai târziu autorul celei mai misterioase insule din 
literatură, are drept carte de căpătâi o variantă mai nouă a povestii lui 
Defoe, Un Robinson elvețian de J.D. Wyss, povestea unei familii care, în 
urma unui naufragiu, ajunge, şi ea, tot pe o insulă pustie. Pe adultul 
Jules Verne nu-l citeşte numai adultul Alecsandri, care-şi pune 
progresistul personaj feminin să urce în balon, ci o întreagă lume” 
(Pârvulescu, 2009: 189). 

Într-o situație aparte se găsesc creaţiile literare asociabile 
tematic genului ficțional al robinsonadei. Denumindu-le cu un termen 
generic propus de Lawrence Durrell pentru „convenţia heraldică a 
insulei” (Grigorescu, 1989: 12), includem aici cărțile „islomaniei”, între 
care pot fi menționate numeroase utopii ale izolării, ca recluziune 

voluntară sau nu, cronici ale alienării, jurnale ale derivei interioare sau 
ale rătăcirilor labirintice. Să amintim în acest sens doar câteva dintre 
scrierile aparținând mai mult sau mai puțin ariei tematice a „nebuniei 
insulare”: Insula doctorului Moreau (H.G. Wells, 1896; 1962), No Man is 
an Island (Ray Bradbury, 1952), Primăvara panică (Lawrence Durrell, 
1937), Cefali. Labirintul întunecat (Lawrence Durrell, 1947; 1993), 
Cvartetul din Alexandria (Lawrence Durrell, 1956-1959; 1983-1991), 
Insulele lui Thomas Hudson (Ernest Hemingway, 1970; 1980), Insula 
altuia (Jacques Perry, 1979; 1986), Al doilea mesager (Bujor Nedelcovici, 
1985; 1991). 

Atât prilejul de a recidiva într-un ,,aprés-coup” de mare curaj 
literar, cât şi pretextul examinării raportului literar - extra/ nonliterar 
i-au fost oferite lui Michel Tournier de experiența rescrierii repetate a 
celui de-al doilea remake după Robinson Crusoe de Daniel Defoe, mai 
precis de circumstanţele speciale care au determinat respingerea şi 
amânarea pentru zece ani a publicării romanului Vineri sau viata 
sălbatică, cealaltă continuare - alternativă şi complementară - a istoriei 
lui Robinson,indelung proscrisă ca „literatură pentru copii”. Pe de alta 
parte, este surprinzător faptul că, într-un sens (nedorit de Michel 
Tournier), se confirma astfel exact intervalul de un deceniu despre 
care se credea că reprezintă durata canonică pentru o nouă validare 
generală a talentului şi a succesului. Cei aproximativ zece ani necesari 
reconfirmării valorii literare au cunoscut notorietatea literară şi 
consacrarea prin exercițiul de scriitură deghizată experimentat de 
Anthony Trollope (1815-1882), unul dintre cei mai prolifici şi mai de 
succes scriitori englezi din era victoriană. De altfel, un secol mai 
târziu, acelaşi interval minim de timp era considerat necesar şi pentru 
propagarea sensului oricărei opere de artă în general, dinspre primul 
cerc al recunoaşterii sale în epocă, cercul interior al lumii creației, al 
confraților, înspre cercurile exterioare ale validării succesului, 
reprezentate, în ordine, de lumea antreprenoriatului artistic, de 
universul specialiştilor aparținând diverselor instanţe instituționale şi, 
finalmente, de cercurile publicului consumator de artă (Bowness, 
1989). Se apreciază, de asemenea, că gradul de succes şi de 
recunoaştere creşte direct proporțional cu îndepărtarea de primul cerc 
al recunoaşterii artistice, cercul creației, respectiv cu apropierea de cel 
din urmă cerc, acela al recunoaşterii datorate intrării în conştiinţa 
publicului larg. 

Cauzele acestei rezistențe din partea principalilor agenţi ai 
difuzării, receptării şi recunoaşterii artistice, din mediul celor patru 
cercuri succesive ale omologării valorii literare, respectiv confrații sau 
congenerii, editorii şi presa de carte, specialiştii şi criticii şi, în cele din 
urmă, publicul larg, l-au determinat pe Michel Tournier să se întrebe 
nu numai ce înseamnă cu adevărat să scrii şi dacă poți într-adevăr sa 
scrii (numai) pentru copii, ci şi dacă mai are vreun rost să scrii 
literatură în general. 

La sfârşitul secolului al XIX-lea, observa Michel Tournier 
(1982: 32-33), editurile sau departamentele specializate se ghidau, în 
politicile lor editoriale, după criterii radicalizat nonliterare, 
respingând, în epocă, tocmai elementele textual-tematice constitutive 
ale literarității textelor pentru copii (creativitatea, originalitatea, 
insolitarea sau mărcile stilisticii atentionale), care sunt şi principalele 
repere ale literaturii în general. Această atitudine extremă s-a 
manifestat, după Michel Tournier, în numele unui eclectism principial 
impenetrabil, de sorginte victoriană şi s-a exercitat ca atare în privința 
a tot ceea ce începea să se constituie istoric în limitele literaritatii 
literaturii pentru copii. Principala consecință a acestei poziții de 
masificare şi de confiscare a unei vârste s-a înregistrat în planul 
insularizării, al marginalizării literaturii pentru copii în cadrul 
literaturii mainstream şi al transformării sale treptate într-un „ghetou“, 
„un cartier izolat”, înconjurat de un fel de „cordon sanitar”, amestec 
de puritanism şi de ipocrizie victoriană, de spirit pudibond şi de 
reminiscente ale mitologiei romantice hugoliene. De aceea, nu este 
întâmplător faptul că ideea unei biblioteci „ad usum delphini” va 
coincide, pe la 1850, cu momentul începutului crizei literaturii în 
general. 

Bineînţeles că, în acest context, resorturile refuzului editorial, 
ale boicoturilor de presă sau ale respingerii de librărie țineau de un 
consens al erorii privitor la condiția şi la funcţiile literaturii pentru 
copii, dar nu este mai putin adevărat nici faptul că ignorarea 
prescripțiilor acestei cenzuri mai mult sau mai putin scrise, dar 
atotprezente, amenința cu discreditarea generală a producției literare 
destinate sau nu acestui tip de public: „Editurile specializate, unele 
medii literare au despre copil o idee apriori, decurgând direct din 
secolul al XIX-lea şi dintr-o mitologie amestecând-o pe regina Victoria 
cu Victor Hugo (...). Aceste edituri trăiesc sub teroarea unei 
supravegheri exercitate de către asociațiile de părinți şi de librari 

constituite într-o vastă rețea din care nu lipseşte o anumită parie a 
presei” (Tournier, 1982: 33). 

În aceste condiții, conchide Michel Tournier, publicarea unor 
cărți pentru copii neconforme exigențelor acestei cenzuri era de natură 
să antreneze nu numai boicotul presei şi al librarilor, ci şi o 
discreditare generală a editurilor responsabile, în toate cazurile, un 
curent propagandistic puritan, de extracție morală sau religioasă 
infuzând şi acoperind întregul câmp al producției şi al receptării 
literare. În Anglia, spre exemplu, regimul ipocriziei victoriene - 
„Victoria regia”, cum o numea André Maurois - a fost o formă de 
manifestare a conservatorismului (tory), în plină expansiune a 
liberalismului din a doua jumătate a secolului al XIX-lea (după 1846), 
respectiv o expresie a noului conservatorism britanic de la sfârşitul 
secolului al XIX-lea şi mai cu seamă de după 1867, din epoca 
expansiunii imperialiste engleze. Ecouri ale acestui nou 
conservatorism pot fi regăsite, de exemplu, şi în optimismul victorian 
al povestirilor lui Rudyard Kipling, în datele diferitelor expresii ale 
exotismului colonial (Simple povestiri de pe coline, 1887; 1929; Povestiri 
indiene, 1899; 2008). Încrederii anacronice în destinul colonialismului 
victorian, din scrierile lui Rudyard Kipling, Lewis Carroll îi va opune, 
in Alice în Tara Minunilor (1865) sau în Alice în Tara din Oglindă (1871), 
o subtilă satiră a regimului acestei societăți conservatoare. 

Surprinderea miraculosului in datele realității cotidiene 
(Cărțile junglei, 1894-1895; 2008; Povestiri indiene, 1899; 2008) sau 
atenuarea prin umor a intenției didactice sau satirice (povestirile 
şcolare din Stalky şi compania, 1899; 1945), frecvente şi în alte scrieri 
pentru copii ale lui Rudyard Kipling (Poezii lirice ale unui şcolar, 1881; 
Micutul W.W. şi alte povestiri pentru copii, 1888; Povestiri aievea pentru 
copiii mici, 1902), sunt înlocuite, în microromanele suprarealiste ale lui 
Lewis Carroll, de cultivarea savantă a paradoxului. Situate deliberat 
„de cealaltă parte a logicii” (Burgess, 1982: 8), aparentele nonsensuri 
textuale disimulează, de fapt, critica resurectiei imperialismului 
britanic, într-o lume imaginară de tip colonial, dominată de 
autoritarism şi de orgolii Ancien Régime, ca în capitolul Regina Alice, 
din mai puțin cunoscuta Alice în Țara din Oglindă. 

Camuflarea entuziasmului conservator în datele exotismului 
colonial (Rudyard Kipling) sau, dimpotrivă, disimularea satirei 
societății victoriene prin refugiul în absurd (Lewis Carroll) sunt doar 
două dintre formulele textual-tematice ale literaturii de gen de la 

sfârşitul secolului al XIX-lea şi începutul secolului XX. Astfel, spre 
exemplu, realismului miraculos din capodopera lui Rudyard Kipling, 
Marguerite Yourcenar îi va opune, prin raportare la realismul social şi 
psihologic din scrisul Selmei Lagerlöf, morala existentialista sensibil 
diferită din romanul educativ Minunata călătorie a lui Nils Holgersson 
prin Suedia (1906-1907; 1961): „Două capodopere care îl cufundă pe 
copilul de om în viața primitivă, Cartea junglei şi Minunata călătorie, au 
fost scrise aproape în acelaşi timp, la hotarul unui secol care a 
devastat şi a desacralizat în chipul cel mai sălbatic natura şi, implicit, 
pe om. Selma Lagerlöf admitea că a fost influențată de Kipling, însă 
aceste două cărți, ieşite din temperamente diferite, se aseamănă tot 
atât de putin cât jungla indiană cu landa laponă. Mowgli adolescent 
este un fel de tânăr zeu, posesor al «cuvintelor-cheie», ajutat de 
animale să nimicească satul pe care vrea să se răzbune, adus în lumea 
umană (şi pentru câtă vreme?) doar de chemarea de dragoste a 
sărbătorii primăverii. Nils, în schimb, se va întoarce pur şi simplu la 
gospodăria părinților săi. Regăsim umila morală utilitară care le 
permite dalecarlienilor să supraviețuiască în «Ierusalimul care ucide»” 
(Yourcenar, 1996: 178-179). 

Puritanismul conservator (în ordine morală, tematică, stilistică 
etc.) a reprezentat o constantă a trecerii de la Vechiul Regim al 
secolului al XVIII-lea, la modernitatea secolului al XIX-lea. În plan 
european, remarca Sorin Mitu (2000), perioada victoriană din Anglia a 
fost devansată de relativul său echivalent continental, corespunzând 
societății franceze dintre 1830-1848, anii regimului orléanist al 
dominației regelui-burghez, regim al dominației burgheziei bogate, 
ipostaziat de Balzac, dar şi regim al claselor conservatoare cultivate şi 
avute, sprijinit de intelectuali şi de universitari. Această perioadă 
survine în Franța intervalului dintre Restauratie (1815) şi Revoluția de 
la 1830 şi se resimte, prin urmare, şi în sfera literară (sub aspect 
tematic şi stilistic), de efectele reacţiunii clericale tipice Restauratiei 
franceze în plan politic, social, cultural şi moral, respectiv de toate 
urmările cunoscute ale autoritarismului clerical şi aristocratic (Mitu, 
2000: 164, 170-175). 

În secolul XX, fenomenul cultural internațional a moştenit şi a 
exploatat mecanic ascendenta acestui puritanism, în ansamblul 
aspectelor sale sociale, morale, filozofice, psihopedagogice sau 
estetice. Elocvente în acest sens sunt formele consumiste în care 
studiourile Walt Disney ale industriei cinematografice pentru copii au 

modelat - până la aplatizare - componentele tematice şi stilistice ale 
gustului artistic comun, în producţiile de serie ale erei globalizării, 
lucrând stereotip pe un portret-robot al consumatorului infantil sau 
juvenil, în care vârsta, sexul şi condiția socială reprezentau 
principalele invariabile ale unei rețete şablon. 

Amenințările consumismului audio-vizual, ale imbecilizării 
prin televiziune şi „navigație cibernetică”, ca şi denuntarea 
dependenţei maladive fata de hipertext şi a concurenței acerbe pe care 
mediul virtual a ajuns astăzi să o exercite asupra culturii scrise 
tradiționale, l-au determinat pe Giovanni Sartori (2005) să readucă în 
discuție raporturile dintre revoluția multimedia şi aşa-numitul 
„prizonierat al post-gândirii”, antiteza dintre progresul cunoaşterii şi 
regresul înţelegerii în epoca digitală, sub semnul opoziţiei dintre 
„homo sapiens” şi „homo insipiens”, în numeroase alte cupluri 
contrastive, între care „homo cogitans” versus „homo videns”, „homo 
faber” („homo habilis” sau „homo prensilis”) versus „homo digitalis” (cel 
mai adesea, doar „homo sentiens”), „homo loquens” versus „homo videns” 
etc. În această ordine antinomică, remarcabile sunt mai cu seamă 
reflectiile acide pe marginea opozitiilor dintre homo videns sau „omul 
(doar) privitor” şi homo legens sau „omul (în primul rând) cititor”, 
respectiv dintre primatul vizibilului (ca „tele-vedere” devenită „tele- 
trăire”) şi primatul textului, ca primat al inteligibilului. 

Dincolo de farmecul lor erudit şi de spiritul polemic pe care-l 
angajează, majoritatea abordărilor critice din eseurile pe aceste teme 
(Video-copilul, De la video-copil la destructurarea eului, „Regnum hominis” 
şi oamenii vite, Rationalitatea şi post-gândirea, Universul virtual e gol ş.a.) 
sunt, credem, pur şi simplu vizionare:,,Nu e deloc adevărat - aşa cum 
lasă să se înțeleagă superficialitatea multimedialiştilor - că pierderea 
culturii scrise e compensată de dobândirea unei culturi audio-vizuale. 
Dacă moare un rege, nu scrie nicăieri că trebuie să se caute un altul: se 
poate trăi şi fără rege. O monedă calpă nu compensează moneda 
veritabilă: ea o alungă. lar între cultura scrisă şi cultura audio-vizuală 
există numai contradicție. Aşa cum observă cu finețe Ferrarotti (1997, 
pp. 94-95), «lectura cere singurătate, concentrare asupra paginii, 
capacitate de a aprecia limpezimea şi distincția»; pe când homo sentiens 
(echivalentul ferrarottian al lui homo videns al meu) exhibă 
caracteristici total opuse: «Lectura il oboseste [...] El are intuitie. 
Preferă semnificația lapidară si fulminantă a imaginii sintetice. E 
fascinat şi sedus de aceasta. Renunta la legătura logică, la inlantuirea 

yationala, la reflectia ce implică in mod necesar întoarcerea asupra 
sinelui [...] Cedează impulsului imediat, cald, cu implicații 
emoționale. Alege pentru sine the living on self-demand, acel mod de 
viata tipic bebelusului care mănâncă atunci când îi vine, plânge când 
simte un disconfort, doarme, se trezeşte, îşi satisface nevoile la 
întâmplare.» Portretul mi se pare desăvârşit. Cultura audio-vizuală 
este «incultă», şi prin urmare non-cultură” (Sartori, 2005: 123). 


2.3. Estetica literară a admis estetica identității 


Atât stilistica limbii, ca stilistică intentionala, cât şi stilistica 
literară sau „estetică” (Iordan, 1975: 11), ca stilistică atentionala, 
cercetează stratul primordial al expresivitatii limbii, investigând legile 
morfologiei limbajelor în vederea comunicării: „limba exprimă 
gândirea, stilul o pune în relief”, observă Olteanu (1985: 56), preluând 
o cunoscută formulă a lui Michael Riffaterre. 

Devreme ce unul dintre principalele obiective ale stilisticii 
constă tocmai în a stabili deosebirile dintre sistemul limbii unei opere 
literare şi limba comună a timpului, principala distincție dintre cele 
două ramuri ale sale ar fi că stilistica limbii îşi găseşte obiectul în 
limbajul uzual, iar stilistica literară sau estetică, în limbajul 
discursurilor beletristice, unde conferă limbajului valoarea de 
instrument de comunicare artistică. În ansamblul preocupărilor 
pentru limbajul literar în general, problemele structural- 
compoziționale au reprezentat domeniul predilect al cercetărilor 
moderne inaugurate de şcoala neoretorică a formaliştilor ruşi. 

Privitor la funcție în general, în accepțiunea sa de factor 
structurant al discursului, am extins definiția propusă de neoretorica 
formalistă, înțelegând prin funcție a unui element al actualizării 
discursive a limbii ca sistem posibilitatea sa de a intra simultan în 
corelație atât cu alte elemente, asemănătoare sau nu, ale aceleiaşi serii 
discursive şi, în consecință, cu întregul sistem, cât şi cu elemente, 
. asemănătoare sau nu, aparținând altor serii sau „lanțuri“ discursive, 
similare sau nu, ale sistemului limbii (funcția „sin-nomă” şi funcția 
„auto-nomă”), ca şi ale oricăruia dintre subsistemele acestuia, literare 
sau nu (Tanianov, 1983: 592-593). Raportată la noțiunea de funcție in 
general, aşa-numita funcție „constructivă”, spre exemplu, se defineşte 
în termenii diferenței specifice, respectiv ca posibilitate de a intra în 

corelaţie cu alte elemente ale aceleiaşi serii discursive şi, prin urmare, 
cu întregul sistem sau cu oricare dintre subsistemele sale, dacă prin 
sistemul limbii înțelegem sistemul posibilităților corespunzând 
formelor ideale de realizare ale unei anumite limbi. 

Exemplificând din perspectiva raportului care opune sistemul 
limbii şi subsistemul limbii literare, pe de o parte, subsistemelor 
operelor literare, pe de altă parte, şi readucând astfel discuția în 
termenii ei particulari, Tânianov (1983: 593) observa: „Astfel, lexicul 
unei opere intră simultan în corelație, pe de o parte cu lexicul literar şi 
cu lexicul în ansamblu, pe de altă parte cu alte elemente ale acestei 
opere. Cele două componente, sau, mai degrabă, cele două funcții 
rezultante nu sunt echivalente. [...] Ar fi incorect să extragem din 
sistem elementele particulare şi să le apropiem direct de serii similare 
aparținând altor sisteme, deci fără a ține cont de funcția constructivă.” 

Este firesc, aşadar, ca însăşi existența unei figuri să depindă de 
calitatea sa functional-diferentiala, adică de posibilitatea corelării sale 
fie cu oricare dintre elementele propriei serii discursive, fie cu oricare 
dintre elementele altor serii (sau lanțuri), aparținând unuia sau altuia 
dintre subsistemele limbii, cu alte cuvinte, de manifestarea funcției 
sau a funcțiilor sale discursive. În cazul termenilor tautologiei, ca 
figură retorico-sintactică a diferenței în identitate, aceştia intră şi 
împreună într-o relație funcțională (mutuală) şi interacționează şi 
separat cu celelalte elemente ale aceleiaşi serii discursive, fiecare 
putând să contracteze - datorită funcțiilor sau rolurilor sintactice 
diferite - relații funcționale de asemenea diferite, în ansamblul 
microsistemic al seriilor (lanțurilor) discursive respective. În acest 
sens, mentionam anterior puternica relevanță teoretică a evidentierii 
interdependentei care se stabileşte între ideea de funcție 
(„constructivă“) a unui element component din structura lanțului 
discursiv şi configurația discursului în întregul său; de aceea, funcțiile 
retorice specifice ale oricărei figuri nu pot fi înțelese în afara structurii 
compoziționale de ansamblu a discursului - literar-artistic sau non- 
artistic (mediu sau standard) ~ în care şi prin care îşi exercită acțiunea. 

Preluarea de către structuralismul literar a principiilor teoriei 
informației şi mai cu seamă a principiilor semioticii a însemnat 
aprofundarea cercetării discursului literar (mai ales a celui poetic), 
prin valorizarea aplicațiilor conceptului de structură, ceea ce a 

îmbogățit cu noi posibilități câmpul ,,atentional” al stilisticii literare. 


Deoarece permite sensului, pentru a se manifesta, să ia „când 
forma de sistem, când pe aceea de proces, fără să-şi schimbe însă 
identitatea - căci procesul presupune sistemul, şi invers” (Greimas, 
1975: 30), analiza structuralistă tinde să neutralizeze contradictia 
efectivă din punct de vedere teoretic dintre principiile sale 
metodologice (înțelegerea discursului ca un sistem de relații 
simultane) şi esenţa discursului literar, ca manifestare ipotetic- 
expresivă a unuia din limbajele fundamentale ale artelor succesiunii. 

Din acest motiv, metoda structurală, „inseparabil legată de 
procesul de formalizare şi de cel de modelare logică” (Marcus, 1970: 
18), a identificat dificultățile care apar, în primul rând, din 
contradictia dintre perceperea succesivă a părților mesajului şi 
acțiunea simultană postperceptuală a acestora asupra receptorului. În 
acest context, relevarea rolului tautologiei în cadrul stilisticii literare 
îşi poate justifica importanța prin orizontul pe care exercitarea 
funcţiilor sale discursive îl deschide pentru analiza posibilităților 
teoretice de conciliere şi de investigare integrată a realității discursului 
Literar ca un sistem de relații care acționează simultan, pe de o parte, şi 
a specificului perceperii discursului şi al analizei acestui sistem de 
relații, care nu se pot realiza simultan, pe de altă parte. 

Studiul funcționării literare a figurilor tautologice, grație 
solidarităţii funcționale dintre succesivitatea manifestă în planul 
expresiei şi simultaneitatea evidentă în planul conținutului, face 
posibilă, prin implicarea principiilor semiotice, evidențierea unor 
modalități inedite de cercetare simultană a elementelor-semne 
specifice sistemului semiotic concretizat de discursul literar, în pofida 
organizării succesive a mesajului transmis de acest sistem. 

Opoziția dintre sistemele de semne nonliterare şi sistemul 
semiotic general actualizat în orice creaţie literară a reprezentat, de 
altfel, primul impuls dat de formaliştii ruşi, în al treilea deceniu din 
secolul trecut, cercetărilor revendicate ulterior de gramatica textuală 
neoretorică şi de poetica structuralistă: „În orice sistem semiotic - 
remarca Lotman - semnul (unitatea dintre semnificant şi semnificat) 
alcătuieşte un text prin combinarea cu celelalte semne potrivit cu 
legile  sintagmaticii. Spre deosebire de acestea, semnificatul 
(conținutul) este transmis în artă de întreaga structură modelatoare a 
operei literare (...). În orice sistem de semne, relația dintre semn şi 
nonsemn (fundal) este determinată şi univocă. Precizia liniei de 
demarcație dintre semn şi fundal asigură precizia informației 

respective, în timp ce imprecizia acestei linii (...) este o sursă de 
greşeli. Această problemă dobândeşte în artă o formă mult mai 
complexă: semnul - sau elementul său diferentiator de sens - poate fi 
proiectat simultan pe mai multe (...) fundaluri, devenind în raport cu 
fiecare purtătorul unei semnificaţii diferite. El poate chiar să se 
contopească cu fundalul în unele cazuri, încetând să mai fie semnul 
vreunui conținut oarecare. Semnul şi fundalul alcătuiesc o pereche 
relevantă” (Lotman, 1970: 57-58). 

De vreme ce constă în dezvăluirea deosebirii în similar, 
identitatea formală de tip tautologic, devenită însăşi condiția 
structurală a divergentei semantice, era presupusă de Lotman, când 
acesta considera, spre exemplu, că natura repetitivă a rimei 
(„coincidență fonică între cuvinte sau părți de cuvinte ... însoțită de o 
noncoincidență semantică”) (Lotman, 1970: 97) şi a ritmului, adică 
fundamentele structurale ale versului, reprezintă însăşi natura 
discursului liric, întrucât se încadrează în formula „acelaşi şi totodată 
altul”, de extremă importanță pentru artă, în general. Se realizează 
astfel trecerea de la o receptare „liniar-verbală” a textului la una 
fundamentală, transversală, „structural-artistică”, adică aceea care 
reuşeşte să-l readucă mereu pe cititor la textul parcurs. Apartinand 
prin tradiție registrului atentional sau repertoriului retorico-discursiv 
al ambiguitatii, tautologia nu reprezintă o eroare de exprimare, ci, 
dimpotrivă, ea traduce o virtuozitate stilistică realizată printr-o 
studiată abatere „premeditată” de la normă, printr-o simbolică 
alegorică şi ermetizată de factură manieristă (Eco, 1982: 342, passim). 

Acelaşi procedeu de ambiguizare tautologică este semnalat şi 
de către William Empson, care sesizează că, astfel, în mod paradoxal, 
cititorul este obligat uneori „să-şi inventeze propriile sale afirmații” 
(Empson, 1981: 271). 

Esentiala observație a lui Lotman, potrivit căreia „gândirea 
estetică a anumitor epoci a admis estetica identității” (Lotman, 1970: 
97) poate prefața numeroase exemplificări, elocvente prin valoare şi 
prin aria de răspândire în întreaga istorie a literaturilor lumii 
(Sklovski, 1993: 397-429). Astfel, după Şklovski, paralelismul 
tautologic-muzical era bine cunoscut în poezia evreiască, în psalmii 
biblici, în poezia finlandeză şi chineză, în idilele lui Tennyson şi în 
baladele lui Burns, în poemele lui Béranger sau în versurile lui 
Okudjava, după cum afinitățile paralelismului psihologic cu cel 
tautologic sunt exploatate şi în Kalevala, în poezia medievală franceză, 

în Cântecul lui Roland sau în poemul Renaud de Montauban ca, de altfel, 
şi în poezia medievală orientală, în gazelurile lui Hafiz şi la poeții 
scolastici din secolul al XV-lea, în poezia clasică arabă (Ibn Haldun) 
sau în versurile tautologice ale futuriştiior, care afirmau rațiunea de a 
fi a poeziei „transraționale”, bazată pe licențe ritmico-sintactice 
repetitive. 

Putem recunoaşte o asemenea rațiune pentru emergenta 
versurilor de factură tautologică şi în lirica poeților simbolişti români, 
unde acest fenomen expresiv a reliefat o puternică reacție împotriva 
versului tradițional, saturat de semantica neoromantică proprie 
epigonismului poetic posteminescian de până la Bacovia. Totodată, 
aportul inedit al tautologiei poate fi remarcat în întreaga noastră lirică 
modernă, unde se manifestă în „formarea treptelor” secventelor lirice, 
prin serii de coincidente formale identificabile în tehnica laitmotivului 
sau a refrenului, în care dinamica versului se realizează prin preluări 
din vers în vers. Este în general acceptat şi faptul că, în acest context, 
pretinsul criteriu comun al redundantei discursive distinge, de fapt, o 
dată în plus, tautologia, ca redundantaé necesară sau pozitivă, de 
pleonasm, ca redundanță negativă. Mai mult, în planul discursului 
literar, criteriul redundantei conduce şi la o altă disociere esențială, 
aceea dintre structura „nonartistică” a pleonasmului şi structura 
„artistică”, ipotetic-expresivă, la nivelul căreia receptăm tautologia 
într-un sistem de conexiuni intra/extratextuale într-atât de 
complicate, încât o redundanta la un anumit nivel încetează să mai fie 
redundanfa la un alt nivel, ca în cunoscuta tautofonie macedonskiană: 
„Un an dând d-ani leag-an d-an d-ani vani”. 

Cu argumente pe care le regăsim şi la Propp (1970; 1973) sau la 
Bremond (1981), Sklovski evidențiază mecanisme similare şi în 
domeniul prozei, atât în limbajul artistic de tip beletristic (în basmele 
bieloruse, de exemplu, sau în basmele lui Perrault, construite evident 
pe baza unor tautologii subiectuale sui-generis, respectiv după 
formula „progresiei aritmetice fără reducerea termenilor asemenea”), 
cât şi în limbajul nonartistic, al reclamelor sau al afişelor publicitare, 
şi, mai recent, în poetica scenariilor cinematografice, ca specie relativ 
nouă de receptare productivă, în aşa-numitele „cinedrame” (Sklovski, 
1993: 404, passim), în care se recurge la paralelisme tautologice în 
construirea etajată a subiectului. În relația dintre procedeele de 
compoziție şi procedeele de stil, formaliştii ruşi - şi mai ales Şklovski, 
pentru care „fenomenul oglindeşte o regulă curentă: forma îşi creează 

conținutul” (Sklovski, 1993: 406, s.n.) - includ tautologia între alte 
procedee ale limbii poetice, cum ar fi paralelismul obişnuit şi negativ, 
comparatia, repetiţia, simetria şi hiperbola. Facultatea tautologiei de a 
crea o percepție aparte a imaginilor poetice o înrudeşte în cadrul 
structurilor etajate cu alte procedee ale gradatiei epice: „De 
construcția etajată tine repetiţia (...) tautologia, paralelismul tautologic, 
paralelismul psihologic, retardarea, repetițiile epice, ritualurile şi 
peripetiile basmice, şi multe alte procedee ale construirii subiectului” 
(Sklovski, 1993: 404, s.n.). Generalizând, Sklovski observă că, dacă 
ceea ce s-ar semnifica ar fi „A”, atunci ceea ce se exprimă prin ,,A1A” 
(tautologia) sau prin ,AA;” (paralelismul psihologic-tautologic) 
constituie, ca şi în retorica freudiană, „esența tuturor procedeelor”, 
trimițând, ca, de altfel, şi în retorica lui Genette, la „ritualul şi taina 
artei în ansamblu” (Genette, 1987:515). În poezia cu formă fixă, în 
triolet, ca şi în rondel, baladă sau gazel - înrudite din punct de vedere 
discursiv cu paralelismul tautologic - acest procedeu, devenit canon 
liric, reprezintă, după cum observa tot Şklovski (1993: 406), unul din 
temeiurile figuratiei discursive. 

Tot la nivelul stilistic al discursului, Tânianov deosebea „stilul 
pedestru”, caracterizat prin elemente „ilogice”, barbarisme şi 
contaminări dialectale, de aşa-numitul „stil înalt”, cu amplificări 
tautologice, neologisme şi arhaisme, considerând că „speciile literare 
țin cu preponderență de unul sau de celălalt din aceste stiluri, 
continuând tradiții literare diferite (Tânianov, 1993: 481-482).” 
Tânianov exemplifică din Dostoievski, care parodiază stilul „înalt“, 
tautologic, cu trimitere la pasajele epistolare din Suflete moarte de 
Gogol, unde expresiile tautologice devin clişee cu valoare parodică şi 
sens figurat: „Cunosc Rusia şi Rusia mă cunoaşte” (Tanianov, 1993: 
499-501). 

Pentru Alonso Amado (1987: 333), din unghiul retoric al 
figurilor de sintaxă poetică, tautologia desemnează explicit 
virtuozitatea stilistică şi corespunde unui automatism psihologic 
fundamental, însemnând ritm al gândirii „provocat” discursiv de aşa- 
numitul „paralelism tautologic al ideilor” - cu idei care nici nu se 
repetă, nici nu se opun, ci care îşi răspund printr-o construcție identică 
de natură să-l facă pe Guillen să exclame: „Oh, concentrare 
prodigioasă! Toţi trandafirii sunt trandafirul!” (Alonso, 1987: 333, 
passim). 

Atunci când propunea analiza unui cunoscut vers tautologic 
din Gertrude Stein („a rose is a rose is a rose is a rose”), Eco (1982: 181) 
evidenția, la rându-i, în cadrul stilului tautologic, nu numai un 
„surplus de expresie” în plan sintactic, ci şi un „surplus de conținut” 
în plan semiotic, identificând, dincolo de un aparent exces de 
normalitate şi de  „cvasi-redundanță”, un neaşteptat „spor de 
informatie” echivalent cu însuşi mecanismul de „hipercodificare” 
estetică a textului: „în orice caz, mesajul, prezentându-se AMBIGUU 
din punct de vedere semantic, impune o interpretare atentă, care îl 
face AUTOREFLEXIV (...). Versul devine o operă deschisă. El comunică 
prea mult şi prea puţin. Pare impermeabil la abordarea semiotică şi 
generează totuşi multiplele sale sensuri tocmai pe baza descătuşării 
libere a mecanismelor semiotice” (Eco, 1982: 342). 

Stilul tautologic, ca stil al redundantelor pozitive sau deschise 
(opus, de obicei, redundantelor pleonastice, care sunt redundante 
negative sau închise), este, aşadar, una din mărcile atentionale 
(stilistica literară) sau intentionale (stilistica  non-literară) ale 
discursurilor de intensificare a limbajului în general. Ca practică 
retorică semnificantă, această discursivitate trimite la o retorică a 
progresului tautologic de sens pentru care stilul tautologic este un caz 
particular al funcționării explicitului, atât în ceea ce priveşte 
specificitatea limbajelor literare (relativ autonome), cât şi în privința 
standardizării atât de necesare în cazul registrelor lingvistice non- 
literare (relativ heteronome). În acest sens, recursul la modurile textuale 
tautologice este tributar, în esență, unor deziderate lingvistice 
superioare, aparent antinomice, între care cele mai importante sunt, 
pe de o parte, marcarea accentuată a specificita tii discursului literar ca 
limbaj scris, iar, pe de altă parte, standardizarea acestuia, in sensul 
ordonării şi al ierarhizării nivelurilor sale discursive. 

Discreditarea discursivitatii tautologice în literatură şi artă, ca 
şi subminarea istorică a unei întregi estetici a identității (Goodman, 
1976, 1978), s-a produs constant ca urmare a obişnuitei abordări 
schematice a acestei tensiuni dintre o relativă autonomie 
atențională,care determină specificitatea limbajelor artistice, şi o 
relativă heteronomie intentionala, care caracterizează standardizarea 
necesară limbajelor nonartistice. Prin urmare, nerecunoaşterea stilului 
tautologic ca marcă atentionala specifică literarității literaturii pentru 
copii nu reprezintă decât una dintre manifestările procesului de 
legitimitate discursivă intentat domeniulții artei literare in general, ca 


89 


a. 


artă a reprezentării prin dispoziția în succesiune a materiei 
reprezentărilor proprii. 

Mărcile  specificității si însemnele standardizării sunt 
deopotrivă responsabile de controlul mai accentuat al substanței 
lingvistice, relevând, prin sublinierea rolului sensurilor relationale, 
raportate la cele nerelationale, importanţa angajării în analiza textului a 
categoriei centrale a sintagmicii discursive, „categorie nu inferioară 
propoziției, ci superioară acesteia, ca una, mai generală, care se 
manifestă şi ca propoziție, şi ca frază, şi ca ea însăşi” (Draşoveanu, 
1997: 21). Potrivit acestei opinii, primul şi ultimul nivel analizabil al 
limbii este cel sintagmic, respectiv nivelul relației: „la acest nivel se 
situează ca fapt nou şi specific, în raport cu celelalte niveluri, relatia, 
indiferent de diversificările expresiei sale şi indiferent de faptul dacă 
segmentele respective ale lanțului vorbirii sunt sau nu sunt, pot sau 
nu pot fi încheiate (...). Relatia împreună cu cei doi termeni ai săi - 
sintagma - constituie unitatea, unitatea relațională - şi minimală si 
maximală (...) a nivelului sintagmic” (Draşoveanu, 1997: 33-34, s.n.). În 
acord cu autorul acestor considerații  sintactic-discursive 
fundamentale, „pentru cele ce urmează, reținem doar antinomia: 
sensuri relationale şi nerelationale; acestea din urmă nu vor cunoaşte - 
în planul sintagmic - decât ipostaza de componente ale termenilor 
relației (purtate de temele lexicale sau de cuvinte-rădăcini), indiferent 
dacă raporturile reflectate («obiectuale») sunt raporturi între obiecte, 
între obiecte şi însuşirile lor, între însuşiri, circumstanțe ş.a.m.d., iar 
sensurile relationale - încercând o definiție care să ocolească, măcar în 
parte, pericolul aproape iminent al tautologiei - vor fi acele sensuri care 
pun în anumite antinomii (...) altele două, nerelationale” (Draşoveanu, 
1997: 22). 

Marcarea mai accentuată a specificitatii discursului literar 
înscrie tautologia printre figurile retorice ale intensificării şi ale 
ambiguizării, simpla sa intervenție transformând doar aparent 
paradoxal natura însăşi a practicii discursive semnificante. Astfel, 
investigarea mecanismelor ei macro- şi microtextuale de funcționare 
repetitivă va fi de natură să releve, pe de o parte, disocierea mai 
rafinată a nuantelor şi a valentelor semantice (con)textuale pe care o 
produce, prin analiza consecinţelor intensificării conotative, iar, pe de 
altă parte, ca urmare a observării efectelor discursive ale ambiguizării, 
demersurile interpretative vor putea recunoaşte diferite grade de 

literaritate, o dată cu fiecare nouă situare repetitivă la nivelurile 
superioare ale codificării ficționale a semnificatiilor. 

Ca enunturi comasate, construite astfel încât fiecare din 
termenii comprimati să intensifice sensul termenului precedent, 
tautologiile sunt solidare şi cu alte structuri figurative deschise pe care 
le generează şi le sprijină. Este vorba, între altele, de chiasm, de climax 
(sau gradatie), de unele tipuri speciale de enumeratie sau de anumite 
construcții anaforice. Cu gradatia, de exemplu, tautologia are in 
comun funcția de accentuare şi funcția durativă, relevabile în 
dispoziția conformă accentelor şi consecventei psiholingvistice, iar cu 
enumerațiile şi paralelismele, funcţia ritmică sau dinamică, în 
condiţiile înțelegerii producerii ritmului discursiv prin diviziuni în 
serii echivalente. 

În registrele lingvistice considerate non-literare, funcția ritmică 
sau dinamică apare ca un rezultat al construcției semantic-expresive 
naturale a vorbirii, în vreme ce în limbajele acceptate ca literare, 
dinamica figurilor redundantei pozitive, ca generatoare a ritmului 
literar în general, poate fi considerată un factor predeterminat al 
duratei discursive, în ale cărui limite sunt codificate atentional atât 
sensul, cât şi expresia. În primul caz, corespondentele ritmice se 
realizează aproape exclusiv în planul expresiv al enunţării, conform 
diviziunii naturale a vorbirii, care instaurează spații discursive 
interverbale predictibile şi distribuite relativ uniform, întrucât măsura 
interioară a unității ritmice, determinată de particularități de limbă şi 
de tradiția lingvistică, e totodată şi măsura sa exterioară, acceptată 
prin convenţie. In cel de-al doilea caz, corespondentele ritmice şi 
succesiunea accentelor, ca actualizări ale funcției durative, nu mai 
coincid cu ritmul natural al vorbirii, câtă vreme ele acționează în 
planul lexico-semantic al corelatiei dintre semnificații, care se 
manifesta relativ neuniform si imprevizibil, prin asociatii conotative 
de la imagine la imagine, nu de la sintagmă la sintagmă. 

O sensibilizare mai accentuată a interpretului față de analiza 
structurală a dialecticii dintre specificitate şi standardizare şi o antrenare 
a receptivitatii sale la acest demers, fie şi numai din perspectiva 
valorizării structurilor discursive ale redundantei pozitive, ca figuri 
autoreferentiale emblematice ale textului fictional, vor conduce la 
redimensionări semnificative ale semiozei textului literar din 
perspectiva stilisticii atentionale. Nicio semiologie nu poate neglija 
faptul că, în cazul semnului artistic (textul literar), prin figurile 

redundantei pozitive se produce o continuă îmbogățire a sensului, un 
aport semnificant neîncetat, nu numai ca urmare a unei progresii 
informaționale consecutive, dinspre semnificat înspre semnificant, ci 
şi în sens invers, pe baza unei mişcări regresive, dinspre semnificant 
înspre semnificat. 

În loc să aspire la crearea unui sistem de abstractiuni exprimat 
consecvent printr-un sistem de monosemne convenite, cum se întâmplă 
în discursul logic sau ştiinţific, în discursul literar, ca discurs fictional, 
repetițiile tautologice creează semne textuale unice, fiecare nouă 
recurenţă macro- sau microtextuală a termenilor acestei figuri 
reprezentând în acelaşi timp şi un obiect şi un semn şi fiind folosită 
într-un mod care nu poate fi anticipat de niciun alt sistem logico- 
semantic din afară, ceea ce le conferă tautologiilor calitatea de 
plurisemne textuale. Întrucât tautologia este un asemenea plurisemn, 
reflexiv din punctul de vedere al semiozei retorico-literare, în sensul 
(holomeric) că reprezintă, în acelaşi timp, şi întreg, şi parte componentă 
a intelesului său, şi individual, şi general, pentru că partea, repetându- 
se asemenea într-o ecuație conceptuală deja constituită, nu se mai 
opune paradigmatic totalității. Astfel, valoarea deosebită a funcției 
sale discursive constă în aceea că ea nu este în întregime notionala, 
caracterizantă sau circumstanțială, ci şi instrumentală sau relațională, 
în sensul sintagmic evocat anterior. 

Pe de altă parte, judecând prin extrapolare, nu e de neglijat 
nici contribuția substanțială pe care o poate aduce la dezvoltarea 
competenţei hermeneutice generale a interpretului textului literar 
educarea disponibilitatii analitice de tip semiotic, grație căreia lectorul 
să poată deosebi actualizările discursive standard de cele particulare, 
să poată distinge monosemnele de plurisemnele textuale. În 
eventualitatea unei asemenea lărgiri a orizontului său competential, 
lectorul sau interpretul va fi într-o mai mare măsură în stare să-şi 
extindă repertoriul interpretativ şi asupra altor procese discursive 
prin care simple semne ale extensiunii, deliberării şi coerentei textuale 
se pot transforma în plurisemne funcționând în interiorul unor 
sisteme textuale, într-o permanentă interacțiune dinamică între cod şi 
mesaj. 

Experienţa artistică nu trimite niciodată la un subiect absolut, 
ci la o reunire dialectică a experienței subiectelor concrete, aceasta 
însemnând ansamblul evenimentelor experientiale care aparțin unui 
subiect colectiv, respectiv totalitatea informațiilor subiective care 

precedă experiența estetică şi care constituie anticamera care 
orientează cititorul spre judecata critică, indiferent dacă este vorba de 
perspectiva relației dintre autor şi operă sau de aceea dintre operă şi 
lectorul său, în ipostaza de „lector colectiv” a acestuia din urmă, 
contemporan sau nu cu opera: „unii lingvisti şi teoreticieni literari 
actuali, pornind de la ideea că fenomenul literar nu se limitează 
numai la text, ci însumează şi ansamblul de reacții posibile fata de 
text, preconizează instituirea unui lector colectiv” (Simion, 1993: 215). 

Apelul la mărcile de înscriere discursivă a subiectivitatii este o 
caracteristică esențială a agregării structurilor literaturii pentru copii, 
în datele tratării individualității, a multiplicității, a variabilitatii. Între 
aceste mărci, diversele recurente macrotextuale sau microtextuale 
(textual-tematice, functional-discursive, sintagmice, figurative etc.) ale 
structurilor stilului tautologic, ca formule perfecte de glosare 
conceptuală şi de omologare intelectivă a informației, constituie 
fenomene de înscriere discursivă ale căror aşa-zise servituti ar trebui 
reconsiderate ca tot atâtea virtuți ale emergentei acestui tip special de 
literaritate, câtă vreme s-a putut constata dificultatea desemnării unui 
alt punct de referință neutru, a unui „grad zero” al scriiturii, în raport 
cu care modurile de organizare textuală să poată fi considerate abateri 
discursive. 


Fi | PP 

Asupra literaritatii literaturii 
pentru copii 


3.1. De la stilistica intentionala la stilistica atentionala 


Asa după cum remarcam într-o abordare anterioară a 
circumscrierii literaturii pentru copii în sfera literaturii in general 
(Breaz, 2008: 275-278), evenimentele literaritatii textuale există, din 
punct de vedere stilistic, atât ,,intentional” (proprietăți discursive 
exemplificate de text), cât şi „atențional” (în conştiinţa sau în atenția 
receptorului), de vreme ce, pe de o parte, din perspectiva producerii 
lor, nu toate textele ilustrează aceleaşi proprietăți ale calității 
(intrinsec) literare relativ suficiente, ca densitate semantică, pentru a 
se legitima ca literatură propriu-zisă, în care nu există limite ale 
complexității figurative, iar, pe de altă parte, din perspectiva receptării 
literare, nu toate textele revelează mereu aceleaşi caracteristici, ca 
dintre sensuri şi semnificații, care face să nu existe nici limite ale 
interpretării. Cu toate acestea, după cum observam în acelaşi loc 
(Breaz, 2008: 277-278), literaritatea literaturii pentru copii, asemenea 
literaturii in general, tine mai curând de o stilistică ,,atentionala”, 
decât de o stilistică „intențională”, în vreme ce discursivitatea 
generală a vorbirii comune, înțelegând stilul ca variantă expresivă a 
limbii literare standard, tine mai degrabă de o stilistică ,,intentionala”, 
decât de o stilistică ,,atentionala.” 

Mutatia de la stilistica „intențională” la stilistica ,atentionala” 
redefineşte fenomenul literaritatii prin raportare la cele două axe 
principale în funcționarea referențială a semnelor lingvistice, vizând 
dialectica dintre lumea-obiect şi lumea-text: axa denotativă a 
exemplificării literale în planul sintagmatic al aspectului ,,intentional” 
(stilistica vorbirii comune), respectiv axa exemplificării metaforice, a 
expresivitatii stilistice, în planul paradigmatic al aspectului 
,atentional” (stilistica discursului considerat literar) (Schaeffer, 1996: 
119-126, passim). 

intrebuintarea din punct de vedere lingvistic, literar şi didactic 
a termenilor enunț, discurs şi text urmează, cu distinctiile respective, 
acceptiunile în general cunoscute şi acceptate ale acestora (Borcilă, 
1987: 63-70; Coşeriu, 1994, 1995: 29-68, 1996; Ducrot-Schaeffer, 1996: 
190-196; 384-388, 500-507; Bidu-Vrănceanu et al., 2001: 184, 196, 536- 
538; Reboul-Moeschler, 2001: 184-197 ş.a.). intrebuintim, asadar, 
termenul discurs, atât in sens larg, înțelegând prin discurs, ca formă a 
uzului limbajului şi ca eveniment comunicativ complex, “o secvență 
continuă de propoziţii sau fraze, structurată şi coerentă”, desemnând, 
prin complementaritate cu termenul text, diverse forme de utilizare 
scrisă a limbii, cât şi în sens restrâns, ca eveniment (comunicativ) de 
folosire concretă a limbii, prin complementaritate cu aceasta 
acceptiune a termenului enunț (Bidu-Vrănceanu et al., 2001: 184, 196, 
536-538;  Reboul-Moeschler, 2001: 184). De altfel, folosirea 
complementară sau alternativă (ca sinonime) a acestor termeni este 
relativ frecventă şi este menționată ca atare în majoritatea surselor la 
care am trimis anterior (Breaz, 2007: 232), în ordinea unei viziuni 
procesual-semantice si  funcțional-contextuale în abordarea 
fenomenului discursivității literare şi a interpretării unităților 
discursive din perspectiva literarității lor virtuale sau manifeste. 
Coseriu (1996: 65-66)remarca, in acest sens, nu numai caracteristicile 
discursului „ca activitate” (discursul este una din utilizările posibile 
ale limbii, conform oricărei intenții comunicative globale prin care o 
instanță locutivă oarecare poate intra în discurs prin fereastra deschisă 
de actul enuntarii), ci şi posibilitatea de „a construi” discursul (dincolo 
de posibilitatea ca discursul să fie coextensiv cu enunţul sau cu textul), 
înțelegând „textul ca produs al unui discurs”: „Putem avea un produs 
al discursului, care este înregistrarea acestui discurs, de exemplu, în 
scris (...), deci un text. În limbile în care se poate face deosebirea, 


95 


putem deosebi între discurs - faptul însuşi şi text - produsul 
discursului” (Coseriu, 1996: 139). 

Pentru a realiza distincția dintre textele literare şi toate 
celelalte tipuri de texte, din perspectiva opoziției dintre stilistica 
„atențională” şi cea „intențională”, au fost luate în considerare 
numeroase criterii, vehiculând, fie în sens larg, fie în sens restrâns, atât 
relația dintre sens şi semnificație, cât şi raporturile complexe care se 
stabilesc între subiectivitate şi determinism psiho-social, pe de o parte, 
respectiv tradiţie, inovație şi calitate literară intrinsecă (din punctul de 
vedere al densității figurative sau conotative), pe de altă parte. Astfel, 
din perspectiva acestui ultim criteriu, a fost frecvent invocată 
posibilitatea ca anumite texte, între care, spre exemplu, magazinele, 
jurnalele sau albumele ilustrate, corespunzând într-o oarecare măsură 
tuturor celorlalte criterii de referință invocate anterior, să se revendice 
drept literare, deşi, cu toată exhibarea pretentiei de literaritate, 
asemenea texte se situează, de regulă, în afara domeniului literar 
propriu-zis sau, eventual, în sfera literaturii marginale, tocmai (sau în 
primul rând) pentru că acestea nu ating un nivel al calității intrinsec 
literare relativ suficient, ca densitate semantică, pentru a se încadra în 
categoria literaturii propriu-zise sau adevărate. 

În această ordine de idei, remarcăm, mai întâi, că, dacă textele 
non-literare vehiculează exclusiv sensuri diferențiale (denotative), pe 
care le pot transmite în totalitate, textele literare, în schimb, codifică, 
pe lângă sensurile explicite sau pe baza lor denotativă, diferite 
semnificații, mai mult sau mai putin evidente, mai mult sau mai putin 
împărtăşite, relevabile sau validate prin consens inter-subiectiv. Cu 
toate acestea, nici o structură semnificantă, mai mult sau mai putin 
complexă, nu poate fi izolată de trama scriiturii propriu-zise şi nici nu 
poate fi revelată în afara sintagmaticii discursive în şi prin care se 
comunică. Numai textele literare încorporează şi structuri 
semnificante, pe care recitirile ulterioare le dezvăluie şi le adaugă 
necontenit sensurilor originare, pe măsură ce acumularea 
experiențelor de lectură deschide, în timp, în orizontul de aşteptare al 
cititorilor, noi perspective de pătrundere a semnificației. Semnificația 
nu este reductibilă la nici un sistem de semne abstracte, altfel spus, nu 
există limite ale semnificației, după cum nu există nici limite ale 
interpretării, iar conținutul structurilor semnificante este, în egală 
măsură, inepuizabil, indeterminabil şi fundamental ambiguu, dincolo 
de tehnicile de construcție a scriiturii propriu-zise şi, evident, şi 


96 


dincolo de ideologiile la care par să trimită limbajele în şi prin care 
structurile semnificante se constituie. Pe de altă parte, însăşi invenția 
lingvistică, în calitatea ei de factor de limbaj, vizează atât structurile 
paradigmatice ale producerii sensului, cât şi acelea de generare a 
semnificației, trimițând deopotrivă la mecanismele construcției 
funcționale a sensurilor şi la procesele de continuă reconfigurare a 
semnificatiilor. Textul literar, prin urmare, este, in acelaşi timp, 
destinat să comunice (la nivelul sensului), şi să disimuleze (în planul 
figurilor semnificației), printr-un efort conştient de permanentă 
ambiguizare/dezambiguizare, în înțelesul jocului dialectic al 
strategiilor intentionale/atentionale de reliefare discursivă 
(“foregrounding"), respectiv de camuflare figurativă (“backgrounding”) 
a ceea ce unitățile discursive ale limbajului strict denotativ ar fi fost în 
măsură să comunice, in mod obişnuit, în planul intentional al 
exprimării literare standard. Astfel se ajunge, în planul atentional al 
diferitelor instante ale comunicării literare, la consubstantialitatea 
sensurilor şi a semnificatiilor, textul literar sublimând simultan 
exercițiul hermeneutic figurativ /nonfigurativ al 
acoperirii / descoperirii, al încifrării/ descifrării, al revelării /relevării 
sensurilor şi/sau a semnificatiilor. 

În aceeaşi ordine de idei, mai menționăm, însă, şi faptul că, 
dacă, într-un text non-literar, instanța locutivă se estompează, de 
regulă, în fundalul suprafeței discursive, textul literar reliefează, în 
schimb, o considerabilă doză de subiectivitate constitutivă, ca 
manifestare discursivă a încorporării cvasi-integrale în substanța 
conținutului mesajului a expresivitatii singulare a instanței auctoriale. 
Pe de altă parte, indiferent dacă aparține literaturii orale sau scrise, 
orice manifestare a discursivitatii literare structurează, deliberat sau 
nu, modalități artistice, pe de o parte, consacrate - sau chiar 
canonizate - de o anumită tradiție, iar pe de altă parte, inventate, ca 
tot atâtea licențe proprii de exprimare atentionala, de natură să 
determine, de asemenea, structurări singulare ale valorilor de 
semnificație, potrivit acelor configurații discursive particulare care 
permit recunoaşterea şi diferențierea, în regim atentional, a diferitelor 
registre şi varietăți stilistice şi expresive. 

După cum se cunoaşte, limbajul este animat de două ,,intentii” 
(sau instanțe ale vorbirii) solidare, deşi diferite şi aflate într-un raport 
de inversă proportionalitate: intenția sau instanța „tranzitivă”, 
respectiv intenția sau instanța „reflexivă” (Vianu, 1965, 1968). În plan 

orizontal, instanta tranzitivă relevă sensul literal propriu-zis al 
comunicării, în ordinea lineară a textului, ca materializare discursivă a 
limbajului-obiect. În această ordine de suprafață, care reflectă, de regulă, 
uzul lingvistic comun, sunt actualizate sintagmatic sensurile denotative 
sau diferențiale ale semnificantului tranzitiv. În plan vertical, instanța 
reflexivă glosează semnificațiile conotative ale semnificatului reflexiv. În 
această ordine de adâncime, uzul expresiv al comunicării se 
caracterizează printr-o densitate semnificantă superioară şi se opune 
constant, ca produs paradigmatic al sensurilor şi/sau al 
semnificatiilor, oricărei sume de sensuri diferențiale rezultând din 
simpla lor aditie la nivelul seriei lineare de semnificanti tranzitivi, 
respectiv în lanțul dispozitiei sintagmatice a unităților lingvistice. 

Dacă sensurile literale sunt identificabile textual în ordinea 
sintagmatică a  tranzitivității comunicării literare, semnificațiile 
reflexive ale uzului expresiv sunt relevabile nu numai în ordinea 
paradigmatică propriu-zisă a textului, la nivelul substanţei 
conţinutului, ci şi în paradigmatica tabulară a metatextului creației 
literare, ca „grafematică supra-segmentală”, în care factorii contextului 
situational şi mental se adaugă indicilor contextului lingvistic care 
reprezintă baza textului (Van Dijk, 1972: 180-206, Van Dijk-Kintsch, 
1983). Interacțiunea dintre textul real, prezent sau manifest, şi 
„huclearitatea iconică” a metatextului virtual, al referintei globale sau 
totale, pe de o parte, ca şi interacțiunea variatelor texte manifeste, 
respectiv a diferitelor metatexte potențiale între ele, pe de altă parte, 
se constituie în intercâmpul semnificanței intertextuale, unde modelul 
mental al situaţiei la care se referă textul se raportează constant la 
baza textului, ca reprezentare semantică a acestuia. Această 
permanentă confruntare intelectivă se traduce în planul operațional al 
parcursului semiotic constituit din cuplul interpretativ „predictiv top- 
down” şi „analitic bottom-up”, reflectând interferența dintre nivelurile 
superioare şi cele inferioare ale înţelegerii (Van Dijk, 1972: 9, 11-12). În 
acest spațiu intertextual sunt generate şi se reconfigurează permanent 
indiciile conform cărora textele (considerate) literare „lecturează” 
istoria şi societatea şi potrivit cărora acestea sunt, la rândul lor, 
„lecturate”, în orizontul consensual al aşteptărilor literare ale 
cititorilor şi al „habitusurilor” specifice diverselor epoci istorice şi 
vârste ale receptării literare (Bourdieu, 1979: 249-287). 

Acest orizont consensual se realizează, aşadar, acolo unde 
converg, momentan sau durabil, un anumit număr de „habitusuri”, 

care, în opinia lui Bourdieu, „au aparența unei teleologii”, dar care, de 
fapt, sunt nişte dispoziții social şi ideologic dobândite pentru 
ansambluri de practici intentionale obiectiv concertate într-un câmp 
de „ideologeme” date (Bourdieu, 1980: 88-89). Prin „habitusuri” 
(Bourdieu, 1972: 175; 1979: 253, 257-258, 259; 1980: 86-89), ca dispoziții 
dobândite pentru ansambluri de practici cognafective „trans- 
individuale”, „nedeliberate”, dar „intenționale”, Bourdieu înțelege 
anumite „sisteme de dispozitii durabile şi transpozabile, structuri 
structurate predispuse să funcționeze ca structuri structurante, adică 
în calitate de principii generatoare şi organizatoare de practici şi 
reprezentări care pot fi obiectiv adaptate scopului lor, fără a 
presupune urmărirea conştientă a scopurilor şi controlul special al 
operațiilor necesare pentru a le îndeplini, obiectiv «regularizate», fără 
a fi cu nimic produsul supunerii la nişte simple reguli şi, fiind toate 
acestea, colectiv orchestrate, fără a fi produsul exclusiv al acțiunii 
organizatoare” (Bourdieu, 1980: 88-89). 

Indicii intertextuali aparținând acelor „habitusuri” evocate 
anterior sunt adevărați revelatori ai literaritatii unui text sau a altuia. 
De aceea, este în general acceptată ipoteza determinării literaritatii 
discursive din perspectiva fenomenelor specifice ordinii intertextuale. 
Însuşi obiectul ştiinţelor literaturii presupune, de fapt, investigarea 
fenomenelor şi a manifestărilor intertextualității, adică a ceea ce, in 
dialectica raportului dintre text (semnificantii tranzitivi), metatext 
(semnificații reflexivi sau expresivi) şi intertext (semnificanța 
intertextuală), conferă unor agregări discursive oarecare valoarea de 
texte literare. Aceeaşi dialectică intertextuală defineşte şi literaritatea 
literaturii pentru copii, impunând-o ca un caz particular al raportului 
asimetric, de tip parte-întreg/ real-virtual, care se instituie între 
continuitatea sau convergenta textuală, pe de o parte, şi 
discontinuitatea sau divergenta metatextuală, pe de altă parte. În 
această ordine de idei, considerăm că textele literaturii pentru copii 
răspund indicilor intertextuali revelatori ai literarității discursive şi 
corespund acelor paradigme ale literaritétii care condiționează 
circumscrierea literaturii pentru copii în sfera literaturii în general, 
consacrand-o ca literatură propriu-zisă sau „adevărată”. Altfel spus, 
textele Literaturii pentru copii sunt definibile ca tot atâtea variabile în 
raport cu constantele virtual nelimitate şi universale ale literaturii în 
general, ca sistem abstract de norme şi convenții de referință, variabile 


marcate din punct de vedere situational, functionai şi diferențial prin 
raportare la contextul imanent operei Literare. 

Asemenea tuturor cazurilor particulare de  literaritate, 
literaritatea literaturii pentru copii este identificabilă, la rându-i, în 
intervalul dintre realitatea literalității textului literar propriu-zis şi 
ansamblul expresivitătii figurative a substanței deja semnificante a 
conținutului comunicării literare, aşa încât aşa-numita „literatură 
pentru copii” nici nu poate fi opusă, de fapt, literaturii „în general” 
(„marea literatură”, literatura „propriu-zisă“, „înaltă“, „adevărată”, 
,culta”, „serioasă” etc.). Prin urmare, aşa după cum observam şi 
anterior, literatura pentru copii nu este o literatură „complementară 
adevăratei literaturi”, nu este nici o categorie inferioară („vulgară”, 
„perisologică”, „redundantă”, „tautologică” etc.) a literaturii in 
general („sub-literatură”, „para-literatură”, „anti-literatură” „non- 
literatură” etc.), nici un subgen popular al „marii literaturi” (literatură 
„de masă”, „de consum” sau „de divertisment”) şi nici literatură 
marginală („literatură de graniţă” , „de periferie” sau „de frontieră”), 
decât numai în anumite acceptiuni, relativ restrânse, ale acestor 
delimitări conceptuale. 

Astfel, spre exemplu, ca practică textuală semnificantă, stilul 
reiterativ al redundantei pozitive sau necesare, ca stil tautologic, opus 
manifestărilor  prolixității sau ale  perisologiei, reprezintă o 
dimensiune inerentă discursivității generale, atât în planul său 
intentional, cât şi în cel atentional, una dintre manifestările consacrate 
ale progresiei semnificantei intertextuale, ale cărei configurdri 
discursive specifice ilustrează cazuri particulare (considerate literare 
sau non-literare) ale funcționării explicitului. 

Recunoaşterea unui stil tautologic, a unor locuri discursive 
tautologice în textele Literaturii pentru copii, ca şi întreaga discuție 
asupra relativei sale crize de legitimitate, porneşte de fapt de la 
problema raportului dialectic dintre autonomie şi heteronomie, respectiv 
de la concordanta/ nonconcordanta dintre o ontologie intralingvistică 
implicită (în limbajul literaturii pentru copii) şi o ontologie 
translingvistică explicită (propusă prin limbajul respectiv), una din 
marile probleme ale literaturii pentru copii în general, ale înțelegerii şi 
ale acceptării acesteia ca formă particulară de existență şi de 
cunoaştere în şi prin limbaj. Se poate spune, astfel, că Literatura pentru 
copii a devenit mereu mai conştientă de situația paradoxală de a 
propune şi de a institui printr-un limbaj - având el însuşi o ordine 

ontologică gsi  gnoseologică implicită, presupusă de schemele 
conceptuale şi de modelele discursive proprii - o altă ontologie, 
translingvistică, şi, automat, şi o altă ordine gnoseologică, destinate 
însă deopotrivă a descrie, a modela şi a influența structuri operatorii 
aflate nu numai dincolo de limbajul specific literaturii pentru copii, ci 
şi dincolo de orice limbaj ca atare, literar sau nu. Când relativa 
circularitate a structurilor tautologice nu denunță, aşadar, limitele 
unei conştiinţe comune în reprezentarea realității, tautologiile relevă 
recurentele discursului normativ al unei epoci (principalele sale 
ideologeme), mentalitățile si conduitele discursive ale acesteia, 
traduse, la rândul lor, în comportamente retorico-discursive codificate 
de un determinism axiologic imanent. 

Pe de altă parte, din punctul de vedere al tipului de literaritate 
presupus de literatura pentru copii, nu putem conveni nici asupra 
ipotezei apartenenței literaturii pentru copii la o „altă literatură”, 
„paralelă” sau nu cu aşa-numita „literatură adevărată”. Prin urmare, 
observăm, din nou, că ceea ce se înțelege prin „literatură pentru copii” 
şi este acceptat ca atare există mai curând ca „literatură pe cale 
proprie” ,aspirând mereu la statutul de domeniu al structurilor 
subiectivității omologate, condiția primă şi ultimă a acestui domeniu 
al literaritatii. Evidenţa recursului la mărcile de înscriere discursivă a 
subiectivității este o caracteristică esențială a structurilor literaturii 
pentru copii ca literatură pe cale proprie. Această expresie 
desemnează, la rându-i, un fenomen sau o manifestare a literaturii în 
general, ca Literatură „propriu-zisă” sau „adevărată“, atât din punctul 
de vedere al dinamicii genurilor şi speciilor (convenții constitutive, 
convenții institutive, cerințe speciale privind abordarea şi receptarea 
textelor epice, lirice şi dramatice), cât şi din punct de vedere textual- 
tematic (conținuturi, tematizări şi repere textuale specifice), axiologic, 
funcțional (funcţii literare, registre stilistice, teorii şi practici 
functional-discursive etc.) sau metodologic (didactica literaturii 
pentru copii, ca didactică specială). 

După Monica Spiridon (1984: 24-36, passim), înțelegerea 
literaturii pentru copii ca literatură în general marchează şi în acest 
câmp literar, o deplasare de accent dinspre abordări de tip „empiric- 
descriptiv” (o concepție strict normativă, categorială, „in ordo 
cognoscendi”), înspre abordări de tip ,imanent” ale „literaturii ca 
literatură”, ale „literaturii ca dat” sau „ca atare”, în sens aprioric („in 
ordo essendi”). Acestea, conchide Monica Spiridon, impun nu numai 


101 


literarității literaturii pentru copii, ci şi literaturii in general, fie 
statutul ontologic de categorie existențială, fie statutul metodologic de 
concept euristic, ceea ce echivalează fie cu o definire de tip aprioric 
(literatura ca „model hermeneutic”), fie cu definiri condiționate 
sociologic si istoric (literatura ca „model euristic”, cu statut 
comunicativ, categorii şi modele nonexclusive şi reciproc valabile). 

La concluzii similare ajunge şi Schaeffer, care, în termenii lui 
Genette, distinge termenii raportului dialectic dintre „literaritatea 
constitutivă” (având un scop estetic institutionalizat) şi „Literaritatea 
conditionala”, „ce conține opere aparținând unor genuri fără scop 
estetic institutionalizat [...], dar care, în momentul in care devin obiect 
al unei atenți estetice, intră în câmpul literar. Este evident că în ambele 
cazuri literatura nu poate fi definită sintactic, ci numai luând în 
considerare o pragmatică a textelor” (Schaeffer, 1996: 135). 

Evocând contribuțiile semiotice remarcabile ale lui Goodman 
(1976, 1978) şi Genette (1991, 1994) la înțelegerea fenomenului 
literaritatii, Schaeffer a realizat un foarte cuprinzător tablou al 
dinamicii opozitiilor dintre stilistica limbii (aspectul ,,intentional”) şi 
stilistica discursului literar (aspectul ,,atentional”) (Schaeffer, 1996: 119- 
126, 135, 138; Genette, 1994). În acest sens, asociindu-se acestor 
contribuţii la definirea literarității ca ansamblu de factori aparținând 
funcționării estetice a limbajului expresiv, Schaeffer reia şi precizează 
termenii acestei perspective contrastive: „deşi admite existența unor 
trăsături stilistice intenționale, Genette consideră că faptul literar tine, 
în principal, de atenția receptorului, altfel spus, că stilistica literară tine 
mai degrabă de o estetică atentionala, decât de una intențională. Ceea 
ce nu înseamnă însă că faptele de stil nu există decât în conştiinţa celui 
care citeşte textul: ele sunt proprietăți discursive exemplificate de text, 
şi nu orice text exemplifică aceleaşi proprietăți, din moment ce nu toate 
textele posedă aceleaşi proprietăți” (Schaeffer, 1996: 125). 

Astfel, dacă între dominantele axei exemplificării literale se 
înscriu, din perspectivă intențională, literalitatea constitutivd, 
exemplificarea stilistică nativă, pertinenta stilistică în epocă şi 
structurarea unor discursuri inteligibile într-un câmp de practici 
verbale instituite textual, între dominantele axei exemplificării 
metaforice, în schimb, se înscriu, din perspectivă atentionala, 
literaritatea  condițională (in care funcționează diferente care 
condiționează transtextual literaritatea), o capacitate de expresivitate 
exemplificatorie dobândită pe parcursul reactualizărilor istorice şi o 

funcționalitate stilistică mereu actuală, respectiv o variabilitate a 
expresiei stilistice atentionale, datorată postulatului expresivității 
subiective, conştiinţei lingvistice şi perceptiilor stilistice în schimbare 
ale receptorilor: „Desigur, precizează din nou Schaeffer, cel mai 
simplu ar fi să distingem între două aspecte ale stilului: aspectul 
intentional, raportabil la exemplificarea stilistică nativă, care face parte 
din structura intențională (ceea ce nu înseamnă conştient programată) 
a textului, şi aspectul atentional, raportabil la capacitatea de 
exemplificare lingvistică pe care textul o dobândeşte pe parcursul 
reactualizărilor sale istorice. Într-adevăr, având în vedere faptul că 
universul lingvistic al autorului şi cele ale generațiilor succesive de 
cititori nu coincid, exemplificarea şi expresivitatea stilistică sunt 
supuse modificărilor” (Schaeffer, 1996: 125). 

Stilistica vorbirii comune se întemeiază pe aspectul obiectiv al 
discursivității limbii standard, în vreme ce stilistica operelor 
considerate literare privilegiază aspectul subiectiv (singular sau 
individual) al stilului, în raport cu acele trăsături diferentiatoare 
generice care sunt specifice anumitor epoci sau perioade istorice. 
Interesată inițial de psihologia scriiturii şi de diversele tipare ale 
expresivitatii, ulterior, stilistica literară a dezvoltat modele generative 
care vizează sistemul de procedee stilistice imanent textului, 
încercând să definească unitatea operelor fără să facă apel la 
personalitatea autorului, ci la orizontul aşteptării literare a 
receptorului, câtă vreme postulatul expresivității subiective nu e 
valabil decât în condițiile unui cadru istoric delimitat. 

Aceste paradigme generative ale receptării acționează 
constant, în sensul transformării lecturii pasive într-o lectură activă, 
productivă: „Lectura nu mai este, în aceste condiții, un act de 
receptare pasivă, cu o unică influenţă (aceea a operei asupra celui care 
o citeşte); lectura are urmări şi asupra textului, în sensul că îl re- 
creează, scoțând în evidență amănunte, semnificaţii la care autorul 
însuşi [...] nu s-a gândit. În felul acesta, bariera tradițională dintre 
operă şi cititor este ruptă, lectorul se implică în operă, o re-scrie după 
gustul şi înțelegerea lui, substituindu-se, în cele din urmă, 
adevăratului creator” (Simion, 1993: 223). 

Mutatia de la „stilistica intentionala” la „stilistica atentionala” 
redefineşte fenomenul literarității prin raportare la cele două axe 
principale în funcționarea referentiala a semnelor lingvistice, vizând 
dialectica dintre lumea-obiect, pe de o parte, şi lumea-text, pe de altă 

parte: axa denotativă a exemplificării literale în planul sintagmatic al 
aspectului intentional (stilistica vorbirii comune), respectiv axa 
exemplificării metaforice, a  expresivității stilistice, în planul 
paradigmatic al aspectului atentional (stilistica discursului considerat 
literar). In fond, evenimentele literarității textuale există atât 
„intențional” (proprietăți discursive exemplificate de text), cât şi 
,atentional” (în conştiinţa sau în atenția receptorului), devreme ce, 
după cum observam anterior, din perspectiva producerii textului, nu 
toate textele ilustrează mereu aceleaşi proprietăți, iar din perspectiva 
receptării literare, nu toate textele revelează mereu aceleaşi 
semnificații şi dominante expresive. Matricea stilistică (şi estetică) a 
literaturii pentru copii îşi remodelează permanent dispoziţiile 
diverselor sale actualizări discursive, potrivit dialecticii acelor 
dominante expresive ale limbii care se organizează din punctul de 
vedere al conținutului lor afectiv, adică acele variabile care exprimă, 
in intercâmpul semnificației intertextuale si al consensului inter- 
subiectiv, influența structurilor subiectivității asupra modurilor 
configurative ale limbajului, şi invers, influența structurilor lingvistice 
asupra dispozițiilor cognafective ale subiectivitatii. 

Asemenea literaturii în general, literatura pentru copii este 
interesată de varietățile expresive ale limbii, structurându-şi 
morfologiile stilistice proprii prin acțiunea concertată a mai multor 
factori configuratori, între care, încă de la începutul secolului trecut, 
concentrarea atenției către faptele de limbă individuale, înspre 
abaterile de la normă, cauzate, în principal, fie de dorinţa locutorului 
de a inova, fie, mai ales, de intenția de a accentua în mod special 
anumite dimensiuni ale comunicării, precum orizontul cognitiv şi 
afectiv, accentele axiologice şi atitudinale, dominantele culturale şi 
interculturale, vocația formativă sau aspirațiile estetice, aspecte care 
privesc capacitatea de expresie a unei comunicări din dubla 
perspectivă angajată astfel, pe de o parte de stilistica limbii literare, ca 
stilistică atențională (evidenţierea specificului ireductibil al unui stil 
singular, corespunzând discursivitatii individuale) (Jenny, 1993: 113- 
124), iar pe de altă parte, de stilistica limbii comune, ca stilistică 
intentionala, colectivă sau generală (virtualitatile stilistice înscrise in 
codul limbii comune sau standard). De unde, necesitatea relativizării 
polaritatii dintre perspectiva intențională şi cea atentionala, in analiza 
literaritatii discursive. Aceste perspective angajează direcții de analiză 
deopotrivă relevante şi operabile, însă nu în concomitenţă, ci in 

succesiune: „Nu vom putea deci da un răspuns univoc la întrebarea 
referitoare la demersul ce trebuie adoptat: stilistică intențională sau 
stilistică atențională. Căci răspunsul depinde de proiectul cognitiv in 
care se înscrie analiza stilistică (Schaeffer, 1996: 125).” 

Cu toate acestea, se poate într-adevăr aprecia că literaritatea 
literaturii pentru copii, asemenea literaturii în general, ține mai 
curând de o stilistică „atențională”, decât de o stilistică „intențională”, 
în vreme ce discursivitatea generală a vorbirii comune, înțelegând 
stilul ca o variantă expresivă a limbii literare standard, ține mai 
degrabă de o stilistică „intențională”, decât de o stilistică 
,atentionala”. Considerând fenomenul literarității în planul 
universaliilor gândirii, Monica Spiridon îl defineşte, după cum 
observam tot în cel de-al doilea capitol al lucrării, „ca o capacitate 
abstractă de a produce, de a înțelege şi de a recunoaşte” evenimentele 
literarității, capacitate condiționată de  prescrierea unor 
comportamente şi a unor criterii de identificare ca atare a faptelor 
literare, prin raportare la metatextul extraliterar şi nonliterar al 
diverselor epoci socio-culturale şi istorice (Spiridon, 1984: 24-36, 
passim). Împărtăşind acest punct de vedere teoretic, mai adăugăm că, 
în aceşti termeni, literatura pentru copii poate fi înțeleasă, la rându-i, 
ca un mod de funcționare a literaturii ca literatură, ca formă de 
codificare, preponderent atențională, a unor experiențe perceptive şi 
receptive, în cadrul general al aceloraşi sisteme de distincții extra- şi 
non-literare constituite în timp. 


3.2. Literatura pentru copii, o literatură „a începutului de drum” 


Între abordările moderne ale domeniului literaturii pentru 
copii, inclusiv din punctul de vedere al modelelor de lectură didactică 
propuse, cele mai pertinente delimitări conceptuale şi terminologice 
rămân, în opinia noastră, cele propuse de Adela Rogojinaru, în 
cunoscuta sa lucrare - O introducere în literatura pentru copii (1999), o 
contribuție remarcabilă la reconsiderare actuală a statutului acestui tip 
particular de constituire a literarității, mai cu seamă în sensul 
manifestărilor sale stilistice şi funcționale specifice, ca produs literar 
consacrat nu numai prin institutionalizare, ci şi ca urmare a receptării 
sale din perspectiva competenţei lectorale a publicului juvenil vizat: 
„Din acest punct de vedere, o antologie de literatură pentru copii 

cuprinde texte capabile să probeze capacitatea de răspuns a lectorului 
real (...) Cartea se produce pentru a fi citită de cineva, într-un timp şi 
într-un spațiu real de lectură” (Rogojinaru, 1999: 208, 210). De aceea, 
una dintre acceptiunile fundamentale ale literaturii pentru copii 
rezidă în înțelegerea acesteia ca mod particular al literaturii în general, 
a cărui specificitate, ca „ emergenta a unei scriituri predictive”, „apare 
la întâlnirea propriu-zisă cu lectorul vizat”: „Insistăm - precizează 
Rogojinaru - asupra faptului că literatura pentru copii este aleasă şi/ 
sau creată de copii” (Rogojinaru, 1999: 19, 208). 

Pornind, aşadar, de la o analiză a fenomenului literaritatii in 
general, cercetarea Adelei Rogojinaru pledează pentru o angajare 
timpurie a competenţelor lectorale funcționale şi urmăreşte ratiunile 
pentru care literatura pentru copii şi tineret este considerată o 
literatură „a începutului de drum”, care antrenează deopotrivă 
cunoaşterea rațională şi dezvoltarea emoțională a copiilor de vârstă 
şcolară mică. In acelaşi timp, investigația defineşte literatura pentru 
copii ca mod generic de funcționare literară, respectiv ca mod 
generativ primar, avertizând asupra necesității reconsiderării 
convențiilor constitutive ale domeniului: „La rândul lor, didacticienii 
primesc mai multe avertismente decât recomandări literare explicite. 
(...). Ar fi de dorit ca mediile academice să includă discutarea 
modurilor specifice acestei literaturi în curriculumul de literatură 
română şi universală. Poate, astfel vom reuşi să initiem o critică 
fundamentată a genului” (Rogojinaru, 1999: 211-212). 

În această ordine de idei, se consideră că literatura pentru copii 
veritabilă, reflexivă şi gravă, reprezintă, în primul rând, ca literatură 
pe cale proprie, o literatură a „începutului de drum”, care, 
presupunând dezbaterea problemelor imaginarului infantil şi ale 
habitudinilor lectorale juvenile „într-un câmp disputat al ştiinţelor 
educației, al esteticii şi chiar al eticii”, antrenează atât cunoaşterea şi 
dezvoltarea rational-notionale (conştiinţa logico-analitică), cât şi 
cunoaşterea si dezvoltarea emoționale (conştiinţa metaforică şi 
imaginantă): „literatura pentru copii şi tineret reprezintă ceea ce un 
lector desemnează drept cărțile 'începutului de drum', cărțile pe care se 
bizuie cultura sa generală, nu atât în cunoştinţe, cât mai ales în valori 
şi comportamente fundamentale. Contrar poziției didactice, care 
moralizează excesiv pentru a impune norme indiscutabile, literatura 
pentru copii pune în circulație valori şi modalități de gândire prin 
intermediul ficţiunii, evaziunii, deseori absurdului. Încercări de 

definire a L-C din această perspectivă arată că o astfel de literatură 
tinde să actualizeze forme elementare de emotionalitate, răspunsuri 
nesofisticate pe care oamenii le adresează lumii mult înainte de a şi-o 
putea explica” (Rogojinaru, 1999: 20-21, s.n.). 

In al doilea rand, literatura pentru copii adevărată se validează 
atât ca ansamblu de „'produse! şi 'productii' literare circulate pe piața 
literară”, cât şi ca „mod generic de funcționare literară a unei forme de 
expresivitate distinctă şi pertinentă la o decodificare contextuală”, 
altfel spus, ca „un exercițiu de construcție şi de legitimare 'critica', de 
consacrare a unei forme de expresivitate particulară, fundamentată 
estetic printr-un câmp stilistic propriu” (Rogojinaru, 1999: 16), 
situabil, după cum subliniam anterior, mai curând în domeniul unei 
,stilistici atentionale” decât în acela al unei „stilistici intenționale”: 

„ Se operează aici - precizează Rogojinaru - cu două categorii 
de referință: 

* literatura pentru copii (şi tineret) (L-C), produs şi instituție 
literare cu recunoaştere editorială şi de public, dar marginalizate de 
critică şi de istoria literaturii; 

* un gen L-C, mod de producere / receptare a unor forme de 
expresie (şi de expresivitate) realizate în literatura pentru copii, 
demonstrabil datorită actualizărilor lui contextuale sau conjuncturale 
(în perioade istorice, pe arii culturale, sub incidența anumitor 
‘dispozitii mentale! etc.) şi definibil în termeni de regim de expresie 
sau de comunicare într-o cultură cu public diversificat” (Rogojinaru, 
1999: 16). 

În al treilea rând, literatura pentru copii autentică şi viabilă 
este definită ca un „mod generativ primar”, respectiv ca un „mod 
producător, capabil de generare a genurilor şi speciilor «istorice», 
secundare”, ca efect al experienţei şi al tradiției literare: „Dacă 
revenim la ipoteza unei L-C [literaturi pentru copii, n.n.] ca mod 
generativ primar, atunci putem spune că o cultură națională îşi 
dovedeşte capacitatea generativă tocmai prin producerea literaturii 
pentru copii. Lipsa ei vădeşte sterilitate şi formalism, poate 
degenerare şi mimetism extrem. Dintr-un punct de vedere, suntem azi 
în situația relansării unui alt mod, a unei alte posturi estetice, a unei 
refundamentări a literelor naționale prin lecturile publicurilor acestui 
sfârşit de veac românesc. Nu credem neapărat în producția industrială 
de carte (...). Credem însă că dispariția sau apariția sporadică si 
nerelevantă a cărții româneşti pentru copii reprezintă un simptom al 

absenței dialogului între literatură şi publicurile ei. Cartea pentru 
copii obligă scriitorul la două exerciții minimale: cel de a gândi un 
răspuns imediat al audienței (...) şi cel de a putea proiecta literatură 
esentializata, «albă», concentrată in stil şi prolixă în fantezie. Ambele 
ipostaze relevă maturitatea unei culturi scrise.”(s.n.) (Rogojinaru, 
1999: 210-211). 

Pornind, aşadar, de la conceptul de „lectură emergentă” şi 
definind literatura pentru copii (şi tineret) ca literatură a „începutului de 
drum (estetic, lectoral, social etc.)”, Adela Rogojinaru (1999: 211) 
abordează dimensiunea didactică a literaturii pentru copii „într-un 
model mai generos, de educație pentru lectură, considerând că nu 
retetele fi pot ajuta pe educatori, ci o schimbare a modelului de 
învățare”, fundamentat pe cultivarea şi dezvoltarea „gustului de 
lectură şi a alterităţii lectorale”, respectiv pe formarea şi dezvoltarea 
„competențelor lectorale” funcționale. După Adela Rogojinaru, o 
asemenea schimbare paradigmatică se poate realiza prin: (1) 
observarea şi aprecierea individuală a capacităților de ascultare-citire- 
scriere-intelegere ale copilului, ca lector vizat şi mai ales ca lector real; 
(2) evaluarea gradului de complexitate şi de actualizare simbolică a 
textului literar la care se dovedeşte că poate ajunge înțelegerea 
copilului, din perspectiva evaluării didactice a dinamicii învățării 
scris-cititului; (3) analiza „contractului lectoral” instituit între cărțile 
literaturii pentru copii şi lectorul infantil sau juvenil real, din 
perspectiva „jocului cooperării textuale” care se stabileşte între 
instanțele producerii şi ale adresării textului literar, pe de o parte, şi 
cele ale receptării literare infantile sau juvenile, pe de altă parte, în 
sensul înțelegerii lecturii ludice şi a exploatării simbolismului ludic ca 
bază sau ca etapă a contractului lectoral respectiv (Rogojinaru, 1999: 
48-49, 208). 

Asupra modelului de „educație pentru lectură”, ca parte a unui 
program comprehensiv de educație timpurie pentru lectură („lectura 
pentru înțelegere”), ne vom opri însă în continuare, într-o abordare a 
acestei problematici în care vom urmări exploatările didactice ale 
lecturii contextuale, în condițiile de mediu literal şi literar specifice 
dezvoltării cognitive şi afective integrale a copiilor de vârstă şcolară 
mică. Subscriind aceloraşi delimitări conceptuale şi metodologice la 
care am agreat anterior, analiza respectivă va prezenta modelul 
didactic al „lecturii pentru înțelegere”, în termenii unui program cu 

resurse şi perspective considerabile de dezvoltare într-o metodologie 
educațională complementară sau alternativă. 

Retinem, însă, în concluzie, că, din această perspectivă 
generală (Rogojinaru, 1999: 19, 208), literatura pentru copii şi tineret 
este definită ca o literatură pe cale proprie, ca un mod particular de 
existență a literaturii în general, a cărei specificitate se revelează nu 
numai datorită diverselor sale instituționalizări canonice sau în sensul 
manifestărilor sale stilistice şi funcționale specifice, ci şi ca urmare a 
receptării sale din perspectiva competenţei lectorale a publicului 
infantil sau juvenil vizat. 


3.3. Adela Rogojinaru şi modelul didactic al „lecturii pentru 
înțelegere”: pentru o angajare timpurie a competențelor lectorale 
funcţionale 


Relevândîncă o dată importanța contribuţiei teoretice şi 
metodologice a studiului întreprins de către Adela Rogojinaru (1999), 
precizăm că cercetarea se referă la locul modelului didactic al „lecturii 
pentru înțelegere” în cadrul raportului dintre metoda fonematică şi 
metoda de învăţare globală, din perspectiva uneia dintre cele mai 
importante reconsiderări actuale ale didacticii literaturii pentru copii, 
ca didactică specială, care înscrie discuția acestei problematici în 
contextul mai larg al variabilităţii raportului dintre literatura didactică 
şi didactica literaturii pentru copii şi tineret. 

Această alternativă metodologică pledează încă o dată pentru 
o angajare timpurie a competențelor lectorale funcționale, propunând, 
prin urmare, un nou model de lectură didactică, întemeiat pe 
dezvoltarea globală a capacităților de lectură şi de înțelegere ale 
copiilor de vârstă şcolară mică. Dacă literatura prelucrată în scopuri 
didactice, bazată pe modelul învățării fonematice, este orientată 
preponderent pe restituirea mesajului sau pe intențiile autorului, 
exploatarea didactică a literaturii artistice propriu-zise, întemeiată pe 
modelul învăţării globale şi pe comunicarea pragmatică vizează, în 
schimb, la nivelul receptării literare infantile sau juvenile, capacitatea 
de răspuns a lectorului real. 

Subscriem, în acest sens, delimitărilor conceptuale şi 
metodologice operate de Adela Rogojinaru, pe care le-am sintetizat, în 
această prezentare, în ordinea înțelegerii şi a susținerii modelului 

didactic al „lecturii pentru înţelegere”, în termenii unui program cu 
posibilități remarcabile de dezvoltare într-o metodologie educațională 
şi comunicationala, ale cărei aspecte prioritare acreditează integrarea, 
diferențierea şi contextualizarea comunicativ-functionala a experienței 
lingvistice şi literare a copiilor de vârstă şcolară mică. Fundamentat în 
termenii constructivismului, ai integralismului şi ai pragmatismului 
lingvistic (Reboul, Moeschler, 2001; Breaz, 2007), programul respectiv 
vizează exploatările didactice ale lecturii contextuale, în condiţiile de 
mediu literal şi literar specifice educației timpurii pentru lectură, 
respectiv dezvoltării cognitive şi afective integrale. Pe de altă parte, 
această prezentare se găseşte într-un raport de complementaritate cu o 
serie de alte abordări ale domeniului literaturii pentru copii şi tineret, 
ca „literatură a începutului de drum lectoral” (Breaz, 2009), respectiv 
ca „literatură pe cale proprie” (Breaz, 2009, 20094), în care 
reconsiderarea statutului acestui tip special de constituire a literaritatii 
se realiza în cadrul mutatiei de la stilistica ,,intentionala”, la stilistica 
,atentionala” (Schaeffer, 1996; Spiridon, 1984; Breaz, 2008), fie din 
perspectivă textual-tematică (Breaz, 2009, 20094), fie din perspectiva 
aceleiaşi angajări timpurii a competenţelor lectorale funcționale 
(Breaz, 2009b) care fundamentează şi modelul didactic al „lecturii 
pentru înțelegere”, la care ne-am referit în această lucrare. 

Atât literatura didactică sau şcolară (fie aceasta „obligatorie” 
sau ,optionala”) - ca literatură instructiv-educativă, „publică”, 
„adresată”, „egalitară”, propunătoare a unor modele normative -, cât şi 
literatura artistică propriu-zisă - ca literatură de plăcere, „majoră“, 
„adevărată, canonică”, „elitară“, propunătoare a unor modele 
pragmatice - propun, pe căi alternative sau complementare, spații de 
consacrare a literaturii pentru copii şi tineret în egală măsură legitime, 
ca modalități de succes în „învățarea” lecturii. După cum observam 
anterior, literatura didactică, bazată pe modelul învățării fonematice, 
este orientată preponderent pe restituirea mesajului sau pe intențiile 
autorului, în vreme ce literatura artistică, întemeiată pe modelul 
învățării globale şi pe comunicarea pragmatică, este orientată pe efecte 
la receptare, vizând capacitatea de răspuns a lectorului real 
(Rogojinaru, 1999: 143-144, 147, 149, 198, passim). 

Rogojinaru (1999: 149-150) investighează contrastiv metoda 
fonematică şi metoda de învățare globală, pornind de la observația că 
demersurile de învățare fonică sau fonematică recurg la texte didactic 
construite pentru discriminarea sunet-literă, în învățarea scris- 

cititului, în vreme ce, în cadrul demersurilor de învățare globală, 
bazate pe utilizarea literaturii autentice pentru acumularea citirii, 
metoda textului autentic sau a cititului şi a ascultării naturale este 
axată eminamente pe expunerea copilului la text. Metoda lecturii 
fonematice dezvoltă astfel un model propriu de scriere, prin 
construirea unor ortograme speciale, pe baza structurilor fonologice 
ale limbii. Principiul de scriere este unul alfabetic şi porneşte de la 
considerarea exerciţiilor de scris prin învățarea deprinderilor de 
corelare a nivelului fonematic cu cel literal. Lectura este antrenată 
simultan cu scrierea, în baza unui exercițiu fonologic - silabatie, 
subsilabatie şi discriminare fonematică - care îşi dovedeşte eficiența în 
asimilarea conştientă a structurilor interne ale cuvântului. Partizanii 
metodei de învățare globală susțin, în schimb, după cum precizează 
sursa invocată anterior, că experiența socială, cognitivă şi afectivă a 
copilului este suficientă pentru a se constitui în fundament al unei 
lecturi contextuale, în care învăţarea literală se face prin predictie şi 
corelare cu elemente para-textuale (imagini, informație socială şi 
recunoaşterea cuvântului global). Principiul de învățare invocă 
asimilarea naturală a limbajului, pe baza actualizărilor structurilor 
gramaticale şi topice interne. Relația sunet-literă este neglijată sau este 
apreciată ca secundară, fiind considerată relativ artificială şi oarecum 
improprie procesului natural de învățare a limbajului. Metoda, 
conchide Rogojinaru, este prin excelență adresată lecturii, elementele 
de scriere fiind subordonate şi, într-o oarecare măsură, implicite. De 
aceea, pentru învățarea scris-cititului, partizanii metodei lecturii 
globale recomandă exploatarea aşa-numitelor ateliere de scriere creativă, 
privilegiind „scrierea inventată de copii”, pe baza corelării spontane 
dintre denumirea literei şi cuvânt, respectiv „compozițiile libere”, 
interesate mai curând de fluenta scrierii, decât de gestionarea erorilor 
ortografice. 

Din perspectiva raportului dintre literatura didactică şi 
literatura artistică pentru copii, Adela Rogojinaru (1999: 149-174) a 
propus un nou model de lectură didactică în domeniul literaturii 
pentru copii. Este vorba despre programul comprehensiv de lectură 
globală, numit „lectura pentru înțelegere”, care se întemeiază pe 
dezvoltarea globală a capacităților de lectură şi de înțelegere a 
copilului, vizând, în opinia propunătoarei acestui model, o serie de 
dominante pragmadidactice, între care sunt menționate: integrarea 
experienței lingvistice a copilului; comunicarea  interpersonală; 

contextualizarea vocabularului; diferențierea situationala a limbajelor 
scrise;creatia lingvistică şi expresia personală (Rogojinaru, 1999: 151). 

În această ordine de idei, apreciem, din nou, că „lectura pentru 
înțelegere” reprezintă un program cu resurse şi perspective 
considerabile de dezvoltare într-o adevărată „metodologie 
educațională şi comunicațională”, precizând, în termenii mai sus 
menționați, că programul propus se concentrează asupra ideii de 
lectură contextuală şi de mediu literal şi literarşi se bazează, în principal, 
pe cercetările constructivismului,ale integralismului (inclusiv ale celui 
lingvistic) şi ale dezvoltării limbajului in interacțiunile 
sociale(contextualizarea pragmatică a datului lingvistic). Tot în acest 
sens, mai menționăm, de asemenea, şi faptul că am susținut, la rândul 
nostru, această perspectivă pragmadidactică asupra discursivitatii 
educaționale, într-o suită de investigații teoretice, întemeiate pe 
principiile retoricii didactice (Breaz, 2007). 

Lectura pentru înţelegere angajează, aşadar, cititorii de vârstă 
şcolară mică de la o ipostază de simpli receptori ai codurilor literale şi 
literare la aceea de surse producătoare şi de interpreți ai mesajelor 
interculturale complexe. Aspectele prioritare ale unei astfel de 
abordări acreditează, după Adela Rogojinaru (1999: 152-153), o serie 
de dominante metodologice de principiu, între care: 

(1) ideea limbajului functional in contexte şi în situații active şi 

participative; 

(2) ideea de mediu literal şi literar, prin care copii de vârstă 
şcolară mică, aflați într-un proces de dezvoltare cognitivă 
şi emoțională, sunt sistematic expuşi la un adevărat 
bombardament simbolic - grafic, iconic, acustic, kinezic, 
proxemic etc.; conservarea unor răspunsuri normate şi 
normative în plan social-relational se realizează prin 
utilizarea unor coduri particulare prin care textele sunt 
receptate; transformarea acestor răspunsuri în intervenții 
cu rol de cunoaştere se datorează unor lecturi speciale, prin 
care textele sunt profund reconstruite; spre deosebire de 
alte perspective asupra literaturii pentru copii, codurilor le 
sunt conferite valori interpretative, iar lecturilor le este 
acordată capacitate producătoare şi poetică, astfel încât, 
precizează Rogojinaru, codurile semnalează, descifrează şi 
analizează, în vreme ce lecturile semnifică, actualizează, 
relevă şi construiesc; 

(3) ideea de eveniment la întâlnirea cu mediul tipărit, implicit cu 
documentul care susține descifrarea şi înțelegerea textelor 
de către copiii de vârstă şcolară mică; 

(4) ideea înlănțuirii logice şi structurate a expresiilor de gândire, 
de stadialitate şi de internalizare prin asimilare/ 
acomodare, ca forme dinamice si progresive ale 
dezvoltării; 

(5) ideea de creativitate genuină a copilului de vârstă şcolară mică, 
în accepțiunea de bază a dezvoltării cognitive şi afective 
integrale, respectiv a însuşirii cunoştinţelor şi a trăirii 
emoțiilor prilejuite, în cadrul educației timpurii pentru 
lectură, de interpretarea şi de înțelegerea textului literar. 

După discuția asupra principalelor aspecte metodologice 

referitoare la educarea timpurie a cititului (a lecturii), respectiv a 
capacităților de exprimare verbală, Adela Rogojinaru (1999: 157-167) 
va situa între polii reprezentați de comunicare, pe de o parte, şi 
interpretare, pe de altă parte, atât analiza contractului lectoral dintre 
cititori şi text, cât şi investigarea naturii competenţelor lectorale 
funcționale ale elevilor, în cadrul interacțiunilor didactice din mediul 
educațional. Astfel, în legătură cu aspectele metodologice privitoare la 
educarea timpurie a capacităților de exprimare verbală, se porneşte de 
la premisa potrivit căreia, după cum se cunoaşte, lectura şi cititul apar 
ca fenomene de cunoaştere cu mult înaintea conştientizării alfabetului 
şi a noțiunii de text. Recurgând la consideratiile lui Piaget, Rogojinaru 
va observa că trecerea la gândirea convențională, bazată pe semnele 
culturii scrise, se realizează o dată cu accederea la folosirea arbitrară a 
semnelor limbajului. Aceasta face să putem vorbi, prin urmare, despre 
cititul simbolic şi despre emergenta lectorală, pentru perioada prealfabetică, 
respectiv despre citirea semnică şi despre lectura textuală, în procesul 
alfabetizării de bază şi al specializării funcționale a comunicării 
(Rogojinaru, 1999: 157-158). Educarea timpurie a capacităților de 
exprimare verbală, respectiv a lecturii literaturii pentru copii, ar 
trebui, în principiu, să țină cont de următoarele aspecte metodologice 
(Rogojinaru, 1999: 158-159): 

e exersarea comunicării orale, in formele ei fundamentale: 
conversaţia (dialogul) şi povestirea; 

e creația de limbaj, in forme structurate (jocuri, poveşti, 
poezii, dramatizări) şi nestructurate, spontane (invenţii 


113 


lexicale, cântece, recitative, ritmuri ad-hoc, alte forme de 
sugestie lingvistică); 

e exersarea pictogramelor şi a altor modalități de figurare 
simbolică prin desen, pictură, jocuri sau jucării (facilitarea 
scrierii incipiente non-semnice); 

e folosirea imaginară a spațiilor interacțiunilor sociale 
(camera de joacă, locul de joacă, sala de clasă sau de grupă, 
diferite alte medii educaționale sau instituționale); 

e aprecierea activităților copiilor prin amplificarea 
experienței lor de cunoaştere, prilejuită de educația 
timpurie pentru lectura literaturii pentru copii, prin 
activități de tipul „şi astfel e posibil” (contracarând astfel 
efectul unor formulări de judecăți selective sau reductive 
de tipul ~ „numai astfel e bine”); 

e actualizarea experiențelor individuale de limbaj si 
diferențierea în consecință a modalităților de comunicare 
în timpul activităților de educație timpurie pentru lectură 
(forme şi formule de inițiere şi de încheiere a povestirii, 
forme şi formule de povestire şi de dramatizare literară, de 
adresare pentru lansarea actului comunicational, pentru 
identificarea locutorilor, a actorilor, a personajelor etc.); 

e dispunerea ofertelor de învățare prin intermediul unor 
centre de organizare simbolică („centre de interes”, realizate 
în funcție de o dominantă formativă - spațiul domestic, 
„centrul de construcții”, „zonele de citit liber”, „lada de 
nisip”, diverse alte spații educaționale sau instituționale). 

Potrivit modelului didactic propus de Adela Rogojinaru (1999: 

159-160), contracararea textelor şi a activităților canonice nu se poate 
realiza, în practica educației timpurii pentru lectura literară, decât 
lăsând liber accesul copiilor în spații care stimulează plăcerea 
descoperirii semnelor scrise. „Zonele de citit liber”, spre exemplu, pot 
fi organizate de educatori oriunde este posibil ca aceste centre să fie 
întreținute sau rearanjate în unități tematice de lectură, respectiv 
oriunde oferta de texte poate fi dispusă în aşa fel, încât drumul de la 
cititul simbolic la lectura textuală să poată actualiza succesiv mai 
multe forme de instrumentatie semnică, pornind dinspre semioze 
primare, în direcția semiozelor secundare sau derivate. Oferta de texte se 
alcătuieşte, în primul rând, din cărți ilustrate, organizate în unități 
tematice de lectură - în special unități narative sau dramatice (cel mai 

simplu mod este selectarea lor în funcție de colecția editorială). Aceste 
texte se asociază cu alte forme de instrumentatie textuală şi iconică 
(imagistică), între care: hârtie, instrumente de scris, materiale pentru 
decupat, lipit şi legat, fotografii, ilustrații, cărți şi creioane de colorat, 
maşini de scris, editoare de text, calculatoare, aparatură audio-video 
etc. 

În acest sens,in didactica modernă, fundamentată pe teoria 
actelor de educaţie sau de învățare, se consideră că apariţia şi fluenta 
cititului, ca şi procesele de interpretare şi de înțelegere, fie ca semioză 
primară (de tip simbolic), fie ca semioze secundare (de tip semantic) sau 
derivate (de tip sintactic), sunt favorizate, după Rogojinaru (1999: 160- 
162), de contextul comunicational în care se produc primele întâlniri 
cu textul, sub orice formă ar apărea acesta mai întâi - ilustrații, 
desene, pseudoscrierea infantilă etc.Din această perspectivă, după 
sumarizarea celor mai importante modalități (procese) şi metode de 
contextualizare comunicationald care se asociază demersurilor 
tranzactionale dintre cititor şi text (1), sunt descrise, din punct de 
vedere didactic, principalele momente şi etape metodologice ale 
demersurilor interpretative (II). 


I. Cele mai importante modalități (procese) şi metode de 
contextualizare  comunicațională care se asociază demersurilor 
tranzactionale dintre cititor şi text au fost sistematizate astfel: 

(1) ascultarea - recitarea, povestirea, citirea expresivă, citirea 

pe roluri, citirea în grup, dramatizarea, repovestirea; 

(2) conversaţia dialogată - întrebarea / răspunsul (de tip 
informativ), dialogul euristic, interviul, dezbaterea, 
consilierea; 

(3) conversaţia dirijată - întrebările retorice, explicația, 
problematizarea, programarea, luarea deciziilor, formele 
de prezentare a judecăților (recomandarea, contestarea, 
controversa, disputa); 

(4) discuţia liberă  -  brainstorming-ul, comentariul, 
interpretarea, descoperirea, confesiunea, confruntarea; 

(5) simularea - jocul de rol, exercițiul de imaginație, 
travestiul, jocul teatral, ghicitoarea, calamburul, dilema, 
reducerea la absurd; 

(6) convingerea - disertatia, motivarea (de tip argumentativ), 
rezolvarea conflictelor, medierea, prezentarea, 

demonstrația, jocul de cooperare, evaluarea (de tip 
argumentativ); 

(7) înțelegerea - consemnarea, notificarea, reflectia (de tip 
ipotetic-argumentativ), evaluarea (de tip criterial), replica 
(de tip argumentativ) ( Rogojinaru,1999: 161-162) 


II.Didactica demersului interpretativ - momente şi etape 
metodologice 

Procesul interpretativ este declanşat şi se desfăşoară ca rezultat 
al evoluției „în spirală” a tranzacţiilor dintre cititor şi text. Această 
spirală reprezintă un proces de creştere pe niveluri şi grade de 
înțelegere a textului, care se asimilează în experiența culturală a 
micilor cititori / a copiilor de vârstă şcolară mică, ceea ce înseamnă, 
după Rogojinaru, că demersurile interpretative presupun constant 
descoperirea căilor prin care lectura actualizează contextual procesul 
de producere a textului. Astfel, din punct de vedere didactic, 
interpretarea poate fi cultivată şi dezvoltată în educația timpurie 
pentru lectura textului literar printr-un demers metodologic ale cărui 
momente ar fi următoarele: (1) pre-lectura; (2) lectura strategică; (3) 
semnificarea (reconstruirea mesajului); (4)  reconversia 
(reconstruirea stilistică); (5) re-lectura (Rogojinaru, 1999: 163-167). 

(1) Pre-lectura reprezintă un demers prin care este 
actualizat un nivel motivational suficient lecturii, reprezentând un 
moment care asigură accesul la condițiile de bază ale textului. 


Etape : 
a. recunoaşterea obiectului ca text (în relație cu alte obiecte 
accesibile cultural); 


b. identificarea clasei sau a genului textual (carte, jurnal, extras, 
poster, broşură etc. Aceste elemente sunt deseori înscrise în 
cadrul relației text-paratext; 

c. ,scanarea” construcției textuale: realizarea grafică, 
compunerea întregului, punctele de interes (grafice, de 
compoziție, de vocabular, stilistice etc.), elementele de 
dificultate legate de accesul la text (aspecte culturale, 
interculturale sau subculturale străine receptorului, 
respectiv coduri lingvistice, registre stilistice, subcoduri de 
realizare tehnică etc.) (Rogojinaru, 1999: 163). 

(2) Lectura strategică actualizează nivelurile de înțelegere 

a textului, pune cititorul şi textul într-o relație de comunicare activă, 

bilaterală, finalizată printr-un schimb simbolic (informațional, valoric, 
tehnologic etc.). Lectura strategică are ca scop înțelegerea textului 
pentru formarea comportamentelor responsive ale cititorului 
(observare, interogare, comparare, exemplificare, rezumare etc.). 

Etape: 

a. activarea experienței anterioare de cunoaştere, evocată / invocată 
de / prin text (informații, atitudini, interese, deprinderi, 
experiențe etc.); 

b. construirea unor scheme sau rețele de înțelegere (cognitivă, 
socială, emoțională) prin care se analizează textul; aceste 
scheme, metode, modalități sau tehnici sunt, la rândul lor, 
subordonate unor perspective metodologice mai largi 
(teoria schemelor, teoria limbajului integral, modele de 
lectură recuperatorie, modele ale rezolvării de probleme, 
analiza prin elemente absente etc.); 

c. lansarea unor acte de validare a semnificației textului, care 
confirmă şi garantează efectivitatea schimbului simbolic în 
lectură; astfel de acte de validare sunt de cele mai multe ori 
verbale şi se realizează ca formulări de opinie (acte de tip 
deliberativ de tipul : „cred că”, „înțeleg că”, sunt de părere că” 
etc.) (Rogojinaru,1999: 164). 

(3) Semnificarea (reconstruirea mesajului) presupune 
angajarea copiilor de vârstă şcolară mică în elaborarea semnificației 
oferite de text; acest tip de angajare lectorală este rezultat al înțelegerii 
textului de către cititor / ascultător şi premisă a transformării acestuia 
din instanță receptoare în instanță producătoare. Semnificarea 
reprezintă pasul important pe care orice lector sau ascultător îl face 
pentru a deveni el însuşi producător (,,scriitor”) de text. 

Etape: 

a. alcătuirea unor trasee de semnificație (hărți semantice, scheme 
ale rolurilor narative, secvențe narative, analize tematice, 
analize structurale etc.); 

b. asumarea unor moduri şi reguli de semnificare, a unei semioze 
a textului (desprinderea aspectelor de referentialitate - „se 


referă la”, „exprimă“,  „înfătişează” - sau de 
autoreferentialitate - „imaginează“, „transformă“, 
„instituie”); 


c. convertirea structurilor semnificante în moduri producătoare, 
adică reconstruirea mesajului din perspectiva cititorului, 

într-un text alternativ: se produc astfel diferite contaminări 
intertextuale, lecturi paralele, variante ale textului, ilustrări 
diverse etc. (Rogojinaru,1999: 164-165). 

(4) Reconversia (reconstruirea stilistică) este un demers 
generat de efectele obținute în cadrul momentului precedent, 
respectiv acela al conversiei producătoare; reconversia sau 
reconstruirea stilistică reprezintă, aşadar, o tentativă a cititorului- 
producător de a elabora stilistic contexte de resemnificare a textului: 
se produc discursuri de factură critică (comentarii, recenzii, eseuri), 
reproductivă (povestiri, rezumate, citate) sau parodică (pastişe). 

Etape: 

a. re-proiectarea cititorului într-o audiență (cititorii posibili) care 
să reprezinte „comunitatea interpretativă” a textului; 

b. structurarea elementelor de enuntare (calitatea locutorilor, 
caracteristicile propozitionale ale enunturilor - asertive, 
interogative, directive etc., efecte situationale - bruiaje ale 
canalului de comunicare); 

c. elaborarea discursurilor (aspecte de gramaticalitate a frazei, 
registrul stilistic, topica formulărilor, elemente de context - 
în relație cu exploatarea diferitelor auxiliare audio/ video/ 
multimedia). Aceste tipuri de discurs sunt centrale în 
didactica literaturii pentru copii, începând cu nivelurile 
elementare de învățământ. Etapele anterioare ale 
interpretării sunt foarte importante pentru asigurarea 
înțelegerii, care, la rândul său, este esențială pentru 
interpretare. Tratamentul superficial al etapelor 
pregătitoare în elaborarea unui discurs interpretativ despre 
text (activarea experienței lexicale, evocarea experiențelor 
culturale anterioare, a experiențelor de lectură, a lecturilor 
similare anterioare, a altor experiențe lingvistice şi 
interculturale) are, pe termen lung, efecte demotivante şi 
adesea inhibitorii asupra disponibilității copiilor de a 
formula aprecieri, opinii sau judecăți critice (Rogojinaru, 
1999: 165-166). 

(5) Re-lectura este un demers metatextual activat de 
competențe lectorale complexe, care implică funcționarea textului în 
organizări multiple de semnificație (în intertextualitate). Re-lectura 
permite cititorului să-şi folosească experiența culturală receptoare nu 
numai pentru identificarea textelor de valoare, ci şi pentru alcătuirea 

unei imagini evaluative de ansamblu asupra propriilor performanţe 
de interpretare. Re-lectura reprezintă, de fapt, o re-scriere, un proces 
de compoziţie prin care cititorul activează o comunitate de experiențe 
şi de lectori posibili. Re-lectura generează texte şi lumi ficționale care 
nu mai păstrează decât „urme” ale textului initial. Datorită 
complexității sale, re-lectura este, ca urmare a cultivării şi a dezvoltării 
competențelor lectorale, o etapă care angajează lectori cu viitoare 
performanțe semnificative in lectura strategică. Nivelurile de 
performanță nu depind însă neapărat de vârstele cititorilor, ci, mai 
ales, de complexitatea contractului lectoral dintre copiii de vârstă 
şcolară mică şi textele literaturii pentru copii. 
Etape: 

a. relansarea normelor de lectură (dacă se consideră că lectura 
primară este aceea care a lansat eventuale norme de 
interpretare); 

b. re-scrierea textului, respectiv relansarea semnificație textului 
inițial într-un alt text, de această dată diferit de primul, dar 
întemeindu-se pe cel dintâi din punct de vedere stilistic, 
ideologic, estetic etc.; 

c. re-interpretarea textului, prin ecourile textelor secunde sau 
ulterioare şi invers, respectiv printr-o instalare a cititorului 
într-un demers de  intertextualitate circulară 
(Rogojinaru,1999: 162, 166-167), echivalent nu numai cu 
finalizarea tranzacţiilor lectorale dintre cititori şi text, in 
termenii înțelegerii complexe şi ai performanţelor 
strategice în interpretare, ci şi cu realizarea consensului 
interpretativ şi intersubiectiv între actorii acelor procese 
deliberative care condiționează realizarea  „înțelegerii” 
actelor de învăţare, în termenii transformării conținuturilor 
notionale ale mesajelor textuale în conținuturi motionale, 
deliberative, co-participative şi co-responsabile. 

De la literatura populară la 
literatura populară 
pentru copii. Folclorul copiilor 


4.1. Cultură şi cultură populară, folclor şi literatură populară 


Folclorul, respectiv cultura populară spirituală abordată din 
perspectivă estetică, poate fi definit ca totalitate a creațiilor şi a 
manifestărilor artistice literare, muzicale si comportamentale, 
aparținând culturii spirituale a poporului: literatura populară 
(literatura folclorică, folclorul literar etc.), folclorul religios, muzica 
populară, dansul popular, formele de teatru şi de spectacol popular 
etc. Literatura populară aparține, astfel, unui domeniu ierarhizat de 
valori mai restrâns, care, deşi circumscrie doar mulțimea faptelor 
artistice preponderent literare, ajunge în cele din urmă să le integreze 
în complexe folclorice sincretice. Prin urmare, orice clasificare a 
literaturii populare (pe categorii funcționale, textual-tematice, 
discursive, estetice, formale, pe genuri şi specii etc.) este relativ greu 
de realizat, nu numai datorită complexității fenomenului folcloric 
literar ca atare, ci şi ca urmare a multiplelor sale relații de interferență 
şi de interdependenté cu celelalte domenii ale culturii spirituale 
populare cu care interacționează. Cu toate acestea, rațiuni de ordin 
metodologic şi didactic operează totuşi - în primul rând, după 
criteriul funcției rituale sau ceremoniale - o delimitare taxonomică a 
domeniului literaturii populare, pe care îl ordonează în două 

importante categorii, respectiv creația literară cu funcție rituală sau 
ceremonială (sau literatura ceremonialurilor, după criteriul ritualității 
obiceiurilor calendaristice) şi creația literară fără funcție rituală sau 
ceremonială (sau literatura populară după genuri şi specii, potrivit 
criteriului de clasificare functional-estetic). 

În această ordine de idei, spre exemplu, analiza reprezentării 
timpului (timp istoric - „veac” — veşnicie), a cauzalității spirituale şi a 
limbajului ritual în folclorul literar românesc cu funcție ceremonială se 
realizează în planul interdisciplinarității dintre domeniul literaturii 
populare pentru copii, pe de o parte, şi domeniile istoriei şi ale 
religiei, pe de altă parte. Din această perspectivă, categoriile de texte 
vizate aparțin atât poeziei obiceiurilor calendaristice - creații literare cu 
funcție rituală sau ceremonială legate de obiceiurile de Crăciun şi de 
Anul Nou, respectiv colindele de copii (fabulative, religioase sau 
cosmogonice), urările cu plugusorul sau cu sorcova, jocurile cu măşti 
sau cu păpuşi, dansurile, teatrul popular cu măşti (religios, cu 
tematică haiducească sau istorică),colindele religioase şi cântecele de 
stea(poezie de inspirație biblică sau creştin-apocrifă, cu funcție 
moralizatoare sau de vestire a sărbătorilor religioase) -, cât şi poeziei 
ceremonialurilor de trecere - poezia riturilor de naştere, poezie magică 
incantatorie de apărare sau de urare, trimițând atât la rituri şi la 
ceremonialuri de integrare şi de anticipație, cât şi la rituri 
postceremoniale de întărire (cântecul de leagăn sau poezia 
descântecelor). Prin urmare, principalele funcții relevate în ordinea 
acestei abordări interdisciplinare - specifice, de altfel, didacticii 
literaturii pentru copii, ca didactică specială - sunt fie funcții generale, 
între care funcția axiologică, funcția gnoseologică, funcția simbolică 
sau funcția estetică, fie funcții particulare, precum funcția inițiatică, 
funcția magică, funcția ritualică, funcția ceremonială, funcția 
spectaculară, funcția incantatorie, funcția integratoare, funcția etică, 
funcția practică ( profilactică, terapeutică, de urare, de vestire, de 
securizare sau de apărare), funcţia formativă sau educativă. 

Ordinea ierarhică a noțiunilor de referință în discuție, după 
gradul lor de generalitate, este următoarea: 1. cultură; — 2. cultură 
populară; — 3. cultură populară spirituală; — 4. folclor; — 5. 
literatură populară (folclor literar, literatură folclorică); — 6. fapte 
artistice (literare, muzicale, comportamentale etc.). 


1.-2. Cultura şi cultura populară 

Cultura reprezinta un sistem de semne sau valori elaborate de 
gândirea umană, ca rezultat al procesului de asimilare şi adaptare in 
raport cu mediul înconjurător, sistem intermediar între om şi natură. 

Cultura se constituie prin valori elaborate de om, putând fi 
definită ca totalitate a valorilor materiale şi spirituale create de 
omenire, ca rezultat al unei îndelungate practici social-istorice. 

Cultura populară este definibilă în raport cu noţiunea de 
cultură în general; înțelegem prin cultură tot ceea ce în mediu se 
datorează omului, deci tot ceea ce a creat el dincolo de realitatea 
naturală şi biologică anterioară lui şi obiectivă în raport cu conştiinţa 
sa; cultura, ca ansamblu dinamic de valori funcționale, reprezintă 
modalitatea fundamentală de integrare a spațiului vital în existența 
individului şi a societății; cultura constituie un sistem nou de semne 
care este rezultatul unei acțiuni de reorganizare structurală a mediului 
vital; cultura este, aşadar, un fenomen social universal, iar creația de 
valori culturale este definitorie pentru existența umană şi este parte a 
culturii naționale. 

3. Cultura populară spirituală şi materială 

Cultura populară cuprinde ansamblul valorilor spirituale şi 
materiale ale unei comunități etnice determinate sau ale unor clase 
sociale în opoziție sau nu cu acelea ale altor clase sociale; cultura 
populară reprezintă totodată o cultură arhaică, constituită în timp şi 
conservată prin tradiție paralel cu dezvoltarea unei culturi de alt tip 
decât aceea a claselor populare şi care a rămas multă vreme de formă 
orală: în acest sens, s-a insistat pe opoziţia dintre cultura populară, „o 
cultură orală”, conservată de masele populare şi „cultura scrisă” a 
claselor suprapuse, a oraşelor şi a păturilor cărturăreşti; mai mult, s-a 
încercat şi o precizare, o nuantare a acestei opoziții, prin consemnarea 
aspectului „negramaticalizat” al culturii populare orale, față de 
caracterul ,,gramaticalizat” al culturii scrise cărturăreşti sau ,,culte”: 

4. Folclorul: cultura populară spirituală abordată din 
perspectivă estetică 

Folclorul poate fi definit ca totalitate a creaţiilor şi 
manifestărilor artistice literare, muzicale şi comportamentale 
aparținând culturii spirituale a poporului: literatura populară 
(literatura folclorică, folclorul literar), muzica populară, dansul 
popular, formele de teatru şi spectacol popular, obiceiurile şi riturile 
etc. 

5.- 6. Literatura populară este un domeniu de valoare mai 
restrâns al folclorului ca totalitate a creațiilor şi a manifestărilor 
artistice aparținând culturii spirituale, domeniu ierarhizat de valori 
care circumscrie doar mulțimea faptelor artistice preponderent literare, 
dar integrate în complexe sincretice. 


4.2. Literatură populară, folclor literar sau literatură folclorică. 
Caracteristici şi perspective taxonomice 


Se poate vorbi despre trăsături specifice la nivelul foiclorului 
în ansamblu, deci şi la nivelul literaturii populare (al folclorului literar 
sau al literaturii folclorice). În acest sens, au fost, în general, recunoscute 
şi acceptate următoarele caracteristici generale: 

(1) Caracterul tradițional (raportul dintre tradiție şi inovație, 
trimițând la contradictia dialectică a dinamicii progresului, care 
antrenează deopotrivă caracterul conservativ şi caracterul novator al 
folclorului literar); 

(2) Caracterul colectiv (raportul dintre individ şi colectivitate); 

(3) Caracterul oral (raportul dintre modalitatea de creaţie, de 
existență şi de transmitere orală şi scrisă, trimițând la procedee 
specifice oralitatii şi la anumite consecințe şi implicații ale oralitatii, 
între care, existența variantelor); 

(4) Caracterul anonim (prin interdependentaé cu celelalte 
caractere şi, mai ales, prin corelare cu caracterul colectiv, desemnează 
raportul dintre creator (creatori) şi conştiinţa artistică a colectivitatii. 

(5) Caracterul sincretic (prezența concomitentă a mai multor 
limbaje artistice pentru realizarea comunicării folclorice-literare 
autentice, atât în plan funcțional, cât şi în plan expresiv); 

(6) Caracterul scenic (raportul dintre creație şi reprezentare); 

(7) Caracterul formalizat (ansamblul morfologic şi structural- 
funcțional al elementelor preexistente: tipare generative, afinități, 
clişee formale prefabricate, invariante, modele, prototipuri, scheme 
invariabile etc.). 

Prin aceste caracteristici generale, creația populară dovedeşte o 
mare bogăție tematică şi complexitate ideatică. Expresie a identității 
spirituale a unei colectivități, folclorul literar circulă pe cale orală, 
autorii săi individuali nu ne sunt cunoscuți, păstrează un sistem fix de 


a 


mijloace de expresie, generează variante în cadrul unei literaturi 
J P 

nescrise şi accentuează şi alte dominante sau caractere generale 
subintelese, între care menționăm: (8) caracterul spontan; (9) caracterul 
enciclopedic; (10) caracterul național; (11) caracterul istoric (evolutiv); (12) 
caracterul general; (13) caracterul social şi, fireşte, (14) caracterul popular. 

Orice clasificare a Literaturii populare pe categorii funcționale, 
tematice, expresive, pe genuri şi specii etc. este foarte greu de realizat, 
datorită complexității fenomenului folcloric literar, precum şi datorită 
multiplelor relații de interconditionare şi de determinare reciprocă 
dintre caracteristicile acestui fenomen. Cu toate acestea, rațiuni de 
ordin metodologic şi didactic operează totuşi o delimitare taxonomică 
a domeniului literaturii folclorice (al folclorului literar) în două 
importante componente (categorii): 

A. Creaţia literară cu funcție rituală sau ceremonială 
(Literatura ceremonialurilor; criteriu de clasificare: după obiceiuri) 

B. Creaţia literară fără funcţie rituală sau ceremonială 
(literatura populară sau literatura folclorică după genuri şi specii; 
criteriu de clasificare:functional-estetic) 


A. Creaţia literară cu funcţie rituală sau ceremonială 


1. Poezia obiceiurilor calendaristice: 

a. creaţii legate de obiceiurile de Anul Nou: colinde, 
Pluguşorul, Capra, Ursul, Cântecele de stea, Sorcova, teatrul popular 
(cu măşti, religios, cu tematică haiducească sau istorică); 

b. creaţii legate de obiceiurile de primăvară: Vergelul, Junii, 
Sâmbra oilor, poezia blestemelor (deritualizate, aparțin cântecului liric 
şi strigăturilor); 

c. creații legate de obiceiurile de vară: 

v poezia riturilor de invocare a ploii: Paparudele, 
Scaloianul; 

V obiceiuri de seceriş: Cununa, Drăgaica, Lăzărelul, 
respectiv poezia obiceiurilor de la sfârşitul secerişului 
(cântece de seceriş). 

Gruparea poeziei de ritual şi ceremonial pe obiceiuri a constituit o 
modalitate aproape exclusivă de clasificare şi continuă să constituie, în 
studiile de specialitate, criteriul taxonomic predilect. Între poeziile 
legate de diferite obiceiuri sau grupuri de obiceiuri există însă o serie 
de afinități funcționale şi formale care permit şi alte diferențieri, 

datorită îmbinării unor criterii diferite, între care cele functional- 
estetice. Din această perspectivă, tabloul tipologic al poeziei obiceiurilor 


calendaristice, spre exemplu, poate fi prezentat în următoarea 
configurație: 


V Poezia de urare 

e poezia de urare directă 

e poezia descriptivă: pluguşorul, cântecele de seceriş, colindele 
(o etapă culminanté în evoluția obiceiurilor 
calendaristice: colindele de zori şi de fereastră sunt, spre 
exemplu, forme evoluate ale poeziei descriptive.) 

În cadrul poeziei descriptive, poezia colindelor se situează 

pe o treaptă evoluată şi superioară din punctul de vedere 

al valorii artistice, prin trecerea treptată pe plan simbolic 

sau mitologic, pe măsura evoluției principalelor sale tipuri 

funcționale dinspre urarea individualizată, înspre urarea 

generalizată din colindele fabulative, religioase sau 

cosmogonice. 

{v Poezia de incantatie 

V Poezia colindelor religioase şi a cântecelor de stea (poezia de 
inspirație biblică sau creştin-apocrifă, cu funcție 
moralizatoare sau de vestire a sărbătorilor religioase) 


2. Poezia ceremonialurilor de trecere (obiceiuri legate de 
momentele cruciale din viața omului): 
a. naşterea (cântece de leagăn, descântece, oratii); 
b. nunta (oratii, cântece lirice, strigături); 
c. moartea (cântece de înmormântare, bocete). 
Altfel spus: 
a. poezia riturilor de naştere: 
1. rituri şi ceremonialuri de integrare şi anticipație 
2. rituri postceremoniale de întărire (cântecul de leagăn, 
descântece de apărare, de deochi) 


V poezia naşterii - poezia magică de apărare 
(descântare) 
- poezia magică de urare (oratii) 
b. poezia spectacolului nunţii: 
1. rituri şi ceremonialuri de integrare şi anticipație; 
2: rituri postceremoniale de întărire 


v poezia nunții: 

> poezia magică de urare (oratiile de nuntă, 
oratia petitului, strigarea darurilor sau a 
schimburilor, cântecul bradului, cântecul 
ginerelui, cântecul naşului) 

> cântece lirice de despărțire (cântecul miresei, 


iertăciunile) 
> strigdturi 
c. poezia ceremonialului de înmormântare: 
1. rituri şi ceremonialuri de integrare şi anticipatie 
2. rituri postceremoniale de întărire 


Y poezia înmormântării: 
> cântece ceremoniale de înmormântare (cântecul 
zorilor, cântecul de rămas bun, cântecul mare, cântecul 
de petrecut, cântecul bradului). 
> poezia bocetelor propriu-zise 


3. Poezia descântecelor (poezie magică de urare, de apărare, 


de deochi, de boală, de dragoste, de apărare a recoltei, a vitelor, a 
gospodăriei etc.) 

B. Creaţia literară fără funcție rituală sau ceremonială 
Literatura populară sau literatura folclorică după genuri şi 
specii 


1. Genul liric 
1. Doina (doina de jale, doina de dor, doina de 
haiducie, doina de cătănie, doina de înstrăinare) 
2. Bocetul 
3. Blestemul 
4. Strigătura 
5. Cântecul liric 
2. Genul epic 
1. in versurt: 
cântecul epic (epica fantastico-mitologică, epica eroică, 
epica istorică şi haiducească); 
cântecul epico-liric (balada pastorală, balada legendară, 
balada propriu-zisă sau nuvelistică, balada legendară sau 
mitologică, balada fantastică, balada familială) 
balada (balada păstorească, balada haiducească, balada 
vitejească, balada istorică, jurnale orale) 


colindul- de copii (urări scurte, directe) 
- de ceată (ceata de flăcăi) 

2. în proză: 
basmul (basmul despre animale, basmul fantastic) e 
functie formativă 
legenda (legenda mitologică, legenda istorică, legenda 
religioasă, legenda etiologică) e funcție de cunoaştere 
povestea (povestirea cu caracter realist) 
snoava e funcție educativă 


3. Genul aforistic (literatura aforistică): proverbul, 
zicătoarea, ghicitoarea 
4. Genul dramatic (teatrul popular): Vicleimul, Irozii, 


scenete cu măşti 


4.3. Creaţie populară şi creaţie cultă. Creaţia populară, sursă de 
inspirație pentru literatura română cultă 


Dialectica creație populara-creatie cultă, precum şi înțelegerea 
creației populare, ca sursă de inspirație pentru literatura română cultă 
vor fi subliniate prin relevarea unor repere ale manifestării interesului 
pentru cultura populară spirituală abordată din perspectivă estetică, 
dominantă a culturii naționale, urmate de selectarea ilustrativă a unor 
componente artistice preponderent literare, ca structuri generative 
pentru procesele de creație din literatura română cultă. 
Manifestarea interesului pentru creația populară în creația 
personalităților culturii şi literaturii române este o dominantă a 
spiritualității naționale. Marii cărturari şi scriitorii de valoare s-au 
inspirat din folclor, au utilizat, au cules, au prelucrat sau au valorificat 
creația populară, au fost concomitent culegători, prelucrători şi 
popularizatori ai creației populare sau teoreticieni ai creației populare. 
e Mari specialişti - culegători de folclor şi cercetători: Simion 
Florea Marian, lon Pop Reteganul, Grigore Tocilescu, G. 
Dem. Teodorescu, Lazăr Şăineanu; 

e Mari scriitori - culegători de folclor: Anton Pann, V. 
Alecsandri, M. Eminescu, L. Blaga, Al. Odobescu. 

Simpla enumerare a acestor scriitori, într-o consemnare 
selectivă a unor nume şi a unor opere ilustrative, evidențiază 
interferența domeniilor culturii orale şi ale culturii scrise cărturăreşti, 

influența benefică a folclorului literar asupra dezvoltării artei literare 
culte, în general: 

Epoca veche; începuturile umanismului şi ale Renaşterii 
în Tările române; istoriografia românească: Dosoftei 
(Psaltirea în versuri); M. Costin (poemul Viața lumii); |. 
Neculce (legendele din O samă de cuvinte); D. Cantemir 
(Descrierea Moldovei si romanul alegoric Istoria 
ieroglifică; 

Iluminismul în cultura şi literatura română;epoca de 
tranziție de la sfârşitul sec. al XVIII-lea şi începutul sec. 
al XIX-lea: I. Budai-Deleanu va semnala, în notele 
Tiganiadei, valoarea istorică a cântecelor populare; T. 
Cipariu (culegeri de texte populare); Poeţii Văcăreşti, 
Anton Pann; 

Perioada paşoptistă şi postpasoptista: C. Negruzzi, I.H. 
Rădulescu (balada Zburătorul), D. Bolintineanu şi Gh. 
Asachi (balade şi cântece, legende versificate), A. Russo 
(studiul Poezia poporală, întemeiat pe o bogată culegere 
proprie de balade şi doine, relevând valoarea estetică şi 
documentară a folclorului, între care capodopera Mioriţa); 
V. Alecsandri (culegerea de Poezii populare, doine, hore şi 
cântece (Doina, Cântec  haiducesc), poeme eroice 
(Dumbrava roşie, Dan, căpitan de plai), legende 
mitologice, fantastice sau istorice („fragmente de epopee 
națională”, cum le numea G. Călinescu, prin care, 
asemenea lui Asachi, Bolintineanu sau Negruzzi şi ca 
Eminescu mai târziu, Alecsandri a încercat să contribuie la 
reconsiderarea unei mitologii autohtone),  feeriile 
dramatice sau studiile prin care se dovedeşte primul 
scriitor important care a manifestat o preocupare constantă 
pentru cunoaşterea şi valorificarea poeziei populare 
(Românii şi poezia lor); N. Filimon şi P. Ispirescu (culegeri 
de basme populare), Al. Odobescu (basmul Feciorul de 
împărat cel cu noroc la vânat, inclus în Pseudo- 
kinegetikos, este unul din primele basme culte ale 
literaturii noastre; Basmele mitologice), B.P. Haşdeu 
(Cuvinte din bătrâni); 

Epoca marilor clasici: Poezia de inspirație mitologică şi 
folclorică a lui M. Eminescu (critica a recunoscut două 


trepte ale prelucrării folclorului literar în creația poetică 
eminesciană: treapta asimilării creației folclorice şi a 
configurării unei mitologii naționale, respectiv treapta 
valorificării superioare a temelor şi motivelor creației 
populare în poezii ca Dochia şi ursitoarele, Muşatin şi 
codrul, Călin (file de poveste), Strigoii, Ce te legeni..., La 
mijloc de codru..., Doina, Miron şi frumoasa fără corp, 
Povestea teiului, Povestea codrului, Fata din grădina de 
aur, Revedere, Mai am un singur dor, Luceafărul, în proza 
fabulosului folcloric (basmul Făt-Frumos din lacrimă) sau 
în teatru; I. Creangă (poveşti, povestiri, amintiri); I. Slavici 
(poveşti şi povestiri); 

Literatura română la sfârşitul sec. al XIX-lea şi începutul 
secolului XX: G. Coşbuc (balade şi idile, poezia marilor 
evenimente din viata satului; poezia erosului rural şi a 
naturii, unele cântece de vitejie, poezia socială: Doina, Noi 
vrem pământ, Moartea lui Gelu, Nunta Zamfirei, Moartea 
lui Fulger ş.a.); O. Goga (monografia lirică a satului 
transilvănean: Oltul, Noi, Plugarii, Clăcaşii, Apostolul, 
Dăscălița, Lăutarul, La groapa lui Laie); B. Şt. 
Delavrancea; D. Zamfirescu; scriitorii sămănătorişti (Al. 
Vlahuţă, Şt.O. Iosif, LAl. Brătescu-Voineşti) şi poporanisti 
(I. Agârbiceanu, G. Galaction); M. Sadoveanu (elemente 
legendar-mitologice şi realiste în prezentarea istoriei, 
naturii, tradițiilor, datinilor şi obiceiurilor); 

Începutul secolului XX şi în perioada interbelică: A. 
Maniu, A. Cotruş, N. Crainic, I. Pillat, V. Voiculescu, L. 
Blaga (revigorarea miturilor, etnogeneza şi jertfa creatoare 
- Zamolxe, Meşterul Manole, valorificarea poeziei 
populare în Gorunul, În marea trecere, La curțile dorului, 
ş.a., teoretizează asupra creației populare în Trilogia 
culturii, alcătuieşte o Antologie de poezie populară etc.); T. 
Arghezi exploatează superior forme, teme şi motive 
populare (Doine, Hore, Blesteme etc.), în majoritatea 
ciclurilor sale poetice, dar şi în proză, filonul folcloric al 
miracolului poetic arghezian putând fi recunoscut pe 
coordonatele principale ale marilor teme lirice, mai ales în 
lirica existenţială, în poezia socială şi în aceea a „jocului, a 
boabei şi a fărâmei”; capodoperele lui I. Barbu, După melci 

şi Riga Crypto şi lapona Enigel, sunt balade pornind de la 
creații populare româneşti; M. Sadoveanu - Hanul Ancuţei, 
Baltagul, Fraţii Jderi, Nicoară Potcoavă, Creanga de aur 
ş.a.; L. Rebreanu - Ion, Răscoala; M. Eliade, în activitatea 
literară (Domnişoara Cristina, Noaptea de Sânziene etc.) 
sau în lucrările ştiinţifice (Comentarii la legenda 
Meşterului Manole); 

e În literatura postbelică, modernă şi contemporană, 
continuă procesul de asimilare la un nivel superior de 
reprezentare artistică a temelor şi motivelor creației 
populare, a simbolurilor civilizației rurale: M. Preda, F. 
Neagu, E. Barbu, Şt. Bănulescu, H. Lovinescu, V. Anania, 
M. Sorescu, N. Stănescu, E. Jebeleanu, Şt. Augustin Doinaş, 
I. Caraion, I. Alexandru, A. Blandiana, Constanta Buzea, 
M. Dinescu ş.a. 


Creaţia populară, sursă de inspirație 
pentru literatura română cultă 


După cum am precizat deja, folclorul este cultura populară 
spirituală abordată din perspectivă estetică. Altfel spus, folclorul 
poate fi definit ca totalitate a creațiilor şi manifestărilor artistice 
populare, literare, muzicale şi comportamentale, aparținând culturii 
spirituale a poporului. Creația populară sau folclorică a reprezentat 
dintotdeauna o sursă de inspirație pentru literatura română cultă. S- 
au inspirat din creația populară nenumărați scriitori de valoare, între 
care V. Alecsandri, Î.H. Rădulescu, M. Eminescu, I. Slavici, I. Creangă, 
G. Coşbuc, O. Goga, T. Arghezi, I. Barbu, L. Blaga, I. Pillat, V. 
Voiculescu, A. Maniu, „sămănătoriştii”, „gândiriştii”, 
„tradiționaliştii”, scriitori moderni- N. Stănescu, M. Sorescu, I. 
Alexandru ş.a. 


e Teme şi motive literare folclorice fundamentale: pasiunea 
pentru creație, iubirea şi ura, natura, bucuria muncii, satul, 
lucrările agrare, familia, naşterea, căsătoria, moartea, 
înstrăinarea, bucuria de a trăi şi împlinirea dorințelor, 
credința in triumful binelui şi revolta împotriva 
nedreptatii, nesupunerea la rău, sentimentul prieteniei, 
sentimentul devenirii şi al morţii, solidaritatea umană, 
libertatea şi independența; 

Principalele mituri, „tinzând a deveni pilonii unei tradiții 
autohtone sunt, după G. Călinescu: Traian şi Dochia, mitul 
fundamental al etnogenezei care simbolizează însăşi 
constituirea poporului roman”; Mioriţa sau mitul 
existenței pastorale a poporului român; Meşterul Manole 
sau mitul estetic al jertfei creatoare, mitul creației „care e 
rod al suferinței”; Zburătorul sau mitul erotic, în care este 
personificată „invazia instinctului pastoral, precum şi alte 
mituri, Marea Călătorie, mitul morții, al „marii treceri” 
sau al „marii călătorii”, mitul vânătorii rituale sau mituri 
ridicate din domeniul religiosului. 
Teme şi motive caracteristice folclorului literar preluate in 
creația literară cultă de inspirație folclorică: dragostea şi ura, 
natura, viața, moartea, satul, naşterea, lupta cu greutățile 
vieții, căsătoria, moartea, creația, munca, libertatea, 
prietenia, lumea, vârstele omului etc., iar dintre motivele 
literare folclorice: doina, dorul, jalea, codrul, frunza, ființa, 
mândra, badea, haiducul, eroul, înstrăinarea şi încă multe 
altele. 

Dominantele limbajului literaturii populare: polisemia, 

brevilocventa, simplitatea şi uniformitatea sintactică, 

repetiţia şi anacolutul, elipsa, determinările 
circumstantiale,  dramatizarea discursului. Aceste 
dominante corespund condițiilor fundamentale ale 
exprimării literare populare şi ale stilisticii sale funcționale 

(concentrarea şi ambiguitatea), respectiv principiului 

artistic al repetitiei simetrice (paralelismul, chiasmul, 

tautologia, structurile binare de opunere contrastantă a 

sensurilor şi a semnificatiilor) 

Repere textuale şi intertextuale: 

« Doina: V. Alecsandri - Doina; M. Eminescu - Ce te 
legeni, Doina, Revedere; G. Coşbuc - Doina; O. Goga - 
Noi; T. Arghezi - Doine, Şt. O. Iosif - Doina, N. Crainic 
- Balada Doinei; Doina mea; L. Blaga - La curțile 
dorului; 

«+ Balada: 

= Miorita - M. Eminescu - Mai am un singur dor, 
G. Coşbuc - Vara; T. Arghezi - De-a v-aţi 
ascuns; L. Blaga - Gorunul; H. Lovinescu - 

Moartea unui artist; V. Anania - Miorița; N. 
Labiş - Miorița; M. Sadoveanu - Baltagul; 
= Meşterul Manole - L. Blaga - Meşterul Manole; 
H. Lovinescu - Moartea unui artist; O. Goga - 
Meşterul Manole; N. Labiş - Meşterul. 
Basmul: M. Eminescu - Făt-Frumos din lacrimă, Călin 
Nebunul, Luceafărul; Ion Creangă - Povestea lui 
Harap-Alb; 
* Legenda:Mănăstirea Argeşului - O. Goga, V. Eftimiu, 
L. Blaga, V. Anania, M. Sorescu, N. Labiş, H. Lovinescu 
ş.a. 
Snoava şi proverbul: I. Creangă - Amintiri din 
copilărie, Povestea lui Harap-Alb; C. Negruzzi - 
Păcală şi Tândală, Aprodul Purice; A. Pann - Culegere 
de proverburi sau Povestea vorbii; 
* Dramaturgia de inspirație mitico-legendară: L. Blaga, 
H. Lovinescu, M. Sorescu, V. Anania. 

4.4. O sinteză uitată: Emilia Comişel şi folclorul copiilor 


Una dintre cele mai relevante investigații asupra folclorului 
copiilor este aceea întreprinsă de către Emilia Comişel (1970: 180-190), 
pentru care folclorul infantil, parte integrantă a culturii spirituale 
naționale, se afirmă ca un gen aparte, cu un conținut şi cu moduri de 
realizare artistică proprii. Evoluând în timp, prin contribuția 
diferitelor generații de interpreți, folclorul copiilor, prin conținutul şi 
forma lui artistică, contribuie la cultivarea simțului estetic şi moral al 
copiilor (1970: 190). 

În prima parte a acestei cercetări de referință, se apreciază că 
primele informații asupra folclorului copiilor la români le detinem 
începând din secolul al XVIII-lea, „când Anton Maria del Chiaro 
descrie câteva jocuri, remarcând asemănarea lor cu ale copiilor 
italieni” (Comişel, 1970: 180). De altfel, circulația pe largi arii 
geografice, în diferite țări europene, a principalelor motive din 
folclorul copiilor, precum şi anumite similitudini la nivelul unor 
trăsături ale conținutului şi ale formei, precum şi în structura 
intonațională şi ritmică a limbii, reprezintă un fenomen care a fost 
frecvent semnalat ca atestând deopotrivă vechimea şi vitalitatea 

folclorului copiilor, respectiv asemănările dintre literaturile naționale, 
pe anumite trepte istorice ale dezvoltării socio-umane, în accepțiunea 
acestora de etape ale evoluției determinismului psiho-social. 
Cercetarea, realizată preponderent din perspectivă textual- 
tematică şi funcțională, este organizată în două părți distincte, în care, 
după o foarte concisă precizare a principalelor convenții institutive şi 
constitutive sau istorice ale genului (1) (Comişel, 1970: 180-181), sunt 
trecute în revistă, din perspectiva conjugată a originii, a structurii şi a 
principalelor finalitati ale genului, cele mai cunoscute specii ale 
folclorului copiilor (II), respectiv: 1. cântecele-formule, 2. recitativele- 
numărători (formule de eliminare, „sorți”) şi 3.literatura propriu-zisă, 
asimilabilă folclorului copiilor, respectiv: a. versurile cântate (versurile 
care însoțesc dansul), b. versurile recitate (versuri cu sau fără rimă care 
însoțesc jocurile cu desfăşurare complexă), c. formulele cumulative, d. 
păcălelile, e. cimiliturile, f. frământările de limbă (Comisel, 1970: 181-190). 


I. 

Folclorul copiilor constituie un gen de sine stătător care 
însoţeşte activitățile copiilor în toate manifestările acestora, 
dezvoltându-se în timp în strânsă legătură cu jocurile lor şi cu 
educația pe care o primesc în mediul familial, precum şi în diverse 
alte medii sociale şi instituționale. Trăsăturile distinctive ale genului 
rezultă din particularitatile de vârstă ale copilului, care determină 
anumite trăsături de conținut şi modul de realizare a jocurilor: „natura 
şi funcţia social-artistică a genului au necesitat o structură literară- 
muzicală proprie, potrivit gradului de dezvoltare psihică a copilului. 
Particularitățile de interpretare a versurilor - recitate într-un anumit 
ritm, cântate sau gesticulate în strânsă legătură cu jocul -, cât şi 
tematica şi procedeele de creație artistică, cristalizate de-a lungul 
timpului în practica colectivă, deosebesc acest gen de folclorul 
maturilor” (Comişel, 1970: 180). Melodiile pe care se cântă versurile au 
la bază motive simple, celule generatoare care se îmbină liber şi care 
sunt deosebit de valoroase pentru înțelegerea unuia dintre cele mai 
vechi straturi ale istoriei muzicii, mai cu seamă din perspectiva 
sincretismului caracteristic folclorului copiilor. 

Datorită funcțiilor sale multiple, folclorul copiilor are un 
conținut complex şi eterogen, deoarece cuprinde piese create în epoci 
diferite, dintre care unele sunt preluări din folclorul adulților. Cu 
toate acestea, întrucât folclorul copiilor este un fenomen viu, în 

continuă transformare, preluările din folclorul adulților au suferit, în 
procesul de asimilare şi de adaptare, anumite transformări în conținut 
şi în formă, pentru a corespunde nevoilor de joc ale noilor interpreți, 
precum şi noilor funcții atribuite. 

În cântecele şi scandările din folclorul copiilor se păstrează, 
aşadar, vestigii ale unei străvechi culturi populare, constând într-o 
serie de obiceiuri şi de credințe părăsite în timp de către adulți, 
respectiv forme lexicale şi morfologice vechi, diferite denumiri, 
precum şi nume ale unor personalități istorice etc. Acest fond 
străvechi, peste care s-au suprapus elemente şi forme noi, oglindesc 
diferite epoci din istoria românilor. Astfel, în Cântecul soarelui, unii 
cercetători văd reminiscente ale cultului solar şi ale obiceiurilor geto- 
dacilor de a trage cu arcul pentru alungarea norilor: „ieşi, soare, din 
închisoare / Că e mâine sărbătoare...” 

Analizat sub aspectul creaţiei literare, acest gen al folclorului 
nostru se caracterizează prin simplitate, muzicalitate şi plasticitate. 
Imaginile literare sunt luate din lumea animală şi florală, din viata 
socială şi de familie sau dintr-o lume închipuită. Aceste imagini însă 
nu pot fi analizate în afara legăturii lor organice, sincretice, cu 
elementele de expresie, respectiv cu ritmul şi cu interpretarea 
melodiilor care însoțesc textele. Astfel, versurile sunt fie scandate, fie 
cântate, într-o ritmică intonațională sau melodică precisă, similară 
incantatiilor - cântece de leagăn, descântece sau blesteme, spre 
exemplu - din folclorul literar propriu-zis. 

Astfel, versurile scandate de către copii se remarcă îndeosebi 
prin inventivitate, naivitate şi umor: 

„Colo / sus la / primă / rie / Şade / un mă / gar şi / scrie /A -e /i/o 
/u/Pitu /lă-/te/ tu...” ;“ Horia / Cloşca şi Cri / şan /Au ga / sit un / golo / 
gan.” 

Versurile cântate se remarcă, la rândul lor, prin vitalitate, 
vioiciune, optimism şi exuberanță. Conţinutul lor complex este 
exprimat în epice, rareori lirice (jocuri şi numărători), cu preferință 
pentru forma de dialog. Cu toate că textele lirice au o frecvență 
redusă, tiparele specifice genului generează, în înțelegerea copilului, 
sensuri şi reprezentări noi, prin asocierea lor cu jocul şi prin 
încadrarea în formule ritmice fixe. În acest sens, a mai fost semnalat şi 
faptul că aceste texte ilustrează adesea fenomenul de contaminare cu 
folclorul adulților. Astfel, a fost semnalată larga răspândire în viața 
socială din trecut - până pe la jumătatea secolului al XIX-lea - a unora 

dintre aceste jocuri şi numărători, ca mijloc de distracție a oamenilor 
maturi. 

Între caracteristicile acestor structuri lirice menționăm 
conservarea unor forme lexicale şi morfologice vechi, cum ar fi 
denumirile unor numerale, forme arhaice ieşite ulterior din limba 
uzuală, spre exemplu, articularea cu articol hotărât a unor numerale 
cardinale: „unile, doile... unili, doili... cingală... pengo-rengo...”. De 
asemenea, versurile copiilor cunosc o deosebită bogăție de forme 
arhaice, în ceea ce priveşte dimensiunile (versuri de două până la 
treisprezece silabe) şi structurile lor interioare. Folclorul copiilor 
relevă, în acest sens, remarcabila capacitate de creație şi de invenţie 
lingvistică a copiilor, pe baza unor procedee verbale arhaice. Dintre 
acestea fac parte: asocierea de cuvinte fără sens, din necesități de rimă şi 
de ritm, tratarea fantezistă a cuvintelor (şi adesea a numelor proprii), 
repetarea ultimelor silabe ale cuvântului (mămăruţă-ruță, gargarita-rita), 
schimbarea consoanei sau a silabei inițiale (gârza-bârza, gargariti- 
mărgăriți, frigura-migura), îmbogățirea unor cuvinte cu ajutorul protezei 
unor consoane sau a unor silabe (ulcior-bulcior, aura-paraura, cutite- 
răscuțite, buz-cotobuz, barz-cotobarz, ochi-bazaochi) etc. Întrucât 
acelaşi cuvânt a suferit numeroase transformări în procesul circulației 
orale, analiza acestor versuri din punct de vedere lexical şi morfologic 
poate oferi date importante pentru studiul limbii populare în 
perspectivă diacronică. De exemplu, cifra unu este întâlnită sub forma: 
ung, uni, unele, unca, unica, unune, unilica, unilichi, unili, onca etc., la 
care se adaugă formula-pereche: uni-noni, eni-meni, onca-donca-tronca 
etc. 

Ca procedee artistice, frecvente sunt invocatiile, repetitiile 
(termeni, sintagme sau versuri), comparatiile, dialogurile si, mai ales, 
descrierile sub forma de povestiri simple, naive, respectiv folosirea 
numelor si a diminutivelor. 

Creaţiile literare aparținând folclorului copiilor cumulează o 
serie de caracteristici întâlnite într-o serie de alte specii consacrate ale 
folclorului literar românesc, între care, cântecele de leagăn, 
descântecele (lirica populară), proverbele, zicătorile sau ghicitorile 
(literatura aforistică şi enigmatică). Prin supletea versurilor, precum şi 
printr-o serie de procedee verbale de creare a cuvintelor (invenția 
lingvistică), folclorul copiilor se apropie de cântecul de leagăn şi de 
descântec. Similitudinile cu procedeele literare specifice literaturii 


aforistice şi enigmatice constau în aceea că versurile din creațiile 

aparținând folclorului copiilor au, adesea, un colorit propriu, uneori 
enigmatic, realizat prin îmbinarea întâmplătoare şi capricioasă a 
realului cu elemente fantastice ori prin asocieri paradoxale între 
cuvinte aparent fără sens. 


II. 

Luând în considerare criteriile conjugate ale originii, ale 
structurii şi ale finalitatii folclorului copiilor (Comisel, 1970: 181-190), 
cele mai cunoscute specii ale folclorului copiilor sunt clasificate în trei 
categorii importante: 1.cintecele-formule,  2.recitativele-numărători 
(formule de eliminare, „sorți”) şi 3.literatura propriu-zisă, asimilabilă 
folclorului copiilor, respectiv: a. versurile cântate (versurile care 
însoțesc dansul), b. versurile recitate (versuri cu sau fără rimă care 
însoțesc jocurile cu desfăşurare complexă), c. formulele cumulative, d. 
păcălelile, e. cimiliturile, f. frământările de limbă. Cu toată diferența de 
tematică şi de conținut dintre aceste categorii, procedeele stilistice 
utilizate sunt, în general, comune. 


1. Cântecele-formule sunt creații cu un fond şi cu funcții 
străvechi, oglindind lupta omului împotriva forțelor ostile ale naturii, 
pentru asigurarea sănătăţii şi a bunăstării. 

Versurilor li se atribuia o forță magică şi erau însoțite de 
anumite practici, caracteristice unei străvechi culturi populare. 
Preluate de copii, în procesul complex de transmitere a tradiției, ele şi- 
au pierdut treptat sensurile şi funcțiile originare, devenind auxiliare 
ale jocului. Din acest punct de vedere, în aceste adevărate vestigii ale 
culturii noastre populare pot fi recunoscute două straturi constitutive, 
un substrat inițial şi un superstrat adăugat ulterior, prin diverse 
suprapuneri şi sedimentări ulterioare, ale căror imagini şi elemente de 
expresie se întrepătrund. Procedeul artistic care poate fi recunoscut cel 
mai frecvent în cântecele-formule este invocatia. Recurente specifice: 

e Invocarea unor realități sau a unor fenomene ale naturii: 

soarele, luna, stelele, ploaia etc.; 

e Invocarea unor vietăți şi a unor plante: fluture, furnică, 
gărgăriță, barză, cioară, arici, curcan, şopârlă, tantar, 
păpădie etc.; 

e Invocarea unor obiecte neinsufletite: fluier, fum, titirez, flori 
de „mizilic“etc.; 

e Invocarea unor instante, a unor entități sau a unor personaje 
fantastice, cu atribute pozitive sau negative: aura-paraura, 
auraş-păcuraş, dracul, cotcodet, piticul etc. 

e Invocarea unor boli personificate: frigura-migura, frigurile, 
furnica etc. 

Copilul invocă luna nouă pentru a-i da sănătate şi bani, dar 

recurge la elemente realiste: 

„Lună, lună nouă, /laie pâinea-n două/Şi ne dă şi nouă,/|ie 
jumătate, /Mie sănătate (...)Şi-o corfa de ouă/Şi-o litră de vin/Să ne veselim.” 

Copilul cere soarelui, după caz, să strălucească ori să se 
ascundă în nori, fie ademenindu-l, fie amenintandu-l: 

„Luci, soare, luct,/Ca-ti dă baba nuci/Şi unchiaşul mere dulci” sau 

„leşi, soare, din'chisoare/Că te-aşteaptă-o fată mare/Cu cercei de 
ghiocei,/Cu salbă de nouă lei;//leşi, soare, din'chisoare/Căci te tai/C-un mai,/ 
C-un pai,/Cu sabia lui Mihai.” 

În unele cântece-formule, în care sunt invocate entități 
supranaturale sau personaje fantastice, sunt păstrate reminiscente din 
medicina populară empirică. Invocatiile din aceste cântece-formule 
îmbină atât elementele fantastice, cât şi elementele realiste, 
caracteristice determinismului psiho-social din cultura populară: 

„Auraş, păcuraş,/ Scoate-mi apa din urechi/ Că ți-oi da parale vechi./ 
Scoate-mi-o din amândouă/ Că ți-oi da parale nouă” (...); 

„Aura, paraura,/ Scoate-mi apa din butoi/ Că te soarbe un cotoi,/ Ca 
te tai şi te omor/ Cu codiță de topor (...)Scoate-mi apa din urechi/ Ca-ti dau 
pită cu curechi(...); 

„Frigura-migura/ Nu mu lua pe mine,/ la-l pe cel din gârlă(...). 

Unele cântece-formule, având funcție medicală curativă, fac 
aluzie la îmbrăcămintea ţăranului. Este invocată, in acest sens, fie 
furnica, fie titirezul (Cântecul pentru titirez): 

„leşi, furnică, din picior/ Că ţi-a murit un fecior/ Cu cămaşa de 
fuior/ Cu guleru pistricior(...)Care, care? al mai mic/ Cu cămaşa-n 
borangic” (...); 

„Sfâr, sfâr, sfârâiac/ Cu minteanul de siiac/ Şi pe soare, şi pe ploaie/ 
Cu căciula dintr-o oaie.” 

Cântecul ariciului - însoțit de zgomote făcute cu obiecte de tabla 
- are la bază motivul căsătoriei animalelor. Bogăția rimelor interioare 
dă versurilor muzicalitate, vioiciune, dramatism şi umor: 

„Arici, arici, pogonici,/ Ce-ai cătat pe aici?/ — Am cătat sd mă-nsor/ 
Să iau fata lui Mosor/ Cu cercei de ghiocei,/ Cu salbă de nouă lei,/ Şi ia zestre 
nouă teste/ Si-un ogar,/ după car.” 

Cântecele pentru păsări sunt de origine mai nouă. Unele folosesc 
elemente onomatopeice: 

„Litindei, titindei,/ leşii, copii, pe bordei”. 

Aceleaşi imagini familiare copilului le întâlnim şi în Cântecul 
pentru curcan: 

„Sâc că n-ai mărgele/ Roşii c-ale mele,/ Sac că n-ai oprege,/ Cin' te 
mai alege?” 

În Cântecul pentru fluier străbat ecouri ale unor epoci trecute: 

„Fluierişcă-rişcă,/ leşi din titirişcă,/ Că vin turcii/ Şi-ti mănâncă 
pruncii.” 

În alte cântece-formule, recunoaştem reminiscente ale unor 
obiceiuri şi practici populare: 

„Păpădie, die,/ A murit Ilie/ Pe o scândură lată/ Şi-l boceşte-o fata(...) 

Dă-i colac şi lumânare/ Şi pânză de sufletul ce-l are(...). 

În concluzie, observăm că versurile din această specie 
oglindesc încrederea copilului în forțele sale, în raporturile cu natura, 
relevând tendința de stăpânire, de dominare a acesteia. 

Mai remarcăm, de asemenea, că procesul de transformare a 
elementelor tradiționale este intens şi general, noul pătrunzând pe 
diverse căi, între care: schimbarea vechilor funcții ale cântecelor- 
formule (care determină cele mai multe modificări), circulația 
motivelor de la o piesă şi de la o categorie la alta şi adăugarea unor 
imagini noi. 


2. Recitativele-numărători - grup de versuri recitate într-o 
ritmică precisă, în scopul de a se alege, prin eliminare, copilul care va 
avea un anumit rol în joc - ocupă un rol important în folclorul 
copiilor. Recitare e însoțită de o anumită gesticulatie. Şi în această 
specie se observă preocuparea copilului de a folosi imagini din lumea 
înconjurătoare. Jocul se îmbină cu dorința de a învăța prin imitare, 
ceea ce îi conferă o deosebită valoare educativă. Prozodia este liberă 
sau este versificată. Indiferent de tipul de prozodie folosit, versurile 
sunt structurate într-un tot unitar, printr-o formulă ritmică. 

Recitativele-numărători au o largă răspândire socială şi 
geografică. Asemănarea lor cu cele ale altor popoare reprezintă cazuri 
de împrumut sau de poligeneză. Elementele similare se referă atât la 
motive, cât şi la procedeele de creație a imaginii poetice. Cu toate 
acestea, viata intensă a recitativelor, libertatea interpretilor de a le 
modifica după fantezia, educația şi gustul lor precum şi circulația lor 
orală explică numărul impresionant de variante ale aceloraşi texte. 

Recitativele-numărători se caracterizează, din punct de vedere 
textual -tematic, printr-o mare varietate a reprezentărilor literare ale 
realității de referință, în imagini plastice vii. 

e Tema realității familiale: 

„Una, două, trei/ Baba la bordei/ Curăţă ardei/ Pentru moş Andrei.” 

„Are tata patru boi/ Şi din patru vinde doi,/ Face rochie cu volan/ Si 
i-o vinde lui Ghivan,/ Lui Ghivan cu nasu roşu,/ Bată-l focu, mincinosu 
dp ka 

e Tema lumii animale poate fi întâlnită în diferite ipostaze, 
imaginile din lumea animală (tema nunții animalelor, spre 
exemplu) apărând frecvent în forma unor descrieri naive: 

„Vine rata de la baltă/ Cu codita răsfirată/ Şi face de-un ousor/ Si i-l 
dă lui Nicuşor(...).” 

„Şapte gâşte potcovite/ Au plecat să se miărite,/ Dar cocoşul cârâia/ 
Taci, taci, nevasta mea,/ Ca nici dracu nu te ia.” 

e Tema împuşcării din greşeală, frecventă în folclorul adulților, 

este modificată şi adaptată la ritmica specifică a 
numărătorilor: 

„Tata m-a aflat/ Şi m-a împuşcat/ C-o puşcă de soc/ Care nu ia foc/ 
Decât face: poc!(...); 

„Arde podul Mogoşoaiei/ Şi gazeta Moroşoaiei./ Las să arză, că nu- 
mi pasă/ Că Lencuta nu-i acasă/ Că s-a dus la vânătoare(...). 

Unele dintre aceste recitative-numărători evocă realități 

istorice, cum se întâmplă în cazul unui text care adaptează un 

cântec istoric despre moartea lui lancu Moruzi: 

„Toc, toc, toc, toroboc,/ În grădină arde foc./ Las să ardă că nu-mi 
pasă/ Că Gheorghiță nu-i acasă,/ A plecat la vânătoare/ Să vâneze căprioare,/ 
Căprioare n-a vanat/ Şi el singur s-a-mpuscat./ Tata plânge, mama plânge,/ 
Logodita varsă sange(...). 

e Tema şcolii. Imaginile realiste din mediiul scolar confirma 

rolul acestor versuri ca un „auxiliar ludic al studiului”: 

„Enti, benti, treci la tablă, / Nu ştiu lectia, domnişoară!/ Pentru ce n- 
ai invatat?”; 

„Unica, donica, trei surcele,/ Matematici, farmacele(...); 

„Repetenta după use/ Bate toba la pdpuse(...). 

e  Recitativele cu tematică socială contaminează din punct de 
vedere textual-tematic cu unele aspecte ale cântecelor- 
formule şi sunt, cel mai adesea, preluări din folclorul 
adulților, de unde unele contaminări cu recitativele cu 

tematică familială, respectiv unele elemente de satiră la 

adresa unor categorii social-istorice: 

„Paşte vaca mea/ Pe moşia ta”; 

„Ne-a mânat boeru/ Să pisăm piperu./ Dar cu ce, cu ce, cu ce,/ 

Cu genunchile.” 

„leşi, Mariti, pân afară/ S-auzi copiii cum zbiara/ Las să 
zbiere, c-or tăcea/ Numai eu să am ce bea(...); 

„Un tantar milionar/ A plecat la potcovar(...)”; 

„O şopârlă călătoare/ A-ntrebat pe servitoare/ Ce e azi şi ce e 
mâine. / Azi e ziua lu Ispas,/ Să tăiem un câine gras,/ Să-i luăm 
unturile,/ Să ungem trăsurile,/ Să plimbăm cocoanele(...)”; 

„Domnu dracu şi-a spart capu/ Şi s-a dus la farmacie/ Ca să 
cumpere-alifie(...)”; 

„Una, două, trei pitici/ Arde moara Procovict./ Pompierii din 
Băneasa/ Au venit să stingă casa./ Pompierii din Bacău/ Au aprins-o 
Şi mai rau.” 

e Structuri şi efecte stilistice. Versurile recitativelor-numărători 
se pot grupa în mai multe categorii, după procedeul de 
construcție dominant: 

— cea mai bogată categorie cuprinde versuri formate prin 
enumerarea de la 1 la 3, la 5 sau la 10, păstrându-se 
numai începutul cifrei respective, la care se adaugă o 
terminatie fixă: 

„Unca, donca, trenca, panca, cinca, şonca, sinca...nonca, 

zenca...”; 

„Unili, donilt, tri, patronili...”; 

— uneori, fiecare cifră este însoțită de un cuvânt cu care 
rimează: 

„Unu-donu, unele-dunele,/ Dole-ole/ Treile-undreile.../ Noole- 

oole/ Zecile-berbecile/ Răstoarnă copeicile”. 

Cea mai bogată categorie de recitative-numărători cuprinde, 

aşadar, versuri formate prin enumerare, de la unu la trei, la 

cinci sau la zece, uneori, la acestea se adaugă versuri cu un 
conținut naiv sau o scurtă narațiune. De obicei, ultimul vers 
este o formulă imperativă, pentru eliminarea copilului din 
grup: 

„Şade barza pe cuibar/ Şi numără oudle/ Câte unu, câte 

două/(...)/ Câte zece/ leşi berbece!; 

„Unu, doi, trei, patru, cinci,/ Tata cumpără opinci, / Mama 

cumpără secară,/ Dumneata să ieşi afară!” 


„Unui Malea,/ Două-i calea,/ Trei e rugu ciuturugu,/ Hai, du- 

te!” 

— altă categorie se construieşte pe îmbinarea unor silabe 
şi cuvinte fără un sens rational, concret, cu condiția de 
a corespunde cerințelor de ritm şi rimă: 

„Ina, mina, Durdumina/ Treiar opa/ Siticopa/ Şi-o bobita, 

mazarita/ Lim, pom, pic,/ Talpă de voinic.” 

Efecte stilistice originale se obțin şi prin asocierea 

versurilor constituite din silabe aparent fără sens cu versuri 

propriu-zise: 

„Uniele, dodiele,/ Caraili, caracaş,/ Taie popa iepuraş/ După 

moara Hâncului,/ După podu Turculut,/ Rantus, pantus(...)”; 

—  recitativele-numărători care imită sau parodiază o 
limbă străină. 

În cadrul acestei categorii de versuri create din dorința 
copilului de a imita sau de a parodia o limbă străină, 
nesesizarea sensului şi a formei sonore corecte dă naştere 
unor variante hazlii, în deosebi când sunt împerecheate în 
acelaşi text cuvinte din mai multe limbi. Uneori prototipul 
parodiat poate fi recunoscut, alteori însă nu, atunci când 
transformările au fost foarte mari: 

„Bonjur, luni/ Mersi, marti Madam miercuri,/ Ce mai 

faci?(...) Enten, tina,/ S-o raca, bina,/ Sao raca tica ta,/ Blen, 

belen, buş,/ Oud cu albuş/ Şi cu gălbenuş/ Pentru catelus 

(prototip francez şi german); 

„Pumna reta, pumna pi,/ Tapi, tapi gre urgi/ Gri” (prototip 

francez); 

„Ecătă, becătă, tucătă, be” (prototip maghiar) 

— in recitativele-numărători mai noiau fost introduse 
versuri epice sau lirice din folclorul adulților sau din 
literatura scrisă. Acestea au fost, însă, integrate în 
ritmica specifică recitativelor, suferind, uneori, unele 
modificări mai semnificative: 

„Galaţi, Brăila,/ Oraş frumos./ Mă duc călare, / Mă-ntorc pe jos 

rie? Sa 

3. Literatura propriu-zisă asimilabilă folclorului copiilor 


3.1. Versurile cântate 

Dansurile copiilor, puține la număr, influențate de mediul 
educațional, sunt susținute de versuri cântate. În această specie 
interferează imagini din natură sau din viața de şcoală, în forme 
apropiate de structurile literaturii scrise (prin heterometrie şi rime 
încrucişate): 

„Printre munţi şi printre văi/ Trece un bujor,/ Si din toate fetele/ 
După tine mor/ Printre munți şi printre văi trece un arici,/ Si din toate 
fetele/ Tu ai numai cinci.”; 

„Coroana-i rotundă,/ Rotundă e şi luna,/ Frumoasă e şi fata/ Pe care 
o iubesc.” 

În ultimele culegeri, s-a observat circulația unor versuri cvasi- 
populare, specifice caietelor de amintiri, cărora le-au fost conferite noi 
funcții: 

„Eşti o floare, eşti un crin,/ Eşti parfumul cel mai fin,/ Şi ca semn că 
te iubesc/ Eu mai jos mă iscălesc” (la sfârşitul versurilor cântate care 
însoțesc dansul, copilul „scrie” cu piciorul pe pământ numele celui 
care-l va înlocui). 


3.2. Versurile recitate 

Versurile recitate, cu sau fără rimă, care însoțesc jocurile cu 
desfăşurare complexă, explică desfăşurarea acțiunii sau marchează 
numai momentul începerii acestuia: 

,Cuibu, cuiburele,/ Toate păsărele,/ Schimb!”; 

„Ca la măr, ca la păr,/ Ca la dinte-dintelas,/ leşi afară, iepuras.” 

Versurile sunt heterometrice în general în formă de dialog. Şi 
în aceste versuri recitate interferează elementele fantastice cu 
imaginile realiste. Fantezia bogată a copilului conferă atribute noi 
obiectelor şi le înfrumusețează. Jucătorii iau, adesea, nume de 
animale, de păsări, de plante, de obiecte sau de elemente cosmice 
(Soarele şi Luna, Papucul de aur, Rochia de diamant). Unele jocuri cu 
desfăşurare complexă imită aspecte din viata animalelor (Puia-gaia, 
Cloşca cu pui), iar altele amintesc diferite aspecte ale procesului muncii 
(Zidul, Itele, Țăranul e pe câmp, De-a pânza etc.): 

„Podul de piatră s-a dărâmat,/ A venit apa şi l-a luat,/ Vom face altul 
pe mal în jos,/ Altul mai mare şi mai frumos.” 

3.3. Formulele cumulative 

Producțiile literare din seria formulelor cumulative - care au o 
largă arie derăspândire la popoarele din Europa, Asia şi Africa - sunt 
versuri desprinse din snoave sau din basme care circulă ca fragmente 
independente de întreg, cu funcții noi. 

Înlănțuirea logică a imaginilor şi planul mai larg de 
desfăşurare îşi au originea în folclorul adulților: 

„Neagu peagu, /Ma suii in pod (...)/Cioc „moară, / Eu o dreg./ 
Tugulita cu unt unde e ?/ In pod./Podu unde e ?/ L-a ars focu./ Focu unde e 
?(...), încheindu-se cu formula finală: „Agâp”, care, în accepțiunea 
copiilor, semnifică obligativitatea de a păstra tăcerea. 


3.4. Păcălelile (glumele) 

Ideile si sentimentele copilului, raportate la mediul 
înconjurător, înclinația specifică vârstei spre glumă, spiritul de 
observaţie, istetimea, atenția, precum şi atitudinea etică se oglindesc şi 
în păcăleli. În versuri sau în proză, acestea constituie o altă cunoscută 
specie a folclorului infantil, având un scop distractiv şi educativ: 

„Bibas,/ unde-ai mas?/ La un cap de oraş. / Ce-ai văzut, /Ce-ai patit? 
/ Am văzut o barză şi-un bărzoi. / Cine sunt?” - La care copilul trebuie să 
răspundă repede numele unei familii cunoscute. 


3.5. Cimiliturile 

Ideile şi trăirile afective ale copilului, raportate la mediul 
înconjurător, înclinația specifică vârstei spre glumă, spiritul de 
observație, istetimea, atenția, precum şi atitudinea etică se oglindesc şi 
în cimilituri, care dezvoltă, la rândul lor, ca forme metaforice de 
cunoaştere, atât puterea de cunoaştere şi inteligenţa lingvistică, cât şi 
creativitatea copiilor. În versuri sau în proză, acestea constituie o altă 
cunoscută specie a folclorului infantil, având, de asemenea, pe lângă 
un scop distractiv şi educativ, şi unul cognafectiv şi estetic. 

Modul metaforic specific cimiliturilor se bazează pe diferite 
paralelisme şi presupun transferul spre exprimarea alegorică, prin 
recursul la perifrază, metonimie şi sinecdocă. Obiectului ghicit i se 
evocă, prin comparații restrânse, unul sau mai multe aspecte 
caracteristice, cărora li se indică forma, cuprinsul, sunetul, efectul, 
originea, dezvoltarea,, intrebuintarea, durata etc. 

Metafora în cimilitură nu e în mod necesar logică, substituirea 
fiind făcută în primul rând pentru a surprinde, prin asocieri 
neaşteptate şi expresive, care stimulează cunoaşterea şi fantezia 

copiilor. De aceea, deşi în cimilituri nu sunt căutate anume efectele 
artistice, din aceste creații nu lipsesc acele imagini poetice care le 
caracterizează ca adevărate enciclopedii metaforice ale universului 
lumii româneşti. 

Pentru copii, experiența artistică şi educativă a cimiliturilor 
reprezintă într-adevăr o şcoală a cunoaşterii metaforice, care 
oglindeşte filozofia vieții, imaginarul colectiv traditional şi 
dimensiunile fundamentale ale culturii noastre materiale şi spirituale. 
În acest sens, universul cimiliturilor este mai apropiat de mentalitatile 
populare decât alte genuri aşa-numite minore, aparținând sau nu 
folclorului copiilor, precum recitativele, versurile cântate sau recitate, 
păcălelile, anecdotele sau descântecele. În afara acestora, cimiliturile 
cunosc o serie de contaminări literare cu modurile de expresie ale 
altor specii, între care proverbele, zicătorile, strigăturile sau cântecele 
de leagăn: 

„Ce-i în mână nu-i minciună ” (vântul); 

„Ochii dracului,/ moartea omului” (banii); 

„Mă suii în deal la Carica Mare. / Două muşte arau,/ două muşte 
treierau,/ cu doi meri / cu doi peri, /cu două fuse de aur,/ ferice de cel graur,/ 
că şede-ntr-un stâlp de aur /si se roagă rugului /ca musca turcului /să-i deie 
cheile /să descuie țările” (puşca); 

„Vine mogul pe portitd /si îşi scapă o cheita,/vine luna şi n-o ia, / vin 
stelele şi n-o ia, / vine soarele şi-o ia” (bruma). 


3.6. Frământările de limbă (jocurile de cuvinte) 

Ideile şi sentimentele copilului, raportate la mediul 
înconjurător, înclinația specifică vârstei spre glumă, spiritul de 
observație, istetimea, atenția, precum şi atitudinea etică se oglindesc şi 
în frământările de limbă sau în jocurile de cuvinte, care dezvoltă, la 
rândul lor, ca forme metaforice de cunoaştere, atât puterea de 
cunoaştere şi inteligența lingvistică, cât şi creativitatea copiilor. În 
versuri sau în proză, acestea constituie o altă cunoscută specie a 
folclorului copiilor, având, la rândul lor, pe lângă un scop distractiv şi 
educativ, şi unul cognafectiv şi estetic: 

„Bou breaz, bârlo-breaz,/ Din bârlobrezătura bârlobrezenilor (...)”; 

„Vine stârcul de la baltă / Cu cinci stargiogatei/ Stârc, stargiogatel, 
/ Mai stargiogatel nitel. ” 

4.5. Imaginea lumii copilului din proverbele româneşti şi maghiare 
traduse de V66 Istvan 


Literatura de specialitate a consacrat intelegerea culturii ca 
reprezentând un sistem de semne sau valori elaborate de gândirea 
umană, ca rezultat al procesului de asimilare şi adaptare în raport cu 
mediul înconjurător, sistem intermediar între om şi natură (Pop; 
Ruxăndoiu, 1978; Bernea, 1985; Vulcănescu, 1987, Rosetti, 1970 ş.a.). 

După cum am precizat deja în capitolul dedicat literaturii 
populare,cultura se constituie prin valori elaborate de om, putând fi 
definită ca totalitate a valorilor materiale şi spirituale create de 
omenire, ca rezultat al unor îndelungate practici social-istorice. În 
acest context, cultura populară şi folclorul sunt definibile în raport cu 
noțiunea de cultură în general, ca ansamblu dinamic de valori 
funcționale. Cultura populară cuprinde ansamblul valorilor spirituale 
şi materiale ale unei comunități etnice determinate sau ale unor clase 
sociale în opoziție sau nu cu acelea ale altor clase sociale, în vreme ce 
folclorul poate fi definit ca totalitate a creaţiilor şi manifestărilor 
artistice literare, muzicale şi comportamentale aparținând culturii 
spirituale a poporului. În ordinea acestor delimitări conceptuale şi 
terminologice, se poate vorbi despre trăsături specifice la nivelul 
folclorului în ansamblul său, deci şi la nivelul literaturii populare 
(inclusiv în domeniul al folclorului literar sau al literaturii folclorice/ 
populare pentru copii). În acest sens, au fost, în general, recunoscute şi 
acceptate următoarele caracteristici generale (Pop; Ruxăndoiu, 
1978):(1) caracterul traditional (raportul dintre tradiție şi inovatie);(2) 
caracterul colectiv (raportul dintre individ şi colectivitate);(3) caracterul 
oral (raportul dintre modalitatea de creație, de existență şi de 
transmitere orală şi scrisă);(4) caracterul anonim (prin interdependenta 
cu celelalte caractere şi, mai ales, prin corelare cu caracterul colectiv, 
desemnează raportul dintre creator (creatori) şi conştiinţa artistică a 
colectivității); (5) caracterul sincretic (prezența concomitentă a mai 
multor limbaje artistice pentru realizarea comunicării folclorice- 
literare autentice);(6) caracterul scenic (raportul dintre creație şi 
reprezentare);(7) caracterul formalizat (ansamblul morfologic şi 
structural-functional al elementelor preexistente). 

După cum se cunoaşte, nu orice formă de agregare 
sintagmatică reprezintă, în comunicare, şi o manifestare a literaritatii 
propriu-zise, care se constituie ca atare, datorită capacității 

metatextuale şi intertextuale a instanţei locutive de a genera şi de a 
structura configurări discursive semnificante, orientate subiectiv şi 
teleologic şi determinate ideologic şi axiologic. De fapt, o foarte mică 
parte din ceea ce ajunge să se organizeze sintagmatic şi să se 
constituie discursiv ca text tipărit poate fi considerată Literatură 
propriu-zisă, după cum o mare parte din ceea ce este cu adevărat 
literatură nu s-a constituit neapărat şi în formă scrisă. Acesta este, spre 
exemplu, cazul folclorului literar, inclusiv al literaturii populare 
pentru (şi despre) copii şi tineret sau ale folclorului copiilor, ale cărui 
creații orale mărturisesc constant, din perspectiva determinismului 
psiho-social, despre ceea ce a putut să semnifice, sub aspect estetic, 
intentionalitatea artistică şi funcționalitatea literară, în mediul culturii 
populare spirituale, cu mult înaintea constituirii şi a transmiterii 
culturii în formă scrisă. 

Pe de altă parte, pentru a realiza distincția dintre textele 
literaturii populare pentru copii şi tineret, ca texte aparținând 
literaturii propriu-zise sau adevărate, şi toate celelalte tipuri de texte, 
cercetările de teorie literară au luat în considerare numeroase criterii 
constitutive, vehiculând, fie în sens larg, fie în sens restrâns, 
raporturile complexe care se stabilesc între subiectivitate şi 
determinism psiho-social, în planul spiritual al reprezentărilor lumii 
în mentalitatea populară, aşa cum aceste reprezentări sunt reflectate în 
proverbele româneşti şi maghiare pentru şi despre copii. 

În această ordine de idei, cercetarea noastră îşi propune să 
deschidă câteva noi direcții de studiu asupra imaginii lumii copilului 
din proverbele româneşti şi maghiare culese, selectate şi traduse de 
către V66 Istvan (1978, 1984), în termenii înțelegerii cotidianului 
tradițional românesc şi maghiar din perspectiva unor contexte 
funcționale plurale, determinate de actualizări situationale şi 
comportamentale dintre cele mai diverse. Din această perspectivă 
decurg, de altfel, în abordarea acestei problematici, numeroase 
interferenţe interdisciplinare, antrenând contribuții teoretice - la 
rândul lor - dintre cele mai variate, atât din direcția ştiinţelor socio- 
umane (antropologia, filozofia, psihologia, logica sau sociologia), cât 
şi din direcția ştiinţelor limbajului (retorica, poetica, stilistica, 
hermeneutica, pragmatica sau socio-psiholingvistica) sau a ştiinţelor 
pedagogice. 

Pornind de la definirea proverbelor ca forme expresive de 
cunoaştere filozofică şi de însuşire estetică a realității (Pop; 

Ruxăndoiu, 1978: 241-255), vom urmări considerarea funcțiilor şi a 
structurii proverbelor ca principale criterii de delimitare a unor 
agregări de valori de reprezentare a lumii relativ omogene, cristalizate 
ca tot atâtea echivalente sau corespondențe culturale şi interculturale, 
în cadrul acestor forme ale literaturii aforistice române şi maghiare: 
„Termenul de «corespondent» nu înseamnă, în cazul de față, o 
traducere «ad litteram», ci un echivalent atât pe planul conținutului, cât 
şi pe plan stilistic. (...) Dată fiind bogăția imensă a tezaurului 
paremiologic românesc, selectarea listei de proverbe ne-a pus în fața 
unei sarcini complexe, mai ales prin faptul că aceasta este prima 
culegere bilingvă de acest gen, cu interpretarea în limba maghiară. (...) 
Identificarea corespondentelor a implicat cercetări temeinice. (...) În 
cazurile în care n-am avut la dispoziție un echivalent maghiar atestat 
în surse, am recurs la tălmăcire proprie (...) Am folosit acest procedeu 
şi atunci când echivalentul în limba maghiară acoperea, după 
aprecierea noastră, doar partial sensul respectiv” (V86, 1978: 5-6, s.n.). 
Aceeaşi intenție de a restitui celor două culturi, sub forma unor 
echivalente, a unor „interpretări” sau a unor corespondențe 
(inter)culturale, aceste instrumente de ghidare ontologică şi de 
orientare gnoseologică, specifice oralitatii tradiționale româneşti şi 
maghiare, a fost mărturisită şi ulterior de către cercetătorul maghiar: 
„Ca şi în volumul precedent, ne-am străduit ca proverbele-titlu să 
urmeze, în măsura posibilităților, mai multe corespondente. În 
numeroase cazuri s-au putut stabili corespondente absolute, iar în altele 
s-au adus tălmăciri apropiate ca conținut şi ca stil” (V66, 1984: 5, s.n.). 
Ceea ce este semnificativ, în acest sens, este că pentru nici unul 
dintre cele aproximativ 65 de proverbe româneşti (V66, 1978: 32-33, 
între numerele 450-465) şi maghiare (V66, 1984: 46-47, între numerele 
637-652) care, în plan imagologic, vizează direct lumea copilului, la 
nivelul celor două mentalități populare tradiționale, autorul celor 
două dicționare bilingve nu a fost nevoit să recurgă la traduceri 
propriu-zise, ci a găsit de fiecare dată unul sau mai multe 
corespondente reciproce. De aici, atât omogenitatea, cât şi congruenta 
principalelor valori ontologice şi gnoseologice de reprezentare a lumii 
civilizației tradiționale, aşa cum acestea se oglindesc în proverbele 
româneşti şi maghiare pentru şi despre copii. Indiferent de gradul lor 
structural de expresivitate (metaforice sau nemetaforice), de raportul 
dintre adevărul logic (în diferitele sale forme obiective de fixare a 
referintei) şi adevărul „proverbial” (cu diferitele sale tipuri de transfer 

subiectiv), din planul substanţei conținutului, sau de modalitățile 
logico-discursive de construcție (zicători, proverbe imperative sau 
proverbe propriu-zise), aceste formule paremiologice situează omul în 
centrul reprezentărilor lumii, omul care filozofează asupra rostului 
lucrurilor în general şi care, chiar şi în ipostazele sale infantile sau 
juvenile, nu conteneşte să reflecteze, prin proverbe, asupra condițiilor 
existenței şi a modurilor ei de a fi: „În proverbe, omul apare 
întotdeauna şi ca subiect şi ca obiect; omul îşi priveşte şi îşi dirijează, 
prin proverbe, propria viata” (Pop; Ruxăndoiu, 1978: 253). 

Între investigațiile moderne din domeniul paremiologiei, 
remarcabila contribuția realizată de Gál László (1999: 75-96) la 
reconsiderarea actuală a statutului cazului special de agregare şi de 
expresie discursivă a mentalităților populare reprezentat de proverbe 
rămâne, în opinia noastră, cea mai spectaculoasă abordare a acestei 
complexe problematici, din perspectiva investigării raportului dintre 
limbă şi logicitate (prin analiza comparată a operatorilor logici în 
limba maghiară şi română) respectiv a „surselor existențiale ale 
logicitatii” (Gal, 1999: 76, 98), privitoare la „alteritatea logică a 
culturilor română şi maghiară”: „Proverbele, ca manifestări lingvistice 
ale experienţei specifice cultural, comportă şi un aspect logic. 
Compararea logicitatii înglobate în proverbe, în limba maghiară şi 
română, atrage atenția asupra unui lucru inedit. Practic, proverbele 
celor două limbi nu comportă diferente de natura formei logice. Viaţa 
cotidiană tradițională a celor două etnii se manifestă similar la nivelul 
teoretizării cotidiene prin intermediul proverbelor” (Gâl, 1999: VII- 
VIII). Explicaţia acestei cvasi-identitah de logicitate rezidă, în opinia 
cercetătorului, nu numai în existența aşa-numitelor universalii logico- 
lingvistice, ci şi în raportările diferite la dimensiunea timpului şi în 
imaginile diferite asupra temporalității care caracterizează universul 
civilizației tradiționale, prin opoziție cu lumea modernă: „Diferența 
de logicitate interprofesională este cea a societății moderne prezente. 
Similaritatea logicității înglobate în proverbe, ce merge până la 
identitate, este cea a societății tradiționale, incomparabil mai simple, 
comportând o percepție a temporalității mult diferită de cea modernă. 
Timpului tradițional circular, închis, dominat de trecut, între timp i-a 
luat locul percepția temporală deschisă, unde rolul principal îl joacă 
viitorul” (Gâl, 1999: VIII). 

Subscriem, în acest sens, principalelor delimitări conceptuale 
operate de Gál László (1999: 75-96, 100, passim) în planul 

„intermentalității” relevabile în cele două culturi populare, la nivelul 
condiției literaturii gnomice şi a limbajului paremiologic în general, 
observații pe care le-am urmat şi le-am prezentat în ordinea 
diferenţelor specifice circumscrierii proverbelor pentru şi despre copii 
în domeniul literaturii aforistice. 

După cum este în general acceptat (Pop; Ruxăndoiu, 1978: 246, 
233, passim), configuraţia logico-discursivă a proverbelor cunoaşte o 
dispoziție ternară, structurată pe trei componente: (a) o persoană căreia 
i se adresează sfatul, în cazul nostru, copilul, ca beneficiar posibil al 
unor experienţe de cunoaştere a lumii, (b) o comportare indicată sau 
contraindicată, în termenii unor atitudini sau ai unor acțiuni dezirabile, 
şi (c) un element de relație, respectiv o împrejurare, un agent, o situație 
sau un anumit context, în legătură cu care se dă un sfat, respectiv se 
prescrie un anumit comportament dezirabil. În acest sens, remarcăm, 
privitor la ipostazele actional-pragmatice ale prezenţei copilului in 
mesajul codificat al proverbelor, că discursivitatea acestora, ca şi în 
cazul descântecelor, nu presupune o adresare directă față de copil, ca 
beneficiar ipotetic. Considerăm, prin urmare, că şi în cazul 
proverbelor pentru şi despre copii are loc, de fapt, o deplasare fictivă a 
beneficiarului direct sau indirect, din poziția de destinatar, în poziția 
de referent al mesajului. 

Cu toate acestea, după cum observam anterior, sensurile logice 
al proverbelor în limba română şi în limba maghiară sunt aproape 
identice, inclusiv în cazul proverbelor pentru şi despre copii, 
concluzie la care cercetarea mai sus menționată (Gal,1999: 75-96) a 
ajuns ca urmare a observării unei serii de corespondențe şi similarități. 

Astfel, distribuția socială identică a reprezentărilor despre 
lume într-un mediu relativ omogen este dublată constant şi de o 
distribuție identică a structurilor logico-discursive utilizate în cazul 
universurilor de discurs respective, ceea ce înseamnă că structurilor 
identice ale cotidianului tradițional românesc şi maghiar le corespund 
structurile identice ale teoretizărilor sub forma proverbelor, altfel 
spus, omogenitatea fenomenologiei cotidianului este dublată în 
permanență de omogenitatea sensurilor logice şi lingvistice 
corespondente. În aceste condiţii, metalimbajul logicii propozitiilor 
urmează, de regulă, limbajului obiect natural al proverbelor, care 
rezidă într-o sumă de situații comprehensiv-actionale, cu alte cuvinte, 
o afirmație de adevăr (ca model de logică naturală cristalizată în 
universul experienţei umane) se asociază de fiecare dată cu un univers 

de discurs corespunzător (Gal, 1999: 77-80, 81, 82, 84, passim ); 
„Diferenţele dintre structurile logice ale proverbelor in cele două 
limbi, stabilite statistic, sunt neglijabile. Aceasta înseamnă că sensul 
logic al proverbelor în cele două limbi, privite global, sunt practic 
identice.” (...) „Am putut constata că diferenţele de sens logic privite 
global între limba română şi limba maghiară în mediul omogen de 
manifestare, cea a lumii cotidiene, sunt minime. Constatare valabilă în 
ceea ce priveşte găsirea corespondentilor culturali ai proverbelor.” 
(Gal, 1999: 81, 95). 

În această ordine de idei, considerăm, la rândul nostru, că cea 
mai importantă concluzie asupra statutului proverbelor, din 
perspectiva sociologiei cunoaşterii, respectiv a fenomenologiei 
cotidianului socio-uman şi a „ofertei de logicitate” propuse (Gal, 1999; 
20, 24, 77, 84, 100 passim), trimite la conceptul de „relevanță” (Gal, 1999: 
75-76) a proverbelor, ca forme de tematizare specifice oralitatii 
tradiționale, presupunând experiențe umane tipice în formă 
lingvistică expresivă. Proverbele sunt considerate, prin urmare, 
manifestări lingvistice contextualizate situational şi relevante din punct 
de vedere socio-cultural şi psiho-social, adică a căror actualizare 
situațională se realizează in contexte funcționale specifice 
determinismului socio-psiho-social. Menționăm, în acest sens, că, în 
cazul proverbelor pentru şi despre copii, reprezentările lumii 
caracteristice cadrului socio-psiho-social menționat anterior reflectă, 
de regulă, şi înțelegerea importanţei funcției structurilor de rudenie în 
grupurile sociale ca medii folclorice. 

Revenind la concluzia menționată anterior, subliniem faptul că 
relevanța  proverbelor este înțeleasă în termenii adecvării simetrice 
realizate între conținuturile tematizate ale experienței umane, 
trimițând la consensuri etice generale, pe de o parte, şi aspectul 
logico-lingvistic al enunturilor, pe de altă parte. În aceste condiţii, 
apreciem că atât proverbele româneşti, cât şi proverbele maghiare 
pentru - şi despre - copii satisfac pe deplin acest deziderat al 
congruentei dintre sensurile (sau consensurile) existențiale, pe de o 
parte, şi sensurile logico-lingvistice, pe de altă parte, respectiv dintre 
maxima contextualizare socio-culturală ( sau relevanta experiențială) şi 
maxima  decontextualizare  logico-lingvistică (sau relevanta logico- 
discursivă), care trimit însă deopotrivă, prin esentializare, la maxima 
generalizare, altfel spus, la valabilitatea generală a afirmațiilor de 
adevăr incontestabile (Gal, 1999: 75-76, 77-84, passim). 

Indiferent însă de modalitățile logico-discursive de construcție 
(proverbe enuntiative, imperative sau cu structură discursivă 
implicativă), conținutul ideatic obiectiv (ca pretenție), proverbele care 
traduc imaginea lumii copilului în cultura tradițională românească şi 
maghiară sunt expresii paremiologice cristalizate în formule 
impersonale de mare vechime, expresivitate şi autoritate, care implică 
în general ideea de bine sau de rău, în legătură cu care se dau sfaturi 
sau sunt prescrise comportamente dezirabile. Între acestea, o categorie 
aparte este reprezentată de proverbele care exprimă „logica modală”, 
respectiv in forma logică a „modalității populare” a lui „mai bine”, adică 
proverbe în care, în mod paradoxal, se produce privilegierea unor 
afirmații de adevăr „mai adevărate decât cele adevărate”: „Astfel afirmațiile 
din proverbe se nuanteaza în adevărate şi în mai adevărate. (...) Am 
putea introduce noțiunea de modalitate populară pentru designarea 
acestei situații de graniță?” (Gal, 1999: 91). Cu toate că cercetătorul 
maghiar are anumite rezerve în această privință, acesta apreciază 
totuşi că privilegierea acestor afirmații de adevăr are rolul de a releva 
valori existențiale fundamentale ale civilizației tradiționale. Între 
acestea, recurente în lumea copilului sunt o serie de valori, între care 
menționăm: sănătatea, înțelepciunea, libertatea, răbdarea, 
cumpătarea, prudenta, bunăvoința, cinstea, educația, adevărul sau 
acceptarea autorității şi a experienței. În acest sens, am selectat, pentru 
exemplificare, câteva dintre proverbele care trimit direct sau indirect 
la universul lumii copilului, unități paremiologice selectate din cele 
două cunoscute dicționare bilingve ale lui Vöő István (1978, 1984 s.n.): 

e „Mai bine întrebi de două ori, decât să greşeşti o data.” 

e „Mai bine sa ocoleşti, decât să cazi în prăpastie.” 

e „Decât un car de frumusețe, mai bine un dram de minte.” 

e „Decât doi «ti-oi da», mai bine una «na»!” 

e „Mai bine o pasăre în colivie, decât o sută pe gard.” 

e „Mai bine să plângă copilul acum, decât să plâng eu mai 

târziu.” 

e „Cu femeile şi cu copiii [mai bine] să nu glumesti 
În concluzie, apreciem că valoarea estetică a proverbelor 
româneşti şi maghiare a fost legată, în general, de valoarea lor 
filozofică, pentru că valorile experienței umane au fost conservate, 
atât în folclorul literar românesc, cât şi în cel maghiar, în expresii de 
mare plasticitate, în care metafora, alegoria şi simbolul intervin efectiv 
şi expresiv, pentru a sensibiliza ideea, mărindu-i autoritatea morală şi 

extinzându-i semnificaţiile existențiale (Pop; Ruxăndoiu, 1978: 241, 
242). 

Prin actualizările contextuale sau situationale determinate pe 
care le presupun, proverbele se disting astfel atat de categoriile de 
specii cu rosturi ceremoniale si cu un sincretism functional general, 
cât şi de categoriile nedeterminate de contexte funcționale 
particularizate sau de categoriile care presupun alte tipuri de 
actualizare dominante, precum actualizările comunicative specifice 
literaturii enigmatice, respectiv ghicitorilor: „Spre deosebire însă de 
creațiile cu rosturi practice, magice sau ceremoniale, a căror funcţie 
este orientată spre contexte generice reprezentând situații sau 
comportamente convenționale, actualizarea  proverbelor este 
condiționată de contexte concrete, care presupun anecdoticul, situații 
şi comportamente întâmplătoare etc. Marea diversitate implicată de 
caracterul concret al contextelor functionale a determinat dezvoltarea 
unui repertoriu foarte bogat de proverbe in cadrul căruia se găsesc 
răspunsuri corespunzătoare situațiilor contextuale ce se cer rezolvate” 
(Pop;  Ruxăndoiu, 1978: 241). Caracterul colectiv, oralitatea, 
anonimatul, raportul specific dintre tradiție şi inovație, ca trăsături 
specifice ale determinismului psiho-social al folclorului literar, 
supradetermină şi limbajul proverbial, manifestând însă şi anumite 
particularități structural-funcționale, generate de natura şi de 
condițiile specifice acestui limbaj paremiologic în cadrul folclorului 
Literar românesc şi maghiar. 

Pornind, prin urmare, de la definirea proverbelor ca specie a 
literaturii aforistice sau gnomice şi de la înțelegerea acestor afirmații 
de adevăr în formă sententioasa ca mijloc de transmitere a experienței, 
de interpretare şi de înțelegere a lumii, în tipare discursive de o mare 
concentrare a informației (Pop; Ruxăndoiu, 1978: 241, 242), au fost 
prospectate în această lucrare câteva dintre cele mai importante valori 
de reprezentare a lumii copilului din proverbele româneşti şi 
maghiare traduse de V56 Istvân (1978, 1984), urmărindu-se ca, în 
perspectiva unor cercetări viitoare aprofundate, discuția asupra 
acestor valori să poată fi dezvoltată, fie în termenii analizei textual- 
tematice, fie în termenii analizei funcțiilor generale - filozofică, 
axiologică, simbolică, psihologică, estetică etc. - şi specifice - initiatica, 
integratoare, praxeologică, etică, educativă etc. - ale Literaturii 
populare pentru şi despre copii şi tineret. 

De la literatura S.F la literatura 
S.F. pentru copii. 
I.C. Vissarion, creatorul 
basmului S.F. românesc 


5.1. Florin Manolescu şi condiţia literaturii S.F.: un reper obligatoriu 
în istoria genului 


Într-o remarcabilă investigație asupra condiției literaturii S.F., 
singulară în istoria genului, Florin Manolescu (1980) distingea între o 
aşa-numită literatură S.F. de gradul I, în ale cărei ficțiuni speculative 
întâlnim anticipări ale ştiinţei doar în privința aplicațiilor sale posibile, 
şi o aşa-numită literatură S.F. de gradul II, o literatură a prospectivei, 
ale cărei convenții constitutive rezidă, de regulă, în inventarea datelor 
unei ştiinţe încă nedescoperite. 

Din această perspectivă, considerăm că literatura S.F. pentru 
copii poate fi abordată ca literatură S.F. de gradul I, o literatură cu 
model direct, de tip preponderent extrapolativ, situabilă în 
descendența modelului dominant al literaturii realiste a secolului al 
XIX-lea, care a preluat şi a încorporat, la rândul său, tradiția duratei 
arhetipale şi a genealogiei mitologice şi epopeice a proto-literaturii 
S.F. De altfel, încă din a doua jumătate a secolului trecut, în prima fază 

de existență a singurei publicații autohtone de specialitate (Colecţia 
„Povestiri stitntifico-fantastice”, care a apărut neîntrerupt între anii 
1955-1974), „Literatura S.F. este privită ca parte a literaturii de aventuri 
şi, împreună cu romanul polițist şi proza exotică de călătorie, ea este 
considerată ca fiind, înainte de toate, o literatură pentru copii şi tineret” 
(Manolescu, 1980; 261, s.n.). 

Acest ideal de popularizare a ştiinţei, precum şi asumarea, în 
epocă, a unui rol preponderent educativ au fost principalele 
caracteristici ale consolidării, în România, a tipului particular de 
ficțiune speculativă reprezentat de aşa-numita literatură S.F. de 
gradul I: „Ceea ce i se cere acum literaturii S.F. este să popularizeze, să 
instruiască şi să educe, prin prospectiuni pe termen scurt, de tipul 
scenariilor viitorologice” (Manolescu,1980: 260). Este reluat astfel, într- 
un nou climat ideologic, dezideratul didactic al constituirii acestui 
nou tip de literatură la începutul secolului XX. Acest ideal pedagogic a 
putut fi recunoscut în numeroase mărturii literare de la începutul 
secolului trecut, între care cunoscuta declaratie-manifest (1913) a lui 
H. Stahl, autorul „primului nostru roman clasic S.F.” (Un român în 
Lună, 1914): „A face literatură folositoare. Aceasta e ținta ce o urmăresc 
(...). De astă dată am vrut să dau sub forma unui roman, atrăgător de 
se poate, un adevărat tratat de astronomie populară, fără socoteli, fără 
cifre, fără statistică, şi într-o formă literară cât mai îngrijită, cu fraza 
ritmată (...). Nu ştiu dacă am avut puterea de imaginație, umorul şi 
nota de înduioşare ce am căutat a presăra în roman spre a-l face 
citibil.” (Manolescu, 1980:232). Cu toate acestea, istoria devenirii 
literaturii S.F. în România va înregistra treptat, mai cu seamă spre 
sfârşitul secolului trecut, o mişcare de emancipare şi de autonomizare, 
concomitent cu o tendință de sincronizare cu direcțiile dezvoltării 
literaturii S.F. în plan european şi mondial: „În deceniul şase asistăm 
la apariția unei mentalități teoretice noi, care scoate înțelegerea 
literaturii S.F. din domeniul vulgarizării şi al didacticii şi o situează în 
contextul mai adecvat al problematicii umane şi al verosimilității 
morale, caracteristice oricărei literaturi (...)” (Manolescu, 1980: 260). 

Analizând raportul dintre ştiinţă, literatura fantastică şi 
literatura de anticipație ştiințifico-fantastică - sau ştiințifico-fantastică 
(S.F.) -, Michel Butor, unul dintre cei mai cunoscuți teoreticieni ai 
noului roman francez şi european, consideră că literatura S.F. 
reprezintă un tip de proză narativă care imaginează situații şi 
evenimente ireale, pornind de la premise şi anticipatii ştiinţifice care 

se bazează pe ipoteze încă neconfirmate sau pe considerarea drept 
realități a unor intervenţii tehnologice teoretic posibile, dar încă 
nerealizate: „O literatură care explorează câmpul posibilului, aşa cum 
ne permite să-l întrezărim ştiinţa. Ea este un fantastic încadrat într-un 
realism.” (Butor, 1979: 186, passim). În acest sens, Florin Manolescu 
(1980: 42, 49-50) distingea,după cum observam anterior, între „o 
literatură S.F. de gradul I”, care anticipează ştiinţa doar în privința 
aplicaţiilor sale posibile (Jules Verne), şi „o literatură S.F. de gradul II’, 
calitativ superioară, mai îndrăzneață, care anticipează ştiinţa însăşi, 
inventând înseşi datele ipotetice sau rezultatele viitoare probabile ale 
acesteia (H.G. Wells): „Vulgarizarea şi anticipatia reprezintă o 
literatură S.F. de gradul I, a posibilului, sau o literatură cu model 
direct; prospectiva şi extrapolarea pot fi întâlnite ca literatură S.F. de 
gradul II, cu model indirect sau probabil” (Manolescu, 1980: 42). 

Din perspectiva unei dezbateri generale asupra insesi 
„condiției” domeniului literaturii S.F., a existenței acesteia ca „o altă 
literatură”, în raport cu literatura ,,mainstream” („normală” sau 
„obişnuită”), se poate aprecia că statutul Literaturii S.F. pentru copii se 
resimte, la rându-i, de toate deliberările critice asupra legitimitatii 
acestui spațiu literar, în accepțiunea de „literatură pe cale proprie”, 
teritoriu delimitabil, după cum vom vedea în continuare, printr-o 
serie de convenții şi de categorii institutive, constitutive, relationale, 
textual-tematice, funcționale sau axiologice: „Reprezentând mai întâi 
o minoritate contestată, cu o psihologie de sectă discriminată şi de 
ghetou, silită să se afirme împotriva criticii, ca orice inovație sau 
mişcare literară nouă, literatura S.F. şi-a descoperit în ultimii ani 
personalitatea istorică şi a început să atragă atenția specialiştilor, 
pătrunzând, ca orice obiect de studiu, în universități şi în şcoli” 
(Manolescu, 1980: 274-275). 

Florin Manolescu (1980: 272-275) observă, de asemenea, că 
„boicotului din ce în ce mai puțin justificat al istoriei Literare”, relativei 
,rezistente” manifestate de critică față de literatura S.F. în general, 
raportată la aşa-numita „literatură adevărată” sau „înaltă”, teoreticienii 
şi reprezentanții acestui tip special de literaritate i-au răspuns cu teza 
„literaturii pe cale proprie”, invocând o serie de criterii de natură 
axiologică, estetică şi filozofică: „Partizanii genului invocă în sprijinul 
lor argumentul că orice literatură conține nu numai capodopere, ci şi 
exemplare modeste, dar că nici un critic nu respinge, în întregime, 
literatura obişnuită, pornind de la numărul mare al insucceselor ei. În 

realitate, S.F.-ul nu este trivial nici aşa cum nouă romane din zece sunt 
mediocre şi nici în felul în care poezia este versificatie, de la un 
anumit nivel în jos. Diferenţa dintre literatura trivială sau populară şi 
literatura normală nu este, cum s-a spus, numai o diferență estetică, ci 
şi una de mentalitate şi de ideologie. Un roman excepțional, o 
capodoperă se deosebeşte de o carte mediocră printr-o diferență de 
vocație literară sau de talent” (Manolescu, 1980: 273-274). 

Reprezentând „un mediu protejat”, după cum subliniază în 
continuare Florin Manolescu, promovând - adesea exagerat - libertăți 
editoriale inexistente în literatura obişnuită (titlu, copertă, ilustrație, 
rezumate de conținut etc., elemente emblematice ale genului, specifice 
sistemului propriu de reclamă şi de difuzare, însă - de regulă - 
indiferente la valoarea produselor literare propriu-zise) şi, mai ales, 
„urmărind să concilieze două atitudini specifice unor sisteme diferite 
de valori (atitudinea ştiinţifică şi atitudinea estetică), literatura S.F. a 
fost nevoită, în chip firesc, să-şi compună o personalitate lexicală nouă 
şi un număr de teme, specii, personaje, obiecte şi procedee literare 
proprii, încadrate într-un context narativ diferit de acela al literaturii 
mainstream” (Manolescu, 1980: 272). 

Asemenea literaturii in general, literatura S.F. exigentă şi gravă 
explorează, la rândul său, condiția umană profundă, opunându-se, 
din chiar interiorul literaturii populare (de masă) sau al literaturii 
marginale, literaturii triviale sau de consum, subliteraturii sau 
paraliteraturii, respectiv literaturii de popularizare a ştiinţei, cu care a fost 
-în general abuziv - asimilată sau la care a fost excesiv redusă: 
„literatura S.F. nu se substituie ştiinţei, ea nu inventează şi nici nu 
descoperă aparate, planete noi sau legi. În schimb, literatura S.F. 
exprimă speranța omului că toate aceste lucruri pot fi realizate şi, ceea 
ce este mai important, făcând recurs la ştiinţă, ea descoperă o situație 
existențială nouă, în care omul este din ce în ce mai implicat” 
(Manolescu, 1980: 50). 

Pe de altă parte, asemenea literaturii pentru copii în general, 
literatura S.F. pentru copii (şi tineret)are un statut special şi o 
dinamică a funcțiilor aparte, atât pentru că este destinată unui public 
(teoretic) foarte larg, cu deprinderi de receptare/ lectură/ înțelegere 
particulare, cât şi pentru că are o valoare literară specifică literaturii pe 
cale proprie. Mai mult, deoarece, a dobândit, în timp, nu numai o 
conştiinţă de sine, o conştiinţă a tradiției proprii sau o conştiinţă oficială 
(specifică oricărui canon educational), ci şi o conştiinţă critică şi o 

conştiintă estetică, literatura S.F. a devenit într-o mare măsură 
asimilabilă avangardei literare, putând fi considerată deschizătoare de 
drumuri ale literaritatii in general. Distantandu-se în egală măsură de 
propaganda politică şi ideologică şi de conditionarea educațională 
excesivă, acest domeniu al reprezentării artistice a ajuns să reprezinte 
„O literatura a celor mai importante probleme ale omului, ca specie, o 
literatură vie, aflată din punctul de vedere al semnificației umane, cu 
un pas înaintea literaturii de azi. [...] Sunt scriitori care consideră S.F.- 
ul ca fiind literatura centrală a epocii noastre. Oricâtă exagerare ar 
conține această afirmație, prin vârfurile ei, literatura S.F. este o 
literatură profund umană, o artă mai degrabă a celor de jos, care 
speră, decât a celor de sus, pentru care lumea ar trebui să rămână 
neschimbată, un senzor al epocii în care trăim, ca şi poezia sau 
romanul din literatura obişnuită” (Manolescu, 1980: 274). 

Literatura S.F. pentru copii (şi tineret) se defineşte, prin 
urmare), ca tip de literaritate, în domeniul de referință al literaturii 
S.F. în general, la condiţia căreia se raportează prin subsidiaritate, atât 
prin sistemul de relaţii şi convenții (relația ştiință-S.F., relația fantastic - 
S.F., relația basm - S.F. ş.a.), cât şi prin funcţii, categorii formale 
(genuri, specii, structuri etc.) sau textual-tematice (marile teme, 
personajele tematice, „obiectele” S.F. etc.). Subscriem, în acest sens, 
delimitărilor conceptuale şi metodologice operate de Florin 
Manolescu (1980) asupra condiţiei literaturii S.F. în general, pe care le- 
am preluat în ordinea diferențelor specifice circumscrierii literaturii 
S.F. pentru copii în acest teritoriu literar de frontieră sau de 
avangardă. În acest spaţiu literar exigent, departe de a simplifica 
exagerat imaginea realității şi a principalelor probleme ale omului 
dintotdeauna, mai cu seamă din perspectiva civilizației 
postindustriale şi a societății postmoderne, fantezia artistică 
anticipativă recreează lumea în planul ficţiunii, proiectând universuri 
uneori în afara realului, în supranatural, în fantastic. 

Prin efortul anticipativ (speculațiile imaginative), invenţia 
literară adaugă astfel regiei ştiinţifice (realismul aparent al genului, 
atmosfera de verosimilitate ştiinţifică) o serie de extrapolări vizionare, 
de unde, atât valoarea filozofic-speculativă a acestor creații de gen 
(modele extrapolative şi analogice), cât şi valoarea estetică particulară, 
determinată de relația şi de contaminările dintre categoriile realului, pe 
de o parte (speculații imaginative despre posibile întâmplări viitoare, 
la granița dintre realitate şi fantezie) şi cele ale fantasticului, pe de altă 

parte. Acestea din urmă, la rândul lor, fără a aboli o anumită dialectică 
a continuității şi a discontinuitatii dintre rational şi irațional sau dintre 
real şi supranatural (mai ales în formele fantasticului ştiinţific), 
marchează - în forme preponderent expozitive - dereglări, 
suspendări, întreruperi sau distorsiuni ale continuumului spatio- 
temporal, ale presupusei ordini şi coerente universale, ale ordinii 
recunoscute sau ale lepilor naturale. Una dintre cele mai cunoscute 
exploatări literare autohtone ale raportului dintre categoriile realului şi 
cele ale fantasticului, pe tema călătoriei în timp şi a aventurii initiatice 
într-un univers paralel, este, fără îndoială, romanul Hesperus (1998), al 
lui Ioan Petru Culianu. În opinia lui Mircea Eliade (1998: 5-6), pot fi 
recunoscute în această creație, atât modalitățile artistice ale 
fantasticului din literatura enigmatică (inclusiv „magia“ scriiturii), cât 
şi valorizările textual-tematice şi tipologice ale S.F.-ului ca literatură a 
fictiunilor speculative despre viitor: „Ar fi interesant de ştiut dacă 
intima cunoaştere a credințelor, ideilor şi tehnicilor religioase a 
pregătit - sau provocat - tema centrală din Hesperus. Important este să 
subliniem acum faptul că un tânăr savant, stăpân pe mai multe 
filologii, a resimțit nevoia imperioasă - bine finalizată - de a scrie un 
roman care este în acelaşi timp o operă ştiințifico-fantastică şi o 
«călătorie filozofică» într-o lume paralelă. Interesul şi valoarea 
literară ale lui Hesperus tin în primul rând de faptul că lumea lui 
paralelă este construită prin magia narațiunii. Cu alte cuvinte, ni se 
povesteşte cum un anumit univers a venit la fiinţă, şi tot ceea ce s-a 
petrecut după «creatia>» lui. Aventurile acestor personaje ale 
viitorului au o structură mitologică, fără ca totuşi să se repete ori să 
adapteze anumite mituri europene sau exotice. În ciuda progreselor 
fabuloase ale unei tehnologii futuriste, condiția umană este 
recognoscibilă încă în personajele acestei povestiri de anticipație. O 
singură dimensiune se află modificată: experiența timpului uman. 
Este vorba însă de o modificare esenţială. Şi unul dintre farmecele cele 
mai enigmatice ale acestui roman de aventuri situate într-un viitor nu 
excesiv de îndepărtat este tocmai acela de-a fi reuşit o narațiune de tip 
tradițional, cu personaje dotate cu o experiență temporală diferită.” 

În aceeaşi ordine de idei, vom remarca şi faptul că, tocmai prin 
capacitatea de integrare a temelor literaturilor vechi, precum şi a 
imaginarului culturii populare, literatura S.F. în general - şi aceea 
pentru copii (şi tineret) în special - a ajuns să reprezinte cel mai 
cunoscut domeniu de transfigurare artistică a mitologiei zilelor 

noastre. Mai cu seamă în forma „basmelor S.F.”, ca „basme ale ființei”, 
aceste creații ale literaturii de anticipație stiintifico-fantastica pentru 
copii (şi tineret) se înscriu într-un subgen fantastic diferit de celelalte 
(sub)genuri fantastice, printr-un tip special de plauzibilitate ficțională, 
direct proportional cu gradul de congruenta a atitudinilor specifice 
sistemelor diferite de valori care sunt introduse şi la care ne-am referit 
anterior, respectiv valorile ştiinţifice, valorile estetice şi valorile 
formative sau educative. Asupra condiției literare a basmelor S.F. vom 
reveni însă, spre final, din perspectiva sublinierii contribuției lui I.C. 
Vissarion la întemeierea la noi a acestei specii ficționale inedite. 
Activând, prin urmare, principalele funcţii literare generale şi 
particulare, acest tip de literaritate se deschide unei miraculoase căi de 
eliberare umană individuală şi colectivă, de prospectare şi de 
întâmpinare a viitorului: „Cele patru serii de schimbări radicale din 
cea de-a doua jumătate a secolului XX - conchide Florin Manolescu 
(1980: 274) - explozia demografică, explozia de automatizare, explozia 
de informații şi explozia de libertate, cum le numeşte Asimov, sunt, 
toate, teme ale literaturii S.F.” Din această perspectivă, una dintre cele 
mai interesante discuții asupra necesității construcției imaginare a 
viitorului, ca expresie a unei credințe opuse profetiilor unei ipotetice 
„absente a viitorului” omenirii, este aceea propusă de Gérard Klein în 
postfata la Ucigasii de timp (1999: 161-162): „În conversațiile pe care le- 
am avut, susținea că un popor mare nu poate renunta la o imagine a 
viitorului şi i se întâmpla adesea să deplângă faptul că literatura science- 
fiction, despre care considera că poate contribui la desăvârşirea 
imaginarului, era pe atunci aproape exclusiv importată din Statele 
Unite. Nu dispretuia operele anglo-saxone; dimpotrivă, m-a împins să 
învăţ engleza pentru a le descoperi în forma originală. Gândea însă că 
o asemenea literatură nu putea găsi o largă audienţă, decât dacă ar fi 
corespuns, cel putin partial, preocupărilor, tradiției, culturii cititorilor 
săi şi că nu era nici sănătos, nici chiar posibil ca un viitor de inspirație 
străină, apărut din altă societate, născut din alte probleme economice 
şi politice, să fie grefat în întregime pe un trunchi european. Credea în 
dialogul cu autorii anglo-saxoni şi în particular cu cei americani, dar 
nu le recunoștea valoarea. Îmi amintesc că la începutul anilor şaizeci, 
în conversațiile noastre, afirmam că dacă America se arată aşa de 
obsedată de a-şi proiecta atât structurile, cât şi viciile în viitorul cel 
mai îndepărtat, aceasta se datorează în fond faptului că nu crede în 
propriul ei viitor şi pentru că, aproape cu siguranţă, nu are un viitor, 

cel putin în formele pe care le cunoştea. Ideea mi se părea atunci 
îndrăzneață şi prea paradoxală pentru a fi mai mult decât o butadă, 
dar mişcările profunde ce au frământat şi continuă să frământe Statele 
Unite o pun în lumină într-un fel oarecum profetic. Cu atât mai mult 
cu cât, de la sfârşitul anilor şaizeci încoace, majoritatea operelor anglo- 
saxone de science-fiction profetesc, nu fără încântare, absența 
viitorului” (s.n.). 

La nivelul celor mai reprezentative creatii ale sale, cu specii, 
structuri literare, functii si universuri fictionale proprii, cu fizionomii 
lexico-semantice distincte si cu registre stilistice diferentiate, literatura 
S.F. reprezintă un caz particular al „literaturii de masă, în accepțiunea 
de „literatură minoritară” sau „marginală” (Dubois, 1986: 131,133, 137, 
passim), o modalitate sau „o manieră anumită a prozei narative, care 
prezintă o situație într-un mod în care aceasta nu s-ar fi putut petrece 
în realitate. Mai mult, sunt presupuse ipotetic situații care se 
întemeiază pe o invenţie în ştiinţă sau în tehnică sau în pseudostiinta 
sau pseudotehnică şi care pot fi de proveniență umană sau 
extraumană (Kingsley Amis)” (Manolescu, 1980: 30). 

În căutarea unei definiții „ideale“ a literaturii S.F., vizând mai 
cu seamă formele manifestărilor sale predilecte din sfera prozei 
narative de anticipație ştiințifico-fantastică (schița, povestirea, nuvela 
sau romanul), Florin Manolescu (1980: 10) notează că, în mod 
paradoxal, „ca structură ideală, literatura S.F. este o literatură 
ştiinţifică în chip fantastic şi fantastică în chip realist.” Sunt marcate 
astfel, pe urmele lui Darko Suvin, nu numai condițiile fundamentale 
ale unei terminologii proprii şi ale unei denumiri „ideale“ a genului 
S.F., ci şi principalele repere epistemologice ale instituirii acestuia ca 
teritoriu literar de sine stătător: „1. Să sugereze deosebirea față de 
direcția principală, «empiristă», a literaturii (aşa-numita literatură 
mainstream); 2. Să facă posibilă deosebirea fata de literatura distantata 
de experienţă şi de realitate (fantasticul); 3. Să facă posibilă deosebirea 
față de literatura nedistantata de ştiinţă (lucrările de popularizare)” 
(Darko Suvin, apud Manolescu, 1980: 9). 

Prin urmare, în încercarea de a realiza o contribuţie proprie la 
determinarea identității de gen a literaturii S.F., după ce trece în 
revistă diferite definiții ale acestui domeniu, din diferite perspective 
etimologice, istorice, arhetipale, pozitiviste, ideologice, psihologice, 
sociale sau filozofice, în cele din urmă, Florin Manolescu (1980: 33-39) 
propune o definiție originală a acestui fenomen literar, recurgând la 

criterii textual-tematice, de logică a sintaxei narative. Este vorba de 
postularea analogiei şi a extrapolării, ca elemente centrale ale definiției 
comprehensive a literaturii S.F. Acestea pot fi recunoscute în structura 
unor figuri logice incluse, de forma silogismului S.F., figuri silogistice 
şi ale progresiei, între care (1) raționamentul silogistic de tipul „dacă- 
atunci”, (2) raționamentul silogistic inclus, (3) raționamentul progresiv, (4) 
demonstrațiile sau progresiile silogistice implicative sau inferentiale (cu 
premise aparent adevărate şi concluzii aparent probabile, la limita 
sofismului), ale căror variante predilecte sunt fie progresia analogică, fie 
progresia (logică) extrapolativă: „Putem conchide acum că Literatura S.F. 
este o progresie silogistică minus sau plus, cu baza într-o secvență de 
tip realist, care a luat forma unei naratiuni capabile să exprime o 
dorință sau o temere, cu ajutorul unor elemente împrumutate din 
(pseudo)stiinté sau (pseudo)tehnica [...] Figurile silogismului şi ale 
progresiei sunt prezente cu precădere în literatura „de trecere”, în 
proto-S.F., la Jules Verne şi H.G. Wells. Acum, genul nou există cu 
ajutorul celui vechi, care este citat ca element de referinţă. În situația 
aceasta, romanul S.F. începe adesea ca un roman realist la timpul 
prezent, luat cu valoare de cauțiune, ca ramă de credibilitate pentru 
întregul text. Când baza explicită a progresiei sau primul termen al 
silogismului dispare, se poate vorbi de apariția unui S.F. „pur“, 
emancipat de literatura normală, fenomen care, sub raport istoric, se 
produce abia la mijlocul secolului XX” (Manolescu, 1980: 38-39). 

În opinia lui Florin Manolescu (1980: 25, 40), dacă până la 
sfârşitul secolului al XIX-lea, se putea admite, în sens istoric, că avem 
de-a face nu cu un nou gen literar, ci cu o literatură paralelă sau 
complementară literaturii în general, în care existau echivalentele 
tuturor speciilor realiste sau non-realiste din literatura (considerată) 
„adevărată” (sau „obişnuită“, „propriu-zisă, „majoră, „normală“, 
„înaltă“, „consacrată” etc.), literatura S.F. fiind astfel considerată „ca un 
sub-gen sau ca o variantă a literaturii de aventuri, a utopiei sau a 
prozei fantastice”, ulterior, începând din a doua jumătate a secolului 
XX, aceasta tinde treptat către o autonomizare şi o individualizare tot 
mai accentuate, „exprimând o voinţă din ce în ce mai puternică de a se 
transforma într-un gen literar de sine stătător.” 

În ordinea acestei evoluţii, Brian W. Aldiss polarizează 
literatura S.F. în cele două cunoscute categorii tipologice specifice 
literaturii S.F. de gradul I, respectiv literaturii S.F. de gradul II: „la un pol 
se află cei ce gândesc («the thinking, pole»), la celălalt se află visătorii 

(«the dreaming pole»). Primii scriitori oferă analize, ceilalți, aventură şi 
fantezii. Între cele două categorii există nu numai o diferență de 
atitudine, dar şi una de stil” (Brian W. Aldiss, apudManolescu, 1980; 
27, s.n.). La intersecția câmpurilor acestor extreme ale genului, Vera 
Graaf (1971) distinge trei tipuri de literatură S.F.: pe de o parte 
literatura „pulp-fiction” (S.F.-ul popular, ca literatură de acțiune, ca suită 
de peripeții senzaţionale, în care aventurile sunt mutate în spațiul 
cosmic) şi S.F.-ul „gadgetizat” (S.F.-ul tehnic, ca „joc intelectual” sau ca 
„exerciţii ale logicii imaginative”), ca principale manifestări ale 
literaturii S.F. de gradul I, iar pe de altă parte, literatura prospectivei, ca 
literatură S.F. de gradul II, dezvoltată pe baza unor modele 
extrapolative deductive şi / sau analogice, proiectate în viitor, a căror 
figură tipologică de reprezentare literară „este homo futurus, scriitorul 
fiind preocupat de poziția pe care o poate ocupa «omul viitorului» 
într-o lume pe care ştiinţa şi tehnica au metamorfozat-o în chip 
radical” (Vera Graaf, apud Manolescu, 1980: 28). 

Această clasificare corespunde, în general, celor mai cunoscute 
dominante ale relației dintre ştiinţă şi S.F. Astfel, literatura de tip 
,pulp-fiction” corespunde intenției de popularizare a cunoştinţelor, în 
formele accesibile literaturii didactice sau educative, literatura 
„gadgetizată” se regăseşte în atitudinea anticipativă, care, ca grad de 
certitudine  extrapolativă a modelelor predictive propuse, se 
deosebeşte atât de preziceri, cât şi de prognoze (Jantsch, apud 
Manolescu, 1980: 40-41), în vreme ce literatura prospectivei corespunde 
cu precădere speculațiilor viitorologice, futurologiei: „Nu este greu de 
observat că relația cea mai eficientă dintre viitorologie şi literatura S.F. 
se stabileşte în primul rând la nivel speculativ. Şi viitorologia şi 
literatura S.F. oferă modele prospective, iar pentru viitorologie, 
literatura S.F. este o «popularizare» cu un grad ridicat de ficțiune. De 
aceea, nu puțini sunt viitorologii care consideră S.F.-ul un instrument 
de lucru al disciplinei lor, comparabil cu celelalte metode intuitive 
utilizate (brainstorming, metoda Delphi etc.) (Manolescu, 1980: 41). În 
această ordine de idei, propunem, în interiorul acestei sfere literare, o 
nouă distincție care recunoaşte, de data aceasta, pe de o parte, un 
(sub)domeniu al literaturii S.F. pentru copii, iar pe de altă parte, un 
(sub)domeniu al literaturii S.F. pentru tineret. Aceste domenii nu sunt 
însă strict delimitate, ci coexistă în complementaritate, fiind astfel 
valabile atât în perspectivă diacronică (în succesiune), cât şi în plan 
sincronic (în simultaneitate). 

Literatura S.F. pentru copii este - preponderent - o literatură 
S.F. de gradul I, cu model direct, un model literar de extracție 
preponderent extrapolativă, în forme simple, in descendența 
modelului dominant al literaturii realiste a secolului al XIX-lea, care a 
preluat şi a încorporat, la rându-i, tradiția duratei arhetipale şi a 
genealogiei mitologice şi epopeice a proto-literaturii S.F., pentru a crea 
deopotrivă lumi care să fie asemănătoare celei în care trăim şi pe care 
o cunoaştem sau complet diferite de ea şi pe care nu le-am putea 
regăsi în realitatea prezentului. 

Criterii de accesibilitate, de atractivitate şi de formativitate, 
precum şi de varietate (a autorilor din literatura română şi 
universală), pe de o parte, iar pe da altă parte, finalități didactice 
specifice educației timpurii pentru lectură a copiilor (preşcolari şi elevi 
de vârstă şcolară mică) au determinat, direct sau indirect, 
circumscrierea în acest (sub)domeniu atât a literaturii de tip „pulp- 
fiction” (literatura de aventuri şi de acțiune, literatură didactică sau 
educativă - de tip enciclopedic - de popularizare artistică a ştiinţei), 
cât şi a literaturii „gadgetizate” de tip anticipativ. Cu toate că presupun, 
la nivelul înţelegerii literaturii ca eveniment al cunoaşterii, un prag 
gnoseologic relativ mediu, atât literatura ,,pulp-fiction”, cât şi cea 
„Qadgetizată”, presupunând trecerea de la analogii simple (istorice, 
sociale, biologice, etnografice, geologice etc.) la analogiile complexe 
(cu modele logico-matematice si fizico-matematice) sau chiar la 
analogiile ontologice superioare, fac posibilă şi prefigurează literatura 
S.F. de gradul II, o literatură a prospectivei, deschisă speculațiilor 
futurologice şi modelelor extrapolative complexe. 

Cu toate acestea, față de literatura S.F. pentru copii, ca 
literatură a posibilului (polul „visătorilor”), literatura S.F. pentru 
tineret se defineşte şi prin anumite caracteristici specifice numai 
literaturii S.F. de gradul II (polul „gânditorilor”). Aceasta reprezintă o 
literatură cu model indirect, un model literar superior, emancipat, 
preponderent analogic (la modul superior) şi probabilistic (polul 
,ganditorilor’), a cărui prezență dominantă a putut fi recunoscută mai 
cu seamă în utopiile S.F. din a doua jumătate a secolului trecut. 

Dacă prin intențiile didactice de popularizare a ştiinţei, 
respectiv prin elementele enciclopedice de tip educativ, literatura S.F. 
de gradul I (inclusiv aceea a literaturii pentru copii) tinde (ca urmare a 
restrângerii treptate a domeniului) să-şi anuleze identitatea ca 
literatură, prin extrapolare şi prospectivă, în schimb - după cum 

remarca acelaşi Florin Manolescu (1980: 42) într-o abordare 
comprehensivă a acestei dialectici -, literatura S.F. de gradul II tinde să- 
şi extindă domeniul dincolo de granița cu fantasticul, unde poate 
releva nu numai deosebiri de mentalitate față de ştiinţa (dedusă sau 
imaginată) din literatura S.F. de gradul I, ci, mai ales, diferente de 
vocație sau de talent literar, in general: „Oricâte exemple s-ar da şi 
oricâte excepţii ar fi invocate, nu noutatea absolută a unei anticipatii şi 
nici analiza ei tehnică, în detalii, determină valoarea unui text S.F. 
Dacă lucrurile s-ar petrece aşa, atunci un fapt extraliterar ar fi decisiv 
pentru importanța unui gen, ca literatură, şi dintr-o analiză a 
valorilor, a semnificației şi a tehnicilor literare, critica S.F. s-ar 
transforma într-un inventar de «descoperiri» şi de «invenţii». De 
fapt, anticipatia ştiinţifică sau tehnică reprezintă un element de 
definiție formală a literaturii S.F., care se poate transforma în valoare 
literară, în funcție de vocaţia autorului. Ea poate rămâne în text ca 
element de vulgarizare, se poate transforma în ornament, deci într-un 
element de decor, poate primi o funcție dinamică, punând în mişcare 
intriga şi, la nivelul de sus, se poate transforma într-un adevărat 
personaj (Manolescu, 1980: 48). 

Exagerarea potrivit căreia literatura S.F. este asimilată 
literaturii fantastice de astăzi (Caillois, 1971: 65-66), reprezentând o 
variantă a fantasticului, un fel actualizat al acestuia de a se exprima 
(Marino, 1973: 673-675), îşi are originea, în opinia lui Florin Manolescu 
(1980: 50-54), pe de o parte în adevărul faptului că, prin câteva dintre 
cele mai importante dominante ale condiției sale literare, S.F.-ul se 
situează în descendența literaturii fantastice (romanul gotic 
european), iar pe de altă parte, în ignorarea celorlalte filiere 
genealogice care exprimă atitudini noi față de cunoaştere („regia 
ştiinţifică”) şi faţă de realitate (elementele anticipative). 

Realizând un excurs critic succint în istoricul asemănărilor si al 
deosebirilor dintre aceste două genuri de literatură (literatura 
fantastică, respectiv literatura S.F.), Florin Manolescu urmăreşte 
diferențele dintre cele două mentalități şi forme de manifestare ale 
literarității, la cele mai semnificative paliere estetice ale producerii 
(convenţii formale, textual-tematice, crontopice etc.), respectiv ale 
receptării ficţiunii şi ale înțelegerii rational-emotionale a semnificatiilor 
literare. 

Concluziile stabilite în urma acestui demers de analiză şi 
sinteză sunt remarcabile: 

1. Dimensiunea realului. La acest nivel, este relevat 
antagonismul continuttate-discontinuitate. S.F.-ul, prin urmare, nu 
cunoaşte ruptura de realitate, prin care se defineşte, în schimb, prin 
opoziție, raportarea categoriei fantasticului la această dimensiune: 
„Dar în timp ce fantasticul reprezintă o breşă şi, implicit, o agresiune a 
irationalului în real, fantasticul ştiinţific păstrează mereu legătura 
rațională cu acesta, ceea ce face ca, în cele din urmă, el să se poată 
transforma, printr-o interpretare adecvată, într-un real. S.F.-ul este un 
real plauzibil, posibil sau virtual, fantasticul este un ne-real” 
(Manolescu, 1980:52). 

2. Dimensiunea textual-tematică. În pofida paralelismelor 
textual-tematice reale şi a semnificaţiilor apropiate sau identice care 
pot fi recunoscute, spre exemplu, la nivelul diferitelor specii literare 
comune - cum ar fi povestirile, nuvelele sau romanele literaturii 
realiste (considerate) obişnuite vs. povestirile, nuvelele sau romanele 
S.F. (fresca S.F., heroic-fantasy, space-opera etc.), respectiv epopeile, 
miturile şi legendele, care îşi găsesc pandantul tot în fanteziile eroice şi 
în operele spațiale) - şi chiar dacă înseşi „avangardei mainstream” îi poate 
fi opusă „avangarda S.F.” („new wave”, „innerspace”), schimbarea de 
mentalitate față de cunoaştere şi față de realitate face, cu toate acestea, 
să nu existe o corespondenţă perfectă între temele fantastice şi cele ale 
literaturii science-fiction: ,homunculii, golemul, androizii sunt 
elemente de fantastic, atâta timp cât se nasc pe o cale iraţională, prin 
conjurație sau printr-o manoperă alchimică. Fiind un produs al 
rațiunii, robotul aparţine literaturii S.F., pe care nu o părăseşte nici in 
clipa în care se comportă haotic, irațional, întorcându-se împotriva 
creatorului (Manolescu, 1980: 53). 

3. Dimensiunea spațiului. În privinţa acestei dimensiuni, este 
postulată în principal antiteza alegoric-non-alegoric : „Spre deosebire de 
spațiul S.F., care reprezintă o prelungire virtuală şi adesea alegorică a 
spațiului real (insula utopică, planeta, universul paralel), spațiul 
fantastic este fundamental nealegoric, închis (castelul gotic, casa 
Usher, castelul din Carpaţi), profund (subterana, pivnita), izolat 
(trecerea real-fantastic presupune regie, inițiere, trucaj), instabil 
(Manolescu, 1980: 53-54). 

4. Dimensiunea timpului. Prin raportare la problema timpului, 
este evidențiată opoziția fundamentală dintre trecut şi viitor: „Timpul 
fantastic este, în principiu, un trecut de esență magică. Timpul S.F. 
preferă viitorul şi implică o atitudine, angajamentul (Huxley, Orwell, 

Pohl), profeția (Jules Verne, Hugo Gernsback), evaziunea (opera 
spațială, fantezia eroică) (Manolescu, 1980: 54). 

5. Dimensiunea lecturii instituie din nou seria dihotomică a 
cuplurilor  închidere-deschidere,  continuitate-discontinuitate, scriitură 
autotelică - non-autotelică (ermetism - non-ermetism): „La nivelul 
lecturii, în timp ce fantasticul refuză citirea cu sens dublu, ceea ce 
presupune din nou etanşeitatea perfectă şi ruptura față de realitate, 
literatura S.F. admite o interpretare alegorică şi, pe această cale, o 
legătură mai profundă cu contextul real (Manolescu, 1980: 54). 

6. Dimensiunea cognitivă şi afectivă relevă estetizări antinomice, 
decurgând din mentalități diferite de valorizare a atitudinilor şi a 
reacțiilor provocate de raportarea la dihotomia rational-irational: „Pe 
scurt, fantasticul este o atmosferă, un decor cu precădere psihic, o 
tensiune întreținută printr-o tehnică şi, poate, o estetizare a fricii. Prin 
mentalitatea ei, literatura S.F. reprezintă o estetizare a curiozitatii. 
Ambele sunt ficțiune, dar în timp ce fantasticul este o revelație cu 
accentul pus pe irațional, S.F.-ul este o deducție, un produs al rațiunii, 
care nu renunță la această esenţă nici în momentele de sofisticare sau 
de joc” (Manolescu, 1980: 54 s.n.). 

Cu toate că, datorită anumitor stereotipii morfologice 
(structurale), unui anumit set de clişee stilistice sau unui fond de 
noțiuni comune şi de situaţii fixe, în raport cu subiectul şi cu schemele 
tematice recurente, există o serie de similitudini între mentalitatea 
literară a autorului de S.F. şi aceea a creatorului de literatură 
populară, relația basm-S.F. nu este nici ea reductibilă la acele locuri 
comune care, potrivit lui Florin Manolescu, au determinat etichetarea 
literaturii S.F. drept „folclor atomic” (O. Wells): „Un punct de vedere 
asemănător - precizează Manolescu (1980: 54-55) - este susținut in 
România de Voicu Bugariu: «S-a spus destul de des despre literatura 
de science-fiction că este o prelungire modernă a basmului».” 

Pentru Florin Manolescu (1980: 58-59), exemplul cel mai 
elocvent prin care poate fi ilustrată o mentalitate de creație apropiată 
de cea folclorică este relativa absență a sentimentului de proprietate 
literară, însoțită de un neobişnuit sentiment de solidaritate şi de o 
remarcabilă conştiinţă de grup” (s.n.), în sensul monotipic evocat de M. 
Butor (1979), în cunoscutul său eseu despre „criza de creştere a 
literaturii science-fiction”. 

În afara acestei mentalități artistice, înțelegând S.F.-ul oarecum 
în datele colective (cvasi-anonime) ale unei anumite oralitati populare, 

între cele mai cunoscute stereotipii literare (Manolescu, 1980: 56-58), 
recognoscibile şi în cadrul literaturii S.F. pentru copii şi tineret, pot fi 
menţionate următoarele: „Super-copilul telepat”, „Maşina timpului”, 
„Ultimul om de pe Pământ”, „Saltul într-un univers paralel” (din lista 
celor 14 capitole tematice a lui John Sladek sau din lista de 15 subiecte 
stereotipe întocmită de Lino Aldani), ,recurenta noțiunilor de 
hiperspatiu” gi „utilizarea largă a facultăților psi” (telepatia, 
teleportarea, telekinezia)”, „preluarea conceptului de cosmic group sau 
cosmic mind” („overmind” în romanul Sfârşitul copilăriei de Arthur C. 
Clarke) sau ,,enuntarea unor legi S.F.” (cele trei legi ale roboticii din 
proza lui Isaac Asimov), şi, fireşte, motivul obiectelor auxiliare 
(„obiectele S.F.”: „obiectele de transport”, „obiectele de distrugere” şi 
„Obiectele ajutătoare”).Obiectele S.F. „de transport” sunt, de regulă, 
maşini, dispozitive sau aparate miraculoase: „În prima categorie intră 
maşinile «miraculoase» care fac legătura cu un mediu sau cu un 
univers nou, rachetele, aparatele de zbor în atmosferă, submarinele, 
maşinile-amfibie, aparatele de transport instantaneu într-un punct 
îndepărtat al spaţiului, în alt timp sau într-un univers paralel (crono- 
mobilele, transmițătoarele de materie) şi chiar automobilul” 
(Manolescu, 1980: 176). 

În afara funcției magice a acestor obiecte de transport, 
„înzestrate nu atât cu personalitate, cât cu o forță de atracție 
fascinantă, care trădează o funcție simbolică şi o legătură sufletească 
cu personajele, de un tip special” (Manolescu, 1980: 176), cea mai 
pregnantă funcție literară a acestora este, fără-ndoială, funcția lor 
integratoare, în măsură să activeze anumite virtuți terapeutice, ori de 
câte ori, în şi prin actul lecturii, sunt sublimate tensiunile oricăror 
pulsiuni regresive securizante: „După cum se vede, obiectele din 
această categorie sunt capabile, toate, să asigure un grad înalt de 
protecție, comportându-se ca o peliculă impenetrabilă, aşezată în jurul 
eroilor, când aceştia se află în alte medii naturale sau sociale decât cele 
pe care le considerăm fireşti. În momentele de spaimă sau de nelinişte, 
când caută instinctiv protecția, copiii se retrag sub mese, în dulapuri 
şi, în general, în spațiile închise şi mici. [...] Atracția cititorilor de o 
anumită vârstă sau dintr-o anumită categorie, spre obiectele de 
transport de acest tip, se poate deci explica printr-un demers sufletesc 
complicat, care devine primejdios pentru literatură în clipa în care 
traduce prea apăsat instinctul firesc al retragerii în copilărie şi, în 
general, al regresiunii psihice” (Manolescu, 1980: 177-178). 

Prezenţa obiectelor S.F. „de distrugere” se asociază, de fiecare 
dată, cu previziuni sumbre asupra nebdnuitelor consecințe 
autodistructive ale escaladării violenței: „Armele din clasa a doua a 
obiectelor stiintifico-fantastice abundă in S.F.-ulmartial, ilustrând o 
deformatie a fanteziei, de tip paranoic, şi apar cu o funcție de 
avertizare în scenariile anticipative ale S.F.-ului grav” (Manolescu, 
1980: 178). 

Celui de-al doilea tip de obiecte auxiliare îi aparțin atât obiectele 
,ajutatoare” propriu-zise, cât şi cele „aparent ajutătoare”. Din prima 
categorie „fac parte obiectele ajutătoare, indispensabile eroilor în 
contextele noi în care sunt implicați, mulțimea aparatelor minuscule, 
casnice şi de tehnică meşteşugărească, a maşinilor de comunicare şi de 
înregistrat sau, mai simplu, a gadgeturilor” (Manolescu, 1980: 178). Din 
cea de-a doua categorie, a obiectelor „aparent ajutătoare”, fac parte, în 
schimb, o serie de dispozitive automatizate sau semi-automatizate, 
diferite sisteme electronice, maşini sau aparate, care, deşi utilizează, 
asemenea celor din prima categorie, diferite tipuri de energie 
convențională sau non-convențională, disimulează, în schimb, un 
înfricoşător potențial alienant: „Mult mai complexe şi mai personale 
din punct de vedere literar sunt obiectele aparent ajutătoare, de tipul 
ziarului, al televideofonului sau al televizorului total din Fahrenheit 451, 
care reifică omul, silindu-l să trăiască într-o dependenţă din ce în ce 
mai accentuată față de lucruri. Aici obiectele ascund relații sociale, 
clase, partide politice sau indivizi hotărâți să manipuleze constiintele 
pe o cale mai rafinată şi de aceea mai primejdioasă” (Manolescu, 1980: 
179). 

Întrucât marchează, în cadrul dialecticii securitate-insecuritate, 
trecerea de la funcția simbolică de protecție, care caracterizează prezența 
literară a motivului obiectelor de transport, la funcția de avertizare, 
indusă de recurenta motivului obiectelor de distrugere din „S.F.-ul 
martial”, motivul obiectelor stiintifico-fantastice aparent ajutătoare se 
asociază invariabil cu meditatiile asupra condiției existenţiale a 
umanității viitoare, asupra raporturilor din ce în ce mai complexe 
dintre om şi maşină sau dintre om şi obiectele inanimate, atrăgând, la 
rândul său, atenția asupra amenințărilor pe care reificarea, alienarea, 
înstrăinarea sau dezumanizarea le-ar putea reprezenta pentru specia 
umană: „Chiar şi atunci când nu mediază interese politice şi sociale, 
maşinile, aparatele, lucrurile fără viață se pot substitui treptat 
conştiinţei, încercând să facă din om obiectul unui obiect. În romanele 

tradiționale, oamenii se pot falsifica sufleteşte datorită unei pasiuni 
care trece peste marginile firii, datorită dorinţei de putere sau de 
bogății. Vorbind despre obiectele din jurul nostru, din ce în ce mai 
«vii» şi mai numeroase, literatura S.F. atrage atenția asupra unei 
probabilități de dezumanizare noi” (Manolescu, 1980: 179-180 s.n.). 

Relaţia dintre convențiile basmului şi cele ale literaturii S.F. nu 
se reduce însă la asemănările decurgând din tentativa de a transfigura 
şi de a reprezenta literar cele mai îndrăzneţe aspirații ale omului 
dintotdeauna, ci ea îşi relevă întreaga complexitate la nivelul 
propunerilor diferite de rezolvare artistică a tensiunilor dintre ideal şi 
realitate, ceea ce e de natură să repună în discuţie raporturile dintre 
literatura S.F., pe de o parte, şi categoriile realismului şi ale 
fantasticului, pe de altă parte: „Dar relația basm-S.F. nu poate fi 
redusă la atât. În esenţă, toate situaţiile enumerate mai sus exprimă un 
decalaj între o dorinţă şi ceea ce poate fi realizat la un moment dat, 
într-un anumit context de viață. Asemănarea dintre basm şi S.F. 
încetează în momentul în care ele numesc posibilitatea de desființare a 
acestui decalaj. În timp ce basmul apelează la miraculos şi feeric, S.F.- 
ul recurge la rational şi (la limită) la ceea ce este virtual ştiinţific 
(pseudo-stiintific). Convenția basmului, magică şi rituală în punctul 
de plecare, presupune un aranjament schematic al situațiilor; fiind 
ştiinţifică sau tehnică, convenția S.F.-ului are în vedere situații virtual- 
realiste, nelimitate ca număr şi prin aceasta diverse. Frecvența 
repetitiei sau stereotipia sunt invers proporționale cu numărul 
situațiilor care urmează să fie dramatizate. În comparație cu basmele, 
prin numărul mare de specii, de teme şi de motive, literatura S.F. 
tinde spre o configurație ireductibilă, de tip romanesc, şi în înțelesul 
acesta ea nu este cu mult mai stereotipă decât literatura mainstream” 
(Manolescu, 1980: 59-60). 

Temele care conferă S.F.-ului individualitate de gen şi statut 
literar original sunt, în primul rând, temele sale „manifeste“, teme 
centrale sau specifice. În opinia lui F. Manolescu (1980: 85), aceste 
teme de referință sunt următoarele: 1. „Călătoria interplanetară”; 2. 
„Invazia” şi „Războiul lumilor”; 3. „Sfârşitul lumii”, „Catastrofa”, 
„Romanul post-atomic”; 4. „Atlantida“, „Lumile ascunse”; 5. „Universul 
paralel”; 6. „Călătoria în timp”. În afara temelor „latente”, teme comune 
cu literatura (considerată) „adevărată” (natura şi omul, timpul, 
trecutul, copilăria, călătoriile utopice, pluralitatea lumilor, iubirea, 
moartea, prietenia, familia etc.), teme majore sau teme „periferice”, teme 

proprii sau teme „preluate“, teme tipice sau atipice, în cadrul literaturii 
S.F. se înregistrează, de asemenea, şi recurenta unor teme ,,obsedante”, 
între care F. Manolescu (1980: 83-85, 100-107) menționează „nostalgia 
vieţii rurale”, „anti-urbanismul”, tema „extratereştrilor” din S.F.-ul 
interplanetar sau tema  universurilor ,submerse”, ascunse, 
nedescoperite, dispărute sau inaccesibile, fie in interiorul sau pe 
suprafața pământului, fie in lumile planetare ale altor sisteme solare. 
Acest regim al imaginarului se manifestă însă la concurenţă sau prin 
contaminare cu o serie de alte teme de referință ale genului, precum ,, 
terraformarea” altor universuri (Ray Bradbury, Cronici martiene), 
războiul lumilor, sfârşitul lumii, catastrofele naturale, respectiv 
civilizațiile, lumile sau speciile dispărute sau pierdute, fie prin 
extrapolarea acestor dominante tematice, în cadrul unor universuri 
ficționale propriu-zise, fie prin diverse actualizări artistice ale unor 
„amintiri mitice” despre „patrii cosmice”, „țări“ îndepărtate sau 
„tărâmuri” uitate de timp: „Pellucidar” (E.R. Burroughs), „Plutonia” 
(V.A. Obrucev), „Symzonia” (A. Seaborn), „Atvatabar” (W.R. 
Bradshaw), „Thule” (W. Nabokov); „Atlantida” (Al. Beleaev, V. 
Kernbach, A.N. Tolstoi), ,,Rhéa” (F. Richard-Bessiére), „Lemuria”, 
„Gondwana” (V. Huber), ,,Utopia” (H.G. Wells), ,,Kadath” (H.P. 
Lovecraft), ,,Hyperboreea” (IP. Culianu), „Rhea“,  „Aggartha”, 
„Shambala ” etc. 

Pentru aceste dominante şi deschideri tematice, cele mai 
cunoscute repere textuale sunt următoarele: Clifford D. Simak, City, 
Poarta care duce dincolo, A fost odată pe Mercur; Ray Bradbury, Cronici 
martiene; L. Carroll, Alice in tara Minunilor; H.G. Wells, Maşina 
timpului, În abis, Oameni ca zeii; J. Verne, O călătorie către centrul 
Pământului, 20.000 de leghe sub mări; E.R. Burroughs, Ciclul Pellucidar; 
Al. Beleaev, Ultimul om din Atlantida; V. Kernbach, Luntrea sublimă; A. 
Conan- Doyle, Aventurile profesorului Challenger, Lumea pierdută; J.-H. 
Rosny -Aîn6, Uimitoarea călătorie a lui Hareton Ironcastle; |. Hobana, Un 
fel de spațiu; V. Huber, Aventură in Gondwana; I.P. Culianu, Hesperus. 

1. „Călătoria interplanetara” sau călătoria cosmică: 

„Cea mai simplă temă a literaturii S.F. este tema călătoriei 
interplanetare sau cosmice. Ea are un caracter eminamente anticipativ, 
exprimând dorința arhetipală a omului de a se desprinde de Pământ. În 
acelaşi timp, fiind pe punctul de a se transforma într-un fapt real, cea mai 
veche temă a literaturii S.F. amenință să părăsească domeniul, pentru a se 
retrage în fondul istoric şi pasiv al genului” (Manolescu, 1980: 85). 

În faza preistorică a literaturii S.F., călătoria cosmică (spre 
Lună, spre exemplu) este evocată pe coordonatele speculatiei 
fanteziste comice sau ironice (Cyrano de Bergerac) sau stau sub 
semnul paradoxului (R.E. Raspe). Ulterior, încorporarea unor 
elemente de anticipație ştiinţifică va conduce la realizarea unor 
capodopere ale genului (E.A. Poe, Hans Pfaall, Jules Verne, De la 
Pământ la Lună, epopeile spaţiale ale lui E.R. Burroughs, din ciclurile 
S.F. despre Lună, Marte sau Venus, A.N. Tolstoi, Aelita ş.a.), însă, o 
dată cu înlocuirea ei de către recurentele tematice ale teoriei 
hiperspatiului sau hiperimpulsului, tema călătoriei interplanetare tinde 
să se epuizeze. Retinem între reperele fundamentale ale resurectiilor 
ei provizorii, capodoperele literare ale lui Arthur C. Clarke din seria 
inaugurată de 2001, o Odisee spațială sau cele din saga Dune de Frank 
Herbert, memorabilul ciclu al Fundației, realizat de I. Asimov, la care 
s-ar mai putea adăuga lucrări semnificative din creația lui A.E. van 
Vogt: Destinația: Univers!, respectiv Odiseea navei Space Beagle şi Star 
Cluster, iar între lucrările româneşti, menționăm creația lui Al. 
Hertzug, Dincolo de stele (călătoria interplanetară, dar şi emigrarea şi 
viata extraterestre sau catastrofa cosmică)sau romanul lui Ion Hobana, 
Oameni şi stele. 


2. „Războiul lumilor” şi „invazia” terestră sau extraterestră: 

„S-ar crede că povestirile şi romanele lui H.G. Wells epuizează toate 
combinaţiile posibile ale temei invaziei, în variantă extraterestră sau 
provocată de agresori pământeni. În realitate, există cel putin două motive 
care explică longevitatea acestei teme. Primul motiv tine de efectul literar al 
tipului special de conflict pe care îl presupune agresiunea şi invazia, al doilea 
trebuie căutat în funcția variabilă pe care o îndeplineşte agresorul, pentru 
ca, deşi formula este fixă, un tip special de coerență, şi prin aceasta, 
adevăratul conținut al romanului, vor decurge de aici.” (Manolescu, 1980: 
91). 

Ca urmare a exploatării variatei problematici a invaziei 
extraterestre sau a aceleia provocate de proliferarea monstruoasă a 
unor agresori pământeni, „animale şi plante de pe propria noastră 
planetă care, prin numărul lor impresionant, prin forță sau prin 
inteligență pot pune în pericol existența rasei umane” (Manolescu, 
1980: 90), tema războiului lumilor antrenează - uneori cu efecte 
literare remarcabile - spectaculoase răsturnări ale perspectivei 
antropocentriste asupra lumii şi asupra vieții în univers: ,,Fictiunea 
invaziei vrea să spună că o rasă mai inteligentă şi mai puternică decât 

cea umană s-ar putea instala pe Pământ şi s-ar putea comporta cu 
omul exact în felul în care acesta se comportă de mii de ani cu celelalte 
specii. Tema inițială a invaziei a fost completată cu o temă nouă, a 
cutiei în cutie sau a lumilor emboites, aşa încât unul din personajele 
cărţii se poate întreba la sfârşit dacă nu cumva bestiile locuiesc la 
rândul lor în pereții locuințelor unor bestii mai mari, care şi ele 
locuiesc în pereții caselor unor bestii-bestii-bestii” (Manolescu, 1980: 
94). 

Texte de referință pentru acest univers tematic: H.G. Wells, 
Războiul lumilor, Înflorirea ciudatei orhidee, Imperiul furnicilor, Hrana 
zeilor; K. Capek, Război cu salamandrele; Clifford D. Simak, City („un fel 
de Biblie canina”, în care „pentru câini, omul este un produs legendar 
al credințelor populare”, o noțiune la fel de ininteligibilă ca acelea de 
yoras”, „război“ sau „a omori”, aparținând unei mitologii „transmise de 
secole, din generație în generație”) (Manolescu, 1980: 94); A.E. van 
Vogt, Război împotriva rulilor; G. Klein, Seniorii războiului. 


3. „Sfârşitul lumii”, „Catastrofa”, „Romanul postatomic”: 

„În acelaşi timp există o motivație ideologică a literaturii catastrofice, 
care se naşte în momentele de epuizare ale vechilor sisteme politice şi sociale, 
generează pesimism şi creează confuzie între istoria care se face şi istoria care 
este făcută” (Manolescu, 1980: 100). 

Literatura apocaliptică anticipativă, indiferent dacă este vorba 
de ceea ce se înțelege prin literatura sfârşitului lumii, de literatura 
catastrofelor planetare sau de literatura post-atomică şi indiferent 
dacă se întemeiază sau nu pe motivații ideologice, sociale, istorice sau 
filozofice, legate de declinul civilizației umane, „se întemeiază pe 
amintirea, mereu stimulată de realitate, a catastrofelor planetare, pe o 
veche temere escatologică, exprimată în Biblie sau în gândirea 
mitologică şi legendară (Apocalipsa, potopul, Ragnarök, Véluspa)” 
(Manolescu,1980: 95). Toate aceste alternative sunt bogat exemplificate 
şi de literatura S.F., prin tematizări dintre cele mai diverse: potopul, 
coliziunea cosmică, furtunile apocaliptice, ploile meteoritice, seismele 
geologice, suprapopulatia, poluarea, epidemiile nimicitoare, 
catastrofele nucleare sau tragediile ecologice. În concluzie, observă F. 
Manolescu, „De la frisonul preromanticilor, stârnit de ruinele marilor 
civilizații dispărute, până la teroarea în fața accidentului cosmic, tema 
sfârşitului lumii cuprinde un număr nelimitat de nuanţe. Ea a fost 
stimulată, de obicei, de o spaimă, de un complex colectiv al vinovatiei 
sau de o nemulțumire față de trecut care, după ce s-a exprimat în 

forme apocaliptice, sfârşeşte prin a face propuneri de resurectie, 
oferind un model nou de civilizație şi referindu-se, aproape 
întotdeauna, la eternul cuplu adamic. Modelul utopic şi cuplul 
paradisiac sunt cele două elemente care compensează aproape toate 
catastrofele finale” (Manolescu, 1980: 100). 

Texte ilustrative pentru literatura sfârşitului lumii: H.G. Wells, 
O poveste a zilelor ce vor veni, În zilele cometei; Victor Anestin, O tragedie 
cerească; Felix Aderca, Oraşele scufundate; David Brin, Poştaşul vine după 
Apocalips. 


4. „Atlantida” şi „lumile ascunse”: 

„Dacă în cazul romanelor despre Atlantida, sintaxa narativă era 
determinată de existența unui proto-model, în cazul lumilor ascunse ea 
depinde de un itinerar destul de riguros, care presupune îndreptarea atenției 
spre o anumită zonă terestră inaccesibilă, alcătuirea corpului expediționar, 
drumul propriu-zis, trecerea în universul secret, examinarea lui, întoarcerea 
în punctul de plecare. Tipic este aici accidentul final, care determină 
pierderea tuturor probelor colectate in timpul expediției. Caracterul 
excepțional şi închis al lumilor ascunse este subliniat şi pe această cale, şi aşa 
cum, în general, călătorii temporali nu pot transporta obiecte decât într-o 
singură direcție (din trecut spre viitor), membrii unei expediții care a 
traversat o lume ascunsă nu pot aduce cu ei nici o dovadă în sprijinul 
descoperirilor făcute” (Manolescu, 1980: 105-106). 

Diversele configurații ale  sintagmaticii textuale 
corespunzătoare acestui domeniu tematic rezidă, în opinia lui Florin 
Manolescu (1980: 103-107), într-o suită de variatiuni ale unui „proto- 
model” care condiționează, la rându-i, sintaxa narativă, pe 
coordonatele articulării elementelor unei „componente fixe” 
(cuprinzând descrierea geografică, socială şi spirituală a lumilor 
dispărute - ascunse, pierdute etc. -, personajele tematice, 
evenimentele perturbatoare, respectiv restabilirea ordinii inițiale) şi 
ale unei „componente variabile”, care revelează în final „caracterul 
excepțional şi închis al lumilor ascunse” (Manolescu, 1980: 106). 

Cu toate că scenariul componentei variabile presupune 
frecvent variate  contaminări tematice (catastrofa, călătoria 
interplanetară, contactul cu civilizații extraterestre, „enigmistica 
terestră” şi/sau „astrală”, călătoria în timp etc.), structura acestei 
componente cunoaşte, de regulă, o anumită dispoziție stereotipă a 
seriei evenimentelor narative: localizarea, constituirea expediției, 

stabilirea itinerarului, modalitățile de acces, trecerea în universul 

secret, traversarea şi investigarea acestor toposuri interzise (ascunse, 
dispărute, pierdute etc.), întoarcerea în punctul de plecare, 
„accidentul final” şi pierderea probelor: „A face descoperiri 
senzaţionale şi a pierde în ultima clipă dovezile de credibilitate, a 
pătrunde cu relativă uşurinţă în buzunarele secrete ale planetei şi a 
ieşi cu foarte mare dificultate de aici, acestea sunt trucurile cele mai 
obişnuite ale romanelor despre lumile ascunse şi, în acelaşi timp, un 
mod special de a dovedi că legătura dintre realitate şi literatura S.F. 
nu s-a pierdut” (Manolescu, 1980: 107). 

Repere textuale semnificative pentru literatura acestui 
domeniu tematic: Ultimul om din Atlantida (Al. Beleaev), Aelita (A.N. 
Tolstoi), O călătorie către centrul Pământului, 20.000 de leghe sub mări (J. 
Verne), Maşina timpului, În abis, Oameni ca zeii (H.G. Wells), Ciclul 
Pellucidar (E.R. Burroughs), Aventurile profesorului Challenger, Lumea 
pierdută (A.Conan-Doyle), Llimitoareacălătorie a lui Hareton Ironcastle 
(J.-H. Rosny-Ainé), Aventurile lui Arthur Gordon Pym (E.A. Poe), 
Plutonia (V.A. Obrucev), Demoni şi miracole (H.P. Lovecraft), Un fel de 
spațiu (I. Hobana), Aventură în Gondwana (V. Huber), A zecea lume, 
Cetatea morților (V.Colin). 


5. „Universul paralel” (,,micro-megas”)si  paradoxurile 

spațiului cu n dimensiuni: 

„În comparație cu tema lumilor dispărute sau ascunse, care 
presupun, în general, o imaginate şi o scenografie de tip muzeal, tema 
universului paralel este mai literară şi mai sofisticată. [...] Ca problemă de 
situare literară, universul paralel reprezintă o înnoire de fond prin care 
literatura S.F. iese dintr-o dependență mai veche (fată de literatura de 
aventuri, față de utopie) şi se fixează în propriul ei perimetru. Această 
schimbare, care numai în aparență se reduce la decor, şi care este, de fapt, o 
dovadă de maturitate literară şi de autonomie, poate fi comparată cu revoluția 
produsă in literatura mainstream prin introducerea distinctiei dintre 
timpul matematic şi durată (H. Bergson) sau prin descoperirea spațiului 
interior şi a subconştientului“ (Manolescu, 1980: 107, 109). 

Acestui univers tematic îi aparțin toate reprezentările literare 
ale recurentei (prin repetiție, reduplicare, reflexie, multiplicare etc.) 
care funcționează - de regulă, în ucronii - ca alternative virtuale ale 
universurilor de referință: „viața ca vis”, „reverberația în oglinzi”, 
/reverberatia”  teleportării sau „ecoul transmutării materiei”, 
„dublul”, „cutiile în cutie”, „păpuşile ruseşti”, pluralitatea lumilor 
(lumile labirintice, lumile cu n dimensiuni) şi lumile „citite «a 

rebours»”, „macro sau micro-universul ca replică a lumii în care trăim 
(«micro-megas»)”, respectiv „echivalența dintre universul mare şi 
universul mic” (Manolescu, 1980: 108-112). 

Exemple literare tipice: Lentila de diamant (Fitz-James O'Brien), 
Oameni ca zeii (H.G. Wells), Norul lui Magellan (S. Lem), Seniorii 
războiului (G. Klein), Omul din Castelul înalt (Ph.K. Dick), Ultimul avatar 
al lui Tristan (V. Colin). 


6. „Călătoria in timp” şi paradoxurile „chirurgiei 

temporale”: 

„Călătoria în timp se transformă într-o temă de referință a literaturii 
S.F. în momentul în care scriitorul contestă legea ireversibilității timpului, 
inventează mijlocul de a se sustrage determinismului istoric şi încearcă să 
rezolve dificultățile logice care decurg de aici. [...] De fapt, argumentele 
teoretice sunt inutile şi călătoria în timp trebuie acceptată ca fiind una dintre 
cele mai fascinante speculații logice din întreaga literatură 
S.F.”(Manolescu,1980:114). 

Două sunt, în plan artistic, consecințele majore ale acceptării 
convenției stiintifico-fantastice a călătoriei in timp. Se înregistrează, 
astfel, pe de o parte, o extraordinară evoluție, precum şi o remarcabilă 
varietate a formelor şi a motivelor literare, „prin care trecutul sau 
viitorul devin realități accesibile şi bariera timpului este înlăturată”, 
iar, pe de altă parte, se produce o spectaculoasă diversificare 
tipologică a paradoxurilor temporale, ca „situații-limită care decurg 
din acceptarea convenției de călătorie in timp” 
(Manolescu,1980:113,114). În ceea ce priveşte motivele literare ale 
raportării la supra-tema timpului, cele mai cunoscute recurențe 
înregistrate sunt, după F. Manolescu (1980:113), următoarele: visul, 
fenomenul scurgerii timpului în sens invers, elixirul sau rețeta 
alchimică, televiziunea temporală, grefele  neuro-chirurgicale, 
hibernarea artificială sau anabioza şi manipularea metabolismului 
uman. În acelaşi timp, sunt trecute în revistă principalele paradoxuri 
temporale, de la cele mai simple, la cele mai sofisticate (prin reducere 
la absurd), prin care fantezia anticipativă speculează asupra naturii şi 
a înțelegerii timpului, pe diferite coordonate de probabilitate. Dacă 
însă, într-un fel sau în altul, este posibil ca atât paradigmele istoriei, 
cât şi dimensiunile timpului să rămână, în cele din urmă, neschimbate, 
iar tentativele omului de a se sustrage determinismului spatio- 
temporal să nu se realizeze decât în planul imaginarului, atunci se 
impune cu atât mai mult ca aceste exerciții ale ficţiunii speculative să 

fie reconsiderate după criterii artistice propriu-zise, precum cele 
axiologice şi estetice: „a contesta cu argumente filozofice sau logice 
paradoxele şi chirurgia temporală însemnează a confunda viata cu 
literatura, care rămâne singura modalitate de a aduce amendamente 
istoriei, în afara ei, sugerând, şi pe această cale, o judecată de valoare 
necesară” (Manolescu,1980:119). 

Repere textuale de referință pentru literatura acestui univers 
tematic situat, din nou, la limita dintre ,,space-opera” şi „time-opera”, 
dintre categoriile realului şi cele ale fantasticului: Maşina timpului 
(H.G. Wells), Reteta Makropolos (K.Capek), Omul cu urechea ruptă (E. 
About), Sfârşitul eternității (I. Asimov), Patrula timpului (P. Anderson), 
În anul 4000 sau O călătorie la Venus (V. Anestin), Glasul trecutului (I. 
Hobana), Viitorul al doilea, Capcanele timpului, Dintii lui Cronos, Babel, 
Divertisment pentru vrăjitoare (V. Colin), Oracolul (Gh. Săsărman), 
Omul şi năluca (Adrian Rogoz), Nopțile memoriei (M. Oprita). 

Alături de celelalte elemente structurale caracteristice 
literaturii S.F. (sistemul de relaţii, cele mai cunoscute specii, 
convențiile formale, principalele domenii tematice, „obiectele-S.F.” 
etc.), „seria particulară de personaje-tematice” pe care o propune 
literatura S.F. definitivează individualizarea acesteia ca „literatură pe 
cale proprie” (Manolescu, 1980: 137), inclusiv în cadrul literaturii 
pentru copii şi tineret, ca tip particular de agregare textuală a 
convențiilor constitutive caracteristice literaturii S.F. în general. Cele 
mai reprezentative tipuri literare sunt, în acest sens: 1. „Savantul; 2. 
„Geniul rău“; 3. „Super-eroul”/ „Sub-eroul”; 4. „Homo futurus”; 5. 
„Robotul“; 6. „Androidul”; 7. „Mutantul” şi 8. ,,Extraterestrul” (Cf. 
Manolescu, 1980: 134-175). 


1.,,Savantul”.Pentru figura literară a savantului, ilustrative sunt 
varietățile tipologice ale omului de ştiinţă, reprezentate de o serie de 
personaje memorabile ale tradiției clasice sau moderne a S.F.-ului, 
simboluri romantice ale ştiinţei care depăşeşte puterea de înțelegere si 
de acceptare a umanității contemporane lor, între care, inginerul, 
biologul, medicul, fizicianul sau profesorul (inclusiv în varianta 
„profesorului distrat”), ca oameni de ştiinţă sau inventatori geniali, 
deopotrivă cercetători străluciți şi oameni de laborator, teoreticieni 
vizionari şi practicieni exemplari, eroi civilizatori şi personalități 
demiurgice. Treptat însă, această figură emblematică a vârstei de aur a 
literaturii S.F. tinde să-şi piardă valoarea tematică: „În S.F.-ul epocii 

aşa-numite «de aur», savantul impunător din literatura lui Jules 
Verne devine omul de ştiinţă genial, dar fără audienţă şi autoritate, 
pentru că se ascunde în spatele modestiei şi pentru că oamenii au 
devenit mai circumspecti. [...] Personaj «vechi» în literatura S.F., 
savantul suferă un proces de degradare lentă, fie prin idealizare 
excesivă şi atribuirea tuturor calităților la superlativ, fie prin 
apropierea de clişeul superman-ului din benzile desenate” (Manolescu, 
1980: 140). 

Personaje tipice în împrejurări tipice: fizicianul Griffin, din 
Omul invizibil (H.G.Wells), doctorul Frankenstein, din Frankenstein 
(Mary W. Shelley), profesorul Lidenbrock, din Călătorie spre centrul 
Pământului (J. Verne), profesorul Aronnax şi căpitanul Nemo, din 
20.000 de leghe sub mări, profesorii Summerlee şi Challenger, din Lumea 
pierdută (A. Conan-Doyle), profesorul Trehub, din Norul lui Magellan 
(S.Lem), inginerul Prokop, din Krakatit (K. Capek) sau, la limită, 
inginerul Robur, din Robur Cuceritorul sau Stăpânul lumii (J. Verne), 
iar, din literatura română modernă, pot fi amintiţi, între altii, 
profesorul Honigberger, din Secretul profesorului Honigberger (M. 
Eliade), doctorul Zarian, din Omul de cristal (N. Rădulescu-Niger), 
doctorul Heraclide, din Stafiile dragostei (Al. Nour, I. Glicsman, P. 
Mihăescu, Al. Bilciurescu), profesorul Lazăr, din Bratul Andromedei 
(Gib Mihăescu), inginerul Coppelius, din Baletul mecanic (Cezar 
Petrescu), savantul Topler, din romanul fantastic Agerul Pământului 
sau Ion Năsdrăvanul, din basmul ştiinţific omonim (I.C. Vissarion). 
Tot între aceste memorabile figuri de savanți mai pot fi înscrişi, de 
asemenea, împărații-inventatori întâlniți în creațiile literare ale lui I.C. 
Vissarion: Floreal, din Agerul Pământului, Zapis-Împărat, Ber-Căciulă- 
Împărat sau Împăratul vulturilor, din basmele stiintifico-fantastice cu 
acelaşi titlu. 


2. „Geniul rău”.Operele dominate de simbolurile „geniului rău” 
se definesc, nu numai sub raport tipologic, prin opoziție cu creațiile 
centrate pe reprezentările idealizate ale figurii „savantului”, ci şi din 
punctul de vedere al unor niveluri valorice diferite sub aspectul 
gradului de literaritate intrinsecă. În acest sens, precizează Florin 
Manolescu (1980: 141, 144), „savantul consacrat de literatură ca erou 
civilizator şi exemplar cunoaşte o variantă populară, în stil jos, a 
geniului rău sau nebun, cu înclinații sadice, mizantrop şi grandoman. 
[...] Cu mici excepții, literatura cu savanți nebuni reprezintă, ca 

valoare, limita de jos a S.F.-ului. [...] Adeseori, nivelul literaturii 
atârnă de nivelul modelului de cititor şi de gust pe care îl au în vedere 
autorii. Savantul nebun este un personaj de catharsis, programat pentru 
cititor şi pentru gustul mijlociu al acestuia. Algoritmul lui este fix, ca 
şi cel al criminalului din romanul polițist, nu numai pentru că 
savantul nebun aste antipatic şi rău, dar şi pentru că bunul simț şi 
orgoliul cititorului nu ar accepta ca planurile lui să devină realitate.” 

Între cele mai cunoscute figuri literare ale „geniului rău” se 
numără doctorul Moreau din Insula doctorului Moreau (H.G. Wells), 
inginerul Garin din Hiperboloidul inginerului Garin (A.N. Tolstoi) sau 
aparițiile emblematice din galeria prozei lui A.R. Beleaev: profesorul 
Salvador din Omul-amfibie, profesorul Height din Ariel, chirurgul Kern 
din Capul profesorului Dowell sau mister Bailey din Traficantul de aer. În 
literatura română,memorabilă este figura lui Scat Mor „maniacul 
ştiinţei” din romanul Babel de V. Colin. 


3.,,Super-eroul’/ „Sub-eroul”.Pentru Florin Manolescu (1980: 
144-145), „super-eroul literaturii S.F. descinde dintr-o schemă veche a 
gândirii mitice sau legendare. [...] Tipologic, super-eroul este o ființă 
hipertrofică, un personaj cu o rezistență biologică neobişnuită, care 
îndeplineşte funcția de adversar al unui rău mai mult principial şi mai 
putin social sau istoric. Conceptul devine clar nu prin raportare la 
noțiunea de Llbermensch, din Also sprach Zarathustra, a lui Nietzsche, 
cu care super-eroul nu are nimic in comun, ci Ja aceea de superman din 
benzile desenate (Superman, de Jerry Siegel si Joe Shuster, in Action 
Comics, 1938, Batman, Flash Gordon, Captain America etc.). În 
comparație cu eroul civilizator (savantul, inginerul), super-eroul este 
un personaj profilactic, mobilizat în permanență pentru a salva 
omenirea sau întreaga planetă de la o distrugere sigură. Această 
misiune exercitată fără întrerupere, pe măsură ce răul recidivează într- 
o tentativă nouă, îl deosebeşte de mutant, care are şi el una sau mai 
multe funcții vitale hipertrofiate, dar care duce aproape întotdeauna o 
existență ilegală, contestată de omul normal.” Din punct de vedere 
tipologic, „super-eroul”, ca entitate cu funcții vitale hipertrofiate pentru 
nevoile luptei principale împotriva răului, îşi găseşte o neaşteptată 
contra-pondere în varietățile non-conventionale - complementare sau 
nu ~ reprezentate de diferitele întruchipări ale „sub-eroului”, ale ,,anti- 
eroului” sau ale „omului obişnuit”, care îşi precizează identitatea în 
literatura avangardei S.F., în aşa-numita literatură new-wave sau 

„literatura noului val”, ca „psiho-ficțtiune”, in Anglia („new science- 
fiction”, „inner space” etc.) sau ca „speculative fiction”, în Statele Unite: 
„Acceptată sau nu, mişcarea new-wave reprezintă o tentativă de 
apropiere a S.F.-ului, cu mijloacele polemice ale avangardei şi ale 
experimentului, de «literatura obişnuită». Forma tradițională a 
povestirii, înțeleasă ca narațiune liniară şi practicată în mod 
simplificator in literatura de consum, este recuzată. Interesul 
scriitorilor (influențați de suprarealism, de experiențele psihedelice şi 
de artele pop) se îndreaptă spre stil şi spre tehnicile narative noi 
pentru S.F. (dicteul automat, aşa numitul «stream of consciousness»), 
împrumutate din literatura mainstream. Scriitorii „noului val” S.F. 
urmăresc să realizeze o lărgire a domeniului printr-o tematică nouă, 
prin ignorarea tabuurilor, prin examinarea spațiului interior (inner 
space) şi a inconştientului, îndreptându-şi atenția spre experienţele 
sufleteşti extreme şi, implicit, spre categoria anti-eroilor (oameni 
handicapati, personajele complexate, cu infirmități psihice sau fizice)” 
(Manolescu, 1980: 147). 


4.,Homo futurus”. „Omul viitorului” este, de regulă, deşi 
(considerat) superior, o ființă „scindată”, ca urmare a unor „asimetrii 
biologice” şi „a unor diferențieri simbolice”, ipotetic determinate de 
înseşi direcțiile paradigmatice postulate de science-fiction în privința 
evoluției speciei umane, respectiv „perfectibilitatea şi capacitatea de 
adaptare fizică sau psihică”: „De obicei, dialectica modificărilor la care 
literatura S.F. îl supune pe homo futurus se reduce la doi termeni: 
decadenta fizică şi perfecțiunea intelectuală sau psihică” (Manolescu, 
1980: 149-150). 

Diferentei umane simbolice, specifice evoluţiei biologice a 
omului de mâine, specializări dintre cele mai insolite ale perceptiilor 
senzoriale şi extra-senzoriale, ca urmare a multiplelor adaptări ale 
speciei umane la provocările „mândrei lumi noi” (A. Huxley), pot fi 
întâlnite deopotrivă în literatura română (de la Felix Aderca la Adrian 
Rogoz) sau în literatura străină (de la H.G. Wells la Brian W. Aldiss). 
Esentiala este însă de fiecare dată recunoaşterea temerii ca, dincolo de 
dialectica modificărilor sale adaptative viitoare, aceste schimbări, 
necesare şi inevitabile în cele din urmă, în ordinea imperativelor 
evoluției speciei umane, să nu antreneze şi alterări ireversibile ale 
însuşi idealului unei umanități superioare: „Dezvoltată literar, 
diviziunea din ce în ce mai radicală a muncii, ca idee practică a 

secolului XIX, face imposibilă aplicarea vechiului adagiu latin al 
minții sănătoase într-un corp sănătos. [...] Aplicat şi de data aceasta, 
procedeul reducerii omului la absurd atrage atenţia asupra degradării 
umane, care poate decurge din degradarea mediului natural sau social 
al planetei (Manolescu, 1980: 150-151). 


5. ,Roboti şi androizi”. Semnificația tematică cea mai 
profundă şi mai complexă a acestei categorii tipologice derivă din 
străvechea obsesie umană „a creaţiei artificiale”. Cu toate acestea, 
precizează Florin Manolescu (1980: 161), „deosebirea cea mai 
importantă dintre androizi şi roboți este o deosebire fizică. Androidul 
este un organism biologic, produs de om pe altă cale decât prin 
procreatie, robotul este o maşină electronică, preponderent metalică, 
aparținând altui „regn”. De aceea, cu toate că inițial personajele lui 
Karel Capek din R.U.R. fuseseră denumite roboți, ele trebuie 
considerate, prin definiție, androizi. Invers, andreida lui Villiers de 
l'Isle-Adam, frumoasa Eva viitoare, este în realitate un robot 
complicat, cu propulsie electrică.” 

Indiferent de natura descendentei sale, de nenumăratele sale 
varietăți tipologice (diverse „automate“, „păpuşi mecanice”, 
marionete, „animale-maşină”, „oameni-maşină”, „aparate umanoide”, 
computere, ciborgi etc.) sau de la fel de variatele sale alternative 
denominative, prezența robotului în literatura S.F. exigentă şi gravă se 
asociază cu tema relației armonioase sau, dimpotrivă, antagonice 
dintre om şi maşină, cu reflecții asupra condiției umane, asupra 
creației în general: „Dacă formal este posibil să stabilim o linie de 
demarcație netă între vechile automate şi roboții din literatura S.F., 
există o valoare a semnificației, mai importantă, o funcție care se 
păstrează aproape neschimbată şi care decurge din faptul că robotul 
apare pe un teren pregătit de mitologie şi de contextul creştinismului 
medieval. Astfel, cea mai insistentă sugestie pe care o inspiră acest 
personaj-tematic este teama de artificial, rezerva față de creația care 
concurează firea” (Manolescu,1980: 155). Tot astfel, indiferent de 
multiplele sale  întruchipări literare tradiționale (,,golemul”, 
„alraunul”,  „homunculii”, „proiecţiile psihice”,  „simulacrele”, 
„plastoizii”, „fantomele“, „corpurile F” etc.) şi de nomenclatoarele 
diferitelor sale înserieri, problematica androizilor ca „oameni exogeni” 
trimite de fiecare dată la o serie de interogatii tulburătoare asupra 
indreptatirii ideii de superioritate a speciei umane fata de alte forme 

de existenţă: „De fapt, intriga în literatura cu androizi se întemeiază, 
de cele mai multe ori, pe ideea inegalitatii şi a discriminării biologice. 
[...] Dacă prin polemica teoretică şi prin refuzul principal al literaturii 
cu roboți Stanislaw Lem săvârşea, ca orice polemist, o exagerare, prin 
Solaris el ne oferă o rezolvare exemplară a problemei stereotipiei de 
motive, de teme sau de personaje din literatura S.F. În romanul său, 
planeta Solaris a devenit un loc simbolic al judecății într-o instanță 
supremă, iar androizii, o alegorie terifiantă a imaginilor apăsătoare şi 
a complexelor care ne urmăresc toată viața şi de care încercăm 
zadarnic să scăpăm” (Manolescu,1980: 163-164). 

Câteva repere textuale indispensabile înțelegerii semnificației 
tematice a literaturii S.F. cu roboți şi androizi: 

Eu, robotul, Povestiri cu roboți, seria Caverne de oțel, Soarele gol, 
Roboții de pe Aurora (I. Asimov), R.U.R. (K. Capek), Viitoarea Evă (V. de 
l'Isle-Adam), Omul ilustrat (R. Bradbury), Frankenstein (Mary W. 
Shelley), Babel (V. Colin), Seniorii războiului ( G. Klein ), Solaris (S. 
Lem), Baletul mecanic (Cezar Petrescu), Isprava androidului mut (Gh. 
Săsărman), Paralela-enigmă (G. Anania şi R. Bărbulescu). 


7.„Mutantul”.Veridicitatea valorizării ficționale a complexității 
tematice pe care ideea de mutație biologică o aduce în sfera literaturii 
S.F. este, de regulă, urmarea exploatării artistice superioare a unor ,, 
valori de reprezentare umană ” ( Manolescu, 1980: 166 ) 
reprezentative, cu valoare de manifest, între care respingerea 
marginalizării, a izolării sau a ostracizării unor categorii umane 
singulare sau minoritare, respectiv protestul împotriva oricărui tip de 
discriminare, de represiune sau de persecuție „exercitate de o 
umanitate care şi-a pierdut discernământul” (Manolescu, 1980: 167). 

Prin destinul său „dramatic şi singular”, de ființă cu aptitudini 
excepționale, dobândite prin reformularea dirijată sau prin 
manipularea întâmplătoare a codului genetic (Manolescu, 1980; 164- 
167), mutantul se deosebeşte atât de homo futurus, cât şi de supra-om: 
„Fiind abatere de la regulă sau excepție, mutantul se deosebeşte de homo 
futurus, care nu este un personaj de contrast, ci cazul normal al 
viitorului. În timp ce mutantul trăieşte ca individ sau ca grup 
minimal, cu funcție de out-sider, homo futurus sugerează specia. Primul 
este rezultatul unei evoluții care şochează şi stârneşte împotrivirea, 
celălalt se naşte prin acumulare de amănunte, adică printr-o evoluţie 
lentă, în firea lucrurilor. Mai greu de determinat pare a fi diferența 

dintre superman şi mutant. Ambele personaje pot fi înzestrate cu una 
sau mai multe calități psi, pot mişca obiectele de la distanţă, pot trăi 
foarte mult, frizând chiar imortalitatea. Dar în timp ce supraomul joacă 
aproape întotdeauna rolul salvatorului omenirii, mutantul este un 
individ aflat în minoritate şi discriminat, ca geniile solitare din poezia 
romanticilor” (Manolescu,1980: 165). 

În acest domeniu tematic, exemplele de referință sunt cele 
oferite, din nou, de proza lui H.P. Lovecraft, Ph.K. Dick, A.E. van Vogt 
sau B.W. Aldiss. 


8. „Extraterestrul”.Situată, de asemenea, la granița dintre 
ştiinţă si fantastic, problematica pluralității lumilor şi a formelor de viata 
extraterestre este una dintre cele mai obsedante teme ale literaturii S.F. 
Modelele xenobiologice propuse de literatura S.F., fie ele 
antropocentriste sau heteromorfe (creaturile din familia asa-numitilor 
,aliens”), devin treptat prilej de reflecţie asupra semnificatiilor şi a 
urmărilor tulburătoare ale contactului ipotetic dintre om (ca individ 
sau ca specie) şi forme de viata extraterestre, în ordinea necesității „de 
a da un răspuns speranței sau spaimei omenirii de a (nu) fi singură în 
univers. [...] Întâlnirea dintre specii, imprevizibilă ca eveniment real, 
preia toate alternativele de contact exprimate în istoria umanității, 
războiul, exterminarea civilizațiilor, colonialismul sau, dimpotrivă, 
schimbul de valori şi coexistenta. (Manolescu, 1980: 174). 

Texte de referință pentru acest profil tipologic: H.G. Wells, 
Războiul lumilor; J.H. Rosny- Ainé, Xipehuzii, Navigatorii infinitului; K. 
Capek, Război cu salamandrele; A.E. van Vogt, Război împotriva rulilor; 
I.A. Efremov, Corăbii astrale, Nebuloasa din Andromeda; S. Lem, Solaris; 
H.P. Lovecraft, Culoarea căzută din cer; V. Colin, Broasca. 


5.2. LC. Vissarion, creatorul basmului S.F. românesc 


Urmând, in literatura română, scrierilor de anticipație 
ştiinţifică aparținând proto-S.F.-ului din țările române, in mare 
măsură proză de popularizare a ştiinţei (cu sau fără funcție didactică), 
de „tratare a ştiinţei” cu mijloacele artei literare postpaşoptiste 
(Manolescu, 1980: 195), traducerile din Jules Verne şi E.A. Poe, din a 
doua jumătate a secolului al XIX-lea, urmate, la începutul secolului 
trecut, de traducerile din H.G. Wells şi de lucrările de pionierat care 

le-au aparținut lui N. Macedonski, V. Eftimiu sau H. Stahl, vor marca 
un prim reper hotărâtor în definirea specificului de gen - lexico- 
semantic, textual-tematic şi functional - al literaturii ştiinţifice 
anticipative şi, în acelaşi timp, vor contribui decisiv la modelarea 
interesului publicului cititor autohton, în spiritul noilor convenții 
literare ale ficţiunii speculative: „Despre o adevărată pătrundere a 
literaturii S.F. în România se poate vorbi însă abia în a doua jumătate a 
secolului XIX, când genul începe să se delimiteze de restul literaturii 
prin activitatea lui Jules Verne, scriitorul cel mai repede asimilat în 
țările române. (...) De la Iaşi la Bucureşti, interesul pentru ceea ce se va 
numi mai târziu S.F. se mută în Transilvania, pe un teren pregătit de 
acțiunea pedagogică şi vulgarizatoare (în înțelesul de Aufklärung) a 
iluminismului. Aici, câteva din romanele lui Jules Verne pătrund pe 
calea foiletonisticii” (Manolescu, 1980: 194-195). În acest context, F. 
Manolescu (1980: 196, 198) este îndreptățit, pe de o parte, să 
recunoască, într-o notă din „foaia ilustrată” Globul (1877), „un veritabil 
document al sentimentului (dacă nu şi al conştiinţei) noutății de gen 
sau de specie literară pe care îl producea în epocă literatura lui Jules 
Verne”, iar pe de altă parte, referindu-se la publicarea în româneşte a 
romanului lui Jules Verne, Castelul din Carpaţi (Sibiu, 1897), să 
considere că această traducere „reprezintă cel mai important moment 
de receptare a unui text S.F. în România, în faza romanului considerat 
deocamdată ştiinţific şi de popularizare.” 

Acest prim moment din istoria devenirii, în România, a tipului 
particular de ficțiune speculativă reprezentat de literatura S.F., care se 
va situa, de altfel, constant în avangarda constituirii oricărui alt tip de 
literatură de frontieră, va deschide calea celor două etape ulterioare 
ale consolidării acestui nou teritoriu literar, în prima jumătate, 
respectiv în cea de-a doua jumătate a secolului XX. Dacă în prima 
jumătate a secolului XX, şi mai ales în anii celui de-al doilea război 
mondial, dominanta acestui proces a constat, pe de o parte, în 
diversificarea şi în amestecul speciilor cultivate, iar pe de altă parte, în 
dezvoltarea tuturor mediilor, a mentalităților şi a rolurilor producerii 
şi ale receptării acestui nou tip de literaritate, în sensul constituirii 
unui statut şi a unei tradiții de gen, în cea de-a doua jumătate a 
secolului trecut, se poate vorbi deja despre un proces de recuperare, 
de conştientizare şi chiar de asumare a acestei tradiţii literare: „În 
paralel cu apariția scriitorilor, a revistelor sau a colecțiilor de editură 
specializate, fenomenul cel mai proeminent care s-a produs în această 

perioadă a fost asumarea tradiției. Privit de aproape, procesul acesta 
este spectaculos, desfăşurându-se cu o repeziciune care nu are termen 
de comparație decât în ritmul de asimilare a principalelor curente 
literare europene, în literatura română din secolul al XIX-lea” ( 
Manolescu, 1980: 257). 

Revenind la ordinea de idei referitoare la istoria devenirii, în 
România, a tipului de ficţiune speculativă reprezentat de literatura 
S.F. pentru copii şi tineret, în sensul constituirii unui statut propriu şi 
a unei tradiții de gen a acestui domeniu literar, considerăm că toate 
avatarurile recuperării, ale conştientizării şi ale asumării acestei 
tradiții literare la sfârşitul secolului al XIX-lea şi, mai ales, la începutul 
secolului XX se vor resimti de toată cazuistica referitoare la pretinsa 
lipsă de legitimitate a literaturii pentru copii şi tineret în general, 
asimilată invariabil aşa-numitei literaturi minore: „Ceea ce surprinde 
la toate textele publicate în această perioadă este în primul rând faptul 
că noțiunea veche de roman stintific nu mai apare ca denumire a 
genului. S.F.-ul recurge acum, din instinct, la o strategie literară nouă, 
renunțând la popularizare şi apropiindu-se de romanul senzațional, 
fantastic şi de consum, din ce în ce mai solicitat de cititori. Rămase în 
subconstientul epocii în fazele de început, complexele literaturii S.F. 
încep şi ele să se manifeste pentru prima dată în această perioadă. 
Literaturi de aventuri pentru copii şi tineret, în faza Jules Verne, şi 
popularizare în primele două decenii ale secolului XX, S.F.-ul este privit 
acum ca o componentă a unei literaturi minore, ca un produs frivol, 
lipsit de orice fundament românesc” (Manolescu, 1980: 240). 

Urmarea cea mai semnificativă a acestui fenomen, relevabil nu 
numai în climatul literar românesc, ci şi în mediile literare străine, a 
fost aceea că toate instanțele importante ale instituționalizării literare - 
respectiv diferitele instanțe responsabile de producerea, legitimarea, 
difuzarea, consacrarea sau canonizarea literaturii în general - vor 
marginaliza constant nu numai literatura pentru copii (şi tineret), ci, 
implicit, şi literatura S.F. asimilabilă aceluiaşi tip particular de 
literaritate, incluzând-le, după cum s-a observat frecvent, ca „Literaturi 
minoritare”, după caz, fie în cadrul literaturii „proscrise”(subsumate 
frecvent fenomenului reprezentat de aşa-numitele „contra-literaturi”) 
sau al literaturii „paralele şi sălbatice”, fie în cadrul literaturii 
,tegionale” sau al literaturii „de masă” (continuatoarea istorică a 
cărților populare sau a literaturii de colportaj) (Dubois, 1986: 129-131). 

Un neaşteptat paralelism între literatura cultă sau populară 
pentru copii şi tineret şi literatura S.F. asimilabilă aceluiaşi tip de 
receptare - o categorie de cititori din ce în ce mai avizată şi mai 
omogenă şi, adesea, foarte exigentă - poate fi observat la nivelul 
motivului literar al obiectelor auxiliare,trimitand la un set comun de 
stereotipii literare şi, mai ales, la „o mentalitate a autorului de S.F. 
diferită de toate celelalte, dar asemănătoare cu mentalitatea de lucru a 
creatorului de literatură populară” (Manolescu, 1980: 57). Astfel, 
dincolo de specificul diverselor recurente ale acestui motiv, atât în 
cadrul literaturizării elementelor de anticipare ştiinţifică, cât şi in 
cadrul determinismului psiho-social al faptelor folclorului literar 
pentru copii, principalele funcții activate - la limita dintre categoriile 
realului şi ale ştiinţei, pe de o parte, şi categoriile idealului şi ale 
fantasticului, pe de altă parte - sunt şi cele mai cunoscute funcții 
generale şi specifice ale domeniilor respective: funcția formativă, 
funcția educativă, funcția integratoare, funcția initiaticd, funcția etică, 
funcția cognitivă (gnoseologică), funcția simbolică, funcția filosofică, 
funcția de securizare, funcția profilactică (de avertizare, de prevenire 
etc.), funcția terapeutică (funcția magică, de apărare etc.), funcția ludică, 
respectiv funcția de satisfacere a idealurilor omului dintotdeauna 
(funcția de „aspirație spre ideal”) (Pop-Ruxăndoiu, 1978: 126-131). 

Demne de reținut ar putea fi, în ordinea structural-functionala 
la care ne-am referit anterior, „explicaţiile pentru cititori” cu care îşi 
însoţeşte I.C. Vissarion romanul fantastic pentru copii şi tineret Agerul 
pământului (1939: 4-5): „Iubite cetitor, în basme s-au pus cele mai înalte 
idealuri omeneşti !... Românul a pus în doine dorul şi jalea lui, şi în 
basme a pus idealul lui înalt. Gândeşte un pic... Făt frumos ce mergea 
cu calul pe d-asupra florilor, pe potriva norilor; calul lui mânca foc, 
calul lui îl ducea, nu cu gândul, că l-ar fi prăpădit, ci ca vântul... Calul 
lui ce-nseamnă astăzi ?...Făt frumos se luptă apoi cu zmeii, care 
sugeau sânge de oameni, şi ajutat de păsări, de vânt, de apă, de nori, 
de câte un şoarece chiar, înfrângea pe zmei, pentru că erau cu el 
conditiele de viață bună pentru toti, iar cu zmeii erau împotrivirile vietei, 
conditiele ce produc moartea. lată idealul vechi, şi acum gândiţi la 
aeroplane, la telefonia fără fir, la atâtea şi atâtea minuni de azi, tot 
închipuiri zugrăvite în povestirile din trecut. Ganditi la Jules Verne, la 
câte a scris, la basmele lui ştiinţifice, ce azi sunt realități mecanice.” 

Pe urmele lui Roger Caillois (1970: 23), Florin Manolescu (1980: 
59) remarca, de asemenea, în acest sens, că „asemănarea dintre basm 

şi S.F. se întemeiază pe o năzuință comună: nevoia omului de a-şi 
satisface şi de a exprima dorințe sau temeri colective, «să se deplaseze 
într-o clipită, să se facă nevăzut, să acționeze de la distanţă, să se 
metamorfozeze după plac, să-şi vadă treaba îndeplinită de animale- 
slugi sau de sclavi supranaturali, să poruncească duhurilor şi 
elementelor naturii, să posede arme invincibile, alifii eficace, saci fără 
fund, filtre irezistibile, să scape, în sfârşit, de bătrânețe şi de moarte”. 

În acelaşi timp, clasificând obiectele din literatura S.F. în trei 
categorii principale („obiecte de transport”, „obiecte de distrugere” şi 
„Obiecte ajutătoare”), Florin Manolescu a preluat observaţia lui George 
Călinescu (1965: 166) referitoare la evidenta corespondenţă dintre 
obiectele din literatura S.F. şi „obiectele năzdrăvane” din basmele 
culte sau populare: „Indiferent de categoria din care fac parte, toate 
aceste entități au preluat, până la un punct, funcția obiectelor 
năzdrăvane din basm: «Eroul fabulos se află, ca şi eroul unui roman de 
aventuri, în fata unei probleme: de a învinge un duşman colosal, de a 
scăpa de o urmărire, de a se urca în aer sau a scobori în mare. Atunci 
el recurge la mijloacele tehnice pe care i le oferă ingeniul popular şi 
care, dacă sunt de ordin fantastic, simbolizează totuşi un deziderat al 
umanității, rezolvat astăzi în multe cazuri pe cale ştiinţifică »” 
(Manolescu, 1980: 176). 

Pe de altă parte, în cunoscutele sale comentarii la Legenda 
Meşterului Manole (1943: 9-10), Mircea Eliade observa că cea mai 
semnificativă deosebire dintre omul modern şi omul arhaic rezidă 
tocmai în natura relativ diferită a recursului la anumite lucruri sau 
acte simbolice, din perspectiva funcției integratoare şi initiatice a 
acestora, ca obiecte cu valoare arhetipală, trimițând la o realitate 
ultimă, de natură metafizică: „pentru omul arhaic, un lucru sau un act 
nu are semnificație decât în măsura în care participă la un prototip sau 
în măsura în care repetă un act primordial (bunăoară, Creația). (...) 
Valoarea lor se datoreşte arhetipului cosmic din care descind şi de la 
care se revendică. (...) Ele nu sunt nişte simple «obiecte», ci, într-un 
anumit sens, un microcosmos. (...) Un asemenea «obiect» capătă 
semnificație în măsura în care, rămânând în acelaşi timp el însuşi, 
exprimă sau reprezintă un principiu cosmic. «Obiectul» e sporit prin 
nenumărate valențe: este ideogramă, simbol, emblemă, centru de 
energie cosmică, consubstantialitate - toate acestea simultan sau 
succesiv. Dar, măcar printr-una din aceste valențe, el participă 
necontenit la principiul de la care se revendică. Este suficient un 

contact direct pentru ca, prin el, omul să fie integrat într-un ritm sau 
într-o unitate cosmică”. 

Pornind de la una dintre cele mai cunoscute mărturii 
programatice ale lui I.C. Vissarion (1879-1951), potrivit căruia, în 
tradiția „basmelor ştiinţifice” ale lui Jules Verne, basmele tradiționale 
nu sunt altceva decât „o formă veche a Literaturii S.F.”, F. Manolescu 
(1980: 235-236) ilustrează corespondența  textual-tematică şi 
funcțională dintre „obiectele năzdrăvane”, motive literare purtătoare 
ale mentalității şi ale idealurilor omului arhaic, şi „obiectele S.F.”, 
vectori literari ai gândirii şi ai imaginarului omului modern, 
recurgând la o inedită paralelă intertextuală între basmele lui P. 
Ispirescu, pe de o parte, şi basmele S.F. ale lui I.C. Vissarion, pe de altă 
parte: „Înlocuind elementul miraculos, covoral zburător, calul care se 
hrăneşte cu jeratic, fluierul fermecat, iarba fiarelor, oglinzile magice, 
năframa ca instrument de comunicare la distanță şi, in general, 
obiectele năzdrăvane, cu aceste invenții personale, LC. Vissarion 
transformă povestea populară într-o formă specială a literaturii S.F. În 
definitiv, oricât ar părea de curios, operaţiunea aceasta este chiar în 
spiritul folclorului. În sens larg, basmul Tinerețe fără bătrânețe şi viață 
fără de moarte, din colecția Ispirescu este o tulburătoare poveste S.F. pe 
tema paradoxelor temporale.” (...) În chip şi mai explicit, elementele 
tehnice pot pătrunde într-un basm atunci când povestitorul deține 
informații ştiinţifice sau a înțeles, fie şi instinctiv, că dorinţele pot fi 
realizate prin intervenția ştiinţei, care s-ar putea substitui 
miraculosului. Tot la Ispirescu, în basmul Hotu Împărat, un tânăr crai 
care a învățat toate meseriile din lume construieşte un fel de foişor cu 
care se ridică în cer, spre uimirea părinților săi”. 

Ponderea acestor obiecte şi funcțiile îndeplinite fac ca textele 
literare care înregistrează aceste recurente să se definească, după cum 
observam anterior, fie ca literatură S.F. de gradul I (modelul Jules 
Verne), de tip „pulp-fiction” sau „gadgetizată”, fie ca literatură S.F. de 
gradul II (modelul H.G. Wells), prospectivă, exigentă şi gravă, 
reflectând asupra condiției umane nu atât din perspectiva aplicațiilor 
posibile ale ştiinţei cunoscute, cât din aceea care anticipează in 
legătură cu însăşi condiția probabilă a ştiinţei viitorului. 

Analiza licenţelor literare propuse de I.C. Vissarion (1879- 
1951), „creatorul basmului S.F. românesc” (Manolescu, 1980: 234), 
poate revela o serie de elemente semnificative ale relației particulare 
dintre basm şi literatura S.F., aspecte relativ inedite asupra cărora am 

intenționat să ne oprim deocamdată doar pentru o succintă prezentare 
textual-tematică, orientată de cele mai cunoscute - şi, de altfel, 
singurele - cercetări notabile din acest domeniu, între care se remarcă 
investigațiile sau restituirile realizate de către Florin Manolescu (1980) 
şi Victor Crăciun (1983, 1987). 

Pentru Florin Manolescu, I.C. Vissarion este, aşadar, „creatorul 
basmului S.F. românesc”, un pionier al genului, la noi: „Nu altceva se 
întâmplă la prozatorul J.C. Vissarion, pentru care basmele sunt, în 
fond, o formă veche a literaturii S.F.” ( Manolescu,1980: 236 ). În 
opinia lui Florin Manolescu, creaţiile literare ale lui I.C. Vissarion 
aparțin vârstei clasice a literaturii române clasice de gen, de la sfârşitul 
secolului al XIX-lea şi, respectiv, de la începutul secolului XX, 
situându-se la confluența  textual-tematică dintre structurile 
tradiționale ale literaturii fantastice propriu-zise (prin elementele sale 
fabuloase, magice sau miraculoase, care-l fac comparabil, spre 
exemplu, cu Petre Ispirescu) şi noile structuri imaginare ale 
fantasticului ştiinţific românesc, de la începutul secolului trecut: „Ceea 
ce impresionează în basmele S.F. ale lui I.C. Vissarion este atmosfera de 
utopie vag religioasă, ingenuitatea amestecului de termeni tehnici şi 
de obscuritati folclorice, naivitatea demersului epic care se îndreaptă, 
ca în orice basm, spre un final în care răul este întotdeauna învins. 
Esențială rămâne însă încrederea nelimitată în ştiinţă, exprimată 
aproape aforistic în Ber-Căciulă-Împărat sau în Agerul Pământului: 
«totul se poate, dar în anumite conditii»” (Manolescu, 1980: 238-239). 

În acest teritoriu literar de frontieră, se regăsesc, în context 
autohton, alături de proza S.F. a lui I.C. Vissarion, unele dintre cele 
mai surprinzătoare scrieri literare din categoria S.F.-lui de gradul I, 
asimilabile literaturii - didactice şi de popularizare a ştiinţei - pentru 
copii şi tineret, între care menţionăm: Palatul fermecat, Cometa lui 
Odorescu (din Cartea de aur, 1902) sau Oceania-Pacific-Dreadnought 
(1913), de Al. Macedonski, Pământul a vorbit (1913) şi Un asasinat 
patriotic (1927), de V. Eftimiu, În anul 4000 sau O călătorie la Venus 
(1899), O tragedie cerească. Poveste astronomică (1914) sau Puterea ştiinţei. 
Poveste fantastică (1916), de V. Anestin şi, mai ales, Un român în Lună 
(1914), de H. Stahl, primul roman clasic S.F. din literatura română. 

După cum observam anterior, alături de celelalte elemente 
structurale caracteristice literaturii S.F. (sistemul de relații, cele mai 
cunoscute specii, convențiile formale, principalele domenii tematice, 
„oObiectele-S.F.” etc.), „seria particulară de personaje-tematice” pe care o 

propune literatura S.F. definitivează individualizarea acesteia ca 
„literatură pe cale proprie” (Manolescu, 1980: 137), inclusiv în cadrul 
literaturii pentru copii şi tineret, ca tip particular de agregare textuală 
a convențiilor constitutive caracteristice literaturii S.F. Între cele mai 
reprezentative tipuri literare din seria personajelor tematice specifice 
literaturii pentru copii şi tineret se înscrie, fără îndoială, şi figura 
literară a savantului. În acest sens, relevam ca ilustrative varietățile 
tipologice ale omului de ştiinţă sau ale inventatorului genial, 
reprezentate de nenumărate personaje memorabile ale tradiției clasice 
sau moderne a S.F.-ului, cel mai adesea, simboluri romantice ale 
ştiinţei care depăşeşte puterea de înțelegere şi de acceptare a 
umanității contemporane lor. 

În variata serie tematică a unor figuri memorabile de savanți, 
personalități exemplare, deopotrivă eroi civilizatori şi personalități 
demiurgice, se regăsesc şi împărații-inventatori întâlniți în creațiile 
literare ale lui I.C. Vissarion. În galeria acestor eroi exemplari, pot fi 
menționați: Floreal, din Agerul Pământului, Zapis-Împărat, Ber- 
Căciulă-Împărat sau Împăratul vulturilor, din basmele ştiințifico- 
fantastice cu acelaşi titlu. Aceste personaje-tematice reprezintă, în 
fond, tot atâtea voci ale autorului în text: „Comparabil cu Macedonski 
prin încăpățânarea de inventator himeric şi chiar printr-un sentiment 
al nerealizării, care îl determină să-şi arunce prin 1951, într-un 
moment de enervare, manuscrisele pe foc, I.C. Vissarion (1879-1951) 
este creatorul basmului S.F. românesc. Cazul lui este al unui inventator 
autodidact, nerealizat din pricina mijloacelor modeste, care încearcă 
să-şi recupereze vocația cu ajutorul literaturii” (Manolescu,1980: 234). 

Florin Manolescu (1980: 236-239) analizează aceste basme S.F. 
din perspectiva literaturii S.F. de gradul I, care anticipează ştiinţa doar 
în privința aplicațiilor sale posibile, după cunoscutul model de 
popularizare a ştiinţei oferit de scrierile lui Jules Verne. Astfel, 
preluând opiniile lui Florin Manolescu, remarcăm că împărații din 
basmele lui I.C. Vissarion sunt, de fapt, nişte inventatori preocupați de 
soarta supusilor, pe care ar vrea s-o îmbunătățească. Ca în Cele cinci 
sute de milioane ale Begumei, de Jules Verne, Zapis Împărat, din tara 
sorenilor, se angajează ca muncitor la o fabrică de armament din 
împărăția lui Paloş Împărat, care urmăreşte să cucerească întreaga 
lume. „Fabrica armelor îngrozitoare”, observă Florin Manolescu, din 
care lucrătorii angajați nu mai pot ieşi decât morți, este un fel de 
Stahlstadt ermetic, cu camere de aramă sterilizate şi înconjurat de 

sârme prin care circulă „fulgerul”. Acolo sunt fabricate ghiulele 
otrăvite, maşini în formă de şerpi monstruoşi mânate de foc şi „şoimi” 
care zboară consumând „apa care arde”. Cu ajutorul unui astfel de 
aparat, Zapis Împărat reuşeşte să se întoarcă acasă, pentru a-l respinge 
pe războinicul Paloş Împărat, atunci când acesta năvăleşte cu oştile. 

Un alt împărat-inventator, Ber-Căciulă-Împărat, urmăreşte, 
asemenea altor eroi civilizatori, să edifice „o lume nouă plină de 
dragoste şi de ştiinţă adevărată şi frumoasă.” Pentru a-şi realiza 
planul, el se închide „într-o cameră cu cărți” şi concepe un „palat 
plutitor”, o maşină „de prins şi tălmăcit gândurile”, un aparat de 
comunicare la distanță (numit guron sau fonoguron), motoare acţionate 
de forța vântului, a apelor curgătoare sau a valurilor, pluguri 
acționate de energia captată din atmosferă şi chiar un motor perpetuum 
mobile, descris după „principiul de mişcare al veşniciei.” Ca în 
„paradoxele şi utopiile ştiinţifice” ale lui Macedonski (1880), toate 
aceste invenții sunt puse în practică, deosebirile dintre oameni dispar 
- şi, împreună cu ele, proprietatea privată, banii, poliția - , cei care 
beau sunt spânzurați, iar în loc de tutun, „toți miros flori, verdeață, 
aer de pădure (...) (Ber-Căciulă-Împărat). 

În Agerul Pământului, un fecior de împărat, Floreal, împreună 
cu Agerul Pământului, un uriaş de peste 200 de stânjeni înălțime (care 
este, de fapt, „un fel de igonodon, de plesiosan întârziat”!), se prind 
frați de cruce şi se hotărăsc să scape lumea de zmei. Situat pe o insulă, 
palatul acestora este o cetate inexpugnabilă de beton şi de sticlă, cu 
subterane frigorifice, ascensoare, sisteme de televiziune şi cu o 
centrală alimentată de energia termică a unui vulcan. Zmeii îl tin 
prizonier într-un laborator pe savantul Topler şi, împreună cu el, o 
mulțime de ființe omeneşti împietrite, având “carnea moale, dar rece 
ca pielea şarpelui” (anabioza) şi readuse la viață numai în caz de 
necesitate: „Armate întregi le ține împietrite astfel, ca să nu mănânce 
şi să nu bea; ca să nu trăiască şi să-şi prăpădească corpul; să trăiască 
aşa: ca nişte vii-morti; şi ca nişte morti-vii. Pe aceste armate le 
despietrează când vrea să le trimeată la luptă” (Agerul Pământului). 

Ca în contra-utopiile clasice, conchide Florin Manolescu (1980: 
238), prizonierii zmeilor poartă numere în loc de nume şi au fost 
impersonalizati prin hipnoză. După ce îi înving pe zmei cu ajutorul 
acidului cianhidric şi al fosgenului şi îl eliberează pe savantul Topler, 
Floreal şi Agerul Pământului elaborează un plan de transformare a 
insulei prin „captarea forțelor naturale şi preschimbarea lor în forțe 

conduse sau mecanice”, prin modificarea climei, irigație, iluminarea 
artificială a culturilor în timpul nopții şi prin stimularea energiilor 
umane cu ajutorul unor „îndemnuri”mobilizatoare scrise pe pereții 
locuinţelor. 

Victor Crăciun realiza o subtilă distincție atunci când observa 
că, față de Ion Creangă, loan Slavici, Petre Ispirescu şi alti scriitori 
proveniți din lumea satului, care au pus la îndemâna cititorilor basme 
de cele mai multe ori prelucrate, dar păstrând autenticitatea 
folclorului național, uneori şi cu elemente din folclorul balcanic sau 
indoeuropean, I.C. Vissarion reprezintă un caz literar cu totul special, 
a cărui formulă ilustrează exemplar spiritul unei sinteze artistice 
novatoare. 

Dacă luăm în considerare fie şi numai sectorul creației sale care 
cuprinde basmele ştiinţifice, corespondența cu Edison sau 
numeroasele brevete de inventator dobândite de-a lungul unei vieți 
marcate de experienţe ieşite din comun, putem aprecia că activitatea 
creatoare a lui I.C. Vissarion mărturiseşte, într-adevăr, despre toate 
avatarurile unei conştiinţe vizionare scindate, oscilând necontenit 
între domeniile ştiinţifice şi teritoriile literare, între idealurile 
aspiratiei ştiinţifice şi dezideratele ficţiunii literare: „Care au fost 
lecturile lui, nu ştiu, însă erau variate şi fundamentale. El era medicul 
satelor dimprejur, şi în complexitatea personalității lui cunoştea bine 
chimia şi tot ce s-a gândit până la metempsihoză. Mă surprindea 
uneori cu mărturisiri ciudate, visările din somn traducându-le in 
lucruri vii şi adevărate. Adeseori m-a surprins cu prestiintele lui, 
trăind în două lumi şi două metode, plugar acasă la el, şi fantastic în 
gândirea lui” (Arghezi, 1975: 437). 

Povestitorul I.C. Vissarion a fost atras mereu de probleme 
ştiinţifice remarcabile, în vreme ce inventatorul I.C. Vissarion, aflat in 
imposibilitatea materială de a realiza aparate de zbor, aparate de 
captat energie din natură sau produse sintetice, a fost tentat să creeze 
în plan literar o lume extraordinară, care să compenseze, în planul 
ficţiunii, nerealizarea practică a extraordinarelor sale proiecte tehnice. 

Aşa s-a născut, în opinia lui Victor Crăciun (1983: xxxiii- 
xxxvii), un domeniu deosebit de interesant al literaturii lui I.C. 
Vissarion, respectiv „basmele sale ştiinţifice”: „lată de ce, păstrând 
desigur proporțiile, credem că nu greşim afirmând că Vissarion este 
într-o mare măsură şi primul scriitor de anticipație din literatura 
română, deci, de fapt, un Jules Verne român. Mai exact, basmele sale 

se situează între plăsmuirea autohton-folclorică şi literatura de 
anticipație ştiinţifică, într-o mixtură ce le este proprie, făcându-le, 
astfel, unice” (Crăciun, 1983: xxxvi-xxxvii). Pornind de la bazele 
folclorice tradiționale româneşti, I.C. Vissarion introduce în acțiunea 
basmelor, în locul personajelor şi al întâmplărilor supranaturale, 
numeroase elemente stiintifico-fantastice şi structuri ficționale, 
caracteristice speculațiilor anticipative, care l-au determinat pe Victor 
Crăciun să considere o serie de lucrări literare, între care Ber-Căciulă- 
Împărat, Zapis Împărat, Agerul Pământului, sau Ion Năzdrăvanul, drept 
„basme ştiinţifice alcătuite pe o bază folcloric-imaginativ-intuitivă 
specific românească” (Crăciun, 1983: xxxiv). Este la fel de adevărat 
însă că recunoaştem la I.C. Vissarion şi o neaşteptată receptivitate 
pentru încorporarea literară a unor dominante ficționale de largă 
circulație universală, de la Mary Shelley sau Gustav Meyrinck sau la 
H.P. Lovecraft. Acesta este cazul fictiunilor speculative din Invietorul 
de morți, Magia Neagră sau Privighetoarea neagră, texte mai putin 
cunoscute din opera lui I.C. Vissarion. 

Indiferent de numele lor, împărații-inventatori din basmele lui 
Vissarion sunt, în esență, figuri de remarcabili umanisti, care se 
detaşează nu numai de atributele tipice eroilor din basmele româneşti 
tradiționale, ci şi de elementele miraculoase propriu-zise din aceste 
creații: „Cei mai de seamă eroi ai lui Vissarion contopesc în ființa lor 
morală căutările şi gândurile înalte ale lui Faust, cu bunătatea adânc 
umană şi spiritul de dăruire al lui Don Quijote şi cu demnitatea şi 
vitejia lui Făt-Frumos, Prâslea cel Voinic sau Harap Alb. Dincolo de 
coordonatele realului, ei cred într-o lume posibilă a înțelegerii, 
cârmuită de înțelepciune şi slujită de fenomene şi aparate ştiinţifice 
negândite încă de cei mai avântați inventatori, pe vremea când 
Vissarion le plăsmuia în lucrările sale tehnice şi în basme” (Crăciun, 
1983: xxxvi). 

În basmul ştiinţific Agerul Pământului, conchide Victor Crăciun, 
Floreal, ajutat de Agerul Pământului, reuşeşte să învingă răul din tara 
zmeilor, a căror putere nu constă în deținerea forțelor supranaturale, 
ci în cele obținute prin cuceririle ştiinţei. Elemente asemănătoare se 
întâlnesc şi în partea a doua din basmul S.F. Zapis Împărat. Deşi aceste 
naratiuni încep asemenea basmelor clasice, ele devin basme ştiinţifice, 
în care, în lupta dintre bine şi rău, acesta din urmă este înlăturat, în 
cele din urmă, prin contribuția adusă de descoperirile şi de invențiile 
oamenilor. Însuşi supranaturalul, a cărui prezență este atât de 

obişnuită în naratiunile folclorice, în lumea imaginară a basmelor 
clasice, lasă locul, în basmele ştiinţifice, puterii binefăcătoare a ştiinţei, 
aşa încât miracolul şi insolitul nu mai provin din piedicile puse de 
elementele care reprezintă răul sau din ingeniozitatea cu care eroii 
depăşesc aceste obstacole, ci din născociri extraordinare ale unor minți 
vizionare, capabile să inventeze şi să producă maşini şi aparate pentru 
prosperitatea tuturor oamenilor. Astfel, aceşti eroi exemplari, odată 
ajunşi împărați, îşi continuă faptele, ilustrând, tot în opinia lui Victor 
Crăciun, un caz unic în creațiile literare de gen, în care sunt povestite 
întâmplările care urmează nuntilor acestor neobişnuiți Feti-Frumosi. 
Ber-Căciulă-Împărat, spre exemplu, îi va da drumul calului său 
năzdrăvan să se întoarcă în lumea lui, imaginând o tara în care 
oamenii ajung la deplina fericire, datorită ştiinţei. El va întemeia 
astfel, o lume nouă, în care maşinile lucrează în slujba omului: „În 
basmele sale, Vissarion concepe o lume nouă. Dispărând toate relele 
lumii vechi (...) însuşi Ber-Căciulă-Împărat va deveni, de fapt, un 
îndrumător al savanților.” (Crăciun, 1983: xxxv). În concluzie, LC. 
Vissarion nu mai este, în opinia lui Victor Crăciun, „un plăsmuitor, ci 
un vizionar pe baze ştiinţifice, moderne. El vede cu ochii minții 
minunatele invenții ale secolului al XX-lea, le prevede însemnătatea şi 
rolul lor în societate. (...) Ceea ce au în comun aceste basme ştiinţifice 
cu creațiile folclorice este umanismul eroilor, încrederea lor într-o lume 
a înțelepciunii şi păcii” (Crăciun, 1983: xxxvi). 

Faţă de literatura S.F. pentru copii, ca literatură a posibilului, 
literatura S.F. pentru tineret este definibilă ca literatură S.F. de gradul 
II, o literatură a probabilului, cu model indirect, un model ale cărui 
complexe reprezentări literare pot fi recunoscute, potrivit opiniei 
aceluiaşi Florin Manolescu, mai cu seamă în utopiile S.F. din a doua 
jumătate a secolului trecut, devansate, la noi, de fictiunile speculative 
din creaţia vizionară a lui I.C. Vissarion. 

Prin capacitatea de integrare a temelor literaturilor vechi, 
antice şi medievale mai ales, precum şi a cosmologiilor populare, 
putem reține, în concluzie, că literatura S.F. în general - şi aceea 
pentru copii (şi tineret) în special - a devenit forma cea mai cunoscută 
de transfigurare artistică a mitologiei moderne. Mai ales în forma 
basmelor S.F., gen fictional inaugurat şi consacrat la noi de către I.C. 
Vissarion, aceste creații literare particulare se înscriu în tradiția unei 
(sub)categorii textual-tematice a fantasticului literar relativ diferită de 
celelalte, printr-un tip de plauzibilitate semnificantă şi printr-un grad 

de adresabilitate direct proporționale cu gradui de congruență a 
diferitelor sisteme de valori şi atitudini vehiculate în text. 

